




to 


= “ 


ss 















EDITORIAL & IMPREMTA SCCL 



Des del principi, Editorial Descontrol aposta per les llicèn¬ 
cies de publicació lliure, Creative Commons, per això, podeu 
copiar, distribuir i descarregar lliurement els nostres llibres. 
Alguns llibres del nostre catàleg es troben en lliure descàrrega 

Evidentment, la cultura lliure no vol dir gratuïta, el preu del 
llibre inclou drets d’autor, de correcció, traducció editorial, 
impremta... 

Si estàs a favor que la cultura segueixi sent lliure, pots col·la¬ 
borar fent una aportació a la nostra editorial, així ajudes a la 
cultura o, pots fer-ho realitzant un ingrés al següent compte 
corrent: 

ES52 3025 0011 7614 0012 4093 

Concepte COL·LABORACIÓ AMB DESCONTROL 


Moltes gràcies pel suport! 








MANIFEST PER UNA 
CIVILITZACIÓ DEMOCRÀTICA 


VOLUM 2 

CIVILITZACIÓ CAPITALISTA 


Autor : Abdullah Òcalan 

Autor pròleg. Raúl Zibechi 

Equip de traducció, correcció i edició al castellà: 

Mahmut Çolak Zerdestí 
Hèctor Martínez 
Daniel Maraz 

Traducció al català: 

Dani 


ISBN: 978-84-17190-89-7 
Depòsit Legal: B 25952-2019 


Editado, disenado, impreso y maquetado de forma conjunta por: 

Descontrol Editorial - descontrol.cat 

Col·lectiu Bauma - baumacolectiu.wordpress.com 

La encuadernación se ha llevado a cabo de forma artesanal 


/^Creative 
^commons 


LICENCIA CREATIVE COMMONS 


Reconocimiento-no comercial-compartir bajo la misma licencia 3.0 


Sois libres de copiar, distribuir y comunicar públicamente la obra. 


Reconocimiento: Debe reconocer los créditos de la obra de la manera especificada por el 
autor o el licenciador (pero no de una manera que sugiera que tiene 
su apoyo o apoyan el uso que hace de la obra). 


No Comercial : No podeis utilizar esta obra para finalidades comerciales. 

Compartir igual: Si altera o transforma esta obra, o generan una obra derivada, sólo puede 
distribuir la obra generada bajo una licencia idèntica a ésta. 






MANIFEST PER UNA 
CIVILITZACIÓ DEMOCRÀTICA 


Qüestions sobre la superació de la modernitat 
capitalista i sobre la modernitat democràtica 


VOLUM 2: 

CIVILITZACIÓ CAPITALISTA 


L’era dels deus sense màscara i dels reis despullats 





5 


índex 

PRÒLEG.9 

INTRODUCCIÓ.17 

FACTORS DEL NAIXEMENT DEL CAPITALISME.35 

A . - Racionalisme.41 

B . - Economicisme.68 

C . - El Poder Polític i la seva relació amb el Dret.90 

D . - L’espai del capitalisme.106 

E . - Civilitzacions històricosocials i capitalisme.119 

EL CAPITALISME ÉS PODER, NO ECONOMIA.141 

A . - El capitalisme és poder, no economia.150 

B . - Dades relatives al fet que el capitalisme 

no és economia.156 

C . - El capitalisme en relació amb la realitat social, el 

temps, la història i la civilització.164 

D . - Europa en néixer el capitalisme.202 

L’ESTAT-NACIÓ: EL LEVIATAN MODERN.207 

A . - El fenomen de la Nació i el seu desenvolupament. 214 
















B . - Definint l’Estat.219 

C . - La ideologia de la Civilització (Modernitat) 

Capitalista i la seva conversió en religió.230 

D . - En memòria de les víctimes del genocidi jueu.240 

E . - El poder en la Modernitat Capitalista.255 

F . - La Modernitat Capitalista i l’Estat-nació.264 

EL TEMPS DE LA MODERNITAT CAPITALISTA.291 

A . - El capitalisme comercial monopolista.296 

B . - La Revolució Industrial i 

l’era de l’industrialisme.303 

C . - L’era de les finances. El Comandant Diner.320 

CONCLUSIÓ: PODEN COEXISTIR LA 
CIVILITZACIÓ ESTATAL I LA DEMOCRÀTICA?.341 


ANNEX 


365 













7 


Nota de l’equip de traducció 

i agraïments 


El procés de traducció del present llibre no ha estat una tas¬ 
ca fàcil. L’idioma en el que Òcalan el va escriure és el turc, una 
llengua de la família uraloaltaica i molt allunyada del castellà i 
català, que pertanyen a la família indoeuropea. Això ha compli¬ 
cat molt el procés, ja que moltes construccions semàntiques o 
gramaticals no tenien una traducció clara. 

Per altra banda, alguns dels termes que utilitza Òcalan són 
creats per ell i ha estat també una tasca complexa trobar paraules 
i conceptes que poguessin expressar en la nostra llengua el que 
l’autor ha intentat significar. 

També s’ha de tenir en compte que la traducció l’hem duta 
a terme persones que no som professionals de la traducció i ens 
disculpem per avançat pels possibles errors i equivocacions que 
pugui contenir, que esperem que no afectin al contingut de 
l’obra i a la seva comprensió. 

Finalment és imprescindible agrair a totes les persones que 
d’una o altre manera ens han ajudat i han fet possible que aquest 
llibre surti a la llum. Al Dani per la traducció del llibre del caste¬ 
llà al català. A Joan Sorin pels seus consells i suggeriments sobre 
diferents aspectes. A Raúl Zibechi pel genial pròleg que ens ha 
ofert. També al temps que li han dedicat al llibre en diferents 
fases del procés Faruk, Andrés Pierantoni, Aquarella Padilla, Ro- 
land Denis, Miguel Arteaga, Blandine Rachel, Quetzalli, M. Se- 
fik, Rosa, Carlos Pazmino, Eduardo Meneses, Constanza, Clara, 
Sara, Roc, Joaquín Martínez i Memed Newroz. 

Pròleg 


Els temps densos i intensos, quan la vida de les persones i dels 
pobles està en joc, són com llampecs que il·luminen el que ocul¬ 
ten les sombres de la nit. Les grans calamitats col·lectives posen 
a proba allò aprés i empenyen a innovar, com únic camí possible 
per a sortejar el desastre. Es tracta de punts de trencament en la 
historia, moments de màxima tensió en els quals podem, a més, 
coneixer tot allò que en els períodes de calma es manté submer¬ 
git en la gris vida cotidiana. 

Fernand Braudel va escriure: “molt més significatiu que les 
estructures profundes de la vida són els seus punts de ruptura, el 
seu brusc i lent deteriorament sota l’efecte de presions contradic¬ 
tòries”. Estava convençut que el naufragi és el moment més im¬ 
portant, perquè permet comprendre les causes que van enfonsar 
el model construït, visualitzar els errors en el diseny que sols es 
poden observar en aquests moments de viratge que denominem 
crisis i tempestats. Tenim el privilegi, dolorós per cert, d’estar vi¬ 
vint el trencament del temps lineal i progressiu, que ens permet 
obrir-nos a altres temps, imprevisibles, incerts, però segurament 
fructífers perquè, per a qui anhelem un món nou, no hi ha res 
pitjor que els temps previsibles de la linealitat institucional bu¬ 
rocràtica. 

Els pobles i les persones colocades en carrerons sense aparent 
sortida, a mercè de situacions que no controlen, han d’agudit¬ 
zar l’ingeni per fugar-se del camp alambrat, vigilat per guardians 
implacables. En aquestes tremendes circumstancies, la seva vida 
depen de que comprenguin el teixit profund de les opresions, ja 
que en les circumstancies extremes els gestors del sistema deixen 

de banda els formalismes i els discursos prolífics, per mortrar tot 
tal com és: una maquinaria d’extermini. Els camps de la mort 
ocupen, així, el lloc de l’àgora, i la mà amenaçadora es desen¬ 
tén del discurs integrador que parla de ciutadania. En resum, 
l’opresió i els opresors s’alliberen de les seves màscares i tot el que 
ens oprimeix comença a brillar amb el seu terrible color de mort. 

No va ser Gramsci el que va escriure els més aguts anàlisis de 
l’època a la presó on el tenien aïllat els feixistes? Auguste Blanqui, 
el revolucionari socialista francès apodat “l’enfermé” (el tancat) 
per les numeroses i extenses estades a la presó, va escriure en elles 
algunes de les seves més memorables obres. En ambdós casos, 
les sorprenents visions dels presoners ens il·luminen fins avui, 
tant per la clarividència dels escrits com per l’energia rebel que 
es nota en ells. 

El cos tancat i aïllat d’Abdullah Òcalan és una metàfora ma¬ 
jor de les vicisituds que atravessa el poble kurd, sitiat entre guer¬ 
res imperialistes i extremismes islàmics, trossejat entre Estats-na- 
ció que li impedeixen ser poble. No obstant, Òcalan ha estat 
capaç d’escriure una de les obres més lluminoses que coneixem 
en aquest obscur i complex període de la historia. Tan lluminosa 
com la notable resistència del seu poble, acorralat en les monta- 
nyes turques i en l’estreta franja del nord de Siria, on a més de 
resistir està creant un món nou, en mig d’una guerra d’extermini 
duta a terme per les principals potencies regionals i globals. 

Aquest llibre d’Abdullah Òcalan, “Manifest per una civilit¬ 
zació democràtica. Volum II”, porta per subtítol “La civilització 
capitalista. L’era dels déus sense màscares i els reis despullats”. 
Sobre la seva particular metodologia voldria sugerir dos qüesti¬ 
ons. La primera és la seva voluntat de contextualitzar l’objecte 
d’anàlisis en una àmplia perspectiva històrica, que el porta a re¬ 
alitzar una vasta reconstrucció i un relat de llarga duració sobre 
cada matèria que aborda. D’aquesta manera, el lector no té for¬ 
ma de perdre’s. 

La segona és que se’ns ofereix una visió del món centrada 
en Orient Mitjà, el lloc on el poble kurd protagonitza la seva 
gesta històrica. Aquest aspecte em sembla central. El lloc des del 

que s’emet un discurs, un anàlisi, des d’on s’el·labora una teoria, 
ha d’estar localitzat en algún lloc concret, excepte per al pensa¬ 
ment eurocèntric que té per vocació de convertir la visió pròpia 
en veritat universal, com ja ens va alertar mig segle enrere Aimé 
Cesàire, que es negava tant a perdre’s per la “segregació emmura- 
llada en el particular” com en disoldre’s en “el universal”. La seva 
opció era per “un universal depositari de tot el particular”, com 
finalitza la seva carta a Mauri ce Thorez el 1956. 

Tot seguit, voldria destacar quatre aspectes del pensament de 
Òcalan presents en aquest llibre. El primer té a veure amb la crí¬ 
tica a l’economicisme, omnipresent en el marxisme i en totes les 
tendencies de pensament crític. Oposa als que consideren “el nai¬ 
xement del capitalisme un resultat natural del desenvolupament 
econòmic” (des de Marx a Lenin), una concepció que el conside¬ 
ra resultat del poder militar i polític, i usurpador de valors soci¬ 
als, entre els que destaca “la dona-mare per part de l’home-fort i 
el grup de bandits, lladres i criminals que l’acompanyen” (pg. 70) 

L’anàlisi és realment profund i aclaridor. “A les guerres co¬ 
lonials -escriu el presoner d’Imrali- on es va produir l’acumu¬ 
lació originària, no va haver-hi regles econòmiques” (pg.71) La 
violència va ser la força motriu de l’acumulació de capital, i se¬ 
gueix sent-ho. En aquest punt, com en altres decisius, es recolza 
en l’historiador Lernand Braudel, que en la seva opinió supera a 
Marx en quant a la comprensió de la societat capitalista. 

Tendeix ponts amb les cosmovisions dels nostres pobles origi¬ 
naris d’Amèrica Llatina, en considerar que la “cultura del regal” 
(per als llatinoamericans el “do”, de donar), impedeix la concen¬ 
tració de riqueses i funciona com a mode de redistribució, afinat 
i refinat pels pobles andins quechua y aymara, en allò que Òcalan 
defineix com “l’autèntica economia humana” (pg. 77) 

En contra del mode de pensar d’aquells que ens hem format 
en Marx, sosté que bona part dels anàlisis dels especialistes en 
economia son tan sols narracions mitològiques que posen les 
bases d’una nova religió: “L’economia política és la teoria més 
falsificadora i depredadora de l’intel·lecte ficcional, creada per 

encobrir el caràcter especulatiu del capitalisme” (pg. 80). jCom 
de refrescants resulten aquestes reflexions! 

Coincideix amb Braudel en que el capitalisme és la negació 
del mercat per la regulació de preus dels monopolis, que impe¬ 
deixen la concurrència dels productors. Continuant amb el seu 
caminar a contramà, rebutja que el triomf del capitalisme hagi 
tingut res de revolucionari i, en aquest punt, coincideix amb 
l’anàlisi d’Immanuel Wallerstein quan assegura que el capita¬ 
lisme no ha estat un progrés front als demés sistemes històrics. 
Per això sosté que allò autènticament revolucionari no és quan 
el treballador lluita pels seus drets contra el patró, sino que “es 
resisteixi a ser un proletari, que lluiti contra l’atur tant com ho 
fa contra l ’status de treballador perquè aquesta lluita seria social¬ 
ment més significativa i ètica” (pg. 88). Recupera així la tradició 
més radical i anticapitalista del pensament crític, tant oblidada 
als nostres dies. 

En contra del pensament comú i de Marx, sosté que la força 
del món rural i de l’economia rural va ser el que va impedir que 
el capitalisme es convertís, durant el període greco-romà, en el 
sistema social dominant. Són coercions extraeconòmiques, des 
de dalt i des de fora, les aus de rapinya amb les que Braudel iden¬ 
tifica les forces capitalistes; des de dins i des de baix són les que 
s’oposen a que els esparvers (“l’home fort i astut”, una frase que 
podria haver utilitzat Pierre Clastres) s’apoderin del galliner. 

En segon lloc, el llibre destrueix un rere l’altre preconceptes 
falsos, com aquell que identifica el capitalisme amb la producció 
o el creixement, sent que el capitalista sols s’especialitza en fer 
bon ús de la força dels diners (pg. 138). Es tracta d’un monopoli 
de poder que s’imposa desde fora a l’economia, com sosté en un 
capítol fonamental titulat “El capitalisme és poder, no econo¬ 
mia”. Utilitzen l’economia, però són una altre cosa, concentració 
de força, armada i no armada, amb capacitat de confiscar la plus- 
vàlua, els excedents que produeix la societat. 

La crítica a El Capital de Marx és demolidora, però sobre tot 
és molt valent, mostra el tipus de valor d’un poble/presoner que 
sols tenen les cadenes per perdre, perquè ja han perdut la lliber- 

tat i la mort els trepitja els talons. En aquesta situació extrema, 
quasi a la vora del precipici, Òcalan ens brinda una estupenda 
crítica del modernisme capitalista que travessa la principal obra 
del socialisme científic. “£/ Capital funciona com un nou tòtem 
que ja no és útil per als treballadors”. I relaciona aquesta conclu¬ 
sió amb “l’error d’intentar delimitar el capitalisme al terreny de 
l’economia, quan el capitalisme no és economia, i de considerar 
com a econòmics aspectes bàsics que no ho són” (pg. 210) 

L’obra de Marx és tributaria, segons Òcalan, d’una “ofuscació 
mental ‘il·lustrada’”, d’origen positivista i economicista, visió del 
món a la que responsabilitza del fracàs de segle i mig de lluites 
per la llibertat i per una societat democràtica. 

Destaca l’urgència d’estudiar les formes d’Estat, sobre tot de 
l’Estat-nació, sense fer-se la més mínima il·lusió sobre aquesta 
institució a la que defineix com “ un monopoli en base a l’ex¬ 
cedent i la plusvàlua sostreta a la societat a través d’un sistema 
monopolista” (pg. 222). Aquest Estat-nació és, en tercer lloc, la 
forma de poder pròpia de la civilització capitalista. I diu “civilit¬ 
zació” i no simplement capitalisme, perquè és quelcom integral, 
que funciona com “un riu principal” que beu de les primeres for¬ 
macions sumeria i egipcia, arriba a la maduresa al món grecorro- 
mà, el cristianisme i l’islam; “mentres que la civilització europea 
es tractaria d’una època de descomposició i caos” (pg. 293). 

En una mirada molt profunda sobre les societats, sosté que la 
anomenada lluita de clases no és el motor de la historia, sino que 
els conflictes autèntics succeeixen entre conjunts socials, als que 
denomina “la societat estatal i les societats democràtiques”. En 
una profunda vocació anti-estatista, rebutja el concepte d’hege¬ 
monia com a instrument analític i proposta d’aquells que volen 
cambiar el món. “Hegemonia significa poder i el poder no pot 
materialitzar-se sense domini, que no ot existir sense l’ús de la 
força” (pg. 295). 

No obstant, no confon l’Estat amb el poder. Manté que el 
poder és una tradició, la més antiga, que té especial tendencia a la 
concentració. L’Estat, per la seva banda, és quelcom més concret 
però de major duració, que “es va formar en base a un sistema 

jeràrquic sobre la domesticació de la dona, sobre la servitud i l’es- 
clavisme”. “El poder conté l’Estat, però és molt més que l’Estat”, 
escriu Òcalan. 

Però la conquesta d’aquest Estat acaba per “pervertir el re¬ 
volucionari més fidel” (pg. 355). Conclou assegurant que “cent 
cinquanta anys d’heroica lluita van asfixiar-se i volatilitzar-se en 
el terbolí del poder”, el qual és quelcom estructural, per dir-ho 
d’alguna manera, que no depèn que Stalin o qualsevol altre si¬ 
guin millors o pitjors persones, com ens volen fer creure els re¬ 
formistes i fins i tot els revolucionaris estatistes. 

Per últim, Òcalan manté que el capitalisme porta a la crisis 
total de la civilització. Aquest punt em sembla central. Parlar de 
crisis de civilització, de la civilització moderna occidental capi¬ 
talista és, per un costat, molt més fort i ampli, que anomenar la 
crisis de l’economia o del capitalisme per aprofundir en el final 
de quelcom que les inclou i al mateix temps les supera. Per altra 
banda, ens permet visualitzar la profunditat dels canvis en curs. 
Una civilització entra en crisis quan ja no té els recursos (materi¬ 
als i simbòlics) per a resoldre els problemes que ella mateixa ha 
creat. Per això estem al llindar d’un món nou. 

Sols queda dir que seria necessari que els militants de tot el 
món es familiaritzin amb l’obra d’Abdullah Òcalan i amb la 
resistència del poble kurd. És una de les tasques més urgents, 
ja que, junt amb els zapatistes de Chiapes, encarnen el millor 
de l’acció emancipadora i del pensament crític d’aquest periode. 
Deixar-nos il·luminar per la seva saviesa no pot sino enriquir les 
seves lluites. 


Raül Zibechi, 
Montevideo, marzo de 2017 

En elaborar la meva Defensa 1 contra el sistema capitalista, 
una de les primeres coses que he de fer és alliberar-me dels meus 
motlles mentals. Així com l’islam compta amb el Bismillah -“En 
nom de Déu, clement i misericordiós”-, el capitalisme també 
disposa de les seves pròpies fórmules sagrades. I per això, ja que 
volem alliberar-nos-en, també cal que eliminem les seves pregà¬ 
ries, les seves fórmules sagrades, i el “mètode científic” és una de 
les principals que ha aconseguit imposar. En lloc de respondre a 
“l’ètica de la llibertat”, que està filtrada per la vida social i sense 
la qual la societat no pot viure, el capitalisme resulta ser la versió 
més desenvolupada de la vida esclavista i de la cultura material i 
moral que la fan possible; causa la dispersió i la degeneració de 
la societat tot fent-la insignificant per mitjà de la negació de la 
vida social. 

Però, per desfer-me del capitalisme, la base del meu argu¬ 
ment ha de consistir en centrar-me en el jo. Descartes 1 2 , sense ni 
tan sols adonar-se que estava adobant el terreny al capitalisme 
amb la seva filosofia 3 , va veure en la seva persona l’última raó de 


1. Originalment, aquesta obra formava part del document de defen¬ 
sa del judici contra Abdullah Ócalan enviada a la Cort Europea de Drets 
Humans el 2008. 

2. Descartes és el pare de l’escepticisme metodològic i una figura 
clau de la Revolució Científica. 

3. Una explicació més detallada es pot trobar al Capítol 1 del primer 
Volum d’aquesta obra, que porta per títol Orígens de la Civilització. 

ser, sospitant de tot i qüestionant-ho tot. Potser també s’hauria 
d’haver qüestionat a si mateix? Encara més important és saber 
com va arribar a aquest estat. Al llarg de la història han existit 
diferents fases semblants. Entre els primers exemples, hi ha la 
creació de divinitats per part dels sacerdots sumeris, els profunds 
dubtes sagrats d’Abraham, les aventures de Mahoma o l’escep¬ 
ticisme jònic. Tant les noves formes de pensament com les ja 
obsoletes i que hagin de ser rebutjades en aquestes etapes històri¬ 
ques, es caracteritzen per formar i transformar la societat des de 
l’arrel, tot consolidant característiques i estils socials que generen 
paradigmes. Quan una antiga mentalitat o estructura ideològica 
no s’adequa a una nova forma de vida, apareix l’escepticisme. 
Desenvolupar, aleshores, nous esquemes mentals per a aquesta 
nova vida és una tasca difícil que requereix grans canvis de perso¬ 
nalitat. Independentment de si allò que considerem és quelcom 
profètic, una etapa filosòfica o bé un descobriment científic, tota 
aportació al pensament intenta respondre aquesta mateixa ne¬ 
cessitat: com assentar les noves i imprescindibles estructures mentals 
per a la nova vida social. L’escepticisme és característic d’aquests 
períodes intermedis. Doncs bé, a la zona on aparegué el capitalis¬ 
me durant el segle XVI, aproximadament a l’actual Elolanda, les 
impressionants biografies d’Erasmus, Spinoza i Descartes corres¬ 
ponen a aquestes etapes d’escepticisme. 

D’altra banda, la dècada de 1950, que coincideix amb l’inici 
de la història de la meva vida, és el període en què l’ímpetu capi¬ 
talista a nivell global assoleix el seu punt culminant. Pertanyo a 
l’Alta Mesopotàmia, a aquests contraforts muntanyosos que van 
donar lloc a la civilització , a les terres on es va donar pas al neolí¬ 
tic, on es van produir els primers exvots 4 (a les proximitats d’Urfa 
s’ha descobert el temple envoltat de grans obeliscs on fa 12.000 
anys es van realitzar els primers cultes), on es troben les terres 
més productives del Creixent Fèrtil, on continuen preservant-se 

4. Un exvot és una ofrena que es feia als déus. Aquestes ofrenes es 

dipositaven en santuaris o llocs de culte i podien consistir en figuretes 
representant persones o animals, armes, aliments, etc. L’oferiment d’exvots 
té el seu origen en les civilitzacions egípcies i mesopotàmiques. 

reminiscències d’aquelles mentalitats tan arrelades, dins el sis¬ 
tema muntanyós Taurus-Zagros, on l’Era Neolítica (revolució 
agrícola i rural) i els primers brots de civilització urbana es van 
consolidar com a fenòmens de més llarga durada. 

Que els guardians del sistema capitalista m’hagin condemnat 
a viure en una cel·la unipersonal a l’illa d’Imrali, amb aquesta 
rígida disciplina, quasi pitjor que Prometeu 5 lligat per Zeus a les 
roques del Caucas, fa que la meva oposició al sistema hagi de ser 
analitzada. Altrament dit: les coses no tindran sentit mentre no 
tinguem en compte les realitats històriques i les analitzem una 
vegada i una altra, sense deturar-nos de manera específica a la Re¬ 
pública de Turquia, perquè si així ho féssim seríem com el toro 
que envesteix el capot vermell en una correguda de toros espa¬ 
nyola. De fet, la República de Turquia no és més que un matador 
de toros perquè aquest és el rol que van atribuir-li, i volen que ho 
faci d’una manera contínua i productiva. Això no obstant, per a 
mi i per a tots nosaltres, el que és important és saber qui són els 
autèntics responsables d’aquest joc atroç i les seves autèntiques 
funcions. En aquest sentit, és important tenir en compte el cas de 
Karl Marx per tal de no cometre greus errors que després afectin 
el conjunt de la societat. No dubtem que Marx fos o volgués ser 
una destacada figura que volia solucionar i superar el capitalis¬ 
me, però és un punt de vista generalment admès que els movi¬ 
ments de canvi social d’enormes dimensions que va inspirar van 
acabar sent un dels millors servents del capitalisme. No seré, per 
tant, un simple deixeble marxista. 

A l’hora d’intentar definir la meva identitat, cal comprendre 
el meu desig de partir de l’anàlisi d’uns paràmetres bàsics. Quins 
són? El pas a l’Era Neolítica; l’empremta de la seva mentalitat i 
els seus costums vitals; els cultes estatals i les jerarquies de poder 
basades en la civilització urbana i, en definitiva, el funcionament 


5. En la mitologia grega, Prometeu és el Tità amic dels mortals. Se’l 

recorda principalment per robar el foc dels déus i entregar-lo als homes per 
tal que puguin escalfar-se i fer-lo servir. Per aquest motiu va ser castigat per 
Zeus i va ser lligat a una roca on cada dia una àguila li devorava el fetge, el 
qual, essent Prometeu immortal, es regenerava cada nit. 

d’un capitalisme que no es pot comparar amb cap altra època de 
la història. 

Cal referir-se, d’altra banda, a una capa més profunda; a les 
característiques distintives de l’ésser humà i als riscs i facilitats 
que aquestes ofereixen per a la vida. 

Mentre escric aquestes línies sóc conscient del lloc on se’m 
manté, dins dels límits de legitimació marcats pel capitalisme i 
no nego que se’m permeti viure dins d’aquests límits convertit en 
un Prometeu. Fent un treball constant de meditació i de reflexió, 
desenvolupo la distinció de les meves capacitats i del sentit 6 que 
contenen. 

Podem posar altres exemples semblants i ja coneguts, com 
ara el de Mani 7 en els llindars del poder sassànida; el de l’imam 
Husein, Al-Mansur i Suhreverdi 8 a les portes del poder islàmic. 


6. Aquí, l’autor es refereix a la significació. En successives ocasions 
parla de donar sentit a les coses, que en llengua turca implica omplir de 
contingut, donar una expressió universal, definir quelcom en particular. 
No trobem en català cap terme més adequat, per la qual cosa el lector hau¬ 
rà de disculpar aquesta recurrència de la nota al peu. 

7. Mani va ser un líder religiós iranià, criat en el si d’una comunitat 
jueva ascètica. Va ser fundador del maniqueisme, una antiga religió gnòs¬ 
tica i de caràcter dualista que va arribar a assolir una gran difusió. Als 25 
anys Mani va començar a predicar una nova doctrina, basada en la idea 
que es podia arribar a la salvació mitjançant l’educació, la negació d’un 
mateix, el vegetarianisme, el dejú i la castedat. La difusió de la seva religió 
va guanyar molts adeptes entre la noblesa, per exemple l’emperador sassà¬ 
nida Sapor I, que el va protegir i va afavorir la difusió del missatge. Això no 
obstant, Bahram I, en arribar al tron de l’imperi Sassànida, va condemnar 
Mani a mort. 

8. “Husayn ibn AU ibn Abi Talib va ser el segon fill d’Alí i de la filla de 
Mahoma, Fàtima, als albors de l’imperi Islàmic. Durant les guerres civils 
inicials entre xiïtes i sunnites va ser un dels pretendents al tron. Va ser 
assassinat a la batalla de Kerbala, data amb gran significació per als xiïtes. 

Al-Mansurv a ser el segon califa abbàssida. Va regnar entre 754 i 775. El 
seu regnat va destacar per una expansió de la tolerància cap als perses i altres 
grups reprimits durant l’època omeia. La literatura islàmica i els estudis 
alcorànics van iniciar una època d’esplendor. Així mateix, l’expansió de 
l’islam va ser estimulada entre grups no àrabs. 

el de centeners de sants i santes seguint l’estela de Jesús, el de 
Buda i els seus seguidors, víctimes del poder i que van escapar de 
l’horror, els que van acabar a la foguera inquisitorial de l’Església 
catòlica, i els que foren víctimes dels horrors del capitalisme i 
dels genocidis que aquest va provocar. Es tracta d’alguns casos 
extrems però constatats en la història escrita. Tots ells tenien en 
comú la seva insistència a l’hora de donar un gran valor a la vida 
i en el fet que van voler descórrer aquesta cortina amb què prete¬ 
nien ocultar-los-la. Aquest va ser el seu “crim”. 

En aquest sentit, que el dilema vida-mort hagi estat col·locat 
en un carreró sense sortida, sense solucions, té un caràcter to¬ 
talment social. En essència, ni existeix la mort en el sentit amb 
què ens la presenten, ni la mena de vida de què ens parlen cons¬ 
tantment té relació amb la vida. Es tracta d’un simulacre, d’una 
imitació mecànica de la vida, que al final han convertit en una 
realitat. Un mínim respecte per la vida implica alliberar-se del 
setge d’aquest maleït cercle viciós. 

Ja he arribat als 60 anys i, tanmateix, continuo sense supe¬ 
rar les curiositats vitals que arrossego des d’abans de l’escola pri¬ 
mària. Continuo en aquest punt perquè no puc créixer dins els 
límits traçats pel capitalisme, perquè quan algú es queda dins 
d’aquests límits resulta inevitable quedar-se petit, omplir una 
vida falsa que, en definitiva, es converteix en un simulacre, que 
és enganyosa, sense escrúpols, desagradable, ignorant... i, tanma¬ 
teix, cal valorar la vida per damunt de tot. Per això, el deure bàsic 
d’aquells que vulguin viure lliurement és entendre la vida, per¬ 
què poder entendre és viure i l’objectiu de viure és entendre. Fora 
d’això, no crec que hi hagi cap interpretació vàlida del cosmos. 
Insisteixo a dir que el sentit absolut és una realitat que arrossega 
la vida, malgrat que la seva realització sigui tan escassa que es 
podria dir que no existeix. No hi ha força tan poderosa com la 


Shahab ad-Dïn Suhreverdi o Suhrawardï va ser un filòsof persa i fundador 
de l’escola iraniana de l’il·luminisme, una escola filosòfica i mística islàmica 
que recollia l’herència del zoroastrisme i de les idees platòniques. Va ser 
acusat d’heretgia i probablement executat, si bé les versions sobre la seva 
mort varien. 

del sentit; qualsevol altra cosa no deixa de ser un mer espectacle, 
una falsa força. 

He de tornar de nou a la meva realitat. Aquests suposats pa¬ 
ràmetres de vida que intento explicar em repugnaven i no només 
eren incapaços de donar resposta a les meves curiositats sinó que 
eren els motius bàsics d’uns profunds qüestionaments. 

Quan ja no es defensa el sentit de la vida o quan el sense sentit 
és presentat com a “sentit”, és impossible prevenir els esdeveni¬ 
ments cancerígens. I això també té un motiu absolutament soci¬ 
al. Que el càncer és una malaltia social és una de les afirmacions 
habituals de l’antropologia. En el moment en què el sense sen¬ 
tit arribi a regnar, en què l’acumulació de matèria desconeguda 
amenaci la cèl·lula, començarà la cancerització. 

Per tal de respondre certes preguntes dirigides a nosaltres, 
per respecte, abans he de deixar clares algunes qüestions. En co¬ 
mençar a escriure aquestes línies, la delegació executiva de la Re¬ 
pública de Turquia, al més alt nivell, i l’Executiu dels EUA, que 
és la màxima representació del sistema capitalista, van fer una 
declaració conjunta assegurant que “el PKK és enemic comú dels 
governs dels EUA, Turquia i Iraq”. Davant d’una declaració així 
i tenint en compte la meva experiència vital, és imprescindible 
que comprengui millor la profunditat de sentit del moment i 
lloc on em trobo detingut. 

Vull aclarir que l’estil de vida capitalista no em convenç; de 
vegades he intentat imitar-lo, però estic totalment convençut 
que no puc assolir els meus objectius i tenir una vida plena amb 
aquesta forma de vida, de la mateixa manera que tampoc no po¬ 
dria ser un “marit” a l’antiga, adoptant els comportaments típics 
que la societat té interioritzats respecte a aquesta figura. Als ulls 
del sistema pot ser que faci el ridícul si no adopto aquests rols, 
però jo veig aquest sistema com a tremendament sanguinari, 
opressiu i explotador. Una determinada forma de vida sota els 
paràmetres del sistema capitalista és repugnant i constitueix allò 
oposat a la manera com crec que hauria de ser la vida. 

No estic exagerant; per res del món. Al contrari, defensar-me 
és, a més d’un principi bàsic de la vida, un deure ètic elemental 

que tinc cap a aquelles persones que tenen l’aspiració de desenvo¬ 
lupar una vida social plena. Tampoc no comparteixo el sentit de 
ciutadania creat pel poder; al contrari, allò ètic és comprometre’s 
amb una ciutadania significativa, que és la que ha de ser presa 
seriosament. El problema no és viure o no viure, sinó saber viure 
correctament, encara que no ho aconseguim del tot; allò més 
important és no renunciar a la cerca d’aquesta vida, a ser viatger 
en aquest camí. 

Mai en la història s’ha perpetrat una traïció com la imposa¬ 
da pel sistema capitalista separant la paraula de l’acció; es tracta 
d’una elaborada maniobra del seu sistema conceptual per tal de 
confondre’ns a l’hora d’actuar. En aquest sistema, les paraules 
s’empren com si es volgués desviar el sentit de l’acció. A l’acció, 
en la servitud del sistema hegemònic, se li fa representar un pa¬ 
per d’aparell mecànic, mai vist a aquest nivell. 

Tal com es pot apreciar en la història, mentre no analitzem la 
naturalesa del capitalisme en la seva fase d’imperi global, el plan¬ 
tejament de propostes i programes per a la vida lliure es veurà 
exposat a tota mena de desencerts i desvaris i, en aquest cas, tant 
la paraula com els actes, és a dir, tant la teoria com la pràctica, 
no podran assumir cap paper en el terreny dels seus adversaris. 
Durant més de quatre-cents anys, els conceptes i la praxi de la 
modernitat capitalista hegemònica s’han convertit en tradici¬ 
ons, en un culte pitjor que les religions més fanàtiques. Per tant, 
mentre no desenvolupem de manera eficaç concepcions de tipus 
budista, profètic o sagrat contra els conceptes i pràctiques de la 
modernitat capitalista, no farem altra cosa que portar estúpida¬ 
ment l’aigua al molí del sistema. També s’han fet sovint anàlisis 
anticapitalistes, però, en una aclaparadora majoria, han acabat 
portant igualment l’aigua a aquest molí del capitalisme. 

Sota cap concepte considero fort el capitalisme, el qual es tro¬ 
ba actualment en el punt culminant de la seva globalització. Pot 
ser, fins i tot, que es trobi en la seva fase més dèbil i fràgil. En el 
fons, sempre ha estat dèbil i a punt d’esquerdar-se. El que passa és 
que mai no s’ha aconseguit defensar la societat de manera correc¬ 
ta i eficaç contra aquesta amenaça. L’hegemonia capitalista no és 

un destí inevitable, sinó un càncer social i no només metafòrica¬ 
ment parlant sinó literalment; hem de considerar-lo un sistema 
hegemònic dèbil. Allò que ens cal és desenvolupar una socialitza¬ 
ció correcta i eficient encara que la visqui una sola persona. Fins 
ara, en la història, s’ha lluitat contra “l’home fort”, contra “l’ho¬ 
me hegemònic”, amb les seves mateixes armes; però si utilitzem 
els mateixos mètodes, tant en l’enteniment com en l’acció, estem 
creant una cosa similar, i això és el que ha passat. La lluita contra 
Roma va crear unes quantes Romes; la ciutat d’Uruk, la original i 
més antiga, continua reproduint-se a si mateixa en el “Nou Iraq”; 
pocs canvis i massa repetició. 

També és important no sobrevalorar l’hegemonia. El poder 
no ha existit sempre en les societats, i aquestes mai no van ac¬ 
ceptar voluntàriament el poder, l’explotació ni l’opressió. D’al¬ 
tra banda, cal evitar aquestes idees de la “societat novíssima” o 
d’aquestes “societats úniques sense relació entre elles” perquè es 
tracta dels conceptes més buits que es puguin trobar. En el fons, 
les societats, en tant que formes d’existència de l’espècie humana, 
es desenvolupen totes d’una manera semblant. 

L’amor cec pot portar una persona a les pitjors situacions i 
a la ignorància més gran, i això és així independentment del fet 
que es tracti d’amor pel poder o bé d’amor sexual; però, quan 
l’amor està ple de sentit, esdevé un Nirvana , un Fenafilà 9 ; implica 
integrar-se a la realitat; és el En el-Hak 10 , o sigui que la societat, 
justa i lliure, es fa sobirana, tot assolint la democràcia plena. 

Estic convençut que vaig actuar correctament quan no vaig 
rendir-me davant la societat rural; l’error va ser pensar que la mo¬ 
dernitat capitalista era la solució. Més tard vaig entendre que el 
meu allunyament radical de la societat rural havia estat un gran 
error, fins i tot malgrat que aquesta societat encara no s’havia 
democratitzat i encara es trobava molt lluny de les etapes cate¬ 
gòriques bàsiques tals com l’Estat-nació i la indústria. Aquesta 
és una de les principals raons de la meva tristesa. El meu pare, a 


9 . 

10 . 


“Fondre’s amb Déu”. 
“Jo sóc la veritat”. 

qui no acostumo a esmentar en els meus anàlisis i que s’adonava 
perfectament de la meva energia vital, em va dir a la cara, d’una 
manera tan sàvia com la meva mare, una dolorosa realitat. Enca¬ 
ra ara recordo les seves paraules: “Quan mori, no sortirà de tu ni 
una sola llàgrima”. El meu pare era un creient dels temps pretè¬ 
rits, del món de les feines del camp i, en el fons, un demòcrata. 
Encara continuo pensant com la divinitat capitalista va arribar a 
despertar en mi una atracció tan maleïda i enganyosa. 

Karl Marx va voler analitzar el capitalisme des d’una pers¬ 
pectiva més aviat positivista, però el seu treball va restar incon- 
clús. No va tocar l’assumpte de la relació entre el poder i l’Estat; 
mai no vaig trobar cap mena de profunditat respecte a aquestes 
qüestions. Entenc el fenomen de l’explotació, però sempre m’ha 
semblat que aquest és una conseqüència i començar la investi¬ 
gació per les conseqüències implica grans mancances i, política¬ 
ment, un estat d’indefensió. Tenia molt a prop les revolucions de 
1848 i això li va permetre observar des d’una posició privilegiada 
l’ascens de la burgesia al poder i la caiguda de la classe senyori- 
al. Estava molt interessat en l’economia política, la filosofia i el 
socialisme, però, no només no va comprendre el fenomen del 
poder que es reorganitza tenallant com un pop la immensa ma¬ 
joria dels treballadors, sinó que tampoc no va saber evitar que 
els seus plantejaments acabessin convertint-se en un altre instru¬ 
ment d’aquest poder. No va ser conscient que el seu model teò- 
rico-pràctic alimentava l’hegemonia capitalista. El model xinès 
és l’últim exemple de socialisme real derivat del marxisme i ha 
acabat convertint-se en un pilar fonamental del capitalisme he¬ 
gemònic dels EUA. 

El motiu fonamental del fet que aquesta hegemonia capita¬ 
lista sigui tan fort és degut a la competència que provoca pel 
que fa a l’esclavitud voluntària. Quin treballador està en contra 
del treball assalariat si rep un sou elevat? Es tracta d’una situació 
realment tràgica. 

Quan tracto l’assumpte de la lluita anticapitalista, sempre em 
ve al cap la relació dona-marit. Tan difícil és que un treballa¬ 
dor lluiti contra el seu amo si se li paga un bon sou, com ho és 

que una dona s’enfronti al seu marit si aquest li ofereix una vida 
normal en comparació amb allò que veu al seu voltant. Si un 
treballador salta d’alegria davant del seu amo capitalista per un 
simple sou, oblidem-nos de la possibilitat que s’alliberi, ja que 
s’ha convertit en un servent del sistema i, mentre creixi com una 
allau l’exèrcit de d’aturats, un treballador fix es considerarà tan o 
probablement més segur que un funcionari o empleat de l’Estat. 

De fet, com més es proletaritza la burocràcia estatal més pro- 
letarització hi ha entre la resta de treballadors, arribant a repro¬ 
duir-se entre treballadors i funcionaris la mateixa contraposició 
que existeix a la cúspide social entre “noblesa burgesa” i “noblesa 
feudal”. 

Per a mi, la societat urbana, que m’atreia com un imant en 
el món rural, una vegada analitzada esdevé el focus central del 
problema social. La societat urbana, en la seva forma de civilit¬ 
zació classista i estatal, així com tota la socialització que genera, 
són les principals responsables de la descomposició interna de la 
societat, i del fet que s’hagi esqueixat el medi ambient. Ni la més 
primitiva de les societats clàniques era tan ignorant com la soci¬ 
etat civilitzada de la ciutat i aquesta ignorància sistemàtica que 
li és pròpia és el que l’ha portat a provocar un autèntic genocidi 
medi ambiental. 

Una ment apartada de l’intel·lecte emocional i una sexualitat 
que fa temps que ha perdut el seu sentit són clares mostres del 
caràcter cancerigen del capitalisme. Allò realitzat, des de l’ús de 
l’horror nuclear com a eina de poder fins a un augment de pobla¬ 
ció que no cabrà a la Terra per tal d’aconseguir mà d’obra barata, 
forma part de l’essència del sistema i de la seva construcció de po¬ 
der. Les guerres mundials, colonials i les lluites pel poder a tots 
els nivells de la societat i que arriben fins als seus vasos capil·lars, 
no signifiquen res més que la degradació del sistema. 

S’acostuma a dir que el liberalisme i la individualitat són l’eix 
ideològic del capitalisme, però la realitat és que cap altre siste¬ 
ma ha convertit l’individu en un ésser captiu tant com ho ha fet 
aquesta hegemonia ideològica capitalista. A mi també em podri¬ 
en dir: “El teu llenguatge no es troba gaire lluny de la legitimació 

del sistema; també tu ets producte del sistema”; però la situació 
en què em trobo ara mateix avala la meva oposició al sistema. 
M’adono que, en el fons, en la meva persona estan jutjant un bon 
anticapitalista i, com a tal, també jo els estic jutjant. I és lògic que 
en aquest procés judicial s’ultrapassin de sobres les normes del 
Dret. No és el primer cas: des de fa quatre-cents anys, innume¬ 
rables cultures populars han estat aniquilades i triturades en el 
molí de l’hegemonia capitalista. El mateix lloc on vaig créixer és 
realment un cementiri d’antigues cultures; si s’excava, del sòl en 
sorgiran cultures a borbolls. Els kurds, el poble al que considero 
que pertanyo i que encara no ha aconseguit definir una identi¬ 
tat pròpia, són testimonis del silenci sepulcral de totes aquestes 
cultures. La sola idea que les tombes on jauen aquestes cultures 
desapareguin, havent estat en la història el bressol de moltes ex¬ 
periències pioneres, ja causa un gran dolor. D’alguna manera, es 
podria dir que la terrible situació i la ferocitat que es viu avui en 
dia a Iraq és una venjança d’aquestes cultures. 

Cal defensar la cultura d’Orient Mitjà davant del capitalisme, 
però no ho aconseguirem mentre no se superi l’orientalisme oc¬ 
cidental i el nou islamisme, que és la variant més putrefacta, de 
cap a peus, d’aquest orientalisme. I aleshores, <què quedaria una 
vegada superats l’orientalisme i l’islamisme tant d’esquerres com 
de dretes? És a partir d’aquest punt quan, necessàriament, s’ha de 
desenvolupar la meva Defensa. En cas contrari, només seria un 
portaveu més d’aquest vomitiu sistema i això no seria una defen¬ 
sa sinó un acte repetitiu propi d’un papagai. 

El capitalisme va triomfar a la costa nord-oest d’Europa i l’illa 
d’Anglaterra i, des de fa quatre-cents anys, prossegueix la seva 
marxa triomfal com a sistema mundial. Els llocs on troba obsta¬ 
cles són els focus d’antigues cultures d’Orient Mitjà perquè, en 
el fons, el capitalisme no és més que el darrer fill que nega i que¬ 
da fora de la naturalesa d’aquestes cultures. La confrontació és 
més profunda d’allò que sembla i el que veiem ara només és una 
guerra de principiants. Pràcticament es tracta de meres repro¬ 
duccions d’Alexandre i Darios III; com més Alexandre és G. W. 
Bush més Darios és Ahmadinejad. La contradicció dialèctica no 

es troba únicament en les camarilles hegemòniques, sinó també 
en l’oposició de la societat al poder. 

Allò que es mostra en la meva persona, allò que intento ex¬ 
plicar, és que l’oposició al poder adquireix formes complexes; 
que estar en contra dels guanys i robatoris del capitalisme és no¬ 
més una d’aquestes formes, però amb això no n’hi ha prou per 
ser socialista, i només així tampoc no hi ha esperança de triomf. 
Mentre no portem a la pràctica totes les formes de resistència i 
vida lliure possibles, de manera ordenada, com si es tractés d’una 
orquestra, tant en la teoria com en la pràctica, no passarem de “la 
maledicció d’Accad” 11 o del “lament per Nippur” 12 . 

Les meves amistats, els meus camarades, consideren una gran 
tragèdia el que em va passar però, amb tota seguretat, si no fos 
per aquesta tragèdia no hauríem conegut la vida lliure. Com po¬ 
dem tan sols mirar-nos a la cara si res no té valor! Si no era capaç 
de vessar una sola llàgrima per la mort del meu pare, ïde quin 
honor podia parlar? Que no s’entengui malament; l’any que va 
morir el meu pare jo havia iniciat la meva primera marxa en 
la lluita pel Kurdistan a les faldes del mont Ararat, amb l’ideal 
d’una identitat lliure. Els kurds de la província de Serhat encara 
commemoren solemnement aquest inici, però la nostra realitat 
continua essent molt greu. Aquesta marxa per la llibertat, que 
continua des de fa 35 anys i que ja es podria anomenar “marató”, 
cobra sentit amb aquestes línies. Com conclourà aquesta marató 


11. Accad o Agadé va ser una ciutat de l’edat antiga, situada al nord de 
la Baixa Mesopotàmia, amb Assíria al nord i Sumèria al sud. Accad va ser 
fundada per Sargon, que va aconseguir formar un Imperi del qual Agadé 
va ser-ne capital durant els 150 anys que va durar. El mite de la “maledicció 
d’Accad” explica que la ciutat estava abarrotada de riqueses gràcies a la 
intervenció de la deesa Inanna, però el déu Enlil estava descontent amb 
la ciutat i va força els déus a retirar-se d’ella i després d’enfrontaments la 
ciutat acabaria caient a mans dels nòmades gutis. 

12. “El lamento per Nippur” és un dels cinc poemes de lamentacions 
que parlen sobre la caiguda de diferents ciutats sumèries. En aquests 
poemes la història s’explica a través de la veu dels seus déus. 

en què cada personatge, cada lloc, cada batec, cada respiració ad¬ 
quireix dimensions d’epopeia? 

Encara que hagués disposat d’exèrcits com els d’Alexandre 
Magne i hagués acumulat victòria rere victòria, això no hauria 
suposat el triomf de la llibertat; en general, les victòries militars 
porten més esclavitud que llibertat. Aquestes victòries podrien 
tenir sentit quan suposen defensar-se un mateix, les amistats i els 
camarades. Veig necessari defensar-me tant del poder com de les 
nostres victòries davant del poder i, si tingués exèrcits, la guerra 
santa més gran consistiria a defensar-me d’aquestes victòries. 

La vida en la seva forma actual, lluny de ser honorable i lliu¬ 
re, ha perdut completament el sentit, s’ha convertit en una cosa 
miserable. Vivim en un món de grans mentides, enganyant-nos 
a nosaltres mateixos amb una degradació que ho afecta tot i un 
llenguatge pobre que pot cantar menys que un mussol. Si he po¬ 
gut aguantar a la meva cel·la unipersonal des d’ara fa just nou 
anys és en part perquè, a fora, la situació resulta encara pitjor que 
en aquest calabós de l’illa d’Imrali. 

La meva Defensa , elaborada en línies generals contra el pro¬ 
cés de civilització com a tema principal, serà més profunda quan 
analitzi l’hegemonia capitalista. Existeixen tants indicis que es¬ 
tem arribant al final del sistema com persones autènticament sà¬ 
vies que han arribat a la mateixa convicció. El problema rau en 
saber, dins d’aquest caos, quines són les alternatives adequades, 
lliures, democràtiques i igualitàries que podrien ser socialitzades. 

Quan fins el mateix sistema capitalista prova de salvar-se a si 
mateix, és raonable que plantegem fins on hem d’arribar amb 
les nostres propostes de construcció social. Si fins i tot el nostre 
socialisme, amb els seus dos-cents anys d’història, ha acabat as¬ 
similat pel capital, nosaltres no formarem part d’aquesta banda 
de maleïts que condueixin a un final semblant al dels lluitadors 
de grans ideals per la humanitat, a la memòria dels quals devem 
compromís. I, encara més, no podem suposar que Zaratustra, 
Buda i Sòcrates hagin dit la seva última paraula. Si no conside¬ 
réssim imprescindible la seva revitalització, això voldria dir que 
no hauríem entès res sobre la filosofia de la llibertat. A més, men- 

tre no proporcionem una resposta al dolor d’una humanitat que 
gemega, mentre no aturem l’espoli a què està essent sotmesa la 
natura, mentre no contestem a l’amor traït, <de quina vida po¬ 
dem parlar? 

La primera cosa que podríem fer quant a la cientificitat de la 
meva Defensa seria preguntar-nos a quina mena de cientificitat 
ens estem referint. 

Si, en essència, la ciència suposa el saber i coneixement d’un 
mateix, el positivisme, al contrari d’allò que es creu, és el que més 
ens allunya de la realitat, havent estat adoptat pel sistema com a 
ideologia oficial. La religió i la metafísica, tan criticades pel po¬ 
sitivisme, segurament estan més a prop que aquest de la ciència, 
sobretot de les ciències humanes, entre les quals, en última ins¬ 
tància, també s’hi troben les ciències naturals. Fins i tot es podria 
assegurar que el positivisme és la més burda de les religions i de 
les metafísica. En cap altra etapa de la història la humanitat ha 
estat tan caòtica, tan ferotgement encadenada i tan dependent de 
les pràctiques de poder, i això ha estat possible només a causa de 
la religió i la metafísica positivistes. 

Mentre no garantim un coneixement sobre nosaltres ma¬ 
teixos, tot esforç científic està condemnat a desembocar en les 
religions i filosofies dogmàtiques més perilloses. Però, quan dic 
“conèixer-se a un mateix”, no m’estic referint al pensament ego¬ 
cèntric sinó al fet que amb l’observació interior, amb les nostres 
percepcions i profundes experiències, podem comprendre el caos 
i el cosmos. Quan sigui oportú mostraré que la ciència basada 
en la separació subjecte-objecte només suposa legitimar l’escla¬ 
vitud; demostraré que el subjectivisme només representa una so- 
brevaloració o un menyspreu d’un mateix, tal com l’objectivisme 
científic només porta al capitalisme més vil i a donar suport a 
l’hegemonia. 

La nostra filosofia concep la vida de manera íntegra, dotant 
i omplint de sentit des de la mirada intuïtiva d’un cavall, el cant 
d’un ocell o el respecte de la saviesa d’un ancià en cerca de res¬ 
postes als interrogants d’una nena. Sobretot, la nostra filosofia 
pren com a base una ciència que analitzi els motius de la gran 

ignorància en l’ésser humà i en el sistema hegemònic respecte a 
la manera de tenir fills, a resultes d’una concepció de la sexualitat 
pitjor que el genocidi, i que intenti resoldre en si mateixa totes 
les baules de l’evolució de la vida. 

El capitalisme no ha desenvolupat la ciència, sinó que l’ha 
utilitzada. La seva utilització al servei del poder per tal d’obtenir 
beneficis i rentes no només desencadena esdeveniments contraris 
a l’ètica sinó que fa d’Hiroshima una cosa generalitzada, posant 
fi d’aquesta manera a la vida significativa. La vida mediàtica i la 
simulació representen un triomf de la ciència o una pèrdua de 
sentit de la vida? No m’estic referint a la tecnologia ni als avenços 
científics, em refereixo al fet que el positivisme, en tant que reli¬ 
gió del cientificisme, no és cap ciència. 

El positivisme és l’autèntica idolatria de la nostra era i mentre 
no eliminem la seva hegemonia cientificista no ens alliberarem 
de cap poder, especialment del poder de l’Estat-nació. 

En definitiva, tal com li va ocórrer a Descartes, l’escepticisme 
m’havia estat rosegant la ment de manera constant, com una ma¬ 
laltia, acabant per no creure en res. Això va ser degut tant a la trà¬ 
gica pèrdua de la meva antiga cultura com al temor de no assolir 
la modernitat capitalista que creia davant meu com un monstre 
-el Leviatan-. Amb prou feines creia en mi mateix; però inten¬ 
tava mantenir-me dret. No hi ha cap dubte que era una estranya 
situació, però en aquests casos les societats saben trobar la ma¬ 
nera de suprimir el cor i la ment dels seus membres. Tampoc no 
em sentia part de cap societat i en aquestes circumstàncies vaig 
perdre la confiança en la meva família i en la meva aldea. Arribar 
a la universitat, la meva actitud revolucionària, la meva anterior 
religiositat... tot eren símbols, una postura cap als altres. Tampoc 
no era un gran nihilista. El que em passava era que no entenia les 
coses prou profundament per a complir amb els seus requisits. El 
més interessant era que al meu voltant, principalment els meus 
professors, la gent em considerava creient i intel·ligent. Estava se¬ 
gur que era boig i assenyat a parts iguals. Quan miro enrere, veig 
que aquesta llarga etapa no va ser del tot inútil. El desarrelament 

del poble i el fet de no aferrar-se a la modernitat també suposa 
obrir una pàgina en blanc, fer tabula rasa d’allò anterior. 

La meva personalitat, amb aquesta característica de partir de 
zero, em va permetre entendre i interpretar millor la crisi estruc¬ 
tural del sistema hegemònic i la història. Aquesta capacitat va 
fer que els meus ideals donessin sentit a aquell ambient caòtic i 
passés a l’acció amb iniciativa, en lloc de sentir temor i paralit¬ 
zar-me. Adonar-me que les creences dogmàtiques, les línies rec¬ 
tes, la certesa científica i les normes rígides deriven de la mateixa 
mentalitat hegemònica em va donar una certa serenitat. La capa¬ 
citat de percebre com funciona la natura, inclosa la humana, va 
ser com un esclat de consciència. En la mesura que superava la 
meva pròpia alienació, subjacent en la por i en el recel, la capa¬ 
citat d’interpretació i la força intuïtiva que es van desenvolupar 
en mi em van proporcionar el coratge i la consciència necessàries 
per fer front a qualsevol circumstància de la vida. 

Gràcies a això vaig ser capaç d’interpretar que el capitalisme 
era un règim en permanent crisi sense necessitat de realitzar pro¬ 
fundes investigacions ni limitar-ho a una situació conjuntural. La 
conclusió era que l’etapa capitalista de la civilització, fonamen¬ 
tada en la combinació ciutat-classes-Estat, no era la darrera de la 
ment humana sinó la que esgotava la mentalitat tradicional en 
què es basava, donant pas a una rica llibertat mental. En aquest 
sentit, l’era de la modernitat capitalista podria ser interpretada 
com un moment d’esperança, una oportunitat. 


FACTORS DEL NAIXEMENT 

Exemple de la metàfora que utilitza Òcalan per explicar la historia de 
la civilització com un riu en el que totes les cultures estatals i patriar¬ 
cals conflueixen i en el que també els valors de la societat democràtica 
resisteixen i es manté la lluita contra la opressió. 




37 


Interpretar el capitalisme com la religió de què més es parla 
i entorn de la qual es genera més activitat podria contribuir a 
comprendre’l correctament. Els representants de la mentalitat 
europea, que és on va triomfar el capitalisme, s’hi han referit i 
han actuat en el seu nom contínuament, dotant-lo d’un valor 
místic tal com ocorre en qualsevol religió. I aquí incloc a cris¬ 
tians, socialistes i anarquistes, que aparenten ser les seves forces 
més antagòniques. El pensament i la mentalitat eurocèntriques, 
en tant que sistema-món, van iniciar un procés d’hegemonia a 
partir del segle XVI. Al meu parer, van tenir la destresa de do¬ 
tar aquesta realitat social d’un sentit místic molt més gran que 
aquell construït pels sacerdots sumeris per a les seves divinitats. I 
en aquesta mentalitat i pensament d’Europa Occidental “el mè¬ 
tode científic” representa un paper fonamental. 

No em refereixo a la ciència com a quelcom que es distingeix 
de la natura o de l’ésser humà, ja que la ciència, com a tresor 
comú de la humanitat, és tan anònima que no pot ser atribuïda 
a cap individu, comunitat, institució o nació. En aquest sentit, si 
haguéssim de fer referència a una divinitat sagrada, potser allò 
més encertat seria atribuir-li aquest títol a la ciència. Això no obs¬ 
tant, en la terminologia europea el “mètode científic” té un valor 
diferent perquè és l’embrió de les dictadures contemporànies, és 
el germen a punt per caure en l’úter de la dictadura i el totali¬ 
tarisme. El concepte mètode significa procediment, camí, via... 
i, encara que inicialment tingui un valor positiu perquè contri¬ 
bueix a millorar la capacitat perceptiva, alhora adquireix un pa- 

per d’absoluta dictadura sobre les mentalitats i la cosmovisió si 
aquestes resten en la seva dependència durant llarg temps. És a 
dir, l’obcecació pel mètode en nom de la ciència ens pot portar 
al pitjor de les dictadures, com ho demostra allò ocorregut amb 
l’Estat-nació alemany, ferm defensor del mètode científic i que va 
acabar engendrant el feixisme. 

No hi ha cap dubte que a Europa Occidental es va realitzar 
una revolució de la mentalitat, però seria un error pensar que 
l’eurocentrisme és producte d’aquesta revolució perquè, més avi¬ 
at, els fonaments d’aquesta procedeixen de progressos mentals 
importats de fora. 

La sociologia de Max Weber i concretament la seva obra L’èti¬ 
ca protestant i Vesperit del capitalisme vol entreobrir la porta a 
la tesi que vincula el racionalisme europeu amb el desenvolupa¬ 
ment capitalista. El fet que la racionalitat sigui un dels factors de¬ 
terminants en la formació del capitalisme no vol dir que aquest 
pugui ser explicat reduint-ho tot a la racionalitat i al Dret. 

La sociologia de Marx vincula el triomf del capitalisme com 
a sistema a la seva suposada productivitat econòmica superior i a 
la seva capacitat per a crear plusvàlua, tot convertint-la en renta i 
capital. Les deficiència bàsiques del marxisme resideixen en el fet 
d’haver donat molt poca importància a factors com ara la histò¬ 
ria, la política, la ideologia, el Dret, la geografia, la civilització i la 
cultura, tot corrent el risc de caure fàcilment en el reduccionisme 
econòmic. Evidentment, no es pot negar l’eficàcia de les inter¬ 
pretacions socioeconòmiques; això no obstant, si no s’aclareix la 
seva relació amb altres factors es pot caure en el dogmatisme a 
pesar de les seves al·lusions a la cientificitat i, en gran part, això 
és precisament el que va passar. 

No són pocs els punts de vista 13 que identifiquen el poder i 
també l’Estat modern, en tant que expressió jurídica del mateix, 
amb el desenvolupament capitalista. En realitat, les jerarquies de 
poder tenen un origen molt més antic dins les societats pel seu 
paper en la coordinació i administració de la vida material. Però 


13. 


Per exemple Michel Foucault i Fernand Braudel. 

tampoc la força per si mateixa és capaç de crear vida material, 
economia o capitalisme, que és la seva faceta més extrema. Les 
funcions que ordenen, desenvolupen i reprimeixen es fonen les 
unes amb les altres. 

D’altra banda, el fet que el capitalisme triomfés al Nord-oest 
d’Europa reflecteix la importància del factor geogràfic. Tanma¬ 
teix, tal com passa amb altres factors, la capacitat explicativa 
d’aquest també és limitada, i per tant cal delimitar-lo en la seva 
justa mesura, sense magnificar-lo per tal de poder posar de mani¬ 
fest tot el seu valor de sentit. 

És indiscutible la força interpretativa de les explicacions ba¬ 
sades en l’anàlisi de la civilització i dels factors culturals. La tesi 
que considero més correcta és que el capitalisme representa la 
fase de descomposició de la civilització. Es sol considerar que 
Amsterdam va ser el bressol del capitalisme, però en realitat sim¬ 
bolitza la fi del sistema, perquè allà, a la vora de l’Atlàntic, també 
hi desemboca el corrent central de la civilització. Va aconseguir 
creuar l’oceà i, a través de l’Estat-nació dels Estats Units, va asso¬ 
lir el cim de la globalització sota una nova hegemonia. Però la 
descomposició i el caos del sistema queden reflectits en aspectes 
com la vida mediatitzada i sotmesa a la simulació; en el domini 
de la “societat de l’espectacle” 14 i de consum; en una economia 
que, en lloc de cobrir les necessitats, desorbita la demanda; en la 
penetració del poder fins als vasos capil·lars de la societat o en 
la declaració del final de la història 15 expressada pels mateixos 
ideòlegs del sistema. 


14. En referència a l’obra de Guy Debord de 1967 La société du 
spectacle. 

15. El concepte “final de la història” ha estat desenvolupat per 
diferents autors com Thomas More, Hegel, Marx i altres. Va guanyar 
notorietat cap als anys 90 del segle XX per mitjà de Fukuyama, que afirmava 
que com a conseqüència de l’esfondrament del bloc comunista la història 
havia arribat a la seva fi, amb el triomf de les democràcies liberals. El 
final de la història s’interpreta com el final de les guerres i les revolucions 
sanguinàries. 

Però no és possible imaginar la realitat sense història ni 
temps; la història és evolució, desenvolupament, diversitat, dife¬ 
rència... “L’última paraula” només pot utilitzar-se d’una manera 
i cap forma té el privilegi de ser infinita. Utilitzar conceptes com 
ara l’infinit, el Judici Final, l’últim profeta, les lleis immutables, 
la continuïtat ininterrompuda i la progressió infinita... en les for¬ 
macions socials implica transformar les creences i pensaments en 
dogmes, convertir el poder i el benefici il·lícit per als privilegiats 
en quelcom permanent. Es tracta, en definitiva, de justificar-se 
amb la propaganda i de mantenir uns interessos de forma dura¬ 
dora. Al·legar com fa el liberalisme que la història ha dit la seva 
“última paraula” és la pedra angular de la ideologia capitalista, i 
no és més que la versió moderna d’un joc ja conegut. 

En definir el capitalisme tampoc no s’ha de pensar en un sis¬ 
tema unitari de pensament i acció sinó, més aviat, en persones i 
grups oportunistes que, a mesura que es desenvolupa la potenci¬ 
alitat del producte sobrant, s’instal·len com paràsits en els racons 
amagats de la societat. Potser no arriben ni a l’u o el dos per cent 
de la població, però es fan forts i aconsegueixen triomfar actuant 
amb oportunisme i amb una bona organització, controlant els 
productes de necessitat bàsica i jugant amb l’oferta i la demanda. 
Aquests grups, en principi socialment marginals, poden arribar a 
legitimar-se com a nous senyors de la societat si les forces oficials, 
en lloc de neutralitzar-los, s’endeuten amb ells per malversació i, 
en conseqüència, els donen un tracte privilegiat. 

Aquests sectors d’usurers marginals que s’han anat formant 
al llarg de la història mai no s’han atrevit a aflorar a la superfície 
per l’odi social que generen, sobretot en les societats de l’Orient 
Mitjà. Ningú, ni els més grans tirans, s’han atrevit a legitimar-los; 
han estat menyspreats, considerats l’escòria de la societat i, des 
del punt de vista ètic, la llavor de la maldat. 

El fet que en els últims 44 anys no hi hagi hagut altres casos 
de guerres, saqueigs, massacres, explotació i destrucció de la na¬ 
tura que aquells derivats d’Europa Occidental té a veure amb el 
sistema hegemònic. No hi ha cap dubte que estem assistint a un 

nombre més gran de lluites d’oposició en un mateix espai geo¬ 
gràfic, i aquest procés no pot ser considerat totalment negatiu. 

Intento fer una aportació cap a un salt significatiu tot sintetit¬ 
zant aquells avenços que Occident ha proporcionat a la humani¬ 
tat mitjançant els antics valors positius d’Orient. 

A. - Racionalisme 

Després del sorgiment del capitalisme, el racionalisme rep un 
paper essencial i és presentat com quelcom peculiar de la socie¬ 
tat occidental, com el “pensament occidental” per excel·lència, 
donant a entendre que altres societats han trobat a faltar, al llarg 
de la història, aquesta capacitat intel·lectual. S’afirma que la ci¬ 
ència és una creació de la mentalitat occidental però, tanmateix, 
quan es demostra que la ciència és poder, resulta inevitable que 
el sistema s’hegemonitzi; el domini i assetjament d’un sistema 
hegemònic derivat d’aquesta mentalitat pertot arreu demostra 
fins a quin punt és així. Però, per tal de conèixer com funciona el 
mecanisme mental d’aquest sistema, que només es manté a causa 
de l’amenaça nuclear, cal conèixer la pròpia ment i, per tant, les 
propietats específiques de la biologia humana. 

Es podria abordar aquest assumpte des de dos punts de vista: 
des del purament biològic i des del social. Intentarem fer-ho de 
tal manera que ambdós es complementin. 

1. - Aspectes mentals de l’ésser humà en tant 
que espècie biològica 

Podríem parlar de la mentalitat de l’ésser humà en tant que 
espècie biològica. Per tal de dominar aquesta qüestió, hauríem 
de preguntar-nos pel sentit que podria tenir la ment en el siste¬ 
ma dels éssers vius, fins i tot en les mesures macro i micro, i en 
una dimensió universal. Les especulacions sobre les partícules 
subatòmiques fan inevitable que es parli d’un tipus de ment de¬ 
terminat per a explicar la diversitat, la diferència i el desenvolu¬ 
pament. El fet que els moviments d’ones i partícules provoquin 

desenvolupaments dins d’una àmplia diversitat, que es transmu¬ 
tin a nivell d’àtom en un espai tan increïblement petit i a una 
velocitat impensable, és el principal motor de tot el progrés en 
l’univers. I aquest progrés com a diversitat ocorre no només en el 
món subatòmic sinó també en el món físic i biològic. Aneu amb 
compte, viatgem pels límits de la metafísica. 

Podríem dur a terme una especulació semblant a nivell de 
l’univers macro. El propi univers és una integritat, un conjunt 
d’elements vius-novius, caducs-infinits, similars-diferents, matè- 
ria-energia, atracció-propulsió. Allò subatòmic i allò suprauni- 
versal formen un dilema dialèctic bàsic d’aquesta mateixa inte¬ 
gritat. El temps com a profunditat i l’espai en tant que amplitud 
es realitzen en convivència, és a dir, es fan perceptibles i visibles 
conjuntament. La pregunta ^per què existeix l’univers? fa referèn¬ 
cia a una concepció metafísica que no és inoportuna. Però tam¬ 
poc no oblidem que qui fa aquesta pregunta és un ésser humà i 
que aquest, al seu torn, és un ésser social. La fenomenologia no 
accepta cap mena d’existència fora d’allò que percebem, sentim i 
pensem. La metafísica, al contrari, és la pròpia existència reflecti¬ 
da en el sentiment i el pensament. Sóc conscient que és seductor 
plantejar aquests dilemes i considero important que aconseguim 
superar-los, però no sembla que l’univers pugui ser entès amb 
aquests dilemes perquè la dissociació pensament-cos és una des¬ 
viació filosòfica, fins i tot es podria dir que religiosa, així com el 
principal motiu per negar la vida, i l’univers no té res a veure 
amb tot això. 

Lins i tot en l’organització de l’ésser viu més primitiu trobem 
un fabulós component d’intel·lecte, la manifestació més prime¬ 
renca del qual és l’intent de convertir-se en etern a través de la 
replicació de si mateix de forma instantània. Cap ésser viu que 
s’hagi creat a si mateix ha desaparegut. La resistència a l’aniquila¬ 
ció que ha desenvolupat en el seu àmbit pot desenvolupar la seva 
potencialitat fins a assolir l’intel·lecte de l’ésser humà. Com va 
ser que la potencialitat vital d’una sola cèl·lula va arribar, diver¬ 
sificant-se, a desenvolupar-se fins a convertir-se en l’ésser humà, 
amo d’un intel·lecte tan genial? Per a qualsevol cèl·lula viva re- 

sulta essencial reproduir-se, alimentar-se de l’entorn i defensar-se 
de forma eficaç, cosa que, per exemple, fan de forma ininterrom¬ 
puda les partícules subatòmiques de l’univers micro. Aquí podrí¬ 
em arribar a respondre en part a la nostra recerca de l’intel·lecte 
universal. No considerem aquest univers una cosa aliena a nosal¬ 
tres perquè tot el nostre entorn està envoltat i carregat d’aquests 
universos, i segurament les nostres necessitats reproductives, ali¬ 
mentàries i de seguretat són un reflex d’aquest univers micro. 
Probablement, l’univers macro funcioni de la mateixa manera, 
entestat a la recerca de la infinitud, responent a un intel·lecte que 
força les coordenades del temps i de l’espai, de la mateixa manera 
que també és probable que aquest univers macro es vegi reflectit 
en l’intel·lecte humà. 

Pot ser que em mogui excessivament en el terreny especula¬ 
tiu, però hem de comprendre que la potencialitat de l’intel·lecte 
humà no ha caigut del cel. Fins a quin punt és possible imagi¬ 
nar-se un intel·lecte abstraient-lo de l’existència i l’evolució? Fins 
a quin punt seria realista pensar que la capacitat intel·lectual és 
exclusiva de l’ésser humà? Fins i tot la mort sembla imprescindi¬ 
ble per tal d’entendre la vida i l’existència. Podríem conjeturar 
que sense la mort no sentiríem l’existència; viure eternament, 
sense canvis, en el fons suposaria no viure perquè, si no es nota 
res, tampoc no existeix res. En el fons, la mort sembla quelcom 
imprescindible per tal que hi hagi vida. Aleshores, si hauríem de 
considerar-la com un do, <per què la temem com si es tractés del 
final de la vida? En lloc de témer-la, hauríem de pensar que fa 
possible la vida i que, en definitiva, pensar així és més coherent 
amb la nostra incorporació a l’univers. I de la mateixa manera 
que no ens podem escapar de la mort, tampoc no podem fer-ho 
de la vida. En aquest sentit, resoldre el misteri de l’univers tot 
solucionant aquest dilema sembla ser l’únic propòsit. 

D’acord amb una possible solució a aquest dilema i en cas de 
donar el seu autèntic sentit a la vida, <;amb què ens trobaríem? 
Em sembla una pregunta tan inoportuna com necessària. Un sa¬ 
ber integral que permetés descobrir el misteri de l’univers podria 
ser considerat el triomf final de la vida. Potser el paradís dels 

llibres sagrats, el Nirvana del budisme, l’èxtasi del misticisme pu¬ 
guin ser interpretats com la consagració de la vida i un constant 
gaudi comú. 

Alguns pensadors occidentals, basant-se en conegudes obser¬ 
vacions, defensen que les condicions per a la vida en el nostre 
planeta es van produir per pura casualitat i que, quan s’extin¬ 
geixi el sistema solar, desapareixerà en una cosmogonia sense 
sentit. També això sembla una ocurrència diabòlica perquè els 
arguments en què es basa aquesta hipòtesi són d’una esterilitat 
manifesta a l’hora de donar una resposta a la vida. Ni coneixem 
totalment l’univers ni l’autèntic sentit de la vida, per la qual cosa 
els arguments no serveixen en aquesta hipòtesi. El nostre món, 
a més de no permetre cap forma de vida sense les condicions 
adequades, és tan viu i equitatiu que, arribat el moment, ofereix 
a cada ésser viu el seu ambient en la mesura de les seves potenci¬ 
alitats. 

És important no fer un relat egocèntric de la formació de 
l’espècie humana, però trivialitzar-lo també seria una falta de 
respecte a l’impressionant funcionament de l’univers. És el posi¬ 
tivisme que s’equivoca amb la seva pèssima metafísica sobre l’és¬ 
ser humà, abstraient-lo de l’univers. Estic convençut que, quan 
establim la relació del positivisme com el materialisme més tosc, 
amb el capitalisme, entendrem la vida d’una manera més signifi¬ 
cativa i respectuosa. 

En definitiva, sembla que podem ser conscients de l’univers 
d’una manera més precisa en l’ésser humà, que és una espècie 
biològica. Per tal d’arribar a adonar-se d’aquesta potencialitat és 
necessari recórrer determinades etapes, però arribar a desenvo¬ 
lupar-la en requereix d’altres. Aparentment, el pensament ori¬ 
ental va notar aquest fet, tal com reflecteix la sentència “tot allò 
existent es troba en l’ésser humà”. Al contrari, per al pensament 
antropocentrista totes les coses vives o no vives estan al servei de 
l’ésser humà, donant peu així a la filosofia del poder jeràrquic, au¬ 
toritari i totalitari, provocant un pensament especulatiu , molt més 
allunyat de la vida. D’altra banda, certes filosofies ecologistes, 
aparentment contràries a l’antropocentrisme, i que consideren 

l’ésser humà un mal per a la natura, condueixen al mateix port, ja 
que veure la realització de l’ésser humà, en tant que espècie, com 
quelcom maligne per a la natura és resultat d’una gran esterilitat 
filosòfica en desvincular-se de la vida. No valorar l’evolució que 
arriba fins a l’ésser humà implica una dèbil relació amb la vida o 
bé una vinculació als sistemes basats en una explotació excessiva. 

Una evolució que arriba fins a l’ésser humà posa sobre la tau¬ 
la qüestions ètiques de gran importància, però abans hem de de¬ 
finir la relació entre ment i societat. 

2 . - Aspectes mentals de l’ésser humà en 
tant que entitat social 

2.1 - La socialització activa l’intel·lecte latent 

L’espècie humana va traient a la llum la seva potencialitat 
d’intel·lecte en la mesura en què el socialitza. I és important tenir 
en compte que la mateixa estructura biològica de l’ésser humà fa 
imprescindible la socialització a què es veu obligada a un nivell 
que no s’observa en cap altre ésser viu. Un nen pot sortir de la 
infància amb a penes quinze anys, però durant aquest temps ne¬ 
cessita viure en societat perquè neix molt dèbil, mentre que les 
cries de la resta d’animals inicien la vida pròpia en un termini 
de dies o fins i tot abans. La socialització de l’ésser humà és molt 
més complexa i és necessari comprendre-la amb profunditat. Si 
l’espècie humana perdés la seva socialització retrocediria evoluti¬ 
vament, si fos possible, a un estadi similar al del primat, o desapa¬ 
reixeria. Les espècies d’éssers vius, cadascuna en la seva integritat, 
tenen necessitat d’un tipus de convivència particular; la societat, 
que és particular a l’espècie humana, té una qualitat existencial 
molt superior a la convivència. 

Concebre la societat com una segona natura 16 suposa un apro¬ 
fundiment superior i la pròpia socialització implica que l’intel- 


16. Bookchin, en el seu llibre Ecologia de la Llibertat, distingeix 
entre primera i segona natura, on la primera es relaciona i és producte de 

lecte deixi de ser una potencialitat i entri eficientment en un pro¬ 
cés d’activació. El fet comunitari demana pensar constantment. 
El desenvolupament social és essencialment desenvolupament 
del pensament i la possibilitat de realitzar-se a través d’ell. A 
mesura que augmenta la socialització es desenvolupa l’alimen¬ 
tació, la seguretat i la reproducció, funcions pròpies dels éssers 
vius, però també formes instintives d’aprenentatge i generadores 
d’intel·ligència. Tot acte suposa un aprenentatge i, en general, el 
progrés suposa aprenentatge i intel·ligència. En aquest sentit, es 
podria considerar que la societat, en tant que segona natura , és 
una espècie d’etapa superior i reflex de la primera. 

Tinc la convicció que, mentre no s’analitzi la socialització 
com una segona natura , existiran riscos de desviació en l’estructu¬ 
ra de pensament i acció, tornant a donar així prioritat a la primera 
natura. Com que l’ésser humà és producte de la segona natura , 
s’hauria de prioritzar la comprensió d’aquesta natura per tal que 
puguem comprendre l’ésser humà. Per això no crec que la cièn¬ 
cia pròpia de la primera natura pugui funcionar de forma objec¬ 
tiva i independent respecte a la segona natura. Això sempre m’ha 
semblat una desviació, ja que la física, la química i fins i tot la bi¬ 
ologia no haurien de ser independents de les ciències pròpies de 
la segona natura i l’ésser humà. Sóc conscient que estic caminant 
pels marges d’aquells que donen suport al pensament religiós. 

Però, tenint en compte que totes les lleis relatives a la primera 
natura es reflecteixen en l’ésser humà a través de la segona , allò 
que hem d’aclarir és si té sentit la separació subjecte-objecte. Fins 
a quin punt es pot separar el que sap del que no sap? Encara 
més important seria preguntar-nos: és que potser no seria la més 
elemental de les desviacions convertir el coneixedor i allò cone¬ 
gut en el binomi subjecte-objecte? El fet d’equiparar la primera 
i la segona natura a la forma subjecte-objecte és la base de tots 
els errors humans amb les seves repercussions socials. Aquesta 
lògica, aquest esquema mental, és el que, juntament amb el sis- 


l’evolució biològica mentre que la segona és integral als humans i concep 
la societat i la cultura com un artefacte humà. 

tema capitalista, col·loca la societat sota una situació de captiveri 
i explotació. I Terror més greu de tots és que no dubta a l’hora 
d’estendre aquesta mateixa lògica d’opressió a tots els àmbits de 
la primera natura. 

La socialització, que apareix com a resposta a la tràgica situa¬ 
ció de l’ésser humà, comença a ser problemàtica, tant estructural¬ 
ment en la societat com respecte al medi ambient, quan es passa 
a una etapa de desenvolupament manifest. Interpretem, per tant, 
els desenvolupaments problemàtics en l’àmbit de les mentalitats, 
intentant definir els seus factors bàsics, principalment en l’àmbit 
econòmic. 

2.2 - El desenvolupament de l’intel·lecte emocional 

Hem de remarcar que la capacitat mental del cervell humà, 
com a conseqüència de l’evolució biològica, ha assolit des de la 
seva activació un desenvolupament diferent que li permet estar 
en funcionament constant, tal com si hagués despertat d’una le¬ 
targia, essent la vida social activa el factor bàsic per al desenvolu¬ 
pament mental. Jo no crec en els genis individuals; tot intel·lecte 
respon a un condicionant social. 

Dels nostres coneixements antropològics actuals podem de¬ 
duir que la major part de la vida social de l’ésser humà va desen- 
volupar-se entorn de la caça, la recol·lecció i amb un llenguat¬ 
ge gestual semblant al de les espècies més properes. En aquesta 
etapa d’evolució, encara natural i equilibrada, no es pot parlar 
de problemes seriosos d’origen social. L’intel·lecte funcionava a 
nivell dels sentiments, o més ben dit, el caràcter emocional de 
l’intel·lecte és dominant i la seva característica fonamental és que 
està basat en reflexos. L’instint també és un intel·lecte emocional, 
encara que correspon a una fase intel·lectual més antiga; fins i 
tot es podria relacionar amb les primeres cèl·lules vives. El seu 
funcionament es basa en els reflexos a estímuls, pràcticament au¬ 
tomàtics; una forma d’intel·lecte adequada sobretot per a una 
bona protecció. Encara que la seva forma més avançada sigui la 
de l’ésser humà, es pot apreciar fins i tot en els vegetals. Hi ha 
sentits com l’oïda, la vista o el gust que estan molt més desenvo- 

lupats en altres éssers vius, però en cap d’aquests éssers existeix 
un sentit de coordinació i una complexitat del conjunt sensorial 
tan desenvolupats com en els cinc sentits de l’ésser humà. 

La característica més important de l’intel·lecte emocional és 
la seva vinculació amb la vida i la seva funció bàsica és prote¬ 
gir-la; està molt desenvolupat i mai no s’hauria de menysprear, 
respon a l’acte, amb un nivell d’error nul, i la privació d’aquest ti¬ 
pus d’intel·lecte exposaria la vida als perills més grans. El respecte 
i el valor per la vida van associats al desenvolupament de l’intel- 
lecte en equilibri amb la natura. El nostre món de sentiments és 
degut a aquest tipus d’intel·lecte, que podríem dir que és el que 
fa possible la vida natural. 

2.3 - El desenvolupament de la intel·ligència analítica i del 
sistema d'ètica 

El desenvolupament de l’intel·lecte humà augmenta la con¬ 
nexió entre els sentits i la seva interacció, sobretot en el cas de 
l’oïda, la vista i el gust. També incentiva el procés intel·lectual. 
És d’aquesta manera com comunitats que van utilitzar durant 
molt temps el llenguatge gestual van passar al llenguatge simbò¬ 
lic aprofitant les propietats fisiològiques de la parla. El llenguat¬ 
ge simbòlic suposa el pas al pensament abstracte a través de les 
paraules i aquesta possibilitat d’entendre’s mitjançant conceptes 
en lloc de gestos suposa una gran revolució en la història de la 
humanitat; a partir d’aquest moment es dóna nom a objectes i 
esdeveniments relacionats amb les necessitats bàsiques de l’és¬ 
ser humà. Es tracta d’un gran pas per a l’ésser humà, tal com la 
conceptualització paral·lela dels enllaços entre aquests concep¬ 
tes, com ocorre amb els verbs, les preposicions i més tard amb 
la formació de frases. És allò que podríem catalogar de revolució 
lingüística. 

Tot això suposa una nova forma de pensament, és a dir, l’ús 
mental de paraules fa possible pensar en objectes o esdeveni¬ 
ments sense tenir-los presents; és l’inici del pensament ficcional , 
teòric, un gran procés que s’associa al lòbul frontal esquerre del 
cervell, un intel·lecte que, a més de ser útil, també pot provocar 

situacions perilloses i negatives, ja que una de les seves carac¬ 
terístiques és que funciona al marge dels sentiments. D’aquest 
intel·lecte també en sorgeix el pensament conceptual o analític, 
capaç de reflexionar sobre el conjunt de l’univers gairebé sense 
esforç, amb una imaginació il·limitada, que pot crear un món 
propi d’imatges, qualsevol tipus d’invenció i fins i tot imitar la 
natura, elaborar plans, preparar emboscades, trampes i maquina¬ 
cions; per tant, és capaç de destruir o liquidar qualsevol cosa per 
tal d’obtenir allò que es desitgi, convertint-se així en la principal 
causa de problemes tant dins com fora de la societat. 

La fusió de les dimensions analítica i emocional de l’intel·lec¬ 
te és la gran virtut de l’ésser humà com a entitat, però encara és 
més important saber si aquest intel·lecte es farà servir en benefici 
o en detriment de la societat. La societat, des de l’inici, va ado¬ 
nar-se del problema i per això va crear l’ ètica, per tal que existissin 
uns principis bàsics d’actuació, ja que sense ètica social no hi 
hauria control de l’intel·lecte analític. Per exemple, una persona 
que es deixi arrossegar per la ira podria matar a qui no estigués 
d’acord amb ella sense rumiar-s’ho gaire, però la societat afronta 
aquest risc fent de l’ètica un principi imprescindible; per això, 
cada comunitat ha tingut com a primera missió proporcionar 
una determinada formació ètica als seus membres. La separació 
“bo-dolent”, en tant que binomi principal de l’ètica, està relacio¬ 
nat amb aquesta funció de l’intel·lecte analític; si actua de forma 
útil, serà premiat amb la bondat, però si és perjudicial, recaurà 
sobre ell la pena de la maldat. Més ben dit, la maldat serà repri¬ 
mida, castigada, pel fet de ser contrària a l’ètica, fins que preval¬ 
gui la bondat. 

3 . - L’esclavització de la societat a través 
de l’intel·lecte analític 

3.1 - El desenvolupament de la societat patriarcal i de la mito¬ 
logia patriarcal 

Tanmateix, aquest remei de la societat no aconsegueix una 
capacitat preventiva total. Per les escletxes de la societat sempre 
hi haurà astuts a l’aiguat i persones disposades a conspirar. La 
caça, per exemple, és una cultura antiquíssima que consisteix a 
atacar altres éssers vius maquinant trampes i conspiracions. Es 
tracta d’una cultura que enfonsa les seves arrels en el món vegetal 
i animal, però amb una base biològica que és, al mateix temps, 
pròpia de l’intel·lecte analític. La suma de la peculiar cultura hu¬ 
mana de la caça i de l’intel·lecte analític té el potencial de fer 
possible la formació de jerarquies tant a nivell dels organismes 
socials com en el seu medi ambient. I així és com va començar la 
catàstrofe, amb la separació infern-cel, en paral·lel a la jerarquia 
social establerta per la força de l’intel·lecte analític. Quan un gra¬ 
pat “d’homes forts” s’imposa a la societat, creen la il·lusió del 
paradís, mentre que per a la societat oprimida s’obren les portes 
d’un infern que es torna més profund, sense arribar a compren¬ 
dre ni tan sols per què ha ocorregut. 

I la primera víctima de “l’home fort” va ser la dona, la qual, 
en realitat, disposava d’un intel·lecte emocional natural més de¬ 
senvolupat pel fet de tenir uns llaços més forts amb la vida. La 
dona no és només la mare, la que engendra la vida i porta una 
vida de treball i esforç; és la principal responsable de la vida so¬ 
cial. No només és conscient de la vida, sinó que també sap com 
donar-li continuïtat. Ella és qui es dedica a la recol·lecta i per 
això el seu intel·lecte emocional també s’ha format a partir de la 
natura. És un fet antropològic que entorn de la dona es produeix 
un llarg procés d’acumulació social, de riquesa i valor, i fins i tot 
es podria dir que de plusvàlua. L’home fort, el paper principal 
del qual era la caça, va centrar la mirada en aquesta acumulació 
de riquesa a causa dels enormes beneficis que suposava establir 

una hegemonia sobre ella. Resultava temptador apoderar-se de 
l’acumulació material i moral tot reduint el paper social de la 
dona al d’un objecte sexual i elevant el seu propi estatus al de 
pare (millor dit, cap), convertint així la paternitat en una forma 
de propietat sobre els fills. Es tracta, en definitiva, de l’establi¬ 
ment d’una hegemonia, de la primera jerarquització social, grà¬ 
cies a l’organització de la força que l’home adquireix en la caça. 
És el primer ús de l’intel·lecte analític amb finalitats malvades 
dins de l’estructura social i a partir d’aquest moment esdevindrà 
sistèmica. 

El pas del culte de la mare sagrada al culte patern fa que l’in¬ 
tel·lecte ficcional es cobreixi amb un blindatge també sagrat, i 
se suposa que d’aquesta manera el sistema patriarcal es consoli¬ 
da i fa arrels, una mentalitat que també apareix històricament, 
tal com queda provat mitjançant pomposes representacions, a 
la conca Tigris-Eufrates, que té el seu origen a la Baixa Mesopo- 
tàmia entre els anys 5500 y 4000 a. C. aproximadament i s’estén 
per tota la regió. Després es convertirà en la cultura dominant, 
encara que, tal com es dedueix de les dades, sobretot arqueolò¬ 
giques, en el mesolític, el neolític i fins a l’any zero la societat 
matriarcal 17 encara tenia un gran pes. Existeixen diferents proves 
d’això, fins i tot escrites, que reflecteixen la forta implantació en 
la societat neolítica d’elements religiosos i lingüístics basats en 
la dona. 

Es podria dir que els problemes socials van aparèixer per pri¬ 
mera vegada a causa del culte a “l’home fort” en aquestes soci¬ 
etats patriarcals, perquè és així que comença l’esclavitud de la 
dona, la qual, al seu torn, prepara la base per a l’esclavitud de 
l’home, especialment dels nens. Els esclaus, tant homes com do- 


17. La paraula matriarcat fa referència a un tipus de societat en la 
qual les dones, especialment les mares, assumeixen un paper central de 
lideratge polític, autoritat moral, custòdia dels fills... No hi ha evidència 
científica de societats en què, existint una distribució desigual del poder 
entre homes i dones, les dones tinguessin preeminència sobre els homes. 
Es a dir, malgrat el lideratge de les dones, en les societats matriarcals no 
existia una opressió sobre Fhome. 

nes, com més excedents acumulables produeixin, més són espo¬ 
liats i sotmesos al control i a Phegemonia, i cada vegada el poder 
i l’autoritat aniran adquirint més importància. L’aliança home 
fort - ancià - xaman, en tant que sector privilegiat, va creant un 
nucli de poder al que difícilment es pot oposar resistència, l’in¬ 
tel·lecte analític del qual desenvolupa una explicació mitològica 
extraordinària per tal d’assolir la seva dominació mental. Aques¬ 
ta concepció mitològica, que històricament també té lloc en la 
societat sumèria, és enlairada fins a identificar el cel i la terra 
amb un home divinitzat. Mentre el caràcter diví i sagrat de la 
dona queda relegat i destruït, s’imposa l’home com el portador 
del poder absolut, envoltat per una relació dominant-dominat, 
creador-creat, amb una vasta xarxa de llegendes mitològiques. 
Aquest món mitològic, imposat de forma esclafadora i assimilat 
per tota la societat, anirà adquirint caràcter religiós com a expli¬ 
cació última de totes les coses. Ens trobem davant del moment 
en què es desenvolupa una forma de mentalitat fictícia i institu¬ 
cionalitzada que ja no coneixerà límits. 

El sorgiment d’aquesta relació jeràrquica suposa el primer 
sistema d’explotació, opressió i autoritat institucional realitzat 
per l’intel·lecte mitològic d’origen patriarcal i els motlles men¬ 
tals legitimadors que se’n deriven. És un fet que es pot observar 
en vàries comunitats i diferents etapes, encara que amb diferent 
forma i intensitat. Per contra, l’intel·lecte emocional no pot ge¬ 
nerar sistemes d’opressió i explotació. Mentre les mentalitats no 
arribin al nivell analític, mentre no caiguin a la trampa de la cul¬ 
tura de la caça, no hi haurà problema social. Aquesta mentalitat 
es veu obligada a inventar llegendes falses per tal d’encobrir la 
seva funció essencial, si bé també és cert que l’intel·lecte ficcio- 
nal, juntament amb l’emocional, han creat tradicions positives 
de pensament i institucionalitat. Però tampoc no seria correcte 
restringir al poder jeràrquic tot allò que tingui a veure amb les 
formes de mentalitat. És per això que s’han produït violents xocs 
de mentalitat, postures inclements i guerres de pensament, un 
fenomen religiós, filosòfic, ètic i artístic que avui en dia anome¬ 
nem guerra ideològica. Però, en el fons, aquestes confrontacions 

tan comunes en mitologies i religions són guerres econòmiques i 
polítiques que les forces del poder, mentre guerregen en l’àmbit 
econòmic i social, presenten sota una cobertura mitològica i ide¬ 
ològica fins arribar a la fase de mentalitat capitalista. 

3.2- El desenvolupament del mercat 
i de la societat urbana i de classes 

L’Estat és la representació de la institucionalització perma¬ 
nent de les estructures jeràrquiques. I aquesta conversió de les 
estructures particulars (individuals) de poder en institucions està 
vinculada a la societat de classes que va desenvolupar-se a partir 
de la urbanització que anomenem civilització. 

Amb el capitalisme, la ciutat i les classes socials queden con- 
ceptualitzades, però és més important explicar el seu origen, ja 
que no és possible donar realment sentit a cap relació social els 
orígens de la qual no siguin explicats. La formació de la ciutat té 
poc a veure amb una conjunció de relacions que han trobat en 
l’espai urbà la manera de realitzar-se. La formació de la ciutat 
és tan important com el sorgiment del capitalisme i és per això 
que cal explicar-la. Estic convençut que la ciutat porta implícites 
característiques protocapitalistes. Tal com el mercat és l’àmbit de 
relacions que alimenten el capitalisme, la ciutat podria ser consi¬ 
derada el lloc on el mercat es desenvolupa i es fa permanent, on, 
al seu torn, es desenvolupa l’intel·lecte ficcional més sofisticat. 
La ciutat, a causa de la seva qualitat de mercat, és de per si un 
establiment, un instrument intensiu de socialització en què re¬ 
sulta necessària i es crea una ment analítica i abstracta; un espai 
on s’acceleren els progressos històrics tals com la racionalització 
d’allò mitològic i allò religiós, tant els avenços com les desviaci¬ 
ons de la ciència o el sorgiment de la filosofia. Es on l’intel·lecte 
analític funciona millor. 

El món abstracte dels conceptes i el seu reflex en l’art també 
es fa més evident en la ciutat; en aquest ambient especulatiu de 
relacions aïllades i al marge de l’intel·lecte emocional, s’injec¬ 
ta a la societat un enorme món d’imatges utilitzant tota mena 
de trampes i maquinacions. A la ciutat es desenvolupa la ment. 

però, equina mena de ment? Aquesta mentalitat, jsuposa més 
claredat o més foscor? Encara no existeix cap resposta definiti¬ 
va, però la societat urbana suposa la principal concentració de 
relacions que generen les guerres, l’explotació, el poder i les clas¬ 
ses. També crea els miserables que constitueixen l’aclaparadora 
majoria de la societat; es tracta d’una estructura completament 
genocida, també per al medi ambient. Les mitologies i religions, 
en tant que expressions de comunitats basades en la vida rural, 
també responen a un pensament analític, però, tanmateix, repre¬ 
senten un paper positiu perquè les seves creences, els seus déus, 
són reflex d’un món sincer, ple de sentiments; els seus déus són 
propers, misericordiosos, clements i compassius, pal·lien el dolor 
i ajuden a superar les dificultats. Però, a mesura que aquestes 
mitologies i religions es van urbanitzant, els déus es tornen més 
abstractes, s’associen al càstig, al precepte, al dolor, són déus a 
qui cal suplicar i als que, en definitiva, els agrada dominar. En el 
fons, són un reflex d’allò que ocorre quan les mercaderies entren 
en circulació en el mercat; els déus del mercat i de la ciutat es 
fusionen els uns amb els altres. 

La formació de classes socials, a més a més, es desenvolupa 
després de la dissolució i desintegració dels vincles clànics, èt¬ 
nics, familiars i tribals, les jerarquies de poder dels quals respo¬ 
nen principalment a llaços de parentesc. Després, aquells que 
ostenten un rang alt passen a ser Estat i els de rang més baix esde¬ 
venen subordinats, en un procés despietat i alienador que deixa 
enrere l’intel·lecte emocional. Mentre les classes oprimides de¬ 
penguin de la classe dirigent, estan legitimant la seva hegemonia 
i explotació, consolidant així la seva pròpia decadència, caient 
en la condició més infame i essent privats d’ambdós intel·lectes. 
La conseqüència més negativa d’aquesta situació és el desclassa- 
ment, perquè en la mesura que existeixi un intel·lecte ficcional, 
abstracte, que provoqui submissió, hi haurà esclaus i menesters 
privats de consciència, sense capacitat de reacció. 

3.3 - El protestantisme obre el camí al capitalisme 

Si dividíssim la història en relació amb els períodes de les 
mentalitats, caldria distingir una Primera Era, de l’any 5000 a. 
C. al 500 d. C., en què domina l’etapa mitològica i religiosa; una 
Edat Mitjana, entre el 500 i el 1500 d. C., de caràcter teològic, és 
a dir una síntesi de religió i filosofia, i una Era Moderna, del 1500 
d. C. a l’actualitat, en què es produeix la separació entre filosofia 
i ciència. 

A la mitologia no se la pot considerar exactament una reli¬ 
gió perquè la religió és totalment ficcional i assumeix creences 
i una adoració permanent; de fet, la religió suposa la conversió 
de la mitologia en dogmes. El fonament de la religió rau en la 
creença en ficcions i el seu únic aspecte positiu és que, en aquesta 
transició mental cap al pensament abstracte, força la creació de 
pensament científic i filosòfic, preparant així, involuntàriament, 
les condicions per al seu desenvolupament, però provocant una 
profunda polarització social. Els pensaments filosòfic i científic 
es desenvolupen dialècticament amb el pensament religiós, que 
els deixa una profunda empremta. La filosofia, encara que deri¬ 
va d’un intel·lecte ficcional, es refereix a la veritat després d’una 
observació constant i, en aquest sentit, no trenca del tot els seus 
vincles amb l’intel·lecte emocional; es tracta d’una forma de pen¬ 
sament amb una major capacitat d’abstracció que va realitzar 
una contribució a la ciència abans que la religió. 

En realitat, la ciència no es distingeix molt de la filosofia i 
podria considerar-se una filosofia basada en una observació ex¬ 
perimental més desenvolupada; ambdues intenten donar sentit a 
les dues natures per mitjà de l’observació i els experiments. Això 
és correcte, però, entre les seves mancances més importants s’hi 
troba el no respondre al per què de les coses, com sí que ho fa la 
religió. Explicar com és la natura no és una resposta suficient a 
la vida i tampoc no resulta una aportació rellevant creure que la 
immensitat de l’univers no té motius, propòsits o explicacions. 
Al final, la ciència que no doni una resposta al perquè de la vida 
només serà un instrument esclavitzador del poder. 

He de mantenir amb fermesa la tesi que la separació de la 
ciència respecte a la filosofia i la religió sobre aquest assumpte 
-quin és el propòsit i per què- es troba estretament unida a la 
concepció capitalista. Tant la religió com la filosofia, i fins i tot la 
mitologia, suposen una memòria identitària de la societat, el seu 
sistema mental defensiu i, per això, malgrat les seves tergiversa¬ 
cions, i al fet que solen ser utilitzades contra la societat, es tracta 
de realitats sociològiques. Una societat que s’hagi desvinculat i 
prescindeixi de la seva memòria i de la seva història, així com 
la seva ciència corresponent, no serviran a res més que al poder. 
Així ocorre amb el capitalisme, per al qual la mitologia, la religió 
i la filosofia amb prou feines valen res. Per què? La resposta és 
evident: la religió, la filosofia i les epopeies, durant milers d’anys, 
van excloure els elements capitalistes, especuladors i usurers que 
s’aprofitaven dels desequilibris en els preus, aquells que s’esmu¬ 
nyien als racons d’una societat que els rebutjava. Per contra, 
mentre la religió, la filosofia i les epopeies, i per tant l’ètica, conti¬ 
nuïn representant el paper que tenen en el sistema de pensament 
de la societat, mentre l’intel·lecte emocional conservi i exerceixi 
la seva influència social, serà impossible que el capitalisme arribi 
a ser dominant, i cap poder el podrà legitimar com a fonament 
socioeconòmic. 

El sociòleg Max Weber diu que el corrent protestant del cris¬ 
tianisme és una forma de mentalitat que prepara el clima intel- 
lectual i ètic per al capitalisme, però aquesta valoració, parcial¬ 
ment certa, s’ha de criticar en dos sentits: 

a - El protestantisme suposa una religió més dèbil que, al ma¬ 
teix temps, es troba molt pròxima a la ciència de tipus capitalista 
i inicia l’era de les religions nacionals; és una espècie d’etapa prè¬ 
via al nacionalisme que, al seu torn, és pura ideologia capitalis¬ 
ta. Veure des d’aquesta perspectiva les grans guerres de religió a 
Europa facilitaria una millor comprensió de les mateixes. Els pri¬ 
mers triomfs del capitalisme es van produir allà on el factor reli¬ 
giós era més dèbil (Holanda, Anglaterra i EUA), on havia quallat 
el protestantisme i on havien trobat refugi tota mena d’heretges 
pertanyents a diverses sectes. No pretenc defensar l’ortodòxia re- 

ligiosa, sinó que intento indicar que si el protestantisme va donar 
pas al capitalisme va ser perquè era el corrent ètic més dèbil dins 
el cristianisme. El que em distingeix de Weber és que jo valoro 
com a negatiu allò que ell veu com a positiu. 

b . - Encara que sembli una paradoxa, la mentalitat capitalis¬ 
ta va imposar la seva legitimitat en l’etapa final o més dèbil de 
la prolongada història de la mentalitat religiosa. La ciència no 
és producte del desenvolupament capitalista; de cap manera. Es 
tracta de la desafortunada coincidència a Europa, pràcticament 
al mateix segle, de la revolució científica i la revolució econòmi¬ 
ca capitalista. Aquesta coincidència va permetre crear una gran 
mentida a aquells que elaboraven la mentalitat capitalista: que el 
capitalisme va crear la ciència. És cert que aquelles persones que 
van fer contribucions a la ciència vivien en aquesta societat de 
ràpid desenvolupament capitalista, però això no permet repetir 
la tautologia de que fos el capitalisme el que creés els científics. 
També és cert que els científics van entrar en contradicció amb 
el pensament religiós, però la seva actitud tampoc no era condes¬ 
cendent amb la mentalitat capitalista. 

El capitalisme s’aprofita de tota mena de pensament, tal com 
ho fa amb la renta, el capital, l’especulació usurera i les merca¬ 
deries. Tempteja en primer lloc tots els corrents intel·lectuals, 
apropiant-se d’aquells que l’interessen i presentant-los com a no¬ 
ves escoles filosòfiques o religioses, i a continuació les llança al 
mercat sota el nom de liberalisme i positivisme. El més tràgic de 
tot és que demostra una gran mestria i astúcia a l’hora de ven- 
dre-les, tot obtenint-ne un gran benefici, igual que faria si ven¬ 
gués catifes, convertint-les en la forma de mentalitat dominant. 

4 . - La mentalitat capitalista 

Pel que fa a les mentalitats, podríem abordar el capitalisme 
des de diferents angles. El primer que hem de fer és definir aques¬ 
ta mentalitat com a liberalisme i positivisme, una mentalitat 
eclèctica, que encaixa en tots els motlles i amb gran capacitat per 

a l’engany i la manipulació. El pensament capitalista és més dog¬ 
màtic que els dogmes religiosos més rígids i suposa una idolatria 
més absurda i especulativa que la filosofia més abstracta, en què 
ni tan sols cauria l’autèntica idolatria. El capitalisme debilita la 
ciència amb el positivisme i l’enfronta al món de les creences i 
l’ètica, tot convertint l’individualisme en el déu de l’Estat-nació 
que arriba al cim amb el genocidi. Cap corrent religiós és tan 
responsable com el capitalisme de les guerres, l’opressió i la tor¬ 
tura, i cap mentalitat individual ha estat mai tan irresponsable i 
tan centrada en el seu propi interès com ocorre en les societats 
on ha triomfat el capitalisme, ni ha creat tants tirans, genocides, 
assimiladors, dominadors i dictadors. 

En tant que sistema monopolista, basat en el món de les mer¬ 
caderies i els diners, el capitalisme construeix la seva mentalitat 
financera actual tot encastant els éssers humans en uns motlles 
mentals com cap faraó, cap Nemrod 18 , hagués pogut ni tan sols 
imaginar, obligant tota la humanitat a agenollar-se davant dels 
ídols més abjectes en una autèntica ruïna i putrefacció mental. 

És important observar amb més detall en què consisteix la 
mentalitat del capitalisme, però, en primer lloc, he d’indicar que 
les definicions unidimensionals del capitalisme són producte 
d’estudis intel·lectuals fortament influïts pel sistema. Aquest ti¬ 
pus d’interpretacions es poden veure fins i tot entre marxistes i 
anarquistes, que són els corrents més anticapitalistes i que al·le¬ 
guen portar a terme una sociologia científica. 

El fet que Marx recorregués a la infraestructura econòmica 
com a explicació de tot fenomen jurídic, polític o ideològic ha 
estat, probablement, un dels motius principals del fracàs del so¬ 
cialisme, en nom del qual s’han lliurat tants combats i tan im¬ 
portants. Cal ser conscients que cap comunitat humana podrà 
construir i organitzar sistemàticament la vida material (econò¬ 
mica) mentre no assumeixi i experimenti de forma estable en el 


18. Nemrod o Nimrod va ser un monarca de Mesopotàmia. A la 
Bíblia se’l presenta com un tirà impiadós i com el que va construir la Torre 
de Babel. El títol de nemrod també va ser atorgat als seus successors, tal 
com s’utilitzava el de faraó a l’Antic Egipte. 

temps una altra mentalitat. Els anàlisis sobre sistemes que es fa¬ 
cin deixant de banda el desenvolupament de la mentalitat no es 
salven de reforçar l’hegemonia d’aquests mateixos sistemes, fins 
i tot quan aquesta mentalitat es situa a les seves antípodes. Els 
sistemes dominants actuals garanteixen aquesta hegemonia fona¬ 
mentalment a través de la institucionalització d’una mentalitat i 
una política determinades; la vida material només pot ordenar-se 
dins aquest marc. La correcció de la dialèctica de Hegel per part 
de Marx, en lloc de confirmar la seva tesi, és un greu error, ja que 
és ben clar que l’idealisme de Hegel, en tant que punt culminant 
del pensament metafísic, és una fita fonamental en la construc¬ 
ció del camí que porta a l’Estat-nació alemany. Van precedir-lo 
Luter, ideòleg del protestantisme, i Kant, que aposta pel subjec- 
tivisme i parcialment per l’ètica davant de l’objectivisme. També 
Karl Marx, malgrat que sembli una paradoxa, va seguir aquesta 
línia en nom del proletariat i de l’anticapitalisme. Però el resul¬ 
tat final és que la ideologia (mentalitat) alemanya va engendrar 
lideratges com el de Hitler i el feixisme. 

El filòsof alemany F. Nietzsche va ser qui millor va adonar-se 
d’aquest perill; els seus treballs sobre la mentalitat són una au¬ 
tèntica oposició a la modernitat capitalista, i el fet que no es de¬ 
senvolupessin i es convertissin en una filosofia i pràctica política 
va ser una gran deficiència. D’altra banda, els esforços realitzats 
per filòsofs francesos posteriors (com Deleuze, Guattari, M. Fou- 
cault, etc.) o per l’italià Gramsci resulten molt insuficients i tam¬ 
poc no van aconseguir institucionalitzar-se, mentre que els cent 
cinquanta anys de socialisme real van suposar, a la pràctica, una 
complicitat objectiva amb el modernisme capitalista 19 en nom 
de l’esquerra. Les experiències de la Rússia soviètica i de la Xina 
confirmen rotundament aquesta asseveració que tractaré més ex¬ 
tensament en un altre apartat. 

Les crítiques dels anarquistes, principalment dels pioners i 
clàssics -Proudhon, Bakunin i Kropotkin-, contra el naixement 


19. Ócalan utilitza “modernisme capitalista” i “modernitat capitalista” 

de manera indistinta i amb el mateix significat. 

del capitalisme són més clarividents en aquest sentit ja que s’ado¬ 
nen millor de la dimensió ideològica i política del capitalisme. 
Això no obstant, el fet que els manqués una filosofia política 
correcta, que no aconseguissin consolidar i institucionalitzar les 
seves opinions i, en definitiva, que no tinguessin un bon conei¬ 
xement de l’ètica ni de la història, també els va convertir, fins a 
cert punt, en una mercaderia ideològica per al capitalisme. És 
necessari recalcar que els anàlisis influents i eficients en política, 
ètica, història o sobre les mentalitats, si no estan integrats a la 
praxis, acabaran essent manipulats, utilitzats, neutralitzats, des¬ 
truïts i assimilats pels seus opositors. És lamentable, en aquest 
sentit, que les posicions anticapitalistes hagin tingut el mateix 
destí que altres corrents de mentalitat, especialment el zoroastris- 
me, budisme, cristianisme i maniqueisme. Es tracta d’una pun- 
tualització crítica. No estic dient que aquestes doctrines sorgissin 
en va o que no poguessin tenir un altre final, perquè, si fos així, 
no estaria escrivint aquestes línies ni tampoc tindria sentit l’ètica 
de la llibertat. El que estic fent és una crítica. 

Si es vol aconseguir un sistema alternatiu que tingui èxit 
contra el capitalisme i els seus fonaments històrics, en tant que 
darrere fase de la civilització, tal com es presenta en l’actualitat, 
cal unir la filosofia política, la institucionalització de la política i 
les accions concretes, fonent-les recíprocament i amb amor en la 
guia dels treballs de mentalitat, conformant una integritat plena. 

Malgrat que la violència política i militar són claus per al man¬ 
teniment del sistema capitalista, allò que realment fa possible la 
seva hegemonia és la claudicació de la societat, la seva alienació i 
paràlisi davant la indústria cultural. Es podria dir que el sistema 
va fer retrocedir les mentalitats de les comunitats a l’estadi dels 
primats per tal de manipular-les i que la societat, en realitat, està 
organitzada com si fos un zoològic. Igual que els animals, les co¬ 
munitats són exposades per ser contemplades perquè ens trobem 
en una societat de l’espectacle, tal com han constatat diversos 
filòsofs. Gràcies al continu i intens bombardeig mediàtic sobre 
l’intel·lecte emocional i analític amb les indústries del sexe, de 
l’esport, de l’art i de la cultura, de manera combinada i amb una 

àmplia campanya publicitària, han aconseguit completar la con¬ 
questa mental de la societat de l’espectacle, la societat destinada 
a la contemplació. 

La societat va ser arrossegada a un estat de prostració total, 
pitjor que una rendició, essent dirigida a voluntat pel sistema. En 
el fons, és la mateixa societat de l’espectacle del feixisme encara 
que els seus líders inicials fossin liquidats, una societat de l’es¬ 
pectacle imposada pel sistema a totes les comunitats a través de 
l’Estat-nació i les companyies financeres globals durant i passada 
la Guerra Freda. 

La conquesta de la societat per part del capitalisme, tant des 
d’un punt de vista material com moral, és avui en dia molt supe¬ 
rior a les conquestes dels grans imperis, com el sumeri, l’egipci, 
l’hindú, el xinès i el romà. 

Cal entendre molt bé que per tal de pal·liar els forts indicis de 
caos i descomposició de la fase imperial, que és el cim de l’hege¬ 
monia del sistema capitalista i de les seves anteriors fases de co¬ 
lonialisme i imperialisme, el sistema prova de compensar la seva 
putrefacció tot perfeccionant la seva ingerència sobre la societat 
i forçant encara més la seva hegemonia mental. 

La indústria del sexe i el sexisme són factors determinants per 
haver arribat a aquesta situació; l’ús dels atributs sexuals per a 
assolir l’èxit és un dels factors determinants en aquest fet, quan la 
sexualitat hauria de tenir una funció didàctica per a comprendre 
millor el sentit de la vida i la seva reproducció, tal com ocorre 
amb tots els éssers vius, des dels unicel·lulars a l’ésser humà. En 
conseqüència, la sexualitat té un sentit significatiu i fins i tot sa¬ 
grat; així ho van entendre moltes comunitats humanes i així ho 
interpreten els estudis antropològics. Si hi ha unes relacions que 
no han de ser mercantilitzades ni industrialitzades, aquestes són 
les sexuals, ja que estan associades a allò sagrat i allò sublim, a la 
continuïtat de la vida i, per tant, cal acabar amb la seva tergiver¬ 
sació i no han de ser una amenaça per a altres vides. 

És a dir, es podria afirmar que l’explotació sexual és un dels 
instruments hegemònics fonamentals del sistema. 

La sexualitat no només va ser convertida en una indústria 
gegantina i va ser mercantilizada, sinó que ha estat degenerada, 
convertint-la en la “religió del sexisme” sota el domini de l’ho¬ 
me, superant de sobres la divinitat fàl·lica de l’hinduisme. Aquest 
nou mecanisme religiós ha estat summament efectiu sobretot en 
els homes, funcionant com un instrument estupefaent, adqui¬ 
rint un paper preferent en l’art i, especialment, en la literatura. 
Les drogues químiques són un zero a l’esquerra davant la nova 
religió de la sexualitat. Quasi tots els individus de la societat han 
estat convertits en psicòpates del sexe a través de campanyes me- 
diàtiques (no només amb la publicitat quotidiana); tots, joves, 
vells i fins i tot els nens, estan essent manipulats mentre la dona 
ha estat convertida en el més sofisticat objecte sexual. La dona ha 
estat convençuda que no serveix per a res si cada partícula d’ella 
no traspua sexe. La llar sagrada de la família s’ha convertit avui 
en dia en un convent d’aquesta religió, i d’aquella sagrada dees- 
sa-mare només en queden les ruïnes en “dones velles”, inútils, ti¬ 
rades a la cuneta. Es tracta d’una situació tràgica, molt dolorosa, 
i amb la fecundació artificial el procés de convertir la dona en res 
més que un instrument sexual ha arribat al seu punt culminant. 

La inversió feta pel sistema del paper de la dona resulta in¬ 
suportable. L’aplicació de les tècniques sanitàries, fomentant el 
desig de tenir molts fills, sobretot mascles, que és en el fons una 
tradició de la societat patriarcal, redueix el paper de la dona de 
les capes baixes a una màquina de parir nens. D’aquesta manera, 
carregant els pobres amb la difícil criança dels nens es maten 
dos pardals d’un tret; d’una banda, es cobreixen les necessitats 
de mà d’obra jove i, de l’altra, es provoca una greu degeneració 
de la família de la qual és difícil sortir. Mentrestant, els homes i 
les dones de les capes altes fan de la nova religió sexual un autèn¬ 
tic ritu, entestant-se a mantenir-se sempre “sexis” i desvirtuant 
la maternitat amb nadons artificials, adoptant fills i alimentant 
animals per tal de cobrir les deficiències. El resultat és un aug¬ 
ment sense sentit de la població, difícil de mantenir, així com 
una massa d’aturats com no se n’ha vist en cap altra època de la 
història i l’agudització d’una crisi medi ambiental que ja no pot 

aguantar la càrrega de l’ésser humà. Abordaré com han de ser 
tractats aquests problemes en el proper volum de la meva Defen¬ 
sa titulat Sociologia de la Llibertat. 

La industrialització de la cultura o, més ben dit, la seva super¬ 
producció com a mercaderia industrial és el segon instrument 
més eficaç per a l’esclavització. En sentit estricte, la cultura ex¬ 
pressa la cosmovisió de les societats; el pensament, el gust i l’èti¬ 
ca són els seus tres principals components. Es tracta d’elements 
culturals que el poder polític i econòmic ha anat assetjant i com¬ 
prant durant segles. Les civilitzacions, al llarg de la història, han 
considerat imprescindible per a la seva legitimació lligar i subor¬ 
dinar els elements de la cultura. Els centres econòmics i de poder 
es van adonar molt aviat d’aquest fet i no van trigar a prendre 
mesures al respecte, de tal manera que l’assimilació de la cultura 
per part dels poders es remunta fins i tot al període del naixement 
de la jerarquització social, i constitueix el principal instrument 
de governabilitat. Si no hi ha hegemonia cultural, ni els mono¬ 
polis econòmics ni el poder no poden dirigir res. Els sistemes que 
es basen únicament en la força, l’explotació i el saqueig, com a 
molt, es poden mantenir a curt termini i, quan ja no queda res 
per saquejar, s’enfronten entre si, es destrueixen i es desintegren. 

El paper de la cultura és vital en la civilització capitalista, 
ja que suposa la suma de tots els àmbits socials i és assimilada, 
primer, per a ser adaptada als poders econòmics i polítics i és 
convertida, després, en indústria cultural per a ser transmesa, 
intensa i extensament, a tot arreu del món, a les nacions, als po¬ 
bles, Estats-nació, organitzacions de la societat civil i empreses. 
Els àmbits principals de la cultura, com la literatura, la ciència, 
la filosofia, l’art en totes les seves branques, la història, la religió i 
el Dret, són cosificats i mercantilitzats. Les eines com els llibres, 
pel·lícules, diaris, televisió, internet i ràdio funcionen com a mer¬ 
caderies d’aquesta indústria. Aquestes mercaderies culturals no 
només suposen grans guanys materials sinó que tenen una fun¬ 
ció principalment destructiva perquè col·loquen les mentalitats 
en un captiveri sense precedents, transformant totes les classes. 

nacions, tribus 20 o comunitats religioses en quelcom pitjor que 
un ramat; en definitiva, creen una massa sense sentit, amorfa, dis¬ 
locada i amb un apetit propi dels primats. Els seus arquitectes 
són els Estats-nació, les empreses globalitzades i els monopolis 
mediàtics. En essència, no els interessa res de la societat tret de 
guanyar diners i consumir. No hi ha espai per al pensament i fins 
i tot els sectors més empobrits somien tan sols tenir molts diners, 
encara que només sigui per un dia. 

Adonem-nos que fins i tot la pobresa s’utilitza com a feno¬ 
men cultural. Mentre que, en aquesta Edad Mitjana que habitu¬ 
alment menyspreem, l’empobriment era motiu de rebel·lions, el 
fet que sota l’actual hegemonia cultural oficial tenir un sou s’ha¬ 
gi convertit en un objectiu a assolir mostra el triomf del sistema 
en el terreny cultural. 

El més greu d’aquesta submissió i captiveri causats per l’hege¬ 
monia que el sistema s’assegura amb la indústria del sexe, i que 
desenvolupa fonent-la amb la indústria cultural és que es desen¬ 
volupa voluntàriament, i fins i tot és viscuda com una eclosió de 
llibertat; aquest és el seu suport més gran, l’autèntic instrument 
per a legitimar la gestió capitalista. La fase imperial del capitalis¬ 
me només és possible amb el desenvolupament de la indústria 
cultural i, per tant, la lluita contra aquesta hegemonia cultural 
adquireix una importància més gran en el terreny de les mentali¬ 
tats. Mentre la lluita no es desenvolupi i organitzi, tant en forma 
com en contingut, contra la guerra cultural que el sistema porta 
a terme mitjançant la conquesta, assimilació i industrialització, 
tampoc no tindrà èxit cap lluita per la llibertat, la igualtat i la 
democràcia. A la meva Defensa, Sociologia de la Llibertat , inten¬ 
taré ampliar aquesta mena de qüestions. 

Per la seva banda, l’esport també va tenir des del comença¬ 
ment la funció d’incorporar les persones a la societat mitjançant 
jocs organitzats per a la participació amb èxit a la vida, com una 


20. Una tribu és un conjunt de persones amb un avantpassat comú 
(real o no) que conviuen en un espai determinat. A Occident és un tipus 
d’organització social que ha desaparegut, però que manté la seva impor¬ 
tància a la major part del món. 

espècie d’entrenament per a la socialització. Tanmateix, a partir 
de la descomposició de lTmperi Romà comença a industrialit¬ 
zar-se, tal com es veu amb claredat en l’exemple dels gladiadors. 

El capitalisme va integrar l’esport en el poder, imposant la 
seva industrialització, destruint la seva essència participativa i 
amateur, convertint-lo en una professió. És una droga més, ja 
que va ser convertit en una mercaderia. En lloc de potenciar la 
integració social amb ànim i solidesa, va passar a significar guany 
de diners i la incitació a la competència desenfrenada, mentre 
la societat era reduïda a una espectadora passiva. La cultura de 
la sorra, fer dels éssers humans carnada per als lleons i forçar 
els gladiadors a matar-se entre ells, s’ha estès a tots els àmbits de 
l’esport, on només valen el rècord i els aplaudiments. Ser segui¬ 
dor d’un equip és més important que seguir una religió o una 
filosofia, és una autèntica malaltia i un nou i eficaç instrument 
de dominació en mans dels governs. Quina mena de religió o 
filosofia podria representar el paper del futbol per als governs 
dels Estats-nació? 

En resum, es podria dir que, en convertir l’art, l’esport i el 
sexe en una indústria, l’art de l’administració arriba al seu cim 
i que, sense aquesta industrialització del sexe, l’esport i l’art no 
seria possible el govern del capitalisme global ni el poder de l’Es- 
tat-nació. Torno a insistir a dir que no estic criticant la sexualitat, 
la cultura ni l’esport en si mateixos, sinó la manera com han de¬ 
generat en ser industrialitzats, quan constitueixen àmbits vitals 
per a la formació i continuïtat de la societat. 

El món virtual és un altre instrument important per a exercir 
l’hegemonia mental capitalista, dirigit fonamentalment pels seus 
òrgans mediàtics que, amb la virtualització de la vida, van por¬ 
tar la ment analítica als límits més extrems. D’aquesta manera la 
guerra, que és el fet més horrorós que pugui existir, podria sense 
dificultats destruir l’ètica en ser presentada virtualment. Abans 
es deia que la vida que no s’experimenta amb el cos i amb la 
ment humana és una vida falsa, però també és falsa la vida que 
anomenem virtual. Tampoc no estem qüestionant els avenços 
tecnològics que fan possible una vida virtual, sinó el seu ús per 

a augmentar la dominació i paralitzar la ment de l’individu. La 
tecnologia fora de control és l’arma més perillosa que existeix i 
precisament és la necessitat que té el capitalisme de dirigir mi¬ 
lions de persones i el domini de la tècnica allò que porta a la 
vida virtual. La vida ja no es viu, és virtual, és a dir, una espè¬ 
cie de mort i la simulació és la seva concreció més gran. Imitar 
cada acte, cada obra, cada relació no forma una persona, sinó que 
l’atordeix, i amb la imitació de totes les obres de la civilització no 
es produeix desenvolupament sinó hegemonia de la cultura de 
la imitació, quan és en la diversitat on rau l’essència de la vida, 
que mai no es basa en una repetició, ni tan sols la història es 
repeteix. La imitació és contrària al progrés. Tanmateix, ens tro¬ 
bem davant d’una vida virtual basada en la imitació il·limitada; 
tothom s’imita i prova d’assemblar-se com si de ramats d’ovelles 
es tractés. L’era financera no podria existir sense la vida virtu¬ 
al, sense aquest atordiment il·limitat, que es posa en marxa amb 
una vida falsa i virtual. Contrarestar aquesta situació és el deure 
principal de la vida lliure. Definir i organitzar la vida lliure és 
imprescindible per tal que les societats es mantinguin dempeus, 
i la sociologia de la llibertat ha de proporcionar aquesta resposta. 

En aquest sentit, ens podríem referir a diversos aspectes 
d’aquesta vida virtual que han suposat un èxit del sistema. 

El primer és que debilita la fidelitat funcional de la societat 
respecte l’ètica i la religió, tot subordinant la societat a si ma¬ 
teixa mitjançant el Dret laic i apartant a un segon terme l’ètica 
i la religió. A l’ètica i la religió només se’ls permet viure en la 
mesura que serveixin al sistema, i el Dret i el laïcisme són, en el 
fons, instruments per a la transferència del control de la societat 
al poder capitalista; és a dir, la religió i l’ètica són neutralitzades 
amb el Dret i el laïcisme per tal d’integrar al capital els sectors de 
l’antiga societat, tant els aristocràtics com els seus servents com 
a força laboral, engreixant així l’exèrcit industrial de reserva. No 
les anul·len del tot perquè segueixen essent molt necessàries per 
al sistema capitalista com a “última paraula de la civilització”; 
són intensament utilitzades sempre que no participin del seu 
poder econòmic i polític i no constitueixin un obstacle per al 

mateix. Amb la reforma de la religió i l’Estat de Dret, que tenen 
un autèntic paper en tant que instruments bàsics per a passar a la 
formació econòmica i social capitalista, aquests dos instruments 
destinats a solucionar els problemes de mentalitat del sistema es 
converteixen en clars indicadors de la modernitat capitalista. 

El segon és l’ús del “mètode científic”, en el qual la separació 
subjecte-objecte és gairebé la clau de l’hegemonia de la mentali¬ 
tat. El principi d’objectivitat, aparentment irrenunciable per al 
mètode científic és, en el fons, l’avantsala necessària per al do¬ 
mini del subjectivisme. Per tal de dirigir cal ser subjecte i, natu¬ 
ralment, el paper que recau sobre els dirigits és el de ser objecte, 
mentre que l’ésser objecte es converteix en mercaderia que el 
subjecte dirigeix a voluntat amb l’aval científic, com passa a la 
natura que així és definida. L’origen d’aquesta separació entre 
subjecte i objecte es remunta a Plató. El seu famós món de les 
“idees” i el dilema dels seus reflexos com a ombres a la realitat és 
el fonament per a totes les dissociacions d’aquesta mena. És quel¬ 
com que ja es pot apreciar meravellosament a la mitologia de 
Sumer i Egipte, quan les jerarquies superiors es divinitzen men¬ 
tre les capes oprimides queden reduïdes a la condició de serfs. 
L’expressió intel·lectual creador-creat, dirigent-dirigit arriba amb 
la separació subjecte-objecte que es desenvolupa amb forma de 
déu-serf, paraula-objecte, idees perfectes-ombres 21 o ànima-cos. I 
el seu significat polític és la negació de la democràcia, així com 
l’aplanament del camí per a l’oligarquia i la monarquia. 

Ela de quedar clar que, amb el capitalisme, l’intel·lecte analí¬ 
tic ha quedat envoltat per les formes més falses i conspiradores, 
essent la seva expressió més significativa la borsa i l’intel·lecte 
especulatiu (ficcional) que opera en ella, apoderant-se de grans 
guanys. En el sistema, l’especulació i l’intel·lecte ficcional arri¬ 
ben a ser germans siamesos, i el mateix es pot dir en el terreny 
polític i militar. La guerra es basa en la trampa i l’astúcia; és la 
cúspide de la cultura de la caça. L’intel·lecte ficcional no havia 


21. Aquí Ócalan fa referència al mite de la caverna de Plató i a la seva 
teoria de les formes o idees. 

servit mai com ara per a manipular i conspirar en els àmbits fi¬ 
nancer, polític i militar, on no es tolera gens ni mica de consci¬ 
ència o de sentiment. Mentre la vida es marceix sota les bombes 
nuclears i altres artefactes horribles, hi ha qui guanya milers de 
milions en només uns dies sense ni una gota de suor. Fins i tot es 
podria dir que és en la borsa, la política i la guerra on el capita¬ 
lisme mostra la seva mentalitat al descobert. No hi ha cap valor 
o sentiment humà que no sigui violentat pel capitalisme per mor 
del benefici i de la renta. I, això no obstant, allò fonamental de la 
vida és l’intel·lecte emocional; a mesura que hom se’n desprèn, 
el sentit de la vida es va perdent. Les catàstrofes ecològiques són 
un reflex d’aquest perill sobre la vida, com si anticipessin el dia 
del judici final. El responsable d’aquesta situació és un intel·lecte 
ficcional mal utilitzat després d’haver estat alimentat per la llen¬ 
gua, el poder, la ciutat, l’Estat, la ciència i l’art fins a esdevenir 
un Leviatan global, l’imperi mundial del capital global. Aturar 
aquest monstre requeriria un gran esforç per part de l’intel·lecte 
emocional; cal acabar amb ell tot repel·lint la seva opressió sobre 
la vida lliure per tal d’evitar que sigui nociu i abans que conver¬ 
teixi el planeta sencer en un lloc inhabitable. El deure fonamen¬ 
tal de la sociologia de la llibertat és dotar aquesta acció vital d’un 
corpus teòric i construir amb èxit una alternativa vàlida. 

B. - Economicisme 

Em refereixo a aquells punts de vista que consideren el nai¬ 
xement del capitalisme com un resultat natural del desenvolupa¬ 
ment econòmic. En aquest sentit, el marxisme s’ha reduït a una 
espècie d’economicisme, ja que va intentar estudiar-lo com si no¬ 
més es tractés d’un model econòmic. L’economia política va ser 
col·locada quasi com a eix central de les ciències socials, donant 
així una justificació científica a altres fets vinculats amb la vida 
econòmica, tal com ocorre amb la formació de l’Estat modern. 

El fet que el capital, és a dir l’acumulació de guanys, s’aconse¬ 
guís a causa de la política abusiva de preus en el mercat va ser un 
factor important en el desenvolupament d’aquest punt de vista. 

I així va sorgir un corrent segons el qual era possible un desenvo¬ 
lupament capitalista al marge de la història, la societat, el poder 
i, en definitiva, el desenvolupament de la civilització. Paradoxal¬ 
ment, aquells que més presumeixen d’anticapitalisme i suposa¬ 
dament hi lluiten en contra li han atribuït una rellevància que no 
li correspon. Es pot entendre als defensors de l’economia política 
anglesa, país d’origen del capitalisme, i és lògic que la presen¬ 
tessin com un model general. És més significatiu que Karl Marx 
concentrés la seva crítica precisament ena quest model, però allò 
realment lamentable és que l’obra de Marx quedés inconclusa i 
que els seus seguidors l’hagin convertit en una caricatura. La defi¬ 
ciència més bàsica de Marx pot ser el fet de no haver analitzat sis¬ 
temàticament la relació entre poder. Estat i capitalisme, malgrat 
que intentés delimitar el paper de la ideologia. Els seus anàlisis 
sobre la mentalitat del capitalisme són importants i sòlids, però 
es va equivocar en prendre com a punt de partida el positivisme, 
la ideologia de la Il·lustració, que ja s’havia consolidat des de feia 
temps en l’àmbit intel·lectual. Estava convençut que la ciència 
social era com la física; no en tenia cap dubte; però va ser aquest 
enfocament el que va tornar estèril aquest valuós treball que és El 
Capital , que precisament per aquesta raó ha estat interpretat més 
com un text religiós que com un treball científic. El mateix passa 
amb els treballs dels seus deixebles. La interpretació de Lenin 
sobre l’imperialisme, el capitalisme monopolista, l’Estat i la revo¬ 
lució tampoc no aconsegueix superar la filosofia de la Il·lustració. 
Així mateix, el fet que, a pesar de moltes idees beneficioses, no 
hagi pogut plantejar com superar la modernitat capitalista és el 
factor principal per al fracàs de l’experiència soviètica. 

Les interpretacions anarquistes sobre el capitalisme també 
són majoritàriament econòmiques, perquè consideren que serà 
destruït si és condemnat i criticat en el pla econòmic. Es tracta de 
concepcions viciades de positivisme: “la ciència té lleis; si l’eco¬ 
nomia és una ciència, també té les seves lleis i, segons aquestes 
lleis, el capitalisme és un sistema que no pot sobreviure a causa 
de la crisis que genera. Allò que s’ha de fer és accelerar el funci¬ 
onament d’aquestes lleis i, al final, el capitalisme serà destruït 

i el comunisme triomfarà!” En el fonament d’aquests punts de 
vista s’hi troba una definició incorrecta de la realitat social. La 
societat respon a una sistemàtica, que funciona molt al marge 
d’allò que preveuen les ideologies de la Il·lustració, i es podria 
considerar fins i tot caòtica. La societat i per tant les seves estruc¬ 
tures mentals, institucionals i fins i tot econòmiques, així com el 
seu funcionament en general caòtic, difereixen qualitativament 
de les definicions que en fan les ciències anomenades positives i, 
per tant, ha de ser analitzada sota plantejaments diferents i que, 
conseqüentment, es portin a terme les accions corresponents. 

Tenint en compte aquestes crítiques, es comprendrà millor 
la connexió entre economia i capital, és a dir l’ordre del capital. 
Encara que sembli paradoxal, el primer que hem de fer és no con¬ 
siderar el capitalisme com una economia. Si Max Weber hagués 
interpretat el capitalisme com una secta en lloc de valorar-lo com 
ho fa a L’ètica protestant i l’esperit del capitalisme, podria ha¬ 
ver-lo explicat millor. Lernand Braudel, per la seva banda, també 
explica el naixement del capitalisme a partir del monopoli de 
preus en el mercat 22 . Es tracta d’anàlisis importants, com els de 
Marx, però tots cauen en l’explicació econòmica estricta com si 
fos de compliment obligatori, i aquestes són les seves deficièn¬ 
cies bàsiques. Analitzar el capitalisme com un règim polític ens 
permetria conèixer millor el significat que té la renta, encara que 
també és important no reduir-ho tot al poder i a l’Estat, és a dir 
que no ens hem de passar de l’economicisme a centrar-nos úni¬ 
cament en el poder. 

Per a mi, el capitalisme ve d’una tradició més antiga, des que 
s’organitza, en els seus inicis, militar, política i culturalment per 
a usurpar els valors socials, especialment amb l’acumulació ma¬ 
terial, fins arribar a ser la formació social dominant a Europa a 
partir del segle XVI. També podríem descriure el sorgiment del 
capitalisme com la baula moderna de la tradició d’usurpació dels 
valors corresponents a la dona-mare per part de l’home-fort i el 

22. Fernand Braudel és un dels primers historiadors que reconeix el 
paper de factors socioeconòmics de gran envergadura en la conformació 
de la història. 

grup de bandits, lladres i criminals que l’acompanyen. El capi¬ 
talisme és l’acció dels grups que han desenvolupat l’intel·lecte 
ficcional en connivència amb l’Estat 23 , primer a Gènova, Florèn¬ 
cia i Venècia, és a dir a les principals ciutats estat italianes, des¬ 
prés a Holanda i Anglaterra. Funcionen com sectes que mostren 
gran destresa a l’hora de llançar xarxes i atrapar bones preses tot 
utilitzant els diners i innovacions que introdueixen en l’activitat 
econòmica, que usurpen enormes valors jugant amb els preus del 
mercat 24 , estenent-se arreu del món, no dubtant a utilitzar la for¬ 
ça quan és necessari. Aquests grups, en alguns llocs del món són 
les dinasties, l’aristocràcia i, en altres llocs, els burgesos. L’única 
però important diferència amb els bandits de l’Antiguetat i l’Edat 
Mitjana és que la base de la seva actuació són principalment les 
ciutats, que es troben unides a l’autoritat estatal i mantenen la 
força oculta en segon pla. Obtenen guanys seguint les regles que 
aparentment té l’economia, aprofitant el seu intel·lecte i un ca¬ 
pital inicial. Si s’examina correctament la història del capital, es 
veurà que tot discorre com si fos un conte. 

Això no obstant, a les guerres colonials, on es va produir l’acu¬ 
mulació originària, no va haver-hi regles econòmiques. Portugal, 
Espanya, Holanda, Anglaterra i França, i abans Venècia i Gèno¬ 
va, van aconseguir acumular capital utilitzant tan sols la força. 
No és gens difícil demostrar aquesta realitat, tant en els mercats 
de països propers com en els terrenys colonials. Dels “quaranta 
lladres” van sortir els senyors i els amos; només la moda va fer 
que els “quaranta lladres” moderns rebessin el nom de “senyors 
burgesos” i així és com les disciplines anomenades “ciències de 
l’economia” exerceixen una de les seves funcions fonamentals: 
ocultar l’essència de l’assumpte. Les teories que maquillin mi¬ 
llor aquests assumptes seran tractades i premiades com a obres 


23. Tant la Companyia Britànica de les índies Orientals com la 
Holandesa, per exemple, van ser companyies comercials participades i 
creades per l’Estat a les que es van atorgar poders legislatius i militars. 

24. Un exemple d’això seria el cèlebre especulador i comerciant Isaac 
Le Maire, famós per manipular els preus de les accions de la Companyia 
Holandesa de les índies Orientals per al seu propi benefici. 

de referència. Cap ciència com la dels fenòmens econòmics ha 
tergiversat tant la realitat. La desviació més gran de la ment fic- 
cional la trobem en l’àmbit de l’economia-política capitalista. 
La modernitat capitalista és l’únic sistema que es permet el luxe 
d’elevar una falsedat així a la categoria de ciència. 

L’economia, és a dir el subministrament de béns materials, és 
el problema fonamental dels éssers vius, és el material de la realit¬ 
zació de l’evolució. La pervivència dels éssers vius és possible per¬ 
què obtenen del seu entorn els béns que el seu sistema digestiu i 
el seu metabolisme necessiten. És una regla universal que l’evo¬ 
lució es garanteix gràcies a la diversitat i l’equilibri entre espècies, 
impedint que l’augment d’unes posi en perill les altres. Així s’im¬ 
pedeix que les rates es reprodueixin excessivament i acabin amb 
les plantes, i el mateix ocorre amb les ovelles, cabres i bestiar en 
general respecte als depredadors carnívors. Per què funciona així 
l’evolució natural? La resposta es pot apreciar en les conseqüèn¬ 
cies. La raó fonamental es troba en assegurar la continuïtat i el 
desenvolupament del sistema dels éssers vius. Això és ferocitat 
o justícia de la natura? Aquest és un altre assumpte a debatre, 
igual que si és producte d’un intel·lecte profund o està relacionat 
amb l’ésser primitiu, o si es pot considerar quelcom metafísic. Es 
tracta de qüestions significatives, relatives a la universalitat, que 
correspondrien a un intel·lecte analític, encara que també podri¬ 
en estar vinculades a l’existència. 

La millor resposta a aquestes preguntes és que l’evolució sem¬ 
pre busca l’eficiència. D’alguna manera, es podria dir que vigila 
la universalitat a través de l’eficiència i la perfecció en el transcurs 
del temps. Contràriament, <;com podríem explicar l’evolució fins 
a l’ésser humà i la seva peculiar forma de societat? Si els lleons i 
el bestiar ho envaïssin tot, la vida es reduiria a molses primitives; 
tanmateix, l’evolució va arribar fins a l’ésser humà, que va fer el 
salt a la consciència i a l’ètica. Què significa això? Pietat i justícia! 
L’essència d’aquest principi pot ser expressada així: “les ovelles i 

els llops conviurien si poguessin pensar de la mateixa manera” 25 . 
Això amaga una característica de l’univers: és possible aquesta 
coexistència fraterna entre xai i llop? L’ésser humà ha demostrat 
que és possible; per tant, pensar i actuar tenint en compte que no 
és cert que l’home és un llop per a l’home 26 , el principi de ferocitat 
del capitalisme, és quelcom irrenunciable per als éssers humans. 
Cal tenir en compte que, en algun moment, ovelles i llops van 
tenir un mateix origen, van ser el mateix en un temps anterior; 
es van anar diferenciant després. Per què no s’hauria de poder 
realitzar el camí invers cap a una relació fraternal? Això és teòri¬ 
cament possible i se’n poden posar molts exemples. 

Dic això perquè no té sentit que el capitalisme utilitzi exem¬ 
ples de ferocitat molt limitats en nombre en l’evolució com a 
pretext per justificar el seu naixement. L’evolució que hauria de 
servir d’exemple és la de les primeres plantes marines a les molses 
terrestres i d’aquí als grandiosos arbres, tot creant un ric sistema 
d’animals herbívors que no es devoren entre ells. És que potser 
hauríem de rebutjar aquests exemples, i no prendre’ls per a la 
formació de la vida dels éssers humans, perquè són presentats pel 
capitalisme com un càncer en l’evolució? En l’evolució natural 
no hi ha fets que confirmin les teories sobre el sorgiment del ca¬ 
pitalisme, però sí que n’hi ha d’altres que van en sentit contrari 
a aquestes teories. L’augment constant d’un exèrcit d’aturats per 
tal d’obligar-los a treballar a canvi d’un sou baix és un exemple 
contrari a l’evolució natural. 

Entra dins d’allò biològic, d’altra banda, que l’ésser humà, 
mentre prossegueix tots els processos de l’evolució en el seu orga¬ 
nisme, prengui la iniciativa de la seva existència en base a la so¬ 
cialització, un fet categòric que hem de tenir present sempre que 
aquesta interpretació científica no s’hagi contagiat de la religió 


25. D’una cançó titulada Güzelligin On Para Etmez d’Asik Veyselm, un 
dels representants més importants de la tradició musical ashik d’Anatólia 
al segle XX. 

26. Homo hornini lupus ; una variació del proverbi utilitzat per primera 
vegada per Plautus a l’obra Asinaria, que Thomas Flobbes va modificar més 
tard a la seva obra De Cive. 

del positivisme. A la meva Defensa, Sociologia de la Llibertat, 
tractaré aquesta característica de l’espècie humana, així com la 
seva capacitat d’elecció, de lliure opció i judici ètic 27 . També in¬ 
tentaré demostrar per què hem de col·locar la vida de la civilitza¬ 
ció a la categoria de “o pertanys a la manada de lleons o al ramat 
d’ovelles”, relació que està basada en la urbanització excessiva, 
en conjunció amb les jerarquies, les classes socials i els focus del 
poder i de l’Estat, que creixen com tumors cancerígens. Mentres¬ 
tant també resumiré el progrés rítmic del desenvolupament social 
en consonància amb l’evolució natural. 

Es pot dir que l’origen d’aquesta mena d’esdeveniments o 
desviacions (per exemple, el canibalisme), podria estar relacio¬ 
nat, encara que sigui parcialment, amb l’evolució i que es podria 
interpretar com una malaltia o com una anomalia de l’evolució 
de l’ésser humà com a espècie. Hem de tenir clar que el ritme 
natural de l’evolució no és aquest i que és essencial interpretar-lo 
com a principi fonamental de la vida. D’altra banda, i encara que 
es tracti d’una tasca a encarregar als acadèmics, cal determinar 
que no és possible construir un sistema social, la segona natura, 
a partir d’aquestes anomalies de la civilització i, concretament. 


27. La sociologia occidental va néixer quan Auguste Comte (1798- 
1857), pare de la doctrina del positivisme, va argumentar que, de la 
mateixa manera que el món físic operava d’acord amb lleis absolutes, 
també ocorria així amb la societat (1848, Una visió general del Positivisme). 
Afirmava que totes les societats passaven per tres fases en la seva evolució 
social segons la “llei de les tres etapes”. L’immensament popular i influent 
sociòleg Herbert Spencer (1820-1913) afirmava que l’evolució, que es duia 
a terme a través de la selecció natural i de la “supervivència del més apte”, 
afectava tant els fenòmens biològics com els socials. Igual que Comte, 
Spencer argumentava que totes les societats progressaven amb el temps i 
per etapes; aquest progrés s’aconseguia per mitjà de la competició. Influït 
per Spencer i per Darwin, Lewis H. Morgan (1818-1881) va postular tres 
etapes de desenvolupament per a totes les societats, essent el progrés 
tecnològic la força darrere el progrés social. La significativa influència de 
Morgan sobre Marx i Engels es pot observar en la seva teoria de l’evolució 
sociocultural en què les contradiccions internes d’una societat creen una 
sèrie d’etapes escalades que culminaran en una societat socialista. 

del seu període capitalista, perquè això suposaria anular la nostra 
concepció social. 

La interpretació de Fernand Braudel sobre el naixement del 
capitalisme es basa en una àmplia observació i comparació, in¬ 
troduint claredat metodològica en realitzar un plantejament in¬ 
tegral de la història, la societat, el poder, la civilització, la cultu¬ 
ra i el desenvolupament espacial, tot mantenint una actitud de 
prudència davant les concepcions positivistes. Karl Marx, per la 
seva banda, prenent com a base la ciència positivista amb gran 
influència de la Il·lustració, és molt pretensiós quan converteix 
l’economia en ciència, tot i que també cal tenir en compte que 
aleshores la sociologia encara gatejava, i la certesa científica i el 
progressisme lineal feia temps que estaven incrustats en les ments 
com si fossin un credo. El romanticisme, en intentar qüestionar 
aquest corrent, complica encara més les coses ja que cau en el 
voluntarisme. D’altra banda, la hipòtesi de Nietzsche sobre l’in¬ 
tel·lecte emocional que es mou en un cercle viciós i relativista no 
va ser gaire desenvolupada. I, dins d’aquesta confusió mental, el 
liberalisme actua sense restriccions. El capitalisme, en convertir 
la ciència física, la química, les matemàtiques i la biologia en filo¬ 
sofia, més ben dit en religió a través del positivisme, també ho fa 
amb la realitat social a través del liberalisme. Ja havia guanyat la 
batalla econòmica però ara també obté un triomf ideològic que 
anuncia la globalitat del sistema en el segle xix. Podem ampliar 
aquestes crítiques i interpretacions. 

En els seus progressos mentals, les comunitats sempre van 
buscar i desenvolupar els objectes materials que necessitaven, es¬ 
sent el menjar, el refugi, la reproducció i la seguretat les seves 
preocupacions prioritàries. Les primeres comunitats intentaven 
cobrir aquestes necessitats bàsiques conformant-se amb allò que 
trobaven, vivint en coves, protegint-se dins dels boscos i donant 
prioritat a la mare fecunda. De forma gradual, va entrar en escena 
la caça per tal de respondre tant a la necessitat de protecció com 
la d’alimentar-se amb carn, desenvolupant així aquesta cultura. 
Això no obstant, es pot apreciar que en una determinada etapa 
de la socialització apareixen les tensions entre la dona, dedica- 

da a la recol·lecta, i l’home caçador, produint-se a causa d’això 
canvis i evolucions culturals. A partir del desenvolupament que 
ambdues parts viuen separadament, es genera una acumulació 
material convenient per a la divisió de la cultura en el “mascle 
lleó” i la “dona ramat” que, al seu torn, fonamenta la primera 
diferenciació de concepcions econòmiques. La cultura de la do- 
na-mare arriba al seu punt culminant a l’etapa neolítica. Des¬ 
prés de l’última era glacial, a partir del 15.000 a. C., l’existència 
d’una gran varietat d’espècies vegetals i animals, sobretot en els 
contraforts del sistema Taurus-Zagros, crea la ficció de viure al 
Paradís. La cultura d’aquesta època, com un corrent principal del 
desenvolupament social que continua a l’actualitat, fa un pas a 
nivell de globalització, i també es creen diferències sobretot amb 
la història escrita i la civilització. També són producte d’aquesta 
època els desenvolupaments dels diferents grups lingüístics que 
arriben fins a l’actualitat. 

L’única cosa rellevant que podríem dir d’aquesta època en 
relació amb el capitalisme és que la cultura de la caça va donar 
gradualment l’hegemonia a l’home, mentre que la dona va ser la 
protagonista del període neolític que va arribar fins al 10.000 a. 
C. El fet que sortissin de les coves i comencessin a viure en caba¬ 
nyes i tendes a la vora, així com que seleccionessin llavors fruit de 
la recol·lecta i acumulessin cultius desembocarà en la revolució 
agrícola i rural. Les dades existents actualment a partir de les ex¬ 
cavacions arqueològiques mostren que aquesta cultura es va de¬ 
senvolupar en tota l’Alta Mesopotàmia i sobretot als contraforts 
Taurus-Zagros, en llocs com Bradostian, Garzan, Amanos, les 
faldes interiors del Taurus Central, Nevali Çori i Çemi Hallan, 
on es van acumulant, tot i que de forma limitada, els excedents. 

L’economia es podria haver basat en aquesta mena d’acumu¬ 
lació inicial que no era un objectiu en si mateixa. Com és sabut, 
la paraula grega “eco-nomos” significa “llei de la casa-família” i, 
per tant, l’economia sorgeix amb les primeres famílies sedentàri¬ 
es dedicades a l’agricultura entorn de la dona i l’emmagatzemat¬ 
ge de productes alimentaris, sobretot els de millor conservació. 
Però aquesta acumulació no va destinada al comerç o al mercat 


Factors del naixement del capitalisme 


77 


sinó a la família. Aquesta hauria de ser l’autèntica economia hu¬ 
mana. Aquesta economia no corria el risc que l’acumulació fos 
una amenaça perquè havia desenvolupat la cultura del regal, que 
és una important forma econòmica que és compatible amb el rit¬ 
me del desenvolupament humà. El refrany popular “qui té molt 
es torna cobdiciós” probablement sigui una herència d’aquesta 
època. 

També pot ser que en aquesta època s’iniciés la cultura dels 
sacrificis i d’allò sagrat. El concepte de Déu, en realitat, seria la 
primera expressió de respecte de les comunitats a la seva pròpia 
identitat davant del desenvolupament de la fertilitat i l’agraïment 
que aquesta genera. Aquest fet d’identificar-se a si mateixa, d’en¬ 
altiment, de resar, d’adorar i de tenir un desenvolupament men¬ 
tal progressiu es basa en la revolució de les comunitats i per tant 
està profundament relacionat amb la revolució agrícola. Així ho 
confirmen de forma impactant les troballes arqueològiques, com 
ocorre amb les estatuetes de dones representant el concepte de 
“deessa-mare” o de la “mare-sagrada” 2S . 

Els problemes sorgirien després. Quan a través del regal ja 
no es poden desfer els excedents acumulats, que augmenten a 
causa d’una experiència i desenvolupament mental majors, l’ho¬ 
me caçador, més espavilat, té una idea i decideix introduir a la 
seva cultura el fet de comercialitzar aquest sobrant com a acti¬ 
vitat complementària. El comerç entra en escena quan aquesta 
acumulació de diferents productes apareix en diverses regions. 
El fet que aquests excedents cobreixin millor les necessitats mú¬ 
tues crea els comerciants i el comerç com a professió, legitimant 
aquesta segona gran divisió del treball social; no sense riscs, ja 
que suposa l’aprofundiment de la divisió del treball, que genera 
una vida i una productivitat més abundants. L’activitat comer¬ 
cial serà realment significativa quan, d’una banda, abundin els 
productes alimentaris i tèxtils i, de l’altra, els minerals. 


28. Veure per exemple James Mellart (1967): Cala! Huyuk: A neolithic 
Town in Anatolia. També per a una interpretació diferent de les restes 
arqueològiques trobades a Catal Huyuk veure els treballs de Hodder 
(2005). 

La història mostra que el comerç es va generalitzar a partir 
del 4000 a. C., vinculat al desenvolupament de la civilització en¬ 
torn de la ciutat d’Uruk (del 4000 al 3000 a. C.), és a dir, entorn 
de la primera ciutat-Estat de l’Alta Mesopotàmia. S’obre la pri¬ 
mera porta al colonialisme a través de la formació d’una colo¬ 
nització comercial que anava des d’Ilam, al sud-oest d’iran, fins 
a les actuals regions d’Elazig i Malatya. Anteriorment, ja podíem 
veure mostres de colonialisme a El-Ubaid (del 5000 al 4000 a. C.), 
una cultura patriarcal sobirana prèvia a l’Estat i a Uruk. Comerç 
i colonització es fonen l’un amb l’altra. Minerals i fusta s’inter¬ 
canvien per escudelles, vasos, atuells i teixits; i amb el comerç i 
els comerciants també es forma el mercat. Els antics llocs d’oferi¬ 
ment de sacrificis i regals es van convertint en mercats, i es podria 
anomenar ja capitalista-primitiu al comerciant que arriba a tenir 
una espècie de privilegi en fixar el preu-primitiu dels productes a 
diferents regions ja que, a causa d’això, aconsegueix una acumu¬ 
lació de mercaderies que ningú havia aconseguit fins aleshores. 

En aquest punt, crec que és necessari repensar el tractament 
de Marx sobre la teoria del valor-treball 29 . L’intercanvi comercial 
desenvolupa per primera vegada un procés de mercantilització, 
però encara no s’ha passat de l’economia de regal al valor de can¬ 
vi-, allò essencial per a la societat continua essent el valor d'ús dels 
béns, és a dir la capacitat de cert bé per a cobrir una determinada 
necessitat, i això és l’essencial per a l’ésser humà. 

D’altra banda, el valor de canvi és un concepte summament 
qüestionable i per això la seva correcta definició té una gran im¬ 
portància. És molt discutible que la força de treball sigui el fona¬ 
ment del valor de canvi, fins i tot en els anàlisis de Marx al res¬ 
pecte 30 , ja que el valor de canvi sempre té un aspecte especulatiu 


29. Marx, a la seva monumental obra “El capital”, constata: “...la 
magnitud del valor de qualsevol article és la quantitat de treball socialment 
necessari, o el treball-temps socialment necessari per a la seva producció.” 
p. 29 en línia a: ttps://www. marxists.org/archive/marx/works/download/ 
pdf/Capital-Volume-I.pdf 

30. Dino Felluga (2011) explica el concepte de Marx de valor de canvi 
així: “El valor de canvi s’ha de distingir sempre del valor d’ús, perquè “la 

independentment de si està definit pel treball, ja sigui concret o 
bé abstracte. Suposem, per exemple, que un dels primers comer¬ 
ciants d’Uruk volgués intercanviar una quantitat de mineral per 
escudelles i vasos en una colònia a la riba de l’Eufrates. Qui fixa¬ 
ria en primer lloc el valor de canvi? Es podria contestar: “En pri¬ 
mer lloc, el grau de necessitat mútua i, en segon lloc, la iniciativa 
del comerciant”, però si hi ha una gran demanda el comerciant 
podria posar el preu que volgués. Per exemple, en lloc de dos 
per un, quatre per un. Res no li ho podria impedir tret de la seva 
consciència. Aleshores, quin paper li queda al treball? 

No descarto del tot, en aquest cas, el factor de la força de 
treball, però defenso que no és el factor determinant i això es 
pot observar en tots els intercanvis de mercaderies de la història. 
És cert que, dins el marc de la lliure competència quant a l’in¬ 
tercanvi de mercaderies, de vegades es podrà arribar a un inter¬ 
canvi mitjançant valors de la força de treball, que en algun punt 
s’igualen; tanmateix, aquest és un intercanvi de valor-treball que 
podria ser vàlid més aviat a nivell teòric, però allò determinant a 
la pràctica és l’especulació. En certs casos també es produeix un 
excés d’acumulació de mercaderies; aleshores el valor de la mer¬ 
caderia descendeix a menys de zero; en el cas que sigui necessària 
una força de treball suplementària per a liquidar les mercaderies, 
resulta que la força de treball no és un criteri bàsic determinant, 
tenint en compte que no podríem sostenir que el valor de la for¬ 
ça de treball desaparegués amb la desaparició de la mercaderia. 
Així mateix, és igualment determinant la força del comerciant 

relació d’intercanvi de mercaderies es caracteritza precisament per la seva 
abstracció dels seus valors d’ús” (127). En el capital, els diners prenen 
la forma d’aquesta equivalència; això no obstant, els diners en realitat 
amaguen l’equivalència real darrere l’intercanvi: el treball. Com més 
treball es necessita per a produir un producte, més gran serà el seu valor. 
Marx, per tant, conclou que “En tant que valors d’intercanvi, totes les 
mercaderies són merament quantitats definides de treball-temps congelat” 
(130). Dino Felluga 2011): “Terms used by marxism” An Introdutory Guide 
to Critical Theory. Publicat en línia a: www.purdue.edu/guidetotheorv/ 
marxism/terms ; consultat el 4 de juliol de 2013. Les referències de les 
pàgines són de Karl Marx Capital: A critique of political economy Vol. 1. 

que té la capacitat de crear escassetat o excedents. De fet, les mer¬ 
caderies es produeixen amb altres mercaderies que, al seu torn, 
són resultat de l’acumulació de milers de treballadors anònims al 
llarg de la història. Com es podria pagar el preu que es mereixen 
els propietaris d’aquest treball intemporal? I si, a més, afegim la 
creativitat dels artesans i fins i tot les activitats socials necessàries 
per a aquest treball, veurem que no és possible posar un preu al 
treball viu. 

Aquí queda al descobert la fal·làcia de l’economia política 
anglesa. Com és sabut, els primers països on va triomfar el ca¬ 
pitalisme com a sistema van ser Holanda i Anglaterra, però per 
legitimar-lo calia un argument teòric. Sobretot per encobrir el 
fenomen d’un guany especulatiu és molt important que existei¬ 
xi una teoria acceptable. I, tal com va ocórrer amb les primeres 
religions comercials a Uruk, la nova versió de les narracions mi¬ 
tològiques va correspondre als savis de l’economia política, als 
inventors de la nova religió del capitalisme. Allò que s’elabora 
gradualment no és economia política sinó una nova religió amb 
el seu propi llibre sagrat i les sectes que se’n deriven, com passa 
amb totes les religions. L’economia política és la teoria més falsi¬ 
ficadora i depredadora de l’intel·lecte ficcional, creada per enco¬ 
brir el caràcter especulatiu del capitalisme, que no és altra cosa 
que l’ús dels desajustos regionals i l’acumulació de mercaderies 
per tal de maniobrar amb els preus, superant així de sobres la his¬ 
tòria dels “quaranta lladres”. La teoria del valor-treball 31 forma 
part d’una cacera, i m’agradaria saber com se li va donar forma. 
Estic convençut que el primer motiu va ser entretenir els treba¬ 
lladors. Fins i tot una persona com Karl Marx no va poder evitar 


31. David Ricardo, per exemple, iniciava el 1817 el seu llibre sobre 
economia, On the Principies of Political Economy and Taxation, d’aquesta 
manera: “El valor d’una mercaderia, o la quantitat de qualsevol altra 
mercaderia per la qual pugui ser intercanviada, depèn de la quantitat 
de treball relativa que és necessària per a la seva producció, i no de la 
compensació més o menys gran que es pagui per aquest treball. 

participar en aquesta cacera tot col·locant l’esquer, la carnada 32 . 
Em dol profundament fer aquesta crítica, però plantejar els nos¬ 
tres dubtes és el mínim que hem de fer respecte la ciència. 

Detallem una mica més aquests temes: 

Ens trobem davant el segon gran salt del comerç a la història, 
protagonitzat per les colònies assíries a partir de l’any 2000 a. C. 
Cap despotisme ha donat tant peu a la civilització, a partir del 
comerç i les seves colònies, com el d’Asur (més endavant tractaré 
la vinculació del capitalisme amb el poder). Va ser la primera 
potència que va fundar colònies i va crear un sofisticat sistema a 
nivell global (dins d’allò que es considerava globalitat en aquella 
època) de comerç, entre el 2000 i el 600 a. C., tot desplaçant a 
un segon terme els comerciants fenicis a pesar de la seva gran ex¬ 
periència en comerç i colonització, i del fet que tenien el suport 
de la civilització egípcia. Ambdues forces, igual que Anglaterra, 
Holanda i Portugal, van apropiar-se d’una gran quantitat de va¬ 
lors en la història a través del comerç i de les tiranies més cruels. 
Si s’investiga el procés d’enriquiment d’Assíria i Fenícia, on co¬ 
merç i tirania es van fondre en un de sol, es veurà millor com els 
colonialistes europeus -Espanya, Portugal, Holanda, Anglaterra, 
França, Bèlgica, etc.- van seguir la seva estela. Els assiris s’enor¬ 
gullien de construir fortaleses i muralles amb els caps decapitats 
dels seus enemics. Aquesta cultura i ètica basades en la usurpació 
encara no deixen en pau el Líban i Iraq, països que pateixen les 
guerres més horroroses. No en va, la República Romana va arra¬ 
sar la colònia fenícia de Cartago i la va convertir en un erm, de 
la mateixa manera que els medes van reduir Nínive a runes l’any 
612 a. C. 

Cal anar amb compte amb les civilitzacions comercials. Una 
de les raons principals per a la creació d’Estats i el desencadena¬ 
ment de guerres a la història ha estat donar seguretat als comer- 


32. D’acord amb Engels: “En tant que el socialimsme modern, sense 
importar la tendència, parteix de l’economia política burgesa, quasi sense 
excepció utilitza la teoria del valor ricardiana.” Citat a Kevin A. Carson 
(2004): Estudiós en Economia Política Mutualista. Consultat en línia a www. 
mutualist.org el 4 de juliol de 2013. 

ciants i a les seves colònies, més ben dit, la protecció dels seus 
interessos. És ben conegut que el motiu principal de les actuals 
guerres a l’Orient Mitjà és, en el fons, el comerç petrolífer i resul¬ 
ta lamentable que, havent iniciat Uruk -d’on procedeix el nom 
d’Iraq- les primeres guerres comercials continuï allà la més des¬ 
pietada d’elles. Es podrien posar molts exemples més. 

Quan el centre de la civilització es traslladava a Europa i es 
perfilava el sorgiment del capitalisme, el comerç va tornar a anar 
al capdavant. La civilització comercial i el comerç procedent 
d’Orient Mitjà experimenten un nou impuls amb l’islam a l’Edat 
Mitjana. La pròpia Khadija i Mahoma, el seu empleat i després 
marit, posen els fonaments d’aquesta civilització comercial a par¬ 
tir de La Meca i Medina, en competir, també amb l’ús de la força, 
amb els comerciants i usurers d’origen assiri o jueu. Sota la co¬ 
bertura religiosa de l’islam, les antigues ciutats de l’Orient Mitjà 
viurien un ressorgiment comercial. 

La derrota dels bizantins i sassànides permet crear una gran 
xarxa comercial de ciutats, especialment Alep, Bagdad, El Caire i 
Damasc. Es tracta d’una xarxa comercial globalitzada que arriba 
fins a la Xina, l’Oceà Atlàntic, Indonèsia i l’interior de l’Africa, 
formant així un extens mercat de diners i mercaderies, acumu- 
lant-se una gran quantitat de riquesa en mans de jueus, armenis 
i assiris. 

Europa es basa totalment en aquesta herència. La història tes¬ 
timonia que la cultura comercial, que va rebre un nou impuls 
amb els comerciants musulmans d’Orient Mitjà, es va traslladar a 
Europa de la mà de les ciutats italianes de Gènova i Florència des 
del segle XIII fins al XVI, essent les finances i el comerç la base del 
seu enriquiment 33 . Triomfen per primera vegada petits focus de 


33. En el seu article en línia “The Sack of Constantinople - The 
fourth Crusade”, Nazeer Ahmed expressa l’opinió que el saqueig i pillatge 
de Constantinoble el 1204 va tenir un paper important en l’enriquiment 
de les ciutats-estat italianes i també, de fet, en el nou interès d’Occident 
pel comerç: “L’or i la plata que va ser transportat fora de l’antiga capital 
bizantina va permetre un moment d’oportunitat per a la prosperitat de les 
ciutats-estat italianes de Venècia, Gènova i Florència. Itàlia va ser llançada 

capitalisme urbà tant conceptualment com a la pràctica, i aquí 
té un paper essencial la pirateria i el monopoli de preus entre la 
costa oriental i occidental del Mediterrani. Paral·lelament, l’espe¬ 
culació 34 es consolida a l’ombra de la tirania. Ens trobem a l’alba 
de la civilització capitalista; el comerç crea el capital; el capital, la 
ciutat; la ciutat, el mercat; i el mercat, l’especulació. 

També va ocórrer a l’era clàssica d’Atenes i Roma, entre el 
500 a. C. i el 500 d. C., encara que el capital no va triomfar pel 
fet que l’agricultura tenia un gran pes 35 i que aquestes ciutats van 
sortir derrotades de la guerra contra la religió. Per contra, la reei¬ 
xida experiència capitalista de les ciutats italianes, entre el 1300 i 
el 1600, no va tardar a estendre’s al nord-oest i al nord d’Europa 
(Espanya ja havia estat conquerida anteriorment) i a partir del 
segle XVI el comerç i els comerciants superen per primera vegada 
els límits de les ciutats i passen a funcionar a nivell de països. 

En aquest moment ja s’ha format un mercat a nivell mundi¬ 
al. Àfrica i Amèrica van quedar sota hegemonia colonial i, una 
vegada fora de joc l’imperi Otomà, es va arribar a la índia i la 
Xina a través de l’Oceà Atlàntic i la circumnavegació de l’Àfrica. 
Europa va patir una intensa urbanització; les ciutats prevalien 


cap al Renaixement, que va assolir el seu punt àlgid als segles XV i XVI. 
Europa es va transformar. Després de 1204, l’energia d’Europa va trobar la 
seva expressió principalment a través de l’economia, el comerç i el propi 
interès. Publicat en línia per The Encyclopedia of Islàmic History a http:// 
www.historyofislam.com. Visitat el 5 de juliol del 2013. 

34. Les empreses comercials especulatives de l’Edat Mitjana són 
dutes a terme per comerciants individuals, operant en grups familiars o en 
associacions, però actuant essencialment per compte propi. Alguns, com 
la família Polo, són completament independents. Altres es comprometen 
voluntàriament en gremis, com la Lliga Elanseàtica, acceptant certes 
regulacions en el comerç a canvi del suport d’una organització 
poderosa... http://www.historyworld.net/wrldhis/PlainTextFlistories. 
asp?historyid=aa49 

35. Per a una explicació extensa de l’economia de la Grècia Antiga 
veure l’article de Darel Tai Engen publicat per la Economic History 
Association disponible en línia: http://eh.net/encyclopedia/the-economy- 
of-ancient-greece/ 

per primera vegada sobre l’agricultura i els regnes feudals es van 
transformar en Estats monàrquics moderns. D’altra banda, els 
otomans, que eren l’últim imperi islàmic, van ser successivament 
derrotats. El Renaixement italià, iniciat al segle XIV, es va propa¬ 
gar per tota Europa; la Reforma religiosa va triomfar en els països 
del nord, tancant-se el cicle de les guerres religioses. Però el fet 
més important va ser la transferència a Europa de tots els valors 
culturals i civilitzacionals de l’islam, Xina, la índia i fins i tot de 
l’Africa i Amèrica, produint-se el naixement dels Estats moderns 
i les nacions. 

El capitalisme, en la seva marxa triomfal, es carrega a l’esque¬ 
na tota aquesta història, cultura, acumulació comercial, civilitza¬ 
ció, poder polític i integritat del món comercialitzat. Seria pos¬ 
sible aquest sorgiment del capitalisme sense aquestes condicions 
prèvies? I, més enllà de si seria possible, és que potser es podria 
pensar en l’existència del capital? Així com la civilització va fer el 
seu primer pas amb l’urbanització, les classes socials i l’estatitza- 
ció, començant a Uruk a la Baixa Mesopotàmia, i va fer el segon 
amb el comerç i la urbanització de Fenícia i Jònia, el tercer gran 
pas el va fer amb el triomf de l’economia capitalista, que es va 
ampliar a nivell mundial tot prenent forma per sobre del mercat 
i en contra d’aquest, a partir del gran comerç i urbanització d’Ità- 
lia, Elolanda i Anglaterra, que comptaven amb condicions ideals 
per al seu desenvolupament. Aquesta és la realitat que es viu avui 
en dia sota el lideratge dels EUA. 

Quan Fernand Braudel insisteix en el fet que “l’economia ca¬ 
pitalista és una forma d’economia contrària al mercat i basada 
en la regulació de preus per part dels monopolis especuladors en 
el marc del gran comerç” s’ajusta més a la realitat que el mateix 
Marx. 

En aquest ambient de progrés social, l’arribada del capitalis¬ 
me al poder queda reflectida en el mirall de la història; es produ¬ 
eix un desenvolupament il·limitat del mercat, un domini d’allò 
urbà sobre allò rural, la religió i l’ètica queden en un segon pla, 
apareix l’economia del saqueig, meticulosa i adornada ideològi¬ 
cament per a la confiscació de les mercaderies acumulades. Es 

tracta d’una nova forma de confiscació en què els preus marcats 
per l’oferta i la demanda, malgrat ser un gran avenç en compara¬ 
ció amb èpoques anteriors, permeten una gran capacitat de ma¬ 
nipulació. Davant les antigues pràctiques usureres i canvistes, es 
desenvolupen en gran manera els bancs, els xecs, els diners en 
efectiu, el crèdit, la comptabilitat i la creació d’empreses, és a dir, 
l’espina dorsal de l’economia moderna. Allò que manca és una 
explicació científica. Ho van intentar els autors de l’economia 
política anglesa 36 a la mare pàtria del capitalisme i també els seus 
adversaris socialistes, començant per Karl Marx, però, paradoxal¬ 
ment, van acabar convertits en els seus partidaris. 

L’ordre de saqueig anomenat economia capitalista colonitza 
i esclavitza territoris i societats pertot el món, subordina amb 
l’endeutament, que és una forma d’usurpació, tots els poders i 
Estats, desencadena les guerres més sanguinàries i manipula tots 
els organismes socials per tal de consolidar la seva hegemonia. Al 
meu parer, ni Karl Marx, ni els seus seguidors ni certs corrents de 
pensament construeixen cap ciència quan consideren “revoluci¬ 
onària” aquesta hegemonia capitalista davant de la vella societat. 

El Capital és el llibre més defectuós escrit contra el capital 
i, per tant, el que corre més risc de ser interpretat erròniament. 
No estic acusant Marx, només indico que no va desenvolupar 
bé les qüestions de la història, de l’Estat, la revolució i la demo¬ 
cràcia. Altres intel·lectuals europeus que presumeixen de “molt 
cientificistes” i que van basar els seus estudis i investigacions en 
El Capital , en nom dels “treballadors”, encara que no s’ho pro¬ 
posessin, no van desenvolupar cap ciència ni ideologia realment 
anticapitalista. El liberalisme se’n va adonar i va utilitzar a la per¬ 
fecció aquestes deficiències, per exemple quan es qualifica com a 
“revolucionari” el naixement del capitalisme en els seus anàlisis 
sobre el capital. De fet, va guanyar la lluita de classes, per la qual 
es van lliurar tants combats, assimilant primer la socialdemocrà- 
cia alemanya, després el socialisme real, incloses Rússia i la Xina, 


36. Per exemple Adam Smith (1723-1790), David Ricardo (1772- 
1823) o John Stuart Mill (1806-1873) 

i per últim els moviments d’alliberament nacional gràcies a la 
força de la ideologia modernista, l’Estat-nació i Pindustrialisme. 
Aquests tres corrents de pensament (marxisme, socialdemocràcia 
i moviments d’alliberament nacional) van patir una clara derrota 
davant del liberalisme i, lamentablement, ningú no ha fet encara 
cap autocrítica clara al respecte. 

Hi ha una frase feta que diu: “la ciència, tard o d’hora, fa val¬ 
dré les seves conclusions”. Si els anàlisis d’aquests intel·lectuals 
sobre el capitalisme, que és una guerra oberta contra la societat i 
la seva història, i principalment contra la classe treballadora, re¬ 
alment haguessin tingut un caràcter científic, no haurien resultat 
derrotats davant del sistema a què s’oposaven, i encara pitjor, el 
seu llegat no hauria estat malgastat tan fàcilment. Definiré millor 
l’anomenada “economia capitalista” d’acord amb la seva funcio¬ 
nalitat, si bé dotaré aquest debat de la seva autèntica dimensió a 
la meva Sociologia de la Llibertat. Tampoc no crec que sigui ne¬ 
cessari dedicar-nos a explicar els conceptes econòmics principals 
com excedent, plusvàlua, valor-treball, sou, guany, preu, mono¬ 
poli, mercat o diner, ja que s’empren amb freqüència respecte a 
l’acumulació de capital. Seguiré ocupant-me dels factors que val 
la pena explicar d’acord amb el meu plantejament ètic, deixant 
de banda aquests termes tan senzills sobre els quals s’han realit¬ 
zat nombrosos estudis, però sí que en faré referència en la mesura 
que sigui necessari. 

Contraposicions conceptuals de l’estil guany-salari en el pla 
econòmic o burgès-proletari en el pla social són els primers pas¬ 
sos per a cientificitzar un sistema d’una manera positivista, el 
qual sistema assimila tota l’acumulació històrica d’una humani¬ 
tat trossejada pel capitalisme amb els mètodes més cruels i depre¬ 
dadors que acaben per llançar el planeta al genocidi i a l’horror 
nuclear. D’altra banda, sostenir com si es tractés d’una veritat ci¬ 
entífica que el proletariat crea per si sol valors amb el seu treball 
i que el capitalista -una espècie d’amo del proletariat- arranca 
posteriorment l’equivalència dels seus diners i dels mitjans de 
producció d’aquests valors en forma de guanys, és el fonament 
de la concepció economicista d’allò que s’anomena reduccionis- 

me econòmic. Resulta molt problemàtic pensar en la definició 
de valor al marge de la història, la societat i el poder polític. Des 
d’aquest punt de vista, ni tan sols divinitzant l’individu com a 
capitalista i treballador es podran formar valors amb aquesta 
concepció. El caràcter històricosocial dels valors econòmics està 
prou clar. Que al començament l’intercanvi fos quelcom menys¬ 
preat i que es regulés l’excedent regalant-lo és degut al sentit sa¬ 
grat que es donava al valor. Cap llaurador diu avui en dia “jo 
vaig produir” sinó “llauro les terres dels meus avantpassats i visc 
d’elles”, fins i tot afegint “gràcies a Déu”, exposant així, de ma¬ 
nera senzilla però més significativa que la suposada ciència, quin 
era l’origen del treball. 

Com valorar el treball d’una mare que porta durant nou me¬ 
sos el futur proletari al seu ventre i que el cuida amb gran esforç 
fins que es converteix en mà d’obra? Com valorar la propietat 
de les eines de producció que són resultat de milers d’anys i que 
han estat absorbits per part del capitalista? No oblidem que cap 
eina val el seu preu de mercat; fins i tot la inventiva d’un deter¬ 
minat equip tècnic en una fàbrica és producte de l’experiència i 
creativitat de milers de persones que han fet possible aquest des¬ 
cobriment. Com valorar-la? A qui hauríem de pagar per ella? És 
possible no tenir en compte la seva projecció social tot descartant 
l’ètica? És que potser seria just compartir aquests valors històrico- 
socials només entre dues persones? A més, aquestes dues persones 
tenen famílies i entorns socials. És que potser aquests no tenen 
cap dret sobre aquestes dues persones, quan han estat protegides 
i emparades per les seves famílies i el seu entorn social? Podríem 
continuar fent aquesta mena d’agudes preguntes, però ja n’hi ha 
prou per a mostrar com de problemàtica és la relació sou-guany. 

Ara ens referirem a burgesos i proletaris en tant que posseï¬ 
dors de guanys i sous, respectivament. Fins a quin punt respon a 
la realitat creure que quan van sorgir aquestes dues classes van as¬ 
sumir una funció revolucionària i engendraran una nova societat 
que substitueixi l’anterior? A la història no existeix res equivalent 
a aquesta mena d’aliança. D’altra banda, els exemples que con¬ 
firmen que un i altre s’hagin enfrontat amb xocs radicals, deguts 

a la contradicció intrínseca entre ells, són tan escassos que no 
podrien ser determinants, i els que existeixen són continuació 
d’antics conflictes. Allò que queda palès i comprovat de forma 
concreta és que l’esclau era com una extremitat del cos del faraó 
i que la relació del treballador respecte al burgès és similar. Tam¬ 
poc no existeix en la història cap acció dels esclaus contra els seus 
amos que hagi triomfat; la rebel·lió d’Espartac, que es sol posar 
com a exemple, va ser, en definitiva, la d’un rebel que volia con- 
vertir-se en amo. Segurament no tenia cap altra aspiració. 

No oblidem que el patró i el treballador són l’herència de 
milers d’anys de relació amo-esclau i que ambdós estan untis per 
mil i un llaços i que, llevat de rares excepcions, no hi ha hagut 
treballadors que portessin a terme sublevacions determinants o 
que hagin aconseguit aixafar els seus patrons. En la majoria de 
casos, les relacions entre ambdós s’han basat en la fidelitat. Les 
anomenades insurreccions obreres en realitat van ser protagonit¬ 
zades per semicamperols i per aquells que s’oposaven a perdre el 
treball, així com també estaven relacionades amb esdeveniments 
socials més generals. El que queda reflectit en la relació patró-tre- 
ballador són aquestes influències. Allò important no és que el 
treballador lluiti pels seus drets contra el patró, sinó que el treba¬ 
llador es resisteixi a ser un proletari, que lluiti contra l’atur tant 
com ho fa contra l ’status de treballador perquè aquesta lluita seria 
socialment més significativa i ètica. No cal enaltir els esclaus, els 
serfs, els treballadors oprimits... Al contrari, s’han d’enaltir aque¬ 
lles accions, relacions i situacions que no impliquin esclavitud, 
servitud i dependència laboral. Reconèixer i definir els amos i 
després incitar els seus serfs contra ells és una tendència comuna 
de tots els oportunismes i aquesta mena de mentalitats són les 
que han frustrat la lluita pels drets i el treball al llarg de la his¬ 
tòria. En resum, amb aquestes ingènues premisses “científiques” 
no és possible elaborar una sociologia significativa ni desenvolu¬ 
par una lluita social reeixida. No estem negant els conceptes de 
treball, valor, guany i classe... sinó que considerem incorrecta la 
forma com s’han utilitzat per construir la ciència, que s’ha cons¬ 
truït una sociologia errònia. 

El lloc del capitalisme en la vida econòmica de la societat es 
situa als nivells més elevats. Al començament es fonamentava en 
l’acumulació de capital i en els preus monopolistes dels grans 
comerciants sobre el mercat. El capital, per la seva banda, era 
resultat del constant increment del valor monetari, obtenint o 
robant grans sumes de diners per mitjà del comerç, sobretot en 
mercats llunyans amb grans diferències de preus. El creixement 
financer gràcies als interessos, a Ylltizam 37 i a la usura en els prés¬ 
tecs a l’Estat és la segona via d’acumulació, mentre que la gestió 
de la mineria, els períodes d’escassetat i les guerres són igualment 
èpoques en què s’aprofiten per a acumular fortunes. Per la seva 
banda, i sempre que sigui rentable, també intervenen en l’agri¬ 
cultura, la indústria i el transport, encara que durant la revolució 
industrial el sector bàsic de l’acumulació de guanys van ser so¬ 
bretot les fàbriques. En ambdues èpoques, els capitalistes, jugant 
amb l’oferta i la demanda, intenten regular tant la producció com 
el consum, augmentant així els seus beneficis considerablement. 
El gran comerç i la indústria són sectors de grans guanys en el 
procés inicial i de maduració del capitalisme, mentre que en l’ac¬ 
tualitat domina el sector financer. Els diners, els xecs, els bancs, 
el crèdit, en tant que principals instruments financers, acceleren 
l’economia capitalista, simplifiquen, intensifiquen, eixamplen i 
fan més immediat el procés de guany. D’aquesta manera es creen 
grans bombolles especulatives i taxes de guany que van unides als 
episodis de crisis inseparables d’aquesta economia. 

La reducció de sous, l’increment de l’atur i la deslocalitza- 
ció d’empreses (inversions estrangeres directes) a països on la mà 
d’obra és més barata són altres mètodes per a augmentar la rendi¬ 
bilitat. En última instància, aquesta economia és una economia 
de saqueig que té els seus orígens en l’antiga cultura de la caça i 
del comerç, que ha tingut ocasió de desenvolupar-se manipulant 


37. L’Iltizam era una forma d’impostos que va aparèixer al segle XV 
a l’imperi Otomà. L’Ilitzam era venut pel govern als notables rics, que 
després cobraven fins a cinc vegades els diners que havien pagat a través 
dels impostos als camperols i de la producció agrícola. https://es.wikipedia. 
org/wiki/Iltizam 



90 


Abdullah Ócalan j Civilització Capitalista 


els preus, debilitant el control social, desgastant l’ètica i la reli¬ 
gió, subordinant el poder a si mateix a través de l’endeutament i 
establint un monopoli sobre el mercat. Les crisis, la bancarrota i 
la putrefacció que provoca són les seves companyes de viatge des 
del seu naixement, des que va posar les mans en la indústria per 
tal d’apropiar-se de la renta, basant-se en una estructura de pro¬ 
ducció i consum determinades per la taxa de guany, i fent cada 
vegada més insuportable el seu pes sobre l’estructura social i el 
medi ambient natural. 

No hi ha cap dubte que el capitalisme no és tota l’economia. 
Ni el comerç, ni l’agricultura, ni la indústria ni tampoc la circu¬ 
lació de capital, la tecnologia o els mercats han estat inventats pel 
capitalisme; al contrari, es tracta d’institucions socials i econòmi¬ 
ques bàsiques de les quals s’ha apropiat, saquejant-les, abusant-ne 
i fonent-les amb la pròpia política capitalista, amb la seva histò¬ 
ria i la seva civilització. 

D’aquesta manera he volgut demostrar que l’economicisme 
és una tendència de pensament i una comprensió que deforma 
en gran mesura la realitat relativa a la definició de l’economia 
capitalista. Estic convençut d’haver establert, en línies generals, 
una definició correcta basada en aquestes crítiques, interpre¬ 
tant-la juntament amb els seus vincles amb la història, la societat, 
la política, la civilització i la cultura. 

C . - El Poder Polític i la seva relació amb el Dret 

Tot indica que el capitalisme, fins i tot en estat embrionari, va 
créixer en el planter del sistema jurídic i del poder polític i que 
no només s’aprofita de cada element del poder i del Dret sinó 
que s’erigeix en el seu defensor més reaccionari; però també, i 
sempre que li convingui, quan el poder posa en perill els seus 
interessos no dubta a tombar-lo amb qualsevol estratagema i mè¬ 
todes conspiratius 38 , si és necessari fins i tot impulsant accions 


38. Un exemple d’això és el cop d’estat de 1953 a Iran, orquestrat pels 
Estats Units i Gran Bretanya per tal de protegir els seus interessos, http:// 

revolucionàries, d’una forma realment temerària. Sobretot, en 
èpoques de crisi o caos, s’aferra al poder de qualsevol manera i 
desenvolupant tota mena de lluites pel poder, des del colpisme 
feixista 39 al colpisme del fals comunisme estatal, així com també 
desencadena les guerres colonials i imperials més grans de la his¬ 
tòria. 

1. - Relació amb el Poder Polític 

Cap formació econòmica necessita tant com la capitalista 
blindar-se amb el poder; és quelcom inherent a aquesta. Els ci- 
entificistes de l’economia política argumenten, a més a més, com 
un dels seus principis fonamentals, que la plusvàlua, el guany, 
es va formar, per primera vegada a la història, amb la participa¬ 
ció i col·laboració voluntària del capital i del treball, mitjançant 
un mètode desvinculat del poder, i que aquesta és la caracterís¬ 
tica bàsica del capitalisme. Es tracta d’una afirmació tan falsa i 
erràtica com la pròpia teoria del treball. Segons aquest relat, el 
capital va sorgir històricament, de forma espontània i pacífica, 
en algunes zones on camperols, serfs i artesans van unir-se tot 
donant com a síntesi una nova forma econòmica amb relacions 
de producció pacífiques en l’escenari de la història, desprenent-se 
dels seus mitjans de producció tradicionals i començant un feliç 
matrimoni revolucionari. Així és més o menys el conte i així és 
com figura com a idea sagrada en tots els textos redactats en els 
quarters generals dels grans teòrics de l’economia política, tant 
d’esquerres com de dretes. Sense aquesta idea no hi ha economia 
política! I, si a això hi afegim la competència en el mercat, ja hau¬ 
rem escrit un perfecte manual bàsic d’economia política! 

No considero necessari desenvolupar més aquesta idea, ja 
que la investigació de Fernand Braudel Civilització material, 

www.theguardian.com/world/2013/aug/19/cia-admits-role-1953-iranian- 

coup 

39. El suport al govern feixista de Francisco Franco o el cop d’estat 
d’Argentina el 1976 en són exemples http://www.theguardian.com/ 
world/2003/dec/06/argentina.usa 

economia i capitalisme, segles xv-xvm desqualifica aquest relat 
d’una forma molt clara. Es tracta d’una magnífica obra de tres 
volums, resultat de tres dècades de treball com a sociòleg i histo¬ 
riador caracteritzada per la profunditat de les seves observacions 
i estudis comparatius. La seva primera idea és que el capitalisme 
és quelcom oposat al mercat. La segona és que està vinculat fins 
al coll amb la força i el poder. La tercera, que des dels seus co¬ 
mençaments es tracta d’un monopoli, tant abans com després de 
l’aparició de la indústria. La quarta, que no va sorgir des de les 
bases o des de dins mitjançant la competència, sinó que va ser 
imposat des de fora i des de dalt mitjançant el saqueig. Malgrat 
que hi ha aspectes dèbils i altres amb què no estic d’acord, des 
del punt de vista històric i sociològic té un gran valor i la virtut 
de ser una bona base per a corregir, encara que sigui parcialment, 
el desastre provocat respecte a les ciències socials per l’economia 
política anglesa, pel socialisme francès i els historiadors i filòsofs 
alemanys. 

No existeix cap sistema econòmic en què obrers i capitalis¬ 
tes hagin unit, en un marc de competència lliure i voluntària, 
el seu treball i el seu capital. Ni tan sols les faules més fantàs¬ 
tiques s’allunyen tant de la realitat. Ni un sol component del 
capitalisme, ni individualment, ni en grup, ni com a classe, ni 
les forces econòmiques d’aquests elements es mantindrien dem¬ 
peus ni un sol segon sense el recolzament i protecció del poder i 
sense mantenir el poder a les seves mans. De la mateixa manera 
que, sense el més extens assetjament del poder, tampoc no po¬ 
dria existir l’intercanvi de mercaderies o el desenvolupament del 
mercat de la força de treball en lliure competència en el mercat 
d’una ciutat. Però encara més important és que, sense la forma¬ 
ció d’un ambient de violència cruel i injust, no es podria efectuar 
la desvinculació dels serfs i camperols de les seves terres i dels 
artesans dels seus tallers a les ciutats. La destrucció del vincle dels 
camperols i dels artesans amb els seus instruments tradicionals 
de subsistència, als que guardaven una fidelitat sagrada, va ser la 

causa, del segle xiv al xix, de sublevacions i revolucions 40 . Milers 
de persones van ser executades, milions van morir en guerres ci¬ 
vils i es van podrir en presons i hospitals per aquesta raó. I, per 
si això fos poc, les guerres entre sectes i nacions van convertir tot 
l’entorn en un bany de sang, que va acabar per consolidar aquest 
balanç mitjançant les guerres colonialistes i imperalistes. 

Queda prou clara la relació de tots aquests aspectes amb el 
caràcter depredador i monopolista del capitalisme que, des del 
seu inici, s’ha imposat des de fora. Quina retòrica de l’economia 
política pot tergiversar aquesta realitat? 

Per apreciar millor aquests fets cal observar amb lupa els con¬ 
flictes del segle xvi que van portar els capitalistes a la victòria. Els 
principals protagonistes del poder i de la guerra en aquest segle 
són la dinastia austríaca dels Habsburg a Espanya, els Valois fran¬ 
cesos, els Estuard que van reemplaçar els monarques normands 
originaris a Anglaterra i el Príncep d’Orange a Holanda, un apre¬ 
nent de monarca que ni tan sols tenia títol reial, el cas del qual 
resulta molt més interessant perquè provocarà una reacció en 
cadena. 

Els reis i emperadors d’origen Habsburg, estimulats per l’ex¬ 
pulsió dels musulmans d’Espanya cap al 1500, es van llançar a 
una veloç carrera per crear un imperi, considerant-se els hereus 
de l’imperi Romà. Un al·legat reforçat pel combat que van lide- 
rar contra els otomans, sobretot a partir de la conquesta otomana 
de Constantinoble el 1453. La dinastia francesa dels Valois tam¬ 
bé aspira a l’imperi com a suposada autèntica hereva de Roma, 
mentre que el Regne d’Anglaterra i el Principat d’Orange d’Ho- 
landa porten a terme una espècie de guerres de pseudoallibera- 
ment nacional per tal de no ser cruspits pels altres dos imperis. 
No trigaran a presentar-se també com a potències el Regne de 
Suècia, el Principat de Prússia i fins i tot el de Moscou, on ja des- 


40. Per posar alguns exemples de rebel·lions i aixecaments brutalment 
reprimits podríem citar la Revolta Camperola de Flandes (1323-1328), 
la Revolta de Ciompi pels obrers tèxtils de Florència el 1378, la Revolta 
Camperola o Gran Aixecament a Anglaterra el 1381 o la Rebel·lió 
Camperola d’Stühlingen el 1524. 

puntava l’imperi tsarista. Si a principis del segle XVI les monar¬ 
quies espanyola i francesa haguessin aconseguit empassar-se An¬ 
glaterra i el Principat d’Orange, molt probablement les ciutats 
del nord-oest d’Europa on el desenvolupament capitalista ja era 
dominant, especialment les angleses i holandeses, haurien acabat 
com les italianes de Venècia, Gènova i Florència. 

El factor clau perquè aquestes importants ciutats italianes no 
aconseguissin estendre el triomf del capitalisme per tot Itàlia rau 
en la seva debilitat política. Més ben dit, van ser les guerres per 
l’hegemonia i la conquesta desencadenades pels reis i empera¬ 
dors d’Espanya, França i Àustria sobre Itàlia les que van obligar a 
claudicar a aquestes riques ciutats, havent de conformar-se amb 
un poder polític i econòmic limitat. Com a conseqüència, va 
quedar ajornada la unificació d’Itàlia i incompleta l’experiència 
capitalista italiana, que no va poder estendre’s a tot el país. Enca¬ 
ra que provisionalment, la força va tenir un paper determinant 
en aquesta situació. A canvi de renunciar a la sobirania política, 
els capitalistes de les ciutats italianes van aconseguir subordinar 
aquests Estats amb les finances, acceptant ser instruments d’una 
política de donar i rebre, de manera similar a com actuen els 
agents capitalistes, perquè el capitalisme es forma com la nova 
religió dels diners pels diners. 

Però el Regne d’Anglaterra i el Principat d’Orange no van 
resultar vençuts. I en aquest fet van tenir un paper essencial tant 
els crèdits concedits a l’Estat pels capitalistes com una indústria 
del transport marítim que es va desenvolupar juntament amb 
l’Estat, sorgint en aquest procés dos importants plantejaments 
estratègics: 

a . - La monarquia anglesa i el Principat holandès van recol¬ 
zar el model estatal que s’organitzava i passava a l’acció de forma 
capitalista. Van sorgir així els primers Estats que es mantenien 
amb impostos regulars, balanços pressupostaris, racionalitat bu¬ 
rocràtica 41 i un exèrcit professional. D’aquest manera i amb una 


41. Veure per exemple l’estudi de Stanley H. Udy sobre “Burocràcia” 
i “Racionalitat” en la Teoria de l’Organització de Weber. 

potència marítima superior, van poder vèncer al mar a Espanya 
i França. El seu domini sobre l’oceà Atlàntic i després al mar 
Mediterrani també determinaria les guerres colonials posteriors, 
provocant així el declivi d’Espanya i França. Els triomfs terrestres 
francesos i espanyols van resultar ser unes victòries pírriques pel 
seu endeutament financer. És d’acceptació general que les no¬ 
ves estructures de poder a Anglaterra i Holanda determinarien 
l’economia capitalista. Així veiem una vegada més que, en un 
moment crític, decisiu, el poder polític pot tenir un paper deter¬ 
minant en la formació econòmica. Allò que no aconsegueixen 
les ciutats italianes ho aconsegueixen Londres i Amsterdam. 

b . - Durant aquest segle, a Espanya, Àustria i França es pro¬ 
dueix una situació adversa per al poder polític d’Holanda i An¬ 
glaterra. Aquests tres Estats aspiraven més aviat a crear un imperi 
semblant al romà, establint tant vincles consanguinis com con¬ 
tradiccions entre si. Aquest fet va provocar que, de forma prime¬ 
renca, Anglaterra renunciés a aquesta aspiració, dirigint les seves 
intencions a crear un imperi mundial en lloc d’europeu. Per la 
seva banda. Espanya, Àustria i França, malgrat les seves reformes 
per convertir-se en monarquies modernes com a conseqüència 
del triomf del capitalisme, seguien essent instruments polítics 
basats en l’antic sistema social, estant encara lluny d’establir un 
sistema impositiu modern, una burocràcia estatal, un Exèrcit 
professional i un equilibri pressupostari, fet que provocava el seu 
constant endeutament; eren, per tant, incapaces de resoldre els 
problemes generats pel desenvolupament capitalista. A més de 
no tenir el ple recolzament dels seus propis capitalistes, tenien 
grans contradiccions entre si pels deutes contrets amb els usu¬ 
rers, però encara eren més forts els conflictes amb l’aristocràcia 
feudal per la centralització del poder monàrquic real. A causa 
de la contradicció urbano-rural, tota la societat mostrava un des¬ 
contentament generalitzat. Aquestes monarquies quedaven ex¬ 
haustes fins i tot davant les rebel·lions, de vegades secretament 
recolzades per Holanda i Anglaterra, que provocarien esclats re¬ 
volucionaris. Per descomptat, els objectius i les conseqüències 

d’aquestes revolucions podien ser molt diferents, tal com es va 
veure a la Gran Revolució Francesa. Les mateixes potències d’Es¬ 
panya, Àustria i França, que van avortar el triomf social i polític 
de l’economia capitalista a Itàlia, no van poder impedir el seu 
propi enderrocament en vàries ocasions per part dels rentables 
models d’Estat finançats pel capitalisme urbà d’Anglaterra i EIo- 
landa. Una vegada més, veiem que la relació entre força, poder 
i economia pren un paper determinant, de conseqüències estra¬ 
tègiques, convertint l’Europa del segle XVI en autèntic laborato¬ 
ri per a poder comprendre aquestes relacions. És com si tota la 
història de la Civilització s’aixequés de la seva tomba i digués a 
l’Europa del segle XVI: “En la mesura que et comprenguis a tu 
mateixa també em comprendràs a mi”. 

Un breu resum del desenvolupament històric i social d’aques¬ 
ta relació entre força i economia aclarirà més aquesta qüestió: 

a . - A la societat prèvia a la civilització, la primera organit¬ 
zació de la força de “l’home fort” no només emboscava animals 
sinó que també va posar al seu punt de mira les acumulacions 
de la família clànica, producte de l’esforç emocional de la dona. 
Va ser la primera organització seriosa en l’exercici de la força i 
la dona, els seus fills i parents, els primers béns confiscats, jun¬ 
tament amb la cultura material i moral col·lectiva que s’havia 
acumulat; en definitiva, el primer saqueig de l’economia fami¬ 
liar. En totes les societats en etapes similars tenen lloc proces¬ 
sos semblants; el xaman, que és un protosacerdot, l’ancià amb 
experiència que és el xeic 42 , que personifica la saviesa, i l’home 
fort que dirigeix el grup armat es donen la mà i constitueixen la 
primera jerarquia patriarcal i l’administració sagrada de termini 
més llarg. Resulta obvi que aquesta jerarquia té un paper socioe- 
conòmic determinant des del seu naixement fins a l’etapa en què 
es consolida la formació de les classes, la ciutat i l’Estat. 


42. Paraula amb què es designa un líder tribal tradicional, amb 
autoritat sobre assumptes polítics i religiosos. 

b . - S’anomena “Estat” la formació econòmica en el procés 
de civilització que va començar amb la formació de classes-ciu- 
tat-Estat, i el focus de força concentrat en la figura sacerdot-rei-co- 
mandant, de tal manera que, fonent-se i institucionalitzant-se, la 
religió, la política i el servei militar constitueixen el poder. La 
característica fonamental d’aquest sistema és l’organització de la 
seva economia en forma de comunisme estatal. Es tracta d’una 
economia que jo també havia denominat “socialisme faraònic” 
sense saber que Max Weber ja havia fot servir aquest terme. L’eco¬ 
nomia material matriarcal, per la seva banda, continuarà existint 
com un vestigi en l’economia patriarcal-tribal-feudal. En aquest 
socialisme faraònic, la gent és forçada a treballar com a esclaus 
amb l’únic dret a unes tasses de sopa perquè no defalleixin, un 
fet confirmat pel descobriment de milers de bols d’argila en les 
estances d’antics temples i palaus les ruïnes dels quals encara es 
conserven. 

La força organitzada amb forma d’Estat es creu amb dret a sa¬ 
quejar, en l’aspecte econòmic, tot allò que trobi al seu pas perquè 
concep el saqueig com una espècie de dret per a qui posseeixi la 
força, una força divina, sagrada i, com tot allò diví, justa i lícita. 
Sobretot el nucli principal de les civilitzacions, a Orient Mitjà, 
Xina i la índia, l’estructura superior o casta considera la inferior 
un factor econòmic que pot manipular a voluntat. Encara no 
existeix el mercat ni la competència, ni s’han format els sectors 
econòmics tal com els entenem avui en dia. Encara existeix el co¬ 
merç i aquesta activitat és una de les funcions principals entre els 
Estats, la seva privatització encara és lluny. El monopoli estatal 
és, alhora, monopoli comercial. És a les zones intermèdies que 
separen els estats on comencen a formar-se, excepcionalment, 
les ciutats mercats, que no trigaran a convertir-se també en ciu- 
tats-Estat. Els assalts de “l’home fort”, dels posteriors “quaranta 
lladres” i dels “bandolers” són tan vàlids almenys com els de l’Es- 
tat a causa del fet que el comerç era efectuat amb caravanes. 

c . - Observem que a la civilització grecoromana el comerç, 
el mercat i la ciutat autònoma adquireixen un gran desenvolu- 

pament i expansió. Babilònia i Assíria, que agafen el relleu de 
l’herència d’Uruk i Ur, van fer una nova contribució a l’econo¬ 
mia i la civilització tot obrint, probablement per primera vegada, 
agències comercial, que són una espècie de síntesi entre els con¬ 
ceptes de mercat, karum (enclavament comercial) i guany, però 
l’origen de les colònies comercials és fins i tot anterior a Uruk. 
L’increment dels intercanvis i la conseqüent aparició del comerç 
fan que l’Estat d’Asur irrompi en la història com el primer gran 
imperi. Els imperis, essencialment, es dediquen a garantir la se¬ 
guretat necessària per a l’activitat econòmica. A Asur, el comerç 
i les agències comercials requerien una organització política de 
caràcter imperial perquè aquest comerç era la columna vertebral 
de l’economia; l’imperi Assiri és, en aquest sentit, l’exemple més 
clar de com l’administració imperial més cruel i despòtica de la 
història, basada en el fonament capitalista del monopoli comer¬ 
cial, va ser creada precisament com a superestructura d’aquest 
monopoli comercial. 

El poder polític grecoromà va aconseguir crear una superes¬ 
tructura política i una infraestructura econòmica més sofisticades, 
tot afegint a l’herència assíria la de les colònies comercials i urba¬ 
nes fenícies. Així, encara que de manera limitada, els intercanvis 
comercials es van estendre i van aparèixer les ciutats autònomes, 
els mercats i la competència. Es desenvolupa una urbanització 
tal que aconsegueix fer de contrapès als assentaments rurals, els 
quals ja destinen la majoria dels seus excedents a l’intercanvi amb 
les ciutats, desenvolupant-se la producció tèxtil, els aliments i la 
mineria, a més de crear-se una xarxa de camins i rutes que va de 
la Xina a l’oceà Atlàntic. Precisament per això el poder polític a 
Iran es converteix en un imperi estable, pel comerç entre Orient 
i Occident, exercint així una pressió tal sobre Grècia i Roma que 
podria haver-les col·locat sota la seva hegemonia. També forma¬ 
va un dic de contenció davant les envestides contra Occident de 
les ètnies i poders polítics de l’Asia Central, índia i Xina i, alho¬ 
ra, evitava el saqueig d’Occident sobre Orient; almenys fins que 
Alexandre Magne va aconseguir trencar aquest dic tot obrint les 

comportes de la presa, encara que només fos per un curt període 
de temps, entre el 333 i el 250 a. C. 

La civilització grecoromana també representa l’espai dels pri¬ 
mers exemples de l’economia capitalista desenvolupada. El grau 
d’autonomia de les ciutats, d’intercanvi comercial, la política de 
preus i l’aparició dels grans comerciants indiquen que es va arri¬ 
bar al llindar del capitalisme. Tant la força del món rural com el 
tipus d’administració imperial, pròpia de l’economia rural, van 
impedir que el capitalisme es convertís en un sistema social do¬ 
minant. Com a molt, els capitalistes van ser grans comerciants 
i la seva participació en la producció i la indústria és molt limi¬ 
tada. D’altra banda, topen amb seriosos obstacles per part del 
poder polític. Amb prou feines existeix força de treball lliure a 
causa de la forta presència de l’esclavitud. Dones i homes són 
venuts com a odalisques i esclaus en un sistema econòmic escla- 
vista en què la violència és l’únic factor determinant. Ja només 
el fet que l’esclavitud sigui concebuda com un factor econòmic 
demostra sense lloc per al dubte la clara relació entre violència i 
una economia basada en l’expropiació dels excedents. Des de la 
seva aparició a l’Antiguitat fins a l’etapa colonial, el règim políti- 
comilitar de castes a la Xina i la índia va considerar que mantenir 
sotmesa la societat, forçant-la a treballar i concebent-la en el seu 
conjunt com un factor econòmic no només era un dret natural 
sinó també diví. 

El concepte d’economia procedeix del període hel·lènic i la 
seva acceptació com a “la llei de la família” indica, d’una banda, 
la seva relació amb la dona i, de l’altra, revela la posició del po¬ 
der polític tradicional, una forma de monopoli polític que té un 
paper semblant al dels monopolis sobre l’economia a l’era del 
capitalisme. Entre ambdós monopolis, el polític i l’econòmic, 
existeix una estricta interrelació; es necessiten l’un a l’altre. Però, 
en els casos d’Atenes i Roma, a més de no ser capaços de crear 
una formació econòmica urbana a causa de la seva inferioritat 
respecte a la rural, la força política era tan important que para¬ 
doxalment va tancar les portes al capitalisme. En aquesta època 

existeixen capitalistes però les circumstàncies encara no perme¬ 
ten el seu desenvolupament sistemàtic. 

d . - A la civilització islàmica de l’Edat Mitjana el comerç 
representa un paper preeminent. Mahoma i la religió islàmica 
es troben econòmicament molt vinculats al comerç 43 . El factor 
social i econòmic fonamental per al sorgiment de l’islam va ser 
precisament el desenvolupament a través del comerç de l’aristo¬ 
cràcia àrab, que es trobava bloquejada pels imperis sassànida i 
bizantí. Aquesta és la raó per la qual, des del seu sorgiment, pren 
com a principi i símbol l’espasa. En els imperis bizantí i sassànida 
existia una contradicció interna entre possessió de la força i eco¬ 
nomia, ja que als jueus i siríacs (hereus d’Asur) que mantenien el 
monopoli del comerç, ni tan sols els deixaven respirar. Això mos¬ 
tra la mena de relació que existia entre força i economia. L’Edat 
Mitjana, d’altra banda, va ser una espècie d’era islàmica; calia 
una estructura imperial per a donar seguretat al comerç, però 
alhora s’impedia el desenvolupament i transformació del capital 
comercial en producció capitalista. El teixit social del món rural 
es trobava sota un estricte domini de la religió i l’ètica, mentre 
que les ciutats no podien convertir-se en força política a causa 
de la limitada llibertat existent. Malgrat que existeix una àmplia 
xarxa de ciutats-mercat que creixen de forma important i es pro¬ 
dueixen les condicions tecnològiques adequades, no s’arriba al 
nivell de les ciutats italianes a causa del domini religiós i polític, 
essent una de les característiques d’aquest període, per exemple, 
les requises i confiscacions que es realitzen als comerciants. En 
aquest sentit, el fet que l’islam suposi un obstacle per al desen¬ 
volupament del capitalisme té aspectes positius, en tant que pro¬ 
pugna la comunitat de la umma 44 , s’oposa a la usura bancària i 


43. Veure Asghar Ali Engineer (1975): “Origin and Development of 
Islam” a Social Scientist, Vol. 3, No. 9 (Abril 1975) p. 22-44, en línia a: 
http://www.jstor.org/stable/3516149. Accedit el: 14/08/2013 05:25 

44. La umma en el context de l’islam fa referència a la “comunitat 
de creients”, que uneix tots els fidels més enllà de les seves nacionalitats, 
vincles familiars o divisió de poders polítics i socials. 

predica la caritat amb els pobres, cosa que pot ser una important 
contribució als projectes en pro de la llibertat social. No obs¬ 
tant això, cal observar amb precisió que el radicalisme islamista 
actual porta implícit un capitalisme neoislàmic amb una clara 
orientació nacionalista de dretes i economicista. 

Van ser els amazics i àrabs liderats pels omeies andalusos els 
qui van portar la cultura de la civilització musulmana a Europa, 
mentre els comerciants italians s’encarregaven de la part econò¬ 
mica i comercial, i els otomans es limitaven a desenvolupar l’is¬ 
lam com a monopoli polític. Aquest fet va tenir com a efecte 
principal que les diferents forces religioses i polítiques europees 
abracessin encara més el capitalisme per tal de poder fer front 
de forma reeixida als otomans. Si no hagués estat pels otomans, 
segurament els monopolis polítics i religiosos d’Europa no s’ha¬ 
guessin vist obligats a dotar-se d’una sòlida organització política 
i militar. Una vegada més, la força genera força i aquesta, al seu 
torn, accelera els intents de desenvolupament de l’economia. 

La determinant contribució d’Orient Mitjà al sorgiment del 
capitalisme a Europa està relacionada amb el cristianisme, un as¬ 
sumpte que espero tractar àmpliament en el proper volum titulat 
Sociologia de la Llibertat i sobre el qual em limito ara a recordar 
l’obra L’ètica protestant i l’esperit del capitalisme , de Max We- 
ber. També caldria fer referència, en aquest sentit, com a temes 
complementaris, a la contribució d’Orient Mitjà fins al segle X 
en la formació de l’ètica europea i l’aparició del feudalisme, tant 
en l’aspecte polític com religiós. També a causa de les Croades, 
els valors d’Orient Mitjà van ser portats a Europa. Es tracta de 
temes determinants que cal tractar. 

Aquesta breu descripció històricosocial, juntament amb les 
nostres valoracions sobre el segle XVI, ens permetran entendre 
millor com afecta Orient Mitjà al poder polític i al naixement 
del capitalisme. Resumidament, es podria dir que en ocasions 
va tenir un paper endarreridor i obstaculitzant, però en altres un 
d’accelerador i fins i tot fecund. És en el sistema capitalista on 

més s’aproxima la fórmula que diu que el monopoli estatal és 
igual al monopoli capitalista. 


2 . - Relació amb el Dret 

Seria útil, tanmateix, referir-se encara que sigui breument a la 
relació del Dret amb el nou sistema des d’alguns aspectes. El Dret 
és una institució que s’imposa generalment en la mesura que es 
desenvolupen les relacions entre comerç, mercat i ciutat. L’acti¬ 
vitat dels mercats i l’existència de classes genera una situació de 
caos i planteja seriosos problemes entorn de l’equitat, cosa que 
suposa una degeneració ètica i provoca un augment del factor 
força, tot fent que l’existència del Dret sigui quelcom inevitable. 
Sense el Dret és més difícil que pugui exercir-se l’administració 
estatal, ja que institucionalitza i reglamenta la força política de 
l’Estat; funciona com una espècie d’Estat latent, congelat i “pa¬ 
cífic”. És la institució amb més llaços amb l’Estat, enfonsa les se¬ 
ves arrels en la relació del comerç i de l’Estat, desenvolupant-se i 
perfeccionant-se fins a la formació del capitalisme. De Babilònia 
a l’imperi Romà 45 existeixen textos legals per a regular el mercat, 
majoritàriament amb l’objectiu d’assegurar les mercaderies i im¬ 
pedir la pèrdua de vides; a vegades serveix per resoldre problemes 
polítics, però en altres ocasions els incrementa. La seva missió no 
és, com es creu, garantir la igualtat dels seus ciutadans davant la 
llei, sinó donar rang jurídic a les desigualtats per tal que siguin 
acceptades amb normalitat i com a definitives, a més de fer in¬ 
tocable el poder polític; en resum, es podria afirmar que el Dret 
suposa una regulació estable del monopoli polític. 

La relació entre Dret i ètica té un altre aspecte rellevant. L’èti¬ 
ca és com el ciment de la societat; no hi ha cap societat que no 
tingui una ètica. És el primer principi d’organització social de 
l’ésser humà, la seva funció principal consisteix a donar con- 


45. Per exemple el Codi d’Ur-Nammu, datat al 2050 a. C., el Codi 
d’Hammurabi, datat al 1790 a. C. o la Llei de les Dotze Taules, datada al 
451 a. C. 

sistència als valors i conductes de l’ésser humà a partir dels in¬ 
tel·lectes analític i emocional i, al principi, es planteja de forma 
igualitària, respectant el dret a la diversitat i com a consciència 
col·lectiva de la societat. Rep el primer cop fort quan la jerarquia 
i el poder polític s’institucionalitzen, formant l’Estat, i també es 
fragmenta amb la divisió de classes. És llavors quan es presenta el 
problema de l’ètica. Mentre les elits polítiques intenten resoldre’l 
amb el Dret, els sacerdots ho fan amb la religió, però ambdós 
prenen l’ètica com a font. I si el Dret suposa la institucionalit¬ 
zació, reglamentació i organització permanent de la política i la 
seva força, la religió ho és respecte l’ètica. La diferència rau en el 
fet que el Dret té capacitat sancionadora i la religió es basa en la 
consciència i el temor a Déu. 

L’ètica, tanmateix, està molt vinculada a la llibertat, a la lliure 
opció de l’ésser humà; qualsevol societat expressa la seva llibertat 
mitjançant l’ètica. Per tant, qui no tingui llibertat tampoc no pot 
tenir ètica, i la millor manera de destruir una societat és trencant 
el seus vincles amb l’ètica; ni tan sols el debilitament de la influ¬ 
ència de la religió provoca una crisi com la provocada pel debili¬ 
tament de l’ètica, encara que aquest buit s’ompli amb altres ide¬ 
ologies, filosofies polítiques o formes d’organització econòmica 
convertides en noves religions. No obstant això, el buit que deixa 
la desaparició de l’ètica només s’omple amb condemna i privació 
de llibertat. L’ètica, en tant que teoria de la moral, s’encarrega de 
reflexionar i estudiar la moral i l’existència com a qüestió filosò¬ 
fica bàsica, així com també de portar-les a desenvolupar les seves 
autèntiques funcions. La qüestió ètica també conservarà la seva 
importància a la societat fins que arribi a ser un principi fona¬ 
mental de la vida. 

Quan analitzem el sorgiment de l’economia capitalista, l’èti¬ 
ca i el Dret adquireixen gran importància en el marc de les defini¬ 
cions respecte al poder polític. Mentre la religió, l’ètica i fins i tot 
el Dret feudal mantinguin la seva importància, sense desgastar-se 
ni esquerdar-se, difícilment es podrà consolidar l’economia capi¬ 
talista a la societat. Això no significa que defensem la concepció 
ètica i religiosa de l’antiga classe alta; el que diem és que resulta 

molt difícil que les grans religions, doctrines ètiques i tradicions 
morals considerin acceptable segons els seus principis un sistema 
i règim com el capitalisme. Fins i tot la força política té un efecte 
limitat en aquests assumptes ja que la destrucció de la religió i 
l’ètica acaba també amb el poder polític. 

Aquestes referències a la Reforma, el Dret i la filosofia èti¬ 
ca del segle XVI tenen a veure amb el sorgiment del capitalisme, 
però evitaré repetir-me perquè ja hem resumit el significat dels 
conflictes polítics i el paper que té la força en ells. 

La Reforma Protestant, les guerres i disputes que va origi¬ 
nar són factors determinants en el destí de la nova Europa. Max 
Weber, quan valora el paper de l’ètica protestant, va descuidar el 
seu aspecte principal. És cert que el protestantisme va afavorir el 
naixement del capitalisme però també va assestar un dur cop a la 
religió, a l’ètica i, especialment, al catolicisme. El protestantisme 
és tan responsable com el propi capitalisme de tots els seus pe¬ 
cats. No es tracta de defensar la religió i el catolicisme sinó que, 
d’aquesta manera, la societat va quedar encara més indefensa. El 
protestantisme, en aquest sentit, va funcionar com una espècie 
de Cavall de Troia; allà on va desenvolupar-se, el capitalisme va 
experimentar un gran impuls. 

Alguns pensadors coetanis ja van advertir sobre les conse¬ 
qüències negatives que tindria la Reforma Protestant i el nou 
Leviatan que va engendrar, però seria més idoni considerar a Ni- 
etzsche el primer oponent de la modernitat capitalista. Aquests 
pensadors continuen essent importants en l’actualitat, com bus- 
cadors en pro d’una societat i individus lliures i anticapitalistes. 

Thomas Hobbes i Hugo Grocio, que van liderar el debat teò¬ 
ric sobre el Dret i van obrir les portes a l’entrada de l’Estat capita¬ 
lista, el nou Leviatan, col·locant en mans de l’Estat el monopoli 
absolut de la violència 46 , cosa que va suposar el desarmament 
de la societat. El resultat va ser un creixement de la fortalesa de 
l’Estat-nació que no cessaria fins al feixisme, quan va assolir un 

46. Seguint l’estela del filòsof i jurista Jean Boudin (1530-1596), 
Hobbes va argumentar en el seu Leviathan (1651) que el sobirà havia de 
tenir tots els poders civils, militars, judicials i eclesiàstics. 

nivell sense precedents en la història. El concepte de “individua¬ 
litat de la sobirania” priva de poder totes les forces socials, llevat 
de l’Estat, deixant així la societat sense instruments de defensa 
davant del monstre capitalista com mai no havia succeït anterior¬ 
ment. En resum, aquests dos pensadors van proclamar l’home 
com a llop de l’home i van donar, al mateix temps, la “bona no¬ 
tícia” que la força quedava monopolitzada pel monarca, obrint 
d’aquesta manera les portes al monopoli capitalista en tots els 
fronts. Es torna a repetir l’equació monopoli polític és igual a 
monopoli econòmic. Maquiavel és un altre pensador important 
del segle XVI, per al qual, si és necessari, no cal respectar cap regla 
moral ni refugiar-se darrere cap tapadora per tal d’aconseguir els 
objectius polítics. Amb uns quants segles d’anticipació, avança 
els principis que desembocarien en el feixisme. 

Que no se m’entengui malament; no estic criticant tot el que 
suposa la Reforma. Jo defenso que la religió ha de ser reforma¬ 
da, no només unes quantes vegades sinó amb freqüència. Porto 
anys propugnant una reforma de l’islam, fins i tot més profunda 
que la cristiana. És evident que això requereix capacitat i deter¬ 
minació, però és un deure imprescindible per poder superar el 
despotisme a Orient Mitjà. Intentaré plantejar aquest i altres as¬ 
sumptes similars en el quart volum de Les meves Defenses, que 
titularé Crisi de Civilització a Orient Mitjà i la solució per una 
Modernitat Democràtica. 

No correspon tractar el Renaixement i la Il·lustració en 
aquesta línies, ja que es tracta de moviments de segles diferents i, 
encara que estiguin relacionats amb el capitalisme, aquesta rela¬ 
ció és només indirecta, i tampoc no es tracta de fer generalitzaci¬ 
ons. Tant obren el camí al capitalisme com li tanquen. També es 
comprèn que els capitalistes intentin assimilar els seus opositors 
amb diners, igual com el poder vol neutralitzar i subordinar els 
seus oponents. Això no obstant, aquelles èpoques estan al ser¬ 
vei de tota la humanitat, personificades pels grans filòsofs de la 
llibertat, pels reformadors com Bruno i Erasme, els utòpics i co- 

muners 47 , que van presentar resistència al capitalisme fins i tot 
corrent el risc d’acabar a la foguera. 

Cal recordar que durant el Renaixament, la Reforma i la 
Il·lustració ressusciten totes les civilitzacions, manifestant-se en 
pintures i melodies, donant-los un sentit diví o subordinat, amb 
guerres i tractats de pau, amb victòries i derrotes, però, al final, 
en aquests segles d’un caos propi del Dia del Judici Final, van ser 
els capitalistes els qui es van alçar amb la victòria. Van aconseguir 
coronar el sistema capitalista perquè estaven més ben organit¬ 
zats; portaven segles emboscats en els racons i les esquerdes de la 
societat i van aprofitar aquest clima caòtic per assimilar els altres 
utilitzant la cultura, els diners i la violència, aconseguint l’hege¬ 
monia per la força si era necessari; una marxa victoriosa que en 
l’actualitat encara continua. 

D . - L’espai del capitalisme 

L’àmbit geogràfic on es desenvolupa la societat també és una 
qüestió a analitzar. Es tracta de comprendre en relació amb quin 
espai geogràfic va desenvolupar-se la societat de l’ésser humà; és 
un tema ampli que podria començar amb la formació del propi 
sistema solar. La llista de preguntes i respostes esdevindria in¬ 
terminable: les fases de formació del planeta Terra, que ocupa 
la tercera òrbita entorn del Sol, l’atmosfera i les seves capes, la 
formació de mars i oceans, la pluja i els rius, les capes rocoses i 
l’escorça terrestre, així com les condicions per a l’aparició dels 
primers éssers vius en els oceans, les molses que van donar pas al 
món vegetal, els primers bacteris i l’inici del món animal, la rela¬ 
ció entre allò vegetal i allò animal, la seva evolució en un sentit 
general, l’aparició dels primats com a primers antropoides i la 
baula evolutiva en què va formar-se l’ésser humà. 

Resulta obvi l’estret vincle, a grans trets i a mode de cicles 
en espiral, entre l’ésser humà i l’àmbit geogràfic. Per exemple. 


47. Com Thomas More, Charles Fourier, Henri de Saint-Simon, 
Tommaso Campanella o Pieter Corneliszoon Plockhoy. 

si un dia desaparegués l’atmosfera, o s’esgotessin els vegetals, els 
animals o les fonts d’aigua dolça, desapareixeria l’ésser humà; 
fins i tot una pertorbació momentània d’aquests elements podria 
suposar el final de la vida humana, com si es tractés d’una obra 
de força superior. Per tant, la relació ésser humà-geografia s’ha de 
tenir sempre en compte, d’una manera general i constant. Sense 
aquest requisit, no es pot investigar ni estudiar les ciències soci¬ 
als. 

Tanmateix, en els darrers temps, milers d’obres i estudis en 
l’àmbit de la ciència, la filosofia i la religió s’han dut a terme com 
si aquesta relació fos innecessària. És molt significatiu que aques¬ 
ta relació, que podríem anomenar geogràficohumana, estigui 
més present en les mitologies, a les quals considerem al marge de 
la realitat. Sobre aquest assumpte, es podria dir que el desinterès 
de la ciència respecte aquesta relació sigui deguda probablement 
a la dissociació de l’intel·lecte analític respecte l’emocional. 

En el període de “llarga durada” de la societat clànica, la pri¬ 
mera forma social de les comunitats humanes, queda més clara 
la incidència de l’entorn, de l’espai, és a dir, de les condicions 
geogràfiques. Que el clan no fes el seu salt evolutiu fins a finals 
de la quarta glaciació seria correcte atribuir-ho, més que a les 
seves pròpies limitacions, a un entorn geogràfic hostil, ja que els 
milions d’anys que se suposa que va existir la societat clànica són 
suficients per a una evolució interna. És a dir, que va ser el factor 
exterior el que va impedir l’evolució, i existeix un consens entre 
geòlegs sobre el fet que al final de la quarta glaciació, 20.000 anys 
abans de Crist, va formar-se un entorn geogràfic semblant a l’ac¬ 
tual. L’ésser humà, després d’haver passat per diverses etapes a les 
regions que molt temps després s’anomenarien Àfrica, Europa i 
Àsia (crec que amb l’excepció del continent americà i una gran 
part dels arxipèlags oceànics), va entrar a la nova era, al final de la 
quarta glaciació, amb l’Homo Sapiens, l’ésser humà que pensa, 
al capdavant. 

Les investigacions antropològiques i arqueològiques mostren 
que a partir del 20.000 a. C. despunten tres grups culturals. El 
primer són fonamentalment els semites, procedents de l’última 

onada migratòria d’Àfrica. Aquest grup va aconseguir estendre’s 
pel nord d’Àfrica, Aràbia i els contraforts del sistema Taurus-Za- 
gros, fins a l’etapa de civilització de forma intensa i posterior¬ 
ment en la mesura que van poder. Una branca principal del segon 
grup va poder estendre’s per la costa occidental i els arxipèlags de 
l’oceà Pacífic i en el continent per Àsia Central i Europa de l’Est 
(grup fino-uigur). També se’ls denomina asiàtics o indis. Els ele¬ 
ments més importants d’aquest grup són els xinesos, japonesos 
i turcs. Una altra branca d’aquest grup, despresa de Sibèria, va 
aconseguir travessar l’estret de Bering i expandir-se pel continent 
americà. El tercer grup, que es troba al centre geogràfic d’aquesta 
expansió, el constitueix el grup indoeuropeu que habita la zona 
més àmplia i fèrtil; és el principal grup que va iniciar l’agricultu¬ 
ra del Neolític, l’etapa prèvia a la civilització. Posteriorment, els 
altres grups al nord i al sud d’aquesta zona també van passar al 
Neolític i a la civilització, però es fa difícil pensar, al meu parer, 
que aquesta transició tingués lloc sense la influència del grup 
indoeuropeu, situat geogràficament enmig dels altres dos. 

També és quelcom admès entre els antropòlegs, arqueò¬ 
legs, geòlegs i biòlegs més destacats que a l’entorn del sistema 
Taurus-Zagros va iniciar-se, amb el grup indoeuropeu, tant el 
Neolític com el posterior estadi de civilització. Aquest sistema 
és l’espai adequat per al desenvolupament, ja que compta amb 
diversitat d’espècies d’animals i de plantes, abundància de pluja, 
rius i rierols, un clima i una orografia idonis; tot això són factors 
determinants, a més de ser la principal zona d’assentament urbà 
situada entre Àfrica, Europa i Àsia. Els grups anomenats aris, pa¬ 
raula emprada probablement per primera vegada pels sumeris, 
van començar aquí l’era neolítico-agrícola i després el període 
urbà, l’Estat i la civilització, tenint un paper essencial en la seva 
expansió per la resta del món. No insistiré més en això perquè el 
primer volum d’aquest treball va dedicat precisament a aquest 
tema 48 . 


48. Abdullah Ócalan, Orígens de la Civilització, Editorial Descontrol/ 
Editorial Bauma, Barcelona 2016. 

Ara el nostre assumpte principal és investigar el paper de l’es¬ 
pai geogràfic en el triomf de l’economia capitalista a Holanda i 
Anglaterra, uns noms que, fins llavors, ni tan sols apareixien en 
la història. 

Els científics socials actuals pretenen explicar el paper de la 
geografia restringint-lo a la “geopolítica” i a la “geoestratègia”, 
subestimant així la seva essència principal, però la relació bàsica 
entre historicitat-socialització i la geografia és més fonamental i 
cal tractar-la d’una forma primordial. En aquest sentit, resulta 
més eficaç i significatiu ocupar-se de l’arrel que de les branques. 
Estudiar les èpoques i les civilitzacions d’acord amb la geografia 
és obligatori per a un bon coneixement des del punt de visat de 
l’antropologia i la història, perquè no pot haver-hi història sense 
espai. De fet, el dilema temps-espai és un element bàsic a l’uni¬ 
vers i la seva interrelació, així com les possibilitats d’evolució o 
confluència, són temes sempre presents a la ciència. 

Però tornem a la història de “l’home fort i astut” 49 . Per crear 
una ciència significativa necessitem relacionar narrativa, coneixe¬ 
ment i ciència. No crec que tingui sentit una ciència sense relat. 
La història d’aquest “home fort i astut” ha de ser una autèntica 
pedra angular en les ciències socials, ja que resulta imprescin¬ 
dible per a interpretar millor diverses relacions socials. Encara 
més: en aquells llocs on es produeixin nombrosos esdeveniments 
i s’estableixin incomptables relacions, la narració farà una de les 
contribucions més valuoses a la ciència. Com que no podem re¬ 
latar tots aquests esdeveniments i relacions amb aquesta religió 
anomenada positivisme, segurament seria més correcte desenvo¬ 
lupar la ciència recorrent a la religió, l’ètica i altres formes d’art 
similars a la narrativa. 

Des de la seva transformació en el mascle dominant fins a as¬ 
sentar-se en els focus del gran poder de l’actualitat, “l’home fort i 
astut” ha recorregut un llarg camí, ple de mals passos i conspira¬ 
cions. És important investigar i conèixer aquests espais, els llocs 

49. El concepte de “home astut” és una referència a Enki, a qui 
Samuel Noah Crammer anomena “El Déu Astut” en el seu treball “Myths 
of Enki, the Crafty God”. 

on se’l veu amb claredat o on, en altres ocasions, s’amaga. Per 
comprendre millor aquesta realitat cal concebre’l com una força 
estratègica permanent que, de manera constant, porta a terme 
tàctiques socials, econòmiques, polítiques i militars. 

“L’home fort i astut” va entrar com un lladre a l’economia 
domèstica de la dona i no va limitar-se al saqueig econòmic sinó 
que, conscient de la seva traïció, també va raptar-la i va convertir 
la sagrada llar de la família en un cau de bandits. Així va intro¬ 
duir la llavor de l’acumulació capitalista; primer, fent-se amb el 
control de la casa i l’economia familiar; en segon lloc, establint a 
la vora el quarter general d’aquesta banda de saquejadors, creant 
un monopoli privat en paral·lel al monopoli estatal legitimat. 
“L’home fort i astut” va deambular d’una banda a l’altra, ama¬ 
gant-se, dissimulant, ajupit, temorós de la societat i de l’Estat. De 
vegades es llança sobre la seva presa com si fos un lleó salvatge, 
d’altres actua amb la picardia d’una guineu o passa desapercebut 
tot canviant de color com els camaleons. Va convertir-se en tot 
un expert del comerç amb zones apartades, controla llocs urbans 
o rurals on no arriba la civilització, s’aprofita de la divisió social 
i saqueja ambdues parts tot jugant amb l’equilibri entre els es¬ 
cassos guanys del comerç local i el gran benefici que aconsegueix 
amb el de llarga distància. El seu ofici consisteix a ensumar els 
llocs on pot treure benefici; podríem considerar que practica una 
pirateria estratègica pels camins de la renta i del guany. D’aquí ve 
la famosa frase “els diners no tenen pàtria”. 

Tenint en compte que la combinació ciutat-mercat-comerç 
era el requisit per a la seva existència, <per què llavors no va tri¬ 
omfar el capitalisme a l’Orient Mitjà? El capitalisme, com a sis¬ 
tema, no depèn de la tecnologia ni de la ciència, i, de la mateixa 
manera que va triomfar a Amsterdam, podria haver-ho fet a la 
ciutat-estat d’Uruk, però en aquell moment li convenia més ser 
un col·laborador, un bon cap o un granger abans que intentar 
apoderar-se del conjunt del sistema perquè segurament el mono¬ 
poli sacerdot-polític-militar no li hauria permès imposar la seva 
hegemonia; aquest eix ja havia consolidat la seva legitimitat, i 

el sorgiment d’un quart focus de poder hauria posat en perill la 
seva existència a causa de la seva estructura. 

“L’home fort i astut”, en tant que quart monopoli, de vega¬ 
des intenta apoderar-se del sistema però sempre fracassa davant 
dels altres tres. És per això que és raonable pensar que aquelles 
pròsperes ciutats comercials del capitalisme primitiu van ser con¬ 
vertides en ruïnes i esborrades de la història antiga i medieval 
per haver presentat resistència política i militar. Per exemple, la 
prematura desaparició de Harappa cap al 2500 a. C., una colònia 
comercial rica i desenvolupada, possiblement d’origen sumeri, 
situada entre la índia i Pakistan, que ja comptava amb una trama 
urbana estructurada i que fins i tot feia servir l’escriptura, potser 
va ser deguda a una sublevació per tal de competir contra el po¬ 
der monopolitzat pel trio sacerdot-polític-militar. Si ho hagués 
aconseguit, podria haver estat la primera experiència capitalista, 
com després ho seria Amsterdam, ja que reunia les condicions 
necessàries. 

Un exemple encara més vistós és el de Cartago, ciutat neta¬ 
ment comercial, la més occidental dels fenicis al Mediterrani, 
fundada al segle VIII a. C. Va assolir un gran desenvolupament, 
fent de tot el Mediterrani occidental i el nord de l’Africa la seva 
zona d’influència, però tenia un punt dèbil: no havia format cap 
imperi i els que volien formar-lo en realitat eren un obstacle per 
a fer-ho. Potser va ser aquesta la raó per la qual va xocar contra 
l’imperi Romà. Roma, a causa de la configuració geogràfica de 
la Península Itàlica, va poder superar la fase de Ciutat-estat, crear 
una república i després un vast imperi 50 . Això no obstant, Carta¬ 
go només tenia la possibilitat d’actuar com Amsterdam davant 
els imperis francès i espanyol; és a dir, unificar i enfortir el seu 
sofisticat monopoli comercial com un aparell estatal capitalista 


50. Efectivament, a través dels tractats imposats per la seva marina, 
durant molt temps Cartago va poder prevenir que la jove República 
Romana comerciés amb el Mediterrani Occidental i pogués crear un 
Imperi que amenacés els seus dominis. Però al final de la Primera Guerra 
Púnica (264-241 a. C.), Roma va incorporar Sicília a la seva república i va 
convertir-se en el poder naval dominant del Mediterrani. 

que li hagués permès prosseguir la seva expansió geogràfica, per 
exemple, fundant al nord d’Africa un monopoli estatal similar 
al que els omeies crearien a Espanya. Aquesta era la seva única 
oportunitat de sobreviure a Roma que, al seu torn, no podia fer 
altra cosa que destruir Cartago perquè era competència directa i 
posava en perill la seva existència Com recorda aquest xoc al de 
Cuba i els EUA! És per això que al Senat romà s’acabaven els dis¬ 
cursos amb la famosa frase: “Cartago ha de ser destruïda!” 

Una altra víctima semblant de l’imperi Romà va ser Palmira, 
situada a Síria, on, a la segoa meitat del segle III d. C., l’imperi 
viuria una de les seves primeres crisis. Quan estava a Síria, acos¬ 
tumava a visitar-la; m’impressionaven les seves ruïnes 51 . Es tracta 
d’una ciutat magnífica, amb el seu castell, muralles, l’àgora, el 
famós temple de Baal, el teatre, Senat, els seus amplis mercats, els 
palaus construïts al voltant d’una font d’aigua al desert, la vall de 
les tombes; una autèntica meravella per l’ús de la pedra tallada 
en les seves construccions, una ciutat davant la qual no es pot fer 
res més que prostrar-se en reverència davant l’horror. 

La importància de Palmira rau en el fet que està situada en 
una cruïlla comercial, on conflueixen les rutes d’Orient i Occi¬ 
dent, del nord i del sud, i tenia un paper d’Estat atenuant entre 
els imperis romà i sassànida, i no deixava d’enriquir-se a causa 
d’un monopoli universal de comerç format durant segles. Ens 
quedaríem curts comparant-la amb Amsterdam o Nova York. 
Era, com Cartago, un obstacle per a Roma i la història diu que la 
ciutat, en el seu darrer període, cap al 270 d. C., ja no es confor¬ 
mava amb ésser un poderós regne subordinat a Roma i va plan- 
tejar-se obertament convertir-se en la seva alternativa. 

Però, ^realment era possible que Palmira aconseguís allò que 
no havia aconseguit Cartago? És evident que Palmira era una 
amenaça potencial per a l’imperi Romà. Es diu que l’emperador 
romà Aurelià va aconseguir, després de durs combats, la seva ren¬ 
dició i que va voler conservar-la com a província dependent de 
Roma, amb la reina Zenòbia al davant. Però la reina Zenòbia va 


51. 


Veure les fotos de l’annex del llibre. 

desafiar-lo i va acabar presa quan es disposava a refugiar-se amb 
els sassànides a l’altre cantó de l’Eufrates. L’exhibició de Zenòbia 
a Roma amb totes les seves joies com una captiva és una de les 
pàgines més simbòliques de la història. Quan Aurelià ja estava de 
tornada a Roma, la ciutat va sublevar-se de nou; pres per la ira, va 
refer els seus passos i va convertir-la en una pila de ruïnes, de les 
quals ja no renaixeria. 

El llenguatge de Roma en referència a la dona sempre m’ha¬ 
via sorprès, però, amb la història de Zenòbia, el misteri queda 
revelat. Roma no només és la ciutat on porten tots els camins; 
també és la ciutat on són conduïts tots els reis i reines que des¬ 
punten en saviesa i poder. La meva tragicòmica marxa a Roma 
també està relacionada amb aquesta història. Si hagués comprès 
millor el que va passar amb Espartac, Sant Pau i Bruno, evident¬ 
ment hauria actuat amb més cautela. Igualment hauria d’haver 
llegit millor Gramsci. Ai, socialistes! L’única salvació de Palmira 
també era seguir el camí d’Amsterdam i Londres. És cert que va 
oferir resistència, però tampoc no podia guanyar. 

Igual d’il·lustratiu és el cas d’Atenes, una ciutat producte del 
comerç naval, l’estrella de la civilització entre el 500 i el 350 a. C., 
la ciutat on el capitalisme primitiu va assolir un major desenvo¬ 
lupament, on grans i privats monopolis comercials gestionaven 
operacions a milers de quilòmetres de distància; la riquesa fluïa 
sobre Atenes; amb els monopolis arribaven diners i excedents i 
les seves possessions s’estenien des del Mediterrani oriental fins 
a Marsella, des del nord d’Àfrica a Macedònia. Atenes va crear 
la filosofia però també va portar l’artesania fins al llindar de la 
indústria; els diners circulaven i l’art de la construcció naval va 
arribar al seu apogeu; tenia colònies a balquena i de tot arreu 
acudien homes adinerats. Atenes, per primera vegada, adquiria 
un caràcter cosmopolita. Al meu parer, l’únic error que va impe¬ 
dir l’aparició del capitalisme va ser no consolidar la unió penin¬ 
sular. No hi havia escassetat de mà d’obra, ja que els esclaus eren 
més barats que l’aigua i estava a punt de superar aquella vella 
estructura esclavista i assolir una posició similar a la d’Holanda. 
O bé emergia com un Estat nacional a nivell peninsular o bé era 

sotmesa pels seus rivals, perdent la importància que tenia. Tant el 
regne d’Esparta com Plmperi Persa des d’ultramar van llançar-se 
contra ella durant més d’un segle. Va intentar fer-se forta a base 
de la seva democràcia però les guerres amb Filip i Alexandre, 
pare i fill, van causar-li una derrota estratègica perquè, a partir 
d’aquest moment, no va poder fer front a Plmperi Romà ni tam¬ 
poc a la rebel·lió dels regnes hel·lènics de l’Anatòlia a partir del 
segle IV a. C. 

Seria, d’altra banda, una tosca repetició tornar a posar els 
exemples protocapitalistes de la civilització islàmica medieval 
i de la península de la índia. Tanmateix, els caos de les ciutats 
capitalistes italianes són més significatius ja que no van poder 
anticipar-se a Londres i Amsterdam en perdre Venècia, Gènova i 
Florència la seva sobirania i la possibilitat d’unificar la Península 
Itàlica a causa de la intervenció d’Espanya, França i Àustria, que 
no renunciaven a ressuscitar l’antic sistema imperial. 

Les ciutats italianes havien posat en marxa tot allò necessari 
per a crear un capitalisme modern: acumulació de capital, bancs, 
empreses, crèdits, pagarés, comerç pròxim i llunyà, tota mena 
d’artesania, tallers, manufactura, productes industrials, mecanis¬ 
mes financers... També havien tingut les seves experiències repu¬ 
blicanes i imperials, religions i sectes de tota mena. Bressol del 
Renaixement, la Península Itàlica, entre els anys 1300 i 1600 va 
ser un laboratori, un prototipus de la futura Europa. Sense cap 
dubte, aquest fet anava associat als seus contactes amb Orient i a 
la seva herència històrica, amb un Orient Mitjà islàmic, amb la 
índia, la Xina i fins i tot amb Rússia, que ja començava a despun¬ 
tar. El llegat d’Orient havia estat transferit, amb un apetit inaca¬ 
bable, pels monopolis comercials sobretot a Florència, Venècia i 
Gènova, però encara és més important el procés d’urbanització 
que recorria Europa a partir del model italià, donant lloc així a 
una gran zona d’acció per al capital acumulat. A cada ciutat es 
percebia la mà d’un comerciant italià; l’Església Catòlica, per la 
seva banda, ja havia col·locat el paviment de la civilització i el 
Renaixement consagrava la seva posició d’avantguarda. 


Factors del naixement del capitalisme 


115 


El factor geogràfic va ser l’únic que va impedir que Itàlia vis¬ 
qués el mateix procés que Anglaterra i Holanda. Paradoxalment, 
el mateix factor que la feia pionera del capitalisme urbà i la col- 
locava a les portes del triomf a nivell de tota la península era 
el que li tancava el pas a la victòria final. I, quan intentava fer 
aquest pas, li queien damunt tota mena de mals. La raó és clara: 
si Itàlia s’hagués anticipat a Anglaterra, hauria estat un segon 
imperi mundial, com el de Roma, però amb base econòmica ca¬ 
pitalista; això hauria suposat la destrucció dels trons imperials 
d’Espanya, França i Àustria, els quals, a més a més, volien con- 
querir-la. S’entén perfectament, per tant, que les dinasties impe¬ 
rials s’abalancessin sobre les ciutats italianes; la seva unió sobre 
una nova base socioeconòmica hauria implicat necessàriament 
una expansió, primer per Europa i després per la resta del món, 
cosa que suposaria la fi d’aquests imperis. Es complien totes les 
condicions, començant pel capital. Realment, Itàlia va tenir mala 
sort i això va suposar-li un retard de 300 anys. 

No va formar un segon Imperi Romà pels pèls. A més, el pri¬ 
mer també va salvar-se per poc de l’atac d’Anníbal pel nord des¬ 
prés d’una llarga travessa. Ara, els que atacaven no eren un sol 
Anníbal sinó quaranta. No tenia cap mena de possibilitat; l’única 
manera d’aconseguir-ho hauria estat que hagués disposat d’una 
religió d’espasa semblant a l’islam àrab en la seva expansió per 
tot l’Orient Mitjà. Si a l’imperi Romà s’hagués implantat l’islam 
en lloc del cristianisme, o si el cristianisme hagués portat a terme 
la seva expansió religiosa i política a través de l’espasa 52 , el curs de 
la història hauria canviat. És inevitable fer-se aquesta pregunta: 
“Sense el cristianisme, com hauria estat l’imperi Romà? Quines 
haurien estat les conseqüències?” I encara seria més interessant 
saber què hauria passat si el sultà Mehmet el Conqueridor hagués 
acceptat la proposta del Papa de liderar un cristianisme d’espasa. 


52. Aquí, l’autor es refereix a la primera expansió del cristianisme, 
que es va estendre sobretot entre les classes populars i desafavorides de 
l’imperi Romà. El caràcter pacifista del cristianisme es va començar a 
perdre sobretot a partir de la institucionalització del cristianisme com a 
religió de l’imperi Romà per part de l’emperador Teodosi. 



116 


Abdullah Ócalan j Civilització Capitalista 


La història no és un terreny per a l’especulació però també és 
innegable que el desenvolupament històric presenta variables, i 
allò que les ciutats italianes no van aconseguir, sí que ho van fer 
Amsterdam i Londres a finals del segle XVI. És lògic que les cau¬ 
ses i conseqüències d’aquest fet siguin objecte d’estudi per part 
dels historiadors i tema recurrent de tesis doctorals. Resumiré 
breument els motius, que estan prou clars: 

1 . - Es troben a l’extrem nordoccidental d’Europa, a l’oceà 
Atlàntic, on les antigues civilitzacions van arribar dèbils i tarda¬ 
nament. 

2 . - Els regnes d’Espanya, França i Àustria, les majors potèn¬ 
cies europees, s’enfronten entre elles per l’hegemonia del conti¬ 
nent. 

3 . - No són considerades tan perilloses com les ciutats italia¬ 
nes i per això no es crea una força unificada contra elles. 

4 . - Són l’avantguarda per l’expansió de la Reforma pel nord 
d’Europa. 

5 . - El fet de trobar-se a les ribes de l’Atlàntic els dona un 
gran avantatge per al comerç, tant pròxim com llunyà. 

6 . - Han rebut tota la cultura material i moral de les ciutats 
italianes. 

7 . - És una de les zones on el feudalisme és més dèbil tant en 
cultura material com moral. 

8 . - Per tant, no existeix un feudalisme capaç d’impedir la 
capitalització del transport, l’agricultura i la indústria, mentre 
que en vàries regions es desenvolupa per primera vegada la civi¬ 
lització capitalista. 

Totes aquestes causes, i podríem enumerar-ne més, estan es¬ 
tretament vinculades a la situació geogràfica, essent clau pel seu 
triomf la confluència d’aquestes condicions geoestratègiques i 
geopolítiques amb les circumstàncies socials. 

Si tenim en compte que Europa, Àsia i fins i tot Àfrica són 
continents que estan units, que Àfrica va ser pionera en l’aven¬ 
tura humana fins a la darrera glaciació, que aleshores la regió 
d’avantguarda van passar a ser, amb forma de revolució neolítica, 
els atractius i fèrtils contraforts de les muntanyes Taurus i Zagros, 
d’on va sortir tot allò necessari per al desenvolupament de la civi¬ 
lització entre els anys 15.000 a. C i 4000 a. C., tant en el que té re¬ 
lació amb la cultura material com moral, llavors seria convenient 
establir que la revolució neolítica ha estat la més important de la 
història. Les aigües del Tigris i de l’Eufrates no només van acu¬ 
mular, en el delta del Golf Pèrsic, les terres més fèrtils d’aquestes 
muntanyes sinó que també van portar, amb els primers vaixells 
i artesania naval, tots els valors culturals. Les ciutats d’Eridu i 
Uruk, en iniciar l’aventura de la civilització, en realitat estaven 
fent una síntesi dels valors de tan angoixant travessa que creixia 
com un riu, tot augmentant ininterrompudament el seu cabal, 
des d’aquests rierols sagrats fins a la desembocadura a l’oceà. 

Uruk no és una cultura qualsevol, és el començament d’un 
miracle. La veu d’Inanna, la seva deessa, és la font de totes les 
epopeies, poemes i cançons, és la veu d’una magnífica cultura, de 
la dona a qui la rudesa de l’home encara no ha embrutat. Aques¬ 
ta cultura va florir a la regió d’Uruk, generant el sorgiment de 
ciutats com una allau, una acumulació contínua d’ocasions per 
al comerç urbà en què “l’home fort i astut” va veure la seva opor¬ 
tunitat. Va ser així com la cultura va fluir al revés, en direcció a 
la muntanya, devorant, a partir d’aquestes ciutats, el territori del 
neolític. En apagar-se la veu d’Inanna es va anar apagant la veu 
de la dona, que anava perdent influència respecte a la presència 
cada vegada més gran de l’home fort i astut. Així ho demostren 
els prefixos femenins a la llengua sumèria, reminiscències de la 
seva importància social i del seu paper en la formació de la llen¬ 
gua. 

No fa falta detallar l’odissea geogràfica de la civilització basa¬ 
da en el poder, però seria millor escriure-la; ara ens limitarem a 
recordar que va ser com un corrent principal que supera obsta¬ 
cles durant milers de quilòmetres fins a desembocar a l’oceà At- 

làntic, simbòlicament a les ribes d’Amsterdam i Londres, donant 
pas a una nova cultura. 

Està clar que, sota el lideratge d’aquestes dues ciutats, l’he¬ 
rència cultural i material de totes les èpoques i llocs va donar peu 
al sorgiment de la nació i economia capitalista modernes. Les 
regions d’Amsterdam i Londres havien rebut de forma tardana 
la cultura neolítica i, com passa sempre, allà on les cultures anti¬ 
gues estan arrelades resulta difícil que se’n formi una de nova 
a causa de la resistència que lògicament presenta l’anterior. A 
l’Orient Mitjà, per exemple, l’única zona on no s’implanta l’anti¬ 
ga cultura és la península Aràbiga, l’espai social de l’islam, on es 
crea un buit geogràfic que ocuparà aquesta religió; sense aquest 
adequat espai geogràfic, l’islam tampoc no hauria existit. 

Anglaterra i Holanda, situades a l’extrem septentrional d’Eu- 
ropa, eren dos països verges; es podria dir mancats de civilitzaci¬ 
ons antigues, un espai on podien brotar noves llavors i créixer de 
forma duradora. Aquí és on millor creix la llavor de l’economia 
capitalista. Són les últimes herències del llegat d’Uruk, que va ser 
traslladat d’una riba a l’altra. Els portadors d’aquest llegat van ser 
sempre els comerciants, els quals, segons es diu, ensumen el ne¬ 
goci. El fet que aquests llocs fossin regions marginals, allunyades 
dels centres de poder, va jugar al seu favor, permetent-los con¬ 
solidar la seva posició d’avantguarda aprofitant-se dels avenços 
capitalistes d’Itàlia i de les rutes marítimes obertes per Espanya i 
Portugal. En realitat, va tractar-se d’un assumpte de bona adap¬ 
tació; a causa de les guerres entre les grans potències, no existia 
una amenaça exterior i la rendibilitat de la nova economia (mà 
d’obra barata i matèries primeres) era suficient perquè en aquesta 
zona, al segle XVI, es produís amb èxit aquesta il·luminació i des¬ 
prés tingués una vida de llarga durada. 

L’aliança d’aquestes dues potències, que només tenien algu¬ 
nes diferències formals, va passar a representar la nova economia 
a nivell mundial, provocant així mateix l’evolució i modernitza¬ 
ció de l’Estat; és a dir, que el domini econòmic també va contri¬ 
buir al polític i militar, al mateix temps que els monopolis co¬ 
mercials adquirien caràcter semioficial, formant-se companyies 

estatals com la de les índies Orientals o Occidentals. I va ser així 
com aquells usurpadors de la civilització, als que sempre es veia 
pels passadissos i maquinant d’amagat, per primera vegada por¬ 
taven la veu cantant, revestint-se, de la mà de reis i reines, amb 
honors i vestimenta fins llavors reservats a Paristocràcia. Al lleó 
d’Uruk ja no li quedaven forces per a enfrontar-se als nous depre¬ 
dadors d’Amsterdam i Londres, com ho havia fet Guilgameix. 

La deessa Inanna havia protagonitzat la primera i gran epope¬ 
ia intentant rescatar les 99 habilitats inventades per la dona de 
mans d’Enki, el déu protector d’Eridu, el primer déu-home, tirà 
i astut; l’home hegemònic divinitzat. En canvi, que les reines 
d’Anglaterra i Holanda, considerades hereves d’Inanna, adquiris¬ 
sin forma de figures que simbolitzaven tots els defectes de l’home 
tirà i astut reflectides en la dona, resumeix d’alguna manera tota 
l’aventura de la civilització. 

E. - Civilitzacions històricosocials i capitalisme 

L’economia capitalista i el seu model social són quelcom de¬ 
terminat històricament? Per respondre aquesta pregunta hem 
d’entendre que els capitalistes assumeixen la funció de donar for¬ 
ma a la societat. El sorgiment del capitalisme no està determinat 
històricament; aquesta interpretació és un error del marxisme, 
del tosc materialisme històric, i encara és més greu defensar el 
desenvolupament lineal de les societats presentant l’idealisme de 
Hegel com a “materialisme”; es tracta d’una adulteració del seu 
pensament. En aquest sentit, el marxisme es queda molt enrere 
de Kant, que destaca la força del subjecte en aquesta mena de 
desenvolupaments objectius, cosa que implica revalorar l’ètica 
com a opció de llibertat. Quant a les observacions liberals segons 
les quals l’aparició del capitalisme no només està determinada 
sinó que significa el final de la història, ni tan sols val la pena 
comentar-les. 

Mentre no arrenquem la màscara a aquestes concepcions del 
capitalisme, que són més perilloses que la reacció religiosa i es 
basen en aquesta religió ultraconservadora que és el positivisme, 

no hi haurà opció de llibertat. De fet, els dos-cents anys d’histò¬ 
ria del socialisme, inclòs el socialisme real, no han passat de ser 
un aliment del capitalisme des de l’esquerra. Però l’assumpte és 
molt més important que mostrar on s’ha comès l’error, perquè 
el propi paradigma ja és un error independentment de les equi¬ 
vocacions o encerts que tingui el seu plantejament. Es concep la 
societat com si fos una successió lineal, com si el destí ja estigués 
escrit; on cada fase es desenvolupa quan li arriba el torn. Aquest 
punt de vista paradigmàtic ha estat clau per al fracàs de les grans 
lluites dutes a terme pel socialisme. Fins i tot els debats medie¬ 
vals sobre el lliure albir superen aquestes posicions positivistes i 
materialistes. 

És evident que les definicions que he fet en apartats anteriors 
s’allunyen d’aquests plantejaments, però deixem de banda el fet 
que el capitalisme sigui una etapa predeterminada de la història; 
intencionadament o no, forma part de la propaganda del siste¬ 
ma. Tenia previst reservar-m’ho per al final però ho diré ara: el 
capitalisme no pot ser una forma de societat. Pot influir en la 
societat, però ser dominant és una cosa i ser una forma de soci¬ 
etat n’és una altra de ben diferent. En aquest sentit, podem pre¬ 
guntar-nos si el capitalisme ha estat l’única forma de dominació 
al món en els darrers quatre-cents anys. La història reconeix tres 
formes de societat: la primitiva 53 , l’estatal de classes o civilització 
i la societat plural i democràtica. Les interpretacions progressistes 
de caràcter lineal, és a dir la successió de les societats primitiva, 
esclavista, feudal, capitalista i socialista, són massa dogmàtiques; 
dit d’una altra manera, són idealistes i fatalistes. És important 
assenyalar que aquests tres modes de societat no es desenvolupen 
linealment sinó que el seu funcionament s’assembla més a un 
cercle que s’amplia i s’aprofundeix. Accepto la dialèctica, però 
no l’anul·lació recíproca dels contraris. Les posicions que tenen 
com a mètode tesi, antítesi i síntesi poden ser un instrument ade- 

53. En els darrers anys, Abdullah Ócalan ha deixat de fer servir el 
terme “primitiu” per a referir-se a la societat precivilitzacional, a causa de 
la connotació negativa que té, i ha fet una crítica a l’ús d’aquest terme. En 
els escrits més recents s’hi refereix com a “societat natural”. 



Factors del naixement del capitalisme 


121 


quat per a explicar les normes de l’univers però, per a la natura, 
seria més adequada una concepció dialèctica més enriquidora 
que reconegués la seva diversitat i relacions simbiòtiques. 

És essencial recordar que les combinacions que permeten la 
creació de formes, des de les partícules més petites fins a la seva 
integritat còsmica, sorgeixen de la interpretació recíproca que 
porten al seu si i que això és diferent a la suma d’aquests ele¬ 
ments. Entendre d’aquesta manera els canvis i la dialèctica en el 
desenvolupament de les societats ens permetrà conèixer millor 
la realitat social, des de les seves formes més petites a les més 
generals, i aquesta capacitat per a interpretar i valorar les coses 
activarà les nostres propietats més humanes, la nostra potenci¬ 
alitat com a éssers lliures, de tal manera que podrem desenvo¬ 
lupar un individu lliure, responsable, social, capaç d’aconseguir 
una alliberació, una igualtat i una democratització de la societat 
superiors. 

En referir-me al dinamisme diferenciador de la realitat soci¬ 
al, no estic fent cap descobriment, sinó que simplement inten¬ 
to adaptar aquest dinamisme universal a la societat. Si algú em 
preguntés per què és una dinàmica diferenciadora, jo respondria 
que per l’ existència. Pot ser que algú es pregunti aleshores per què 
existim, però jo crec que no es pot qüestionar l’existència perquè, 
si l’existència no existeix, aquestes preguntes i interrogants estan 
fora de lloc. Una cosa inexistent no té lloc, no és res i això ens 
porta a l’absurd. 

Si admetem Vésser i l’ existència, aleshores és important que 
parlem dels processos de creació perquè, com hauran comprès 
aquells que s’interessen pel sentit de la vida i el desenvolupament 
del pensament, el canvi i els avenços depenen de com s’hagi pro¬ 
duït la seva creació. Ingents obres mitològiques, religioses, filo¬ 
sòfiques i científiques han intentat trobar una resposta recorrent 
en primer lloc al mètode mitològic, després al religiós i, quan 
aquests no han estat suficients, al filosòfic i científic; tots amb el 
mateix objectiu però amb respostes diferents. Sempre hem plan¬ 
tejat el per què, el com, els objectius de la creació de les coses. 
La ciència, que és la disciplina més ambiciosa, ja té definida en 

gran mesura aquesta dinàmica diferenciadora de la creació. Està 
demostrat que quan la mecànica partícula-ona, matèria-energia, 
assoleix el nivell quàntic, tan teòricament com empíricament, el 
resultat té una forma determinada i diferent, però sempre por¬ 
ta l’empremta del seu dilema d’origen (la universalitat dels cor¬ 
rents, partícula-ona, matèria-energia...). Dins d’aquest resultat, 
ambdues parts del dilema mantenen la seva existència de forma 
diferenciada. El canvi es troba en el progrés o retrocés que es pro¬ 
dueixi. La característica bàsica del dinamisme de l’existència fun¬ 
ciona d’aquesta manera. Tampoc no crec que calgui tornar-ho a 
demostrar. 

A més, fixem-nos en nosaltres mateixos. Un fill té un aspec¬ 
te semblant al dels seus pares, però, això no obstant, també és 
diferent, es tracta d’una lleu diferència que es produeix en cada 
esdeveniment de la natura. Es podria interpretar que aquesta és 
la partícula eterna de la creació que, al final, és la que guanya la 
batalla per l’existència. A quina batalla em refereixo? Què signi¬ 
fica existir? Existir significa la continuïtat d’un mateix a través 
dels canvis. Per què? Perquè la millor manera de demostrar que 
s’existeix, la majestuositat i el caràcter diví de l’existència, es tro¬ 
ba precisament en els canvis que s’experimenten! 

Resulta realment absurd que ens haguem allunyat d’aquesta 
veritat, o ens n’hagin allunyat, quan hauríem d’haver respost de 
manera lògica, observant com s’han format les coses que tenim 
a prop. 

Si aclarim aquest absurd, haurem arribat al fons de la qües¬ 
tió. Estic posant en dubte les explicacions que cobreixen, tapen 
i emboliquen la caracterització del fet social des del seu mateix 
naixement. Per què la socialització necessita aquest maquillat¬ 
ge? Per què l’intel·lecte va dividir-se entre emocional i analític 
davant d’aquests fets? Quines van ser les seves funcions? Si comp¬ 
tem amb les respostes correctes podrem interpretar i desenvo¬ 
lupar la nostra socialització tal com és o com volem que sigui. 
L’ésser humà, com a subjecte, és una existència que té les caracte¬ 
rístiques Ól interpretació i canvi de la manera que desitgi. Com més 
coincideixi amb la interpretació i el desig -dit d’una altra mane- 

ra, pensament, intuïció i voluntat- amb la dinàmica de creació, 
més alt serà el nivell de desenvolupament d’allò nou, i com més 
es distingeixi, més força tindrà el conservadurisme i la reacció. El 
desenvolupament dels intel·lectes emocional i analític es realitza 
entorn d’aquestes qüestions. 

Hem de tancar aquí aquesta part de caràcter més filosòfic, 
però la tornaré a tractar a la Sociologia de la Llibertat. 

1. - Societat Natural, Civilització Estatal i Civilització 
Democràtica 

La socialització a l’etapa clànica no és immutable; que hagi 
desenvolupat la diferència respecte a altres antropoides ja indica 
la seva capacitat d’evolució. El seu problema principal és seguir 
existint, com ho és per a la societat (és a dir, per a milers de co¬ 
munitats) defensar la seva existència davant les forces que exigei¬ 
xen que deixi de ser una societat. Aquest és el problema que en 
tot moment i lloc han tingut les societats. De vegades es centra 
en la protecció davant dels perills i riscos, altres en la creació de 
condicions adequades i simbiòtiques de desenvolupament mutu, 
i és llavors quan es produeix una acceleració positiva del progrés, 
enriquint materialment i moralment l’espècie, el clan i la soci¬ 
etat. Si ho apliquéssim al dilema del “jo” i dels “altres”, termes 
provinents dels darrers estudis sociològics, els “jo” suposen la de¬ 
fensa d’un mateix davant del perill que representen els “altres”. 
Pot ser que els “jo” vencin els “altres” i continuïn el seu desenvo¬ 
lupament, o bé pot ser que es produeixi una coexistència i una 
progressió més lenta, o bé que els “jo” pateixin una derrota i, en 
funció de les seves dimensions, siguin anul·lats parcialment o to¬ 
talment. En aquest darrer cas, deixen d’existir per si mateixos i es 
converteixen en objecte d’una altra existència; seran assimilats i 
només podran seguir existint amb la forma dels “altres”, cosa que 
desvirtua la seva identitat. 

Concretament, la societat, al seu nivell de formació més sen¬ 
zilla, s’esforçava contínuament per no ser presa dels animals 
depredadors, defensar-se en un entorn advers de les malalties 

i la insuficiència alimentària; mentre els perills l’assetjaven, va 
desenvolupar unes condicions adequades per a l’existència. Mal¬ 
grat que encara queda molt per estudiar, s’ha demostrat prou 
que es tracta d’una odissea que en gran part va produir-se a l’Àfri- 
ca i que va passar a Europa i Àsia fa aproximadament un milió 
d’anys. Aquesta mena de societat estava formada per grups no 
superiors al centenar d’individus, semblants entre si i que enca¬ 
ra no havien desenvolupat el llenguatge simbòlic. La societat es 
forma i s’agrupa entorn de la dona-mare per les seves importants 
qualitats biològiques 54 , però sobretot per la seva praxi en la vida 
comunitària, un fet confirmat per les estructures i sufixos feme¬ 
nins de les primeres llengües. No s’ha de subestimar el caràcter 
matriarcal de la societat; s’ha de veure la dona-mare més que com 
un cap o autoritat; se l’ha de veure com el focus “administratiu” 
natural, tenint en compte el seu important paper a la vida comu¬ 
nitària i en la criança dels nens, funcions que reprodueix en els 
primers assentaments domèstics. 

El terme “paternitat”, en tant que vincle social, va aparèixer 
molt més tard; aquest concepte no ha existit durant la major part 
de la història de la humanitat. Va aparèixer per primera vegada 
amb el patriarcat i el desenvolupament de l’herència com a ins¬ 
titució i el règim de propietat 55 . Fins i tot va ser anterior el con¬ 
cepte “oncle”, que feia referència als germans de la mare. D’altra 
banda, la recol·lecta d’aliments i la caça a escala limitada tenien 
per objectiu cobrir les necessitats materials. Ser membre del clan 


54. És important entendre que aquí Ócalan s’està referint al fet que la 
dona és la que té els fills i per tant l’única que pot assegurar la supervivència 
del grup a llarg termini. En aquesta etapa de la història humana, un grup 
social sense prou dones estava condemnat a l’extinció. 

55. L’establiment de la riquesa i de la propietat privada va fer que 
apareguessin les societats patriarcals. Prèviament, els béns i la riquesa eren 
transferits a les generacions següents de forma igualitària i no exclusiva. 
Per tal de monopolitzar la riquesa i assegurar la seva continuïtat en la 
descendència del patriarca, calia assegurar l’existència d’una descendència 
“legítima” i per aconseguir això era necessari controlar la sexualitat de la 
dona. 

era una assegurança de vida i ser exclòs del mateix o quedar-se 
aïllat significava, en gran mesura, la mort. El clan era la forma 
més elemental de la societat, el nucli. 

Ja hem dit que després de llargues etapes de desenvolupament 
i gràcies a la fertilitat de les terres en el sistema Taurus-Zagros va 
iniciar-se la transició a la societat Neolítica. Aquest moment és 
el punt àlgid de la societat matriarcal i l’inici de l’acumulació 
d’excedents. Aquest sistema ha estat denominat per les ciències 
socials de vàries maneres -ordre comunal primitiu, Neolític, Pa¬ 
leolític, etapa de salvatgisme...-, però, al meu parer, seria més il- 
lustratiu anomenar-la societat matriarcal comunal, període que 
ha suposat el noranta-nou per cent de la història de la humanitat. 
No s’ha de minimitzar aquest fet. Sembla lògic que, davant l’acu¬ 
mulació d’excedents i d’altres valors culturals a la societat ma¬ 
triarcal comunal, l’home fort i astut, que es mantenia a l’aguait 
i anava adquirint cada vegada més poder a causa de l’exercici 
de la caça, comencés a esforçar-se per instaurar la primera hege¬ 
monia sobre aquest ordre social. Diversos estudis antropològics i 
arqueològics, anàlisis comparatius i assaigs donen força a aquesta 
hipòtesi. 

Igualment, ens hem referit a la formació de l’estructura xa- 
man - xeic - comandament militar com l’inici de la societat patri¬ 
arcal. Seria correcte considerar que aquest nucli era el nou ordre 
social del clan jerarquitzat. Aquesta jerarquització esdevindrà 
definitiva i s’aprofundirà en formar-se la divisió en classes i una 
organització de caràcter estatal, cosa que implica un gran canvi 
qualitatiu. Alhora, desapareix l’economia de regal i es produeix 
la transformació de l’excedent en mercaderia, cosa que suposa 
la dinàmica econòmica fonamental del canvi social en marxa. 
Aquest fet i la triada mercat-ciutat-comerç acceleren la formació 
de l’Estat i del sistema de classes. Però no es tracta ara de repetir 
les circumstàncies espacials i temporals d’aquesta evolució. Des 
de diferents posicions sociològiques, s’ha descrit aquest tipus de 
societat amb els termes de societat de classes, societat urbana, 
estatal, esclavista, feudal i capitalista, però, tenint en compte que 
les seves característiques distintives són les classes, la ciutat i l’Es- 

tat, seria més apropiat anomenar-la “societat civilitzada” i, de for¬ 
ma abreviada, “civilització”. 

No haurà passat desapercebut el fet que, en parlar de “civilit¬ 
zació”, no ens estem referint al progrés ètic positiu de la societat 
sinó a la seva degeneració com a sistema i a la repressió. La so¬ 
cietat civilitzada suposa un gran retrocés respecte als valors ètics 
de l’antiga societat matriarcal comunal. Aquest fet s’aprecia a la 
llengua sumèria, l’idioma més antic que coneixem, amb la parau¬ 
la “amargui”, que significa tant “llibertat” com retorn a la mare i 
a la natura. Aquesta identificació de llibertat, natura i maternitat 
és més que significativa perquè mostra l’enyorança per la societat 
matriarcal comunal, que encara no és llunyana en el temps. Per 
això, comprovar aquesta evolució de la societat sumèria originà¬ 
ria és summament clarificador. 

Aquesta pèrdua de l’equilibri entre home i dona en detriment 
d’aquesta última queda reflectit en el diàleg d’Inanna (reina pro¬ 
tectora d’Uruk) i Enqui (déu d’Eridu) en el primer relat èpic, 
anterior, per tant, a l’epopeia de Guilgameix. En ell es mostra la 
lluita entre la societat matriarcal comunal i el patriarcat, la socie¬ 
tat transitòria a la civilització. Es veuen amb claredat les convul¬ 
sions d’aquest procés, com la societat sumèria va viure una pri¬ 
mera etapa que podríem anomenar democràcia primitiva, com 
el consell d’ancians encara no responia a l’ordre patriarcal, sinó 
que mantenia vius debats propis d’una democràcia i on encara 
no existia el “mandat diví”, concepte que, en realitat, respon a 
l’ordre militar-despòtic, al seu torn derivat del sistema emmasca¬ 
rat i de “l’home fort i astut”. En el relat èpic d’Inanna es veu molt 
clarament el que passa i els desastres i injustícies que esperen tant 
a la dona com al seu llegat i als seus fills. Si disposéssim de més 
documents sobre aquest fet, segurament comprovaríem que es 
tracta d’una etapa de transició d’una democràcia molt superior a 
l’atenenca, que és una democràcia d’una societat esclavista. 

Els ardents debats que es produeixen en els consells d’anci¬ 
ans són l’eco dels passos de la societat democràtica i un dels seus 
primers reflexos. Teòricament, es podria dir que la transició a la 
societat civilitzada se solapa amb la transició a la societat demo- 

cràtica; és un dilema que viuen totes les societats en aquesta eta¬ 
pa: societat democràtica - societat civilitzada, més concretament 
el dilema entre democràcia i Estat. Allà on hi ha Estat existeix un 
problema de democràcia i on hi ha democràcia existeix el risc de 
transformar-se en Estat. Tal com la democràcia no és una forma 
estatal, l’Estat no pot ser democràtic. S’ha d’anar amb molt de 
compte a l’hora de relacionar ambdós termes. 

Aquest ha estat un altre dels grans debats històrics: si allò que 
es desenvolupa a la societat és una democràcia o bé un Estat; la 
confusió d’ambdues coses mostra la part problemàtica d’aquesta 
relació, cosa que ha provocat lluites, conflictes i fins i tot guerres. 
Coneixem molt bé el cas de l’islam com a debat i enfrontament 
entre democràcia, república i sultanat. La Carta de Medina 56 de 
Mahoma al segle Vil ve a significar allò que El Contracte Social 57 
de J. J. Rousseau al XVIII, i així s’aprecia tant en l’Alcorà com en 
els hadits 58 . Tanmateix, la forta aristocràcia tribal, especialment 
l’ordre jeràrquic de la tribu quraix, busca clarament instaurar 
un sultanat seguint els models bizantí i sassànida. Es tracta d’un 
enfrontament que es produeix fins i tot en vida de Mahoma; i 
tampoc no té un altre significat l’enfrontament entre la Meca i 
Medina sobre el sistema polític del nou ordre: república (demo¬ 
cràcia popular) o sultanat (monarquia hereditària). Aquest en¬ 
frontament, que comença amb la fugida de Mahoma de la Meca 
l’any 610 , acaba amb el triomf de la facció Muawiya, partidària 
del sultanat, després d’una guerra de mig segle i l’assassinat d’Ali 


56. La carta va ser un text del profeta Mahoma escrit després d’arribar 
a Medina el 622 d. C. i constituïa un acord entre els diferents grups de 
Medina, inclosos els grups musulmans, jueus, pagans i cristians. 

57. El 1762, Rousseau va teoritzar, en el seu llibre El contracte social, 
sobre la millor manera d’establir una comunitat política per fer front als 
problemes generats per la societat comercial. 

58. Els hadits representen les dites i accions de Mahoma, relatades pels 
seus companys i pels savis que el van succeir. Són el pilar fonamental de la 
Sunna, la segona font de la llei musulmana després de l’alcorà. Marquen 
les conductes, les maneres de comportar-se o els costums permesos per 
l’islam. 

en Kufa l’any 661, just on avui es produeix un enfrontament 
similar i amb una violència semblant. L’ordre jeràrquic tribal, 
molt poderós aleshores, no deixava opció a la república, més ben 
dit ni tan sols a una democràcia primitiva. Si sotmetéssim l’islam 
a un autèntic estudi sociològic, ens trobaríem amb moltes sor¬ 
preses interessants. 

La història ens ofereix un altre exemple semblant amb la for¬ 
mació de l’imperi Persa, ja que els perses, després de llargues 
deliberacions i enfrontaments, van convertir el llegat de la Con¬ 
federació Meda en un imperi, i en aquest cas la dinastia aque- 
mènida va tenir un paper determinant. Diversos fets indiquen 
que la resistència presentada pels sacerdots medes va donar pas 
a un violent període entre els anys 560 i 520 a. C.; l’episodi del 
fals Esmerdis 59 és molt significatiu en aquest sentit. Per contra, 
la Confederació Meda, de fundació anterior, és el típic exemple 
de democràcia primitiva. L’obra “Històries ”, d’Heròdot, ofereix 
detalls interessants sobre aquest assumpte. 

La democràcia atenenca és un altre exemple conegut. La seva 
guerra contra el Regne d’Esparta, contra els perses i macedonis 
és, en realitat, una guerra entre democràcia, imperi o monarquia. 
Sempre es produeix el xoc entre societat democràtica i societat de 
civilització, malgrat que aquella fos primitiva i tingués un caràc¬ 
ter de classe. L’enfrontament entre república i imperi registrat 
a Roma mostra que pot provocar l’assassinat de personatges tan 
importants com el Cèsar i que, per tant, aquest xoc porta im¬ 
plícites guerres i violència. Podríem posar més exemples, encara 
que, degut al seu interès i per facilitar la comprensió d’aquest 


59. Segons documenta Herodot, Esmerdis era el germà del rei de 
Pèrsia Cambises, que abans de marxar a una campanya militar a Egipte va 
fer matar el seu germà, tement que pogués iniciar una rebel·lió durant la 
seva absència. La seva mort no va ser reconeguda pel poble i un sacerdot 
mag de Media va fer-se passar per Esmerdis i es va proclamar rei de Pèrsia, 
amb el suport del poble. Cambises, a causa de la seva llarga estada a Egipte, 
del seu govern despòtic i de la popularitat d’Esmerdis, que per exemple va 
abaixar els impostos, va ser incapaç de recuperar el control i es va suïcidar. 

assumpte, tractarem des d’aquest punt de vista les grans revolu¬ 
cions francesa i russa. 

La Revolució Francesa (1789) va començar qüestionant la 
monarquia absolutista, va passar a ser una República (democrà¬ 
cia social radical), a la qual va seguir el període del Terror 60 i, des¬ 
prés del Triumvirat 61 , va acabar en Flmperi de Napoleó. Després 
d’uns quants períodes transitoris, França ha conegut fins a cinc 
proclamacions republicanes, i es debat la sisena. 

A la gran Revolució Russa (1917), el teló va obrir-se amb 
una democràcia encara més radical (la dels soviets 62 i els consells 
obrers), després es va viure una dictadura revolucionària durant 
la guerra civil, que va fer-se permanent amb Stalin fins a 1989. 
Aleshores, coincidint amb el dos-centè aniversari de la Revolu¬ 
ció Francesa, es va passar de nou a una democràcia que encara 
ara s’intenta desenvolupar. Centenars de casos similars es viuen 
pràcticament cada any a l’era del modernisme capitalista. 

Amb aquests exemples he volgut reflectir les contradiccions, 
tensions i lluites entre la civilització i la democràcia. 

L’altra qüestió important és que aquestes dues noves socie¬ 
tats s’estableixen sobre elements de la comunal, de la matriarcal, 
perquè aquesta roman en el teixit social encara que només sigui 
de forma residual, ja que és inherent a l’espècie humana. De la 
mateixa manera que les cèl·lules mare s’alimenten i regeneren 

60. El període entre el 5 de setembre de 1793 i el 28 de juliol de 
1794 conegut com el Terror va caracteritzar-se per execucions en massa 
dels acusats de ser “enemics de la revolució”. En molts casos es tractava de 
complots reaccionaris contra la recent creada república, però en altres el 
Terror també va segar la vida de molts innocents i va crear el precedent de 
la següent etapa de terror, aquesta vegada contrarevolucionari, en què van 
morir els instigadors del Terror. 

61. Durant el Terror, Robespierre, Louis de Saint-Just i Couthon van 
formar un triumvirat (règim polític dominat per tres persones poderoses) 
no oficial, que seria utilitzat contra seu després del cop del 9 de Termidor. 

62. Literalment significa “consell”, un cos de representants escollits. 
Durant l’inici del segle XX i sobretot a partir de la revolució de 1905, 
soviet va convertir-se en sinònim dels consells socialistes de treballadors, 
camperols i soldats. 

l’estructura del cos i, si és necessari, reconstrueixen els seus tei¬ 
xits, també la societat matriarcal comunal continua malgrat les 
crisis de les societats i existeixen raons suficients per a pensar que 
no desapareixerà encara que es produeixin tensions o confluèn¬ 
cies entre societats democràtiques i civilitzades, que ella crea des 
de la seva pròpia estructura. Tornaré a aquest assumpte al seu 
moment. 

Que em refereixi constantment al conflicte entre societat de¬ 
mocràtica i civilitzada no exclou una hipotètica reconciliació. Al 
contrari, és essencial que hi sigui. Hauria de produir-se una re¬ 
conciliació entre ambdós models, ja que no poden viure l’un sen¬ 
se l’altre, de la mateixa manera que dialècticament els extrems 
no s’anul·len entre si. Com he remarcat, tant l’impuls cap a la 
democràcia com cap a la civilització procedeixen de la societat 
comunal matriarcal. La democràcia es basa sobretot en un plura¬ 
lisme majoritari reprimit, explotat i traït per les capes altes de la 
societat que, al seu torn, sostenen la civilització amb la repressió, 
l’explotació i l’hegemonia ideològica; però això no vol dir que 
aquests sectors estiguin totalment deslligats entre ells o de la so¬ 
cietat comunal matriarcal originària; mantenen la seva relació 
però amb diferències molt desenvolupades. 

Arribats a aquest punt, cal revisar la concepció del terme 
societat com un conjunt perquè les societats han de ser enteses 
com un conjunt de milers de singularitats que integra, a través de 
tota mena de relacions -tenses, tranquil·les, conflictives, solidàri¬ 
es...-, milers de subgrups dins de cada classe, milions de famílies, 
comunitats no convertides en classes o que es resisteixin a ser-ho, 
globalitzades o locals, religions, llengües, grups polítics, econò¬ 
mics, tribus, nacionals, internacionals, en caos o en ordre. I dins 
d’aquesta gran confluència i en la mesura que democràcia i Estat 
mantinguin un equilibri, es formarà un ordre social proper a la 
pau, perquè la pau autèntica requereix la desaparició de l’Estat, 
possibilitat teòrica que encara ens queda lluny. 

Només un període democràtic de llarg termini, que englobi 
tota la societat, inclosa l’estatal, pot portar-nos a una pau plena. 
En el moment present, es pot parlar de situacions de pau, sense 

conflicte, a causa d’un equilibri de forces (les de l’Estat i les de 
la democràcia). Si la democràcia fagocités l’Estat, aleshores tin¬ 
drien més pes els factors de caos del present, com mostra el que 
ha corregut en diversos països. Si l’Estat imposa contínuament 
una situació no democràtica, aleshores es formaran sistemes dic¬ 
tatorials despòtics i el resultat en aquest moment històric també 
serà una situació de caos. La civilització, com a procés històric, 
existeix des de fa 5.000 anys aproximadament, i en aquest temps 
la democràcia ha tingut una existència limitada; tanmateix, la 
immensa majoria d’aquesta societat plural sempre ha lluitat per 
ella. Durant els propers milers d’anys, democràcia i Estat conti¬ 
nuaran existint com a categories, malgrat que puguin adoptar 
diferents formes. 

L’autèntic problema és tant separar Estat i democràcia com 
aconseguir determinar uns compromisos per tal que aquesta co¬ 
existència sigui fructífera o que, almenys, no s’anul·lin entre si. 
Potser calgui elaborar nous tipus de constitucions. L’actual iden¬ 
tificació Estat-democràcia és un complet engany, com la fulla de 
parra que serveix per amagar les vergonyes o parts defectuoses 
del cos. Mentre no resolguem aquesta situació no podrà haver-hi 
un debat coherent sobre Estat i democràcia. Les revolucions fran¬ 
cesa i russa, que són les més modernes i deixant al marge els aven¬ 
ços que van significar en aquest aspecte, van augmentar encara 
més la confusió. Cal, per tant i de forma urgent, delimitar teòri¬ 
cament el contingut i la forma d’un Estat obert a la democràcia, 
que no la substitueixi o la suprimeixi, i un tipus de democràcia 
que no negui l’Estat, és a dir, una democràcia que no es conver¬ 
teixi en Estat ni el consideri un obstacle a destruir. Realment, cal 
una teoria que respongui de forma pràctica a aquesta confusa 
situació. Crec que l’opció política que té més probabilitats de de¬ 
senvolupar-se és la que es basi en una interrelació fructífera entre 
les formes d’Estat i democràcia menys conflictives; és necessari i 
possible buscar aquestes formes. Els Estats actuals, en el fons, no 
accepten la democràcia; són com gegants maldestres, mentre que 
les democràcies, que no són més que caricatures de l’Estat, estan 

adulterades i buides de contingut. No hi ha cap dubte que aquest 
és el problema fonamental de la filosofia i la praxis política. 

Com he dit en altres ocasions, tractaré àmpliament aquests 
temes, que presenten algunes novetats, a la meva Defensa, Soci¬ 
ologia de la Llibertat. 

Sóc conscient que estic oferint paradigmes, marcs teòrics, di¬ 
ferents als que tradicionalment han fet servir liberals i socialistes. 
Intentaré explicar-ho millor. He traçat aquest petit quadre per tal 
de situar i delimitar el capitalisme com a “sistema social”, però 
és evident que no el concebo així ni tampoc com a sistema eco¬ 
nòmic. 

2 . - Economia i Capitalisme 

Analitzarem l’economia capitalista formant una integritat 
amb la societat civilitzada. Cal entendre que l’economia capita¬ 
lista, l’economia de canvi, es basa en el guany monopolista que, 
al seu torn, s’assenta en una competència mercantil establerta 
essencialment maniobrant amb els preus d’origen, l’oferta i la 
demanda, però aquest sector no és el que crea el valor de canvi 
sinó que l’acumula en molt poques mans, permetent-li ocupar 
una peculiar i estratègica posició en el sistema econòmic. Es trac¬ 
ta d’una superioritat i de la forma com es fa servir. Més o menys 
sabem com va sorgir però, a la pràctica, suposa tal xoc que deixa 
la societat cap per avall, ja que es basa en un creixement continu 
del capital. Anomenar això “revolucionari” suposa una traïció a 
la societat, sobretot a la històrica societat democràtica. 

Quan reconeixerà l’economia política que el creixement del 
capital (la famosa llei del guany envernissada legalment pels teò¬ 
rics de l’economia política) no és més que un subtil saqueig per 
justificar un acte il·legítim? I per què no anomeno capitalista a 
“l’home fort i astut”? Perquè el seu espoli es basa en la pura utilit¬ 
zació de la força i en la guerra; i per descomptat que no oblidem 
que la guerra és una trampa, però no necessita cobertura legal 
ni religiosa. Això no obstant, l’economia capitalista té raó quan 
diu que la relació anterior de l’Estat amb l’economia es basava 

en l’espoli per la força. El Dret i la tradició jeràrquica donaven 
validesa a la coacció i al saqueig seguint la norma, present en 
qualsevol religió, que diu que “és halal (permès) quedar-se amb 
els béns de l’infidel”. És a dir que “l’home fort i astut” ja actuava 
com a Estat. En aquest sentit, l’economia capitalista difereix de 
l’Estat clàssic en el fet que la política del saqueig obert ja no és 
rentable a causa del nivell de desenvolupament de la societat ci¬ 
vilitzada. De fet, entra en escena quan l’Estat esclavista i feudal ja 
no resulta eficient; ja no surt a compte la mera coacció, l’espoli 
directe. Aquest és el moment en què el Sol comença a il·luminar 
el nou sector, quan el sistema es col·loca a si mateix l’etiqueta de 
nou ordre econòmic. 

El monopoli de l’Estat esclavista és especialment productiu 
en les primeres etapes, com mostren les piràmides dels faraons 
i les ruïnes grecoromanes. El sector capitalista també existeix en 
aquesta època, però l’eficàcia del monopoli estatal no li permet 
desenvolupar-se. Sabem que quan l’ordre esclavista deixa de ser 
rentable apareix l’ordre feudal. No ens correspon analitzar per 
què va passar això; ens conformarem amb indicar que aquesta 
civilització, que va durar del 4000 a. C. al 500 d. C., va ser supe¬ 
rada igual que la seva relació treball-vida. La seva gran expansió 
geogràfica, amb els enormes costos per al seu manteniment, així 
com l’esgotament de les matèries primeres, van portar-lo a ocu¬ 
par noves terres i esclavitzar més pobles, provocant, així, movi¬ 
ments de resistència i sublevacions de caràcter democràtic i lli¬ 
bertari'’ 3 , tant interns com externs. 

La societat de civilització, construïda i representada sobretot 
per l’Orient Mitjà islàmic i per l’Europa cristiana, va basar-se en 
formes de legitimació i explotació diferents de les heretades de 
Sumèria a través de les civilitzacions egípcia i grecoromana. Va 
aconseguir renovar-se mitjançant l’ús de serfs, encara que el seu 
nombre era molt inferior al dels esclaus, i va comptar amb la 


63. En català, el terme llibertari sol fer-se servir com a sinònim 
d’anarquista. Això no obstant, en aquest cas l’autor la fa servir per referir- 
se a persones que lluiten per la llibertat, ja que en turc no existeix aquesta 
associació entre llibertari i anarquista. 

legitimació de les altres dues religions. No hi ha cap dubte que la 
lluita per la igualtat i la llibertat del cristianisme, en tant que cul¬ 
tura de llarg termini i consciència dels pobres durant tres-cents 
anys, i de l’islamisme, que va seguir amb forma de diferents sec¬ 
tes, van suposar un esforç en la recerca d’una societat democràti¬ 
ca, però al mateix temps van tenir un paper clau en la renovació i 
en fer que la civilització fos més suportable. Però, contràriament 
a allò que defensen els seus ideòlegs, això no demostra la superio¬ 
ritat o el desenvolupament honrat de la civilització. Encara que 
es produïssin alguns avenços, aquests van ocórrer gràcies a milers 
de resistències i sublevacions de tribus, ètnies, pobles pobres i 
esclaus que representaven l’antiga societat comunal. 

L’evolució en les formes de repressió i explotació amb els 
nous instruments de legitimació va fer que les classes, la ciutat 
i l’Estat, que són els instruments bàsics de la societat civilitza¬ 
da, també evolucionessin. I aquestes noves relacions entre serfs 
i senyors, ciutat i mercat. Estat i súbdits van facilitar l’aparició 
d’elements capitalistes i de ciutats entorn dels mercats, des de 
l’Atlàntic a la Xina, accelerant, ampliant i intensificant la pro¬ 
ducció de mercaderies i el comerç. Els guanys dels monopolis co¬ 
mercials van arribar a nivells mai vistos a causa de les diferències 
amb els preus d’origen. D’aquesta manera, la ciutat va posar-se, 
per primera vegada, a l’altura del món rural. La civilització islà¬ 
mica, en tant que civilització comercial, fa de pont entre Europa 
i l’Orient llunyà, oferint a Europa la cultura material i moral del 
comerç, juntament amb els altres instruments bàsics de civilit¬ 
zació ja transferits anteriorment. L’islam culmina així la trans¬ 
ferència a Europa en allò referent a la ciutat, la classe i l’Estat, i 
en aquesta transferència tenen un paper clau els àrabs i els jueus, 
els artesans, comerciants i científics dels quals van culminar un 
treball que ja havien iniciat els grecoromans durant l’Antiguitat. 

L’únic que li va mancar a la civilització de l’Orient Mitjà va 
ser que el sector capitalista tingués un paper protagonista a nivell 
d’un país, superant l’àmbit urbà, com sí que van fer Amsterdam 
i Londres. Això va ser degut a l’existència d’un despotisme cen¬ 
tralitzat encara més esclafador que els règims absolutistes euro- 

peus. Mentrestant, a la Xina i a l’índia dominava un centralisme 
asimètric més fort que el dels sultanats d’Orient Mitjà, i al Japó es 
mantenia principalment una estructura política feudal de tipus 
europeu. 

En arribar el segle XVI, les antigues civilitzacions de l’Àsia no 
tenien la força suficient per a fer aquest impuls. Les campanyes 
militars de Gengis Khan i Tamerlan, així com els anteriors mo¬ 
viments migratoris i invasions de tribus turques no van tenir cap 
altre paper que el de perllongar la vida d’aquestes civilitzacions, 
a les quals van subministrar sang fresca. Allò que havia de succeir 
va succeir en aquesta espècie de península situada a l’extrem occi¬ 
dental d’Àsia que anomenem Europa; és allà que hi havia el nou 
laboratori de la civilització. 

Quan la civilització i el comerç capitalista van traslladar-se 
a Europa, van trobar terres verges, ciutats acabades de fundar i 
un feudalisme incipient amb un cristianisme que, fins al segle X, 
suposava una injecció de valors morals. Ni tan sols podria con- 
siderar-se una civilització. Queda per veure si la civilització ca¬ 
pitalista s’hauria desenvolupat a Europa si s’hagués format allà 
una antiga civilització com la d’Orient Mitjà. És important tenir 
present que les noves civilitzacions es formen en zones verges; en 
comprovar la seva gestació a Europa, es nota aquesta interessant 
sensació de buit. Les dificultats per a la progressió d’allò antic i 
la inexperiència d’allò nou (feudalisme) sempre ofereixen a un 
tercer element la possibilitat de trobar una via de penetració. Els 
àrabs van fer-ho per Espanya, els otomans pels Balcans, mentre 
altres pobles pressionaven des del sud de Sibèria i una branca 
dels mongols ho feia des de l’Est. Quin hauria estat el curs de la 
història si aquestes ètnies haguessin fundat a Europa un imperi a 
l’estil antic? Simplement vull dir que, per a Europa, el factor sort 
també va ser important. 

Desenvolupem totes aquestes argumentacions per tal de de¬ 
limitar el sorgiment d’aquest sector capitalista i veure com ad¬ 
quireix un caràcter hegemònic. De cap manera el capitalisme 
representa una etapa inevitable en el desenvolupament de la civi¬ 
lització, sinó que és el resultat combinat d’efectes i coincidències. 

Simplement va passar que un grup de comerciants especuladors, 
amagats en els marges de les antigues civilitzacions, van situar-se 
per damunt del mercat i contra ell. Van obtenir prou diners ju¬ 
gant amb els preus del comerç a llarga distància i el saqueig de les 
colònies, i van trobar-se, a causa d’una sèrie de circumstàncies, 
amb l’oportunitat d’establir primer la seva hegemonia a Europa 
i després a la resta del món, utilitzant com a plataforma dues 
ciutats europees, en un principi sense pretensions. 

Totes les investigacions mostren que aquest grup d’especu¬ 
ladors era altament conservador i amb prou feines tenia idees 
innovadores; només sabien fer diners amb diners, obtenir guanys 
amb preus elevats, amb rentes de guerra i carestia i jugant amb 
les diferències de preus de zones apartades del món. Un altre fac¬ 
tor important és que a l’Europa del segle XVI els diners ja tenien 
prou força per a dominar-ho tot; s’havien convertit en l’autèntic 
dirigent, en el comandant de la societat. Qui tenia diners tenia 
poder, i no hi ha cap dubte que per arribar aquest punt els fac¬ 
tors clau van ser la formació de mercats, la mercantilització i la 
urbanització. 

Cap dels antics poders asiàtics, ni dels emperadors romans ni 
dels sultans va tenir capacitat de dirigir el poder amb els diners 
producte de la mercantilització, i en cas de tenir-lo va ser molt 
limitat. Allò que tenien eren tresors de la resta del món, que eren 
portats als seus palaus. Quan els capitalistes obtenien victòria 
rere victòria, els reis europeus ja estaven en tal situació que pido¬ 
laven els seus préstecs. La relació diners-poder havia canviat; per 
primera vegada, el poder polític es posava de genolls. Els diners 
van assolir una força tal que agafaven el relleu al comandament. 
Quan Napoleó va dir, referint-se a la necessitat d’organitzar un 
exèrcit, “diners, diners, diners”, estava reflectint aquesta realitat. 

Allò innovador de la civilització és que els diners es convertei¬ 
xen en el factor de més pes per a la història de la civilització mun¬ 
dial (però no per a la història del món contrari a la civilització!). 
Però això no suposa cap canvi qualitatiu, ja que la civilització ja 
havia inventat feia milers d’anys tant els diners com el mercat, el 
comerç, la ciutat, els bancs o els pagarés. 

Un altre element important és que el sector capitalista, al 
començament, no té cap mena de relació amb la producció, el 
petit comerç, els avenços, el desenvolupament de les relacions 
econòmiques bàsiques i tampoc no realitza innovacions en l’in- 
tercanvi de mercaderies, ja que això ja existia feia milers d’anys. 
L’únic talent del sector capitalista és el bon ús que fa de la força 
del diner, convertint els diners en capital, és a dir domina l’art 
de guanyar diners amb diners. Tampoc no es pot discutir la seva 
habilitat per a localitzar ciutats, països, rutes i mercats on treure 
benefici. Eren experts en posar en circulació els diners i en les 
xarxes comercials. Però seria forçat atribuir el domini del diner a 
l’Europa del segle XVI a l’habilitat d’aquest grup, ja que tot indica 
que el seu paper en el desenvolupament de la civilització va ser 
marginal. L’economia capitalista no està determinada pels diners 
i el mercat ja que, per exemple, les civilitzacions asiàtiques tenen 
una força monetària i mercantil molt superior a la d’Europa. Si 
aquesta relació hagués estat determinant, el capitalisme hauria 
aparegut allà. I també s’admet generalment que el naixement del 
capitalisme tampoc no té a veure amb la ciència, l’art, la religió 
ni la filosofia, disciplines que, èticament, sempre van mirar-se’l 
amb desconfiança. 

Ara recordaré un tema que sempre tinc present. Per què una 
força com la de la dona va quedar, d’una manera tan miserable, 
condemnada i supeditada a l’home, quan aquest no tenia una 
gran capacitat productiva ni creadora? No hi ha cap dubte que 
la resposta es troba en la força, en la violència. En arrabassar a la 
dona el control de l’economia, aquest terrible captiveri resultava 
inevitable, se l’obliga a anul·lar el seu ésser, forçant-la a fer de la 
submissió un art fins a tal punt que, si la casen amb un nen, ha 
d’exercir la “professió” de submisa durant quaranta anys. Exercir 
aquesta “professió” per a un home fort encara és més horrible. 

Seria molt il·lustratiu comparar aquest exemple amb la força 
que exerceix el capital sobre la societat. El fet que els diners pren¬ 
guin el control també implica reconèixer que, en realitat, ja no 
es tracta d’un fet econòmic. El mestre Fernand Braudel, quan diu 
que el capitalisme és contrari al mercat i, per tant, a l’economia 

i fins i tot que està al marge de l’economia, expressa una realitat 
significativa. Es tracta d’un judici valuós perquè situa l’inici de 
l’economia en l’intercanvi i el mercat. El fet que el capitalisme 
asfixiï l’economia, que no tingui res a veure amb ella i que fins i 
tot sigui el seu enemic mortal és un punt de vista que sempre he 
volgut manifestar i alhora defenso: el capitalisme no és economia 
sinó el seu enemic mortal. En els següents apartats tractaré aquest 
tema més extensament. Són economia les finances? Es econo¬ 
mia la globalització financera? L’economia sempre suposa un 
desastre medi ambiental? L’atur és un problema econòmic? Els 
bancs, els pagarés, esl tipus de canvi i interès són economia? És 
economia desenvolupar la producció de mercaderies com si fos 
un càncer només pels guanys? Podríem formular preguntes sem¬ 
blants. La resposta a totes elles és un No rotund. La fórmula és 
la següent: els diners i el capital només són un pretext, l’autèntic 
objectiu és el poder! La manipulació fraudulenta dels diners i del 
capital no creen la nova economia, ni la societat, ni la civilització 
capitalista. En realitat suposa un espoli de la societat com mai 
no ha ocorregut a la història: No només suposa la confiscació 
de la força econòmica sinó també de tota força política, militar, 
religiosa, ètica, científica, filosòfica, artística, històrica i de la cul¬ 
tura material i moral! El capitalisme és la forma més desenvolupada 
d’hegemonia i poder. 

Repassem els darrers quatre-cents anys de la humanitat que 
han estat definits com l’era del capitalisme. És que potser queda 
alguna cèl·lula o teixit de la societat que no hagi estat conquerit 
pel poder i per l’hegemonia? 

L’astut sociòleg britànic Anthony Giddens parla de tres dis¬ 
continuïtats a la modernitat 64 : la producció capitalista, l’Estat-na- 
ció i la indústria. Giddens, en descriure la modernitat amb aques¬ 
tes tres etapes, aparentment s’apropa a la realitat, però crec que, 
en el fons, amb aquest paradigma intenta justificar teòricament 

64. The consequences of Modemity, Anthony Giddens. Polity Press, p 
4-10 En aquesta obra crea els termes continuïtat i discontinuïtat, que utilitza 
per a identificar i analitzar les “formes de vida” que adopta el cos social i 
que van ser introduïdes per la modernitat respecte a “l’ordre tradicional”. 

el capitalisme a la seva mare pàtria i salvar-lo d’una nova etapa 
de guerra. S’imposa la idea de l’eternitat del capitalisme sota la 
forma del “final de la història”, una idea pròpia del liberalisme 
de dretes, o de la “història sense final”, pròpia del liberalisme 
d’esquerres. En el darrer impuls globalitzador, una vegada més, 
el capitalisme intenta convèncer-nos que existirà per sempre. 

En el següent apartat, mentre avaluo la modernitat, conti¬ 
nuaré amb la meva interpretació del capitalisme, especialment 
pel que fa a la seva relació amb l’Estat-nació i l’industrialisme. 
Mostraré com el capitalisme, que des del primer moment té per 
objectiu convertir-se en un poder global, va utilitzar l’Estat-nació 
i l’industrialisme, recolzats per una síntesi de diferents tipus d’ex¬ 
plicacions per tal d’aconseguir-ho. Proporcionar explicacions 
fragmentades és una de les trampes principals del nou Leviatàn. 
Només una explicació completa i no fragmentada pot assegurar 
que la crítica sigui adequada. Pot ser que el meu mètode sor¬ 
prengui, però estic convençut que ens portarà a una consciència 
madura sobre les relacions socials. El subtítol d’aquesta secció 
“El lladre a la casa” està inspirat en la descripció de F. Braudel de 
“l’autèntica casa” del capitalisme, com la zona antimercat, on els 
grans depredadors assetgen i impera la llei de la selva 65 . Aquesta 
descripció evoca en mi imatges dels palaus subterranis on el déu 
sumeri Enki i el déu grec Elades juguen els seus jocs de poder, 
encoberts i invisibles, mentre que els reis i déus del capitalisme ja 
no senten necessitat d’emmascarar els seus jocs de poder. “En els 
palaus del Déu sense màscara, del Rei despullat i del Comandant 
diner” és un subtítol adequat per al següent apartat. 

Intentaré completar la següent part de la meva avaluació mit¬ 
jançant la idea que el capitalisme és l’enemic mortal de l’economia. 
El meu següent treball anirà dedicat a l’anàlisi de la societat de¬ 
mocràtica, lliure i igualitària, sota el títol de Sociologia de la Lli¬ 
bertat. 


65. 


Fernand Braudel Civilizatció material, economia i capitalisme 

“Els nens no menteixen mai”. Així fa la dita popular i jo tor¬ 
naré als meus records d’infància no només per respecte a tots els 
nens sinó per baixar a la font de la veritat. 

Quan vaig assabentar-me que Emín, fill d’uns veïns, havia co¬ 
mençat a llegir un llibre titulat “Ilmihal”^ va augmentar en mi 
l’interès per l’islam i la mesquita. Vaig memoritzar unes quantes 
oracions i vaig començar a assistir als resos col·locant-me a les 
files just darrere de l’imam Muslim. Mai no oblidaré les seves 
paraules: “Si Abdullah continua a aquesta velocitat, començarà a 
volar”; vaig tenir un bon començament. També em recordo abra¬ 
çat a una olivera, preguntant al meu amic de primària Aziz, que 
acabaria essent un gris enginyer del cadastre i director de propie¬ 
tat immobiliària, sobre el sentit de l’escola i dels professors. Vam 
estar discutint. Quan parlàvem de l’escola, em venia al cap la 
imatge d’un monstre, d’un Leviatan modern. No m’equivocava; 
l’escola era el lloc on s’interioritza l’Estat-nació, el nou Déu. Molt 
més tard, quan llegia en Hegel com el nou Déu havia descendit 
a la Terra amb forma d’Estat-nació i s’havia personificat en Na- 
poleó, vaig adonar-me que això era el que es transmetia a pri¬ 
mària als nens per part dels professors-sacerdots; vaig adonar-me 
que les meves impressions d’infància eren correctes. El “Déu de 
mesquita” de Muslim s’havia esfumat a favor del nou Déu que 
ascendia, divinitzat a l’escola primària de Mehmet, un mestre 


66. Es tracta d’un manual concís i resumit de la fe islàmica, sobre 
adoració i ètica. 

de la ciutat de Çorum. Encara més: recordo quan, mig adormit 
a la porxada de casa, a l’alba, m’enlluernaven els fars de Haydar, 
un camioner de la veïna Argil, a 50 quilòmetres de Síria. Aquell 
camió em tenia encantat, com si fos un semidéu; era la màquina, 
el vehicle de la nova divinitat. Molt més tard vaig comprendre 
que l’industrialisme era un dels suports més importants del nou 
Leviatan i va tornar a confirmar-se que els somnis de la meva 
infància deien la veritat. Cap divinitat s’ha convertit en quelcom 
tan monstruós com l’industrialisme. 

La República de Turquia és un dels primers casos d’Estat-na- 
ció semicolonials on va desenvolupar-se la modernitat capitalista 
seguint els passos de la República francesa 67 . I, com a França, 
al principi es produeix una barreja de democràcia i Estat com 
també va ocórrer a la República Islàmica d’iran, a la de Medina o 
fins i tot al començament de l’URSS. A més d’amputar els seus ele¬ 
ments democràtics, aquestes repúbliques van convertir-se com¬ 
pletament en Estats-nació com una forma de poder capitalista, 
tema que tractaré més extensament en els apartats corresponents. 
Pot ser que Turquia sigui un dels primers exemples d’aquesta 
mena de repúbliques i per això ha de ser estudiada detallada¬ 
ment. M’agradaria fer-ho d’una manera imaginativa, en una no¬ 
vel·la o relat llarg, però també m’agradaria resumir en una sola 
frase la meva experiència a la Facultat de Ciències Polítiques, la 
joia de la Universitat de la República, on, com m’adonaria més 
tard, vaig convertir-me en un producte quasi enllaunat del nou 
Leviatan, en el personatge més ignorant, amb l’intel·lecte analí¬ 
tic i emocional paralitzats. 

Mitjançant el que havia memoritzat a l’escola sectària del 
socialisme real, havia aconseguit eliminar els efectes de l’antiga 
religió del poble, però també havia caigut en un profund escepti¬ 
cisme; com més hi pensava, més m’enfonsava, quasi m’asfixiava. 
Molt més tard, quan vaig adonar-me que em trobava davant del 
nou Leviatan que s’imposava darrere la màscara de la Repúbli- 


67. Per a un anàlisi més profund sobre el jacobinisme a França i 
Turquia, veure: Hoja de ruta, hacia la paz en Kurdistan. 2013, Txalaparta. 

ca de Turquia o del socialisme soviètic, vaig començar a espavi¬ 
lar-me. Em trobava davant del Déu de la religió moderna, amb 
les seves innumerables imatges i ídols que ho inundaven tot, més 
poderós que els altres déus. En adonar-me de com havia aparegut 
i arribat a l’hegemonia, vaig entendre que jo no tenia res a veure 
amb aquesta religió ni amb el seu Déu. Va ser llavors quan vaig 
començar a comprendre que hi havia opcions d’una vida lliure 
en la mesura que no em deixés arrossegar per la nova fe. Per pri¬ 
mera vegada, els meus intel·lectes analític i emocional es dona¬ 
ven la mà i despertaven. Amb aquestes línies intento interpretar 
aquest procés. 

K. Marx i F. Engels, en el seu “socialisme científic”, la seva 
sociologia, diuen que fan una síntesi entre l’economia política 
anglesa, la filosofia alemanya i el socialisme francès 68 , els tres cor¬ 
rents que teoritzen sobre la modernitat que busca dominar la 
vida d’Europa. Els anglesos intenten demostrar que es tracta del 
triomf de l’economia, com si fos una nova religió, mentre que la 
filosofia alemanya destaca el protagonisme de l’Estat-nació, del 
nou rei-déu; i el socialisme francès, teoritzant en nom de tota la 
societat, presenta la unió de democràcia i república com una vic¬ 
tòria de la societat laico-positivista (la nova religió del sistema), 
que anul·la l’anterior explicació religiosa. 

En els fonaments de la revolució del pensament que va de¬ 
senvolupar-se a Europa a partir del segle XVI ens trobem amb 
la gran pertorbació del monopoli capitalista. Per definir aquesta 
revolució hauríem de tenir presents altres exemples històrics si¬ 
milars. El primer és l’Estat sacerdotal sumeri engendrat a l’úter 
del temple (ziggurat 69 ) i on es dissenya tant el tipus d’Estat com 
la producció d’excedents i la revolució del pensament. Com 
confiscar els excedents? Com desenvolupar els mecanisme legi- 
timadors per integrar la societat al nou ordre? La solució rau en 
l’organització de l’Estat i la creació de divinitats, les primeres de 

68. Com es pot veure a les discussions desenvolupades a Socialism: 
Utopian and Scientific; Marx/Engels Selected Works, Volume 3, p.95-151 

69. El Ziggurat era el nom dels temples sumeris i posteriorment 
també dels babilonis i assiris. Tenia forma de piràmide escalonada. 

totes les religions de civilització. Es tracta d’una solució molt ra¬ 
dical; l’Estat, per primera vegada, s’organitza entorn del rei-sa- 
cerdot, controlant l’economia en forma de socialisme estatal. Les 
antigues jerarquies queden emmascarades com a déus celestes; la 
terra, l’aire, l’aigua, la ciutat i els éssers humans són esclavitzats 
per primera vegada perquè han estat creats “dels excrements dels 
déus”. El ziggurat és l’espai de totes aquestes innovacions, funci¬ 
onant la planta superior com a temple, com a panteó dedicat a 
les altes jerarquies i als déus; la planta intermèdia és el lloc del 
rei-sacerdot (el primer hegemonista dirigent, creador del siste¬ 
ma); la inferior queda reservada als esclaus i artesans que pro¬ 
dueixen la plusvàlua i els excedents. El ziggurat representa tot el 
sistema de la civilització, és el prototipus de la ciutat, de l’Estat i 
de les classes. Totes les civilitzacions, fins a la més moderna que 
és l’europea, porten l’empremta d’aquest temple. Allò correcte 
seria considerar-lo la font originària. Cap versió o variable pot ser 
tan atractiva i interessant com l’original. 

Si la tercera versió del sistema sumeri és la grecojònica, la 
segona són la hurrita i la hitita, de l’Alta Mesopotàmia, amb les 
quals està en contacte. La diferència rau en què els grecs superen 
la mitologia en crear la filosofia. El motiu fonamental pel qual 
va crear-se la filosofia natural i social és que les explicacions mi¬ 
tològiques ja no eren creïbles en unes ciutats-estat en progressiu 
desenvolupament. Aquells que afrontaven els problemes admi¬ 
nistratius quotidians a les ciutats necessitaven quelcom més con¬ 
vincent, malgrat que les mitologies mantinguessin un fort pes 
de legitimació a les capes inferiors de la societat i el panteó de 
l’Olimp, encapçalat per Zeus, conservés el seu poder. Sòcrates, 
concretament, va pagar amb la vida les seves posicions escèp¬ 
tiques, que els seus deixebles, primer Plató i després Aristòtil, 
considerats pares de la filosofia, van convertir en els fonaments 
d’aquesta disciplina. 

Els hebreus, per la seva banda, van passar de l’explicació mi¬ 
tològica sumèria i egípcia a crear el primer monoteisme. Es tracta 
d’una nova versió de la qual sorgeixen, al seu torn, el judaisme 

de Moisès, el cristianisme de Jesús, l’islam de Mahoma i alguns 
corrents més, com el zoroastrisme i la pròpia filosofia grega. 

L’acumulació material i moral que cobra gran impuls a l’Eu- 
ropa del segle xvi es basa essencialment en aquests orígens i les 
seves derivacions. Iniciar la història de la modernitat a Europa 
sense tenir en compte això seria com inventar noves mitologies i 
religions, quelcom que evidentment no sembla creïble. Les apor¬ 
tacions del positivisme, laïcisme, liberalisme i fins i tot socialis¬ 
me, encara que aporten certes novetats, van formar-se sota una 
forta influència de la font històrica principal, i el contingut dels 
seus conceptes, en una aclaparadora majoria, ja s’havien desen¬ 
volupat anteriorment. Sense la filosofia, la ciència, l’art i el Dret, 
no només grecoromà sinó també sumeri i egipci, seria impossi¬ 
ble explicar el Renaixement, la Reforma i la Il·lustració. 

No hi ha cap dubte que l’Europa del segle XVI va fer contri¬ 
bucions que han donat fruit i que aquest nou corrent suposa un 
compendi de ciència, filosofia i religió personificada principal¬ 
ment en les figures de Francis Bacon, Montaigne, Maquiavel i 
Copèrnic. La civilització no només va oferir ciutat, Estat, classes, 
comerciants, mercat, diners... també filosofia, religió, ciència i 
art. Europa ha estat capaç de realitzar una síntesi com si l’hagués 
elaborat en un laboratori, cosa que no van ser capaços de fer ni la 
índia, ni la Xina, ni l’Orient Mitjà per les raons que ja he referit. 
Cal recordar aquestes realitats històriques quan afirmem que, en 
la història, Europa és la tercera gran versió de la civilització. 

Anthony Giddens, quan parla de les contribucions d’Europa, 
s’hi refereix com a discontinuïtats, intentant il·lustrar l’originali¬ 
tat del sistema europeu. No hi ha cap dubte que la civilització 
europea va realitzar aportacions originals, però les discontinuï¬ 
tats de Giddens (capitalisme, Estat-nació i industrialisme) només 
donen una explicació parcial. Intentaré avaluar més endavant la 
sociologia de Giddens i demostrar que el seu objectiu és salvar el 
capitalisme actual. No obstant això, els tres temes a què es refe¬ 
reix han de ser connectats i analitzats profundament. 

Però tornem a les tres fonts del marxisme que tenen el va¬ 
lor de posar ordre als orígens del pensament europeu, la relació 

dels quals Giddens no va arribar a captar, ja que si ho hagués fet 
s’hauria avançat a si mateix. Allò que uneix la filosofia alemanya, 
l’economia política anglesa, el socialisme francès i el marxisme és 
la ideologia de la Il·lustració. La sociologia, malgrat presentar-se 
com una ciència, no aporta cap novetat tret la de servir de marc a 
la mateixa ideologia. Si no m’equivoco, el sociòleg nord-americà 
E. Wallerstein, quan interpreta el pensament europeu i fins i tot 
el marxisme, diu alguna cosa semblant en referència a la Il·lustra¬ 
ció: “Simplement no és veritat que el capitalisme, com a sistema 
històric, hagi representat un progrés sobre els sistemes històrics 
previs que ha destruït o transformat. Fins i tot mentre escric 
això, sento el tremolor que acompanya el sentiment de blasfè¬ 
mia. Temo la ira dels déus, ja que he estat emmotllat a la mateixa 
forja ideològica que els meus companys i he adorat els mateixos 
altars.” 70 I també podem afegir la famosa confessió d’Adorno, 
un dels màxims representants de l’Escola filosòfica de Frankfurt: 
“Una vida equivocada no es pot viure correctament 71 ”. 

Nietzsche i els seus seguidors critiquen amb molta més clare¬ 
dat la Il·lustració, dient que tots els seus elements ja estaven re¬ 
collits a les religions. Carl Schmitt ha posat al descobert les arrels 
religioses de tots els conceptes i supòsits de la filosofia pràctica; la 
llista tant de textos com de figures importants que qüestionen el 
sistema europeu de pensament és àmplia. 

La formació de la civilització europea és terriblement com¬ 
plexa i espantosa. No només per les seves horribles guerres re¬ 
ligioses, colonials i imperialistes, sinó també per l’orientació i 
control que dóna a l’economia, per la forma del poder i la seva 
estatització, adquirint unes dimensions no comparables a cap 
altra època. En aquest sentit, no es pot negar que té les seves dis¬ 
continuïtats, començant pel propi capitalisme, l’industrialisme i 
l’Estat-nació. 


70. Historical Capitalism and Capitalist Civilization (London: Verso, 
1995), p 98. 

71. Mi ni ma Moralia. Reflexiones desde la vida daiiada Ediciones Akal, 
2004. 

Però tots aquests sistemes, especialment la Il·lustració, no són 
capaços d’explicar la discontinuïtat de la civilització europea i els 
seus ideòlegs difonen aquesta interpretació, encara que no ho fa¬ 
cin conscientment, com si fossin predicadors religiosos. M’agra¬ 
daria recordar ara la dita “l’excepció confirma la regla”. Encara 
que alimentat per sistemes anteriors, no hem de subestimar el 
caràcter metafísic del pensament europeu, les seves especificitats 
i una complexitat que tendeix a defensar i mantenir la cultura 
material que representa, com fa qualsevol religió, i també a es- 
tendre-la a la resta del món; aquesta és la seva missió estratègica. 
Tota la societat està sotmesa a un domini cultural a nivell global, 
local i sobretot nacional, des dels primers sacerdots fins a les ac¬ 
tuals universitats oficials, amb els seus instituts i acadèmies, des 
de l’escola primària als quarters, des de les fàbriques als grans 
centres comercials, des dels mitjans de comunicació als museus 
i a les reminiscències d’antigues religions, des dels hospitals a les 
presons i als cementiris; però a més de tot això, la societat ha estat 
blindada per la tècnica política i la força militar com si estigués 
en una gàbia de ferro 72 . 

En la mesura que religions i corrents de pensament s’oficia- 
litzen, es transformen en ideologies que defensen principis pro¬ 
gramàtics i interessos de grups humans determinats. En aquest 
sentit, el pensament europeu i la seva religió ja estan oficialitzats 
a nivell mundial, ja són una ideologia i, en tant que civilització, 
estan obligats a defensar les seves elits, a mantenir-la i imposar-la. 
Que no s’entengui malament; aquesta crítica no va dirigida no¬ 
més als europeus sinó a tota la humanitat conquerida, fins i tot a 
mi mateix, a la meva regió i al meu món. 

Però, per què la Il·lustració ha estat una ideologia tan eficaç? 
Perquè és la religió més desenvolupada i es dirigeix a tots els fi¬ 
dels de les religions anteriors; a més, és nacional, és a dir, qual¬ 
sevol nacionalització o socialització fora de l’Estat-nació resulta 
impensable; qui no adori l’Estat-nació és un infidel. A més, la 


72. El terme gàbia deferro va ser creat per Max Weber per a la creixent 
racionalització inherent a les societats capitalistes occidentals. 

ideologia nacional-estatista és una religió molt simple, està recol¬ 
zada pel cientificisme, acceptar-la és molt més fàcil que en el cas 
de les complexes religions antigues i fins i tot la vida quotidiana 
s’ha convertit en una espècie de ritual religiós. Els instruments 
de la cultura moral, especialment els mitjans de comunicació, 
s’encarreguen de propagar-la constantment. La vida econòmica 
i política es troba totalment sota el seu control, de forma globa- 
litzada. 

Sóc conscient que, en presentar aquest panorama del món, 
fa la impressió que no hi ha sortida, però la realitat és que una 
civilització d’aquesta mena és com la darrera etapa de l’imperi 
Romà, quan ja no tenia confiança en la seva pròpia supervivèn¬ 
cia. Encara que, aparentment, la civilització es mostri forta i po¬ 
derosa, la diversitat social i l’ecologisme que ha intentat destruir 
porten temps lliurant una batalla contra ella, una batalla que 
continua en prendre la civilització una projecció imperial i la 
democràcia un sentit confederal. 

A. - El capitalisme és poder, no economia 

L’afirmació que el capitalisme no és economia hauria de tenir 
tanta transcendència com la que ha tingut El Capital de Marx. 
Ja avanço que això no té res a veure amb un suposat reduccionis- 
me respecte al poder, ni tampoc accepto les crítiques provinents 
d’aquells que associen capitalisme econòmic i Estat. Jo m’estic 
referint a la formació del capitalisme, dels capitalistes, de l’eco¬ 
nomia capitalista, així com a la força política elitista que controla 
l’economia, que va sorgir al segle XVI i va convertir-se en hege¬ 
mònica a Holanda i Anglaterra. Però que el capitalisme utilitzi 
l’economia no significa necessàriament que sigui econòmic. El 
prestigiós historiador i sociòleg Fernand Braudel va ser el primer 
d’adonar-se d’aquesta realitat però, malgrat ésser conscient que 
estava trencant la columna vertebral del pensament europeu, no 
va ser capaç de sistematitzar i d’exposar amb claredat aquestes 
idees quan va dir que el capitalisme és contrari al mercat, que 
suposa un saqueig per part dels monopolis i que es tracta d’una 

imposició exterior. Però aleshores caldria preguntar-se si allò que 
s’imposa des de fora és allò contrari al mercat, allò que no és 
economia. Aleshores què és? Un poder polític, una religió, un 
corrent de pensament...? Les respostes són insuficients. 

En aquest sentit seria més útil estudiar la desviació del pen¬ 
sament en els àmbits pràctics on es produeix, començant, per 
exemple, amb el cas de Venècia. Al segle XIII, en aquesta ciutat hi 
ha un grup de comerciants que manté un control administratiu, 
econòmic i social de la ciutat, que compta amb un Exèrcit i com¬ 
bat els seus rivals, a més de ser mecenes del Renaixement. Es po¬ 
dria dir que tot això està unit amb l’argamassa dels diners. Quin 
concepte correspondria a aquest conglomerat? També es podria 
explicar que l’economia veneciana és controlada per un grup de 
grans comerciants que es queden amb una part important de la 
plusvàlua i que, per aconseguir aquest objectiu, controlen amb 
mà fèrria el poder polític i que, quan és necessari, recorren a la 
força militar. 

Es tracta d’un mateix grup, encara que alguns noms canviïn, 
un grup determinant almenys a nivell de Venècia, un monopoli 
de comerciants que al mateix temps és una burocràcia, un Estat, 
un Exèrcit, el protector de la comunitat, de l’art i de l’Església; 
suposa una concentració de poder, és el mateix poder; aquesta 
seria la denominació adequada ja que supera fins i tot el concepte 
d’Estat. I tampoc no és una economia perquè s’imposa al siste¬ 
ma econòmic com un monopoli exterior, de la mateixa manera 
que imposa una hegemonia social per damunt de l’Estat. S’hau¬ 
ria convertit en un poder nacional si hagués pogut estendre’s a 
tota Itàlia; si s’hagués expandit a tots els sectors socials l’hauríem 
anomenat Estat-nació; si hagués controlat l’economia del país 
l’hauríem anomenat poder econòmic; i, si hagués portat la seva 
posició dominant a la resta d’Europa i del món, aleshores l’hau¬ 
ríem anomenat imperi europeu o mundial. 

En base a aquestes suposicions, fixem-nos ara en la posició 
geogràfica d’Holanda i Anglaterra al segle XVI. Allò fonamental 
és que els regnes d’Espanya i França, que volien formar sengles 
imperis, assetjaven aquests dos països per tal de convertir-los en 

les seves províncies, però els seus prínceps i monarques volien 
conservar i desenvolupar la seva independència i, per fer-ho, 
necessitaven la força política, militar, monetària i intel·lectual 
suficient per tal de no ser devorats. Per aquesta raó patrocinen 
pensadors i artistes, com Descartes, Spinoza i Erasme, mentre cir¬ 
culen els adinerats canvistes jueus i es posen els fonaments d’un 
nou Exèrcit, un exèrcit professional amb entrenament, disciplina 
i tècniques professionals. També donen gran importància a la 
llibertat per tal d’aconseguir un major suport i cohesió social i 
resoldre els conflictes polítics interns. Però el més important és 
que asseguren una productivitat econòmica considerablement 
més gran respecte al conjunt d’Europa. Tenint en compte tots 
aquests elements, es pot dir que no només va aconseguir aplacar 
l’amenaça dels seus rivals sinó que van poder convertir-se en he¬ 
gemòniques a finals de segle. Qualsevol que tingui coneixements 
sobre aquest assumpte reconeixerà que, fonamentalment, els fets 
van transcórrer així. 

Tornem a fer les nostres preguntes: com anomenaríem aques¬ 
ta xarxa, aquesta fusió de vincles i relacions? Com podríem defi¬ 
nir aquest sistema? Potser és producte de la creativitat innova¬ 
dora d’alguna classe econòmica? I si es tracta d’una economia 
rentable, qui la va crear? Són mil i un artesans diferents, llaura¬ 
dors, obrers, petits comerciants, botiguers, fluxos de diners, pa¬ 
garés... que acceleren la circulació i el mercat. El més important 
és que aquesta rendibilitat econòmica incrementa la plusvàlua. 
Qui s’emporta la part del lleó? Per descomptat que qui controla 
l’economia amb els diners i la força político-militar, perquè si no 
hi ha diners tampoc no hi ha compravenda ni rendibilitat, però 
si no hi ha exèrcit ni força política, el país serà ocupat i la rendi¬ 
bilitat també disminuirà. Això ve a dir que, malgrat que aquest 
sector monetari sigui un factor determinant, només aconsegueix 
mantenir aquest paper si l’economia també està sota control, in¬ 
closa la possibilitat de confiscar la creixent plusvàlua. Es tracta de 
sectors que probablement mantenen estrets vincles amb el poder 
polític i militar i és més que probable que també fossin els coman¬ 
dants de l’Exèrcit, que tinguessin una gran necessitat de recursos 

econòmics i que, per això, formessin part dels mateixos sectors 
dedicats a recollir beneficis o que, almenys, hi mantinguessin 
una intensa relació. I això no els impedeix seguir promocionant 
els moviments artístics i filosòfics; el suport a la llibertat els dóna 
prestigi i tampoc no es queden curts donant suport als opositors 
de països rivals. De nou ens preguntem: com anomenar aquest 
complex moviment? En cas d’anomenar-lo econòmic, el cert és 
que no hi ha cap persona que s’ocupi només de l’economia; allò 
que fan és confiscar la plusvàlua. I qui són aquests? Són els que 
des de fora s'imposen a l’economia, els que incrementen els diners 
i els transfereixen a l’Estat amb forma de deute, accelerant així el 
valor del diner en circulació; són els que, a canvi, probablement 
arribin a ser socis de l’Estat. 

Veiem que allò que anomenem capitalisme, capitalistes i eco¬ 
nomia capitalista controlen indirectament l’economia però no 
ocupen un lloc específic dins d’ella. En essència, de què s’ocu¬ 
pen? Estan vinculats al monopoli del poder, unifiquen el mono¬ 
poli econòmic amb el del poder. Combaten i quan guanyen una 
guerra incrementen la seva força i, per tant, la plusvàlua. I quan 
guanyen una guerra exterior augmenta la seva hegemonia les co¬ 
lònies. D’això se’n diu saqueig monopolista. 

Si extrapolem els casos d’Anglaterra i Elolanda temporal¬ 
ment i geogràficament, esl fets es veuran amb més claredat. Pri¬ 
mer s’alien per aconseguir la seva hegemonia a Europa, trencant 
el jou de l’imperi Espanyol a finals del segle XVI, donant un cop 
mortal a les seves aspiracions imperials tal com passa amb França 
i el somni imperial dels Habsburg donant suport a Prússia contra 
Àustria. En aquest sentit, la Guerra dels Trenta anys i la Pau de 
Westfàlia (1648) posen fi al període de guerres religioses, tracen 
les noves fronteres i col·loquen els fonaments de l’equilibri entre 
els Estats nacionals. La resposta de França va ser la Revolució de 
1789, que va acabar, de la mà de Napoleó, amb aquesta hegemo¬ 
nia estratègica. És la mateixa època en què es perd la guerra de 
les colònies i s’entra al segle XIX amb la Revolució Industrial, cul¬ 
minant així l’hegemonia d’Anglaterra i obrint-li el camí a l’im¬ 
peri mundial. El monstre alemany va despertar-se en la figura de 


154 


Abdullah Ócalan j Civilització Capitalista 


Prússia, però, després de la victòria sobre França el 1870, va ser 
derrotat i sotmès a les dues guerres mundials que va desencade¬ 
nar per tal d’assentar la seva hegemonia a Europa i al món. Per 
la seva banda, els EUA, una segona Anglaterra, va sortir triomfant 
de les dues guerres mundials i, a partir de la segona, va conver- 
tir-se en la potència hegemònica del nou món. Juga a ser l’imperi 
mundial però, per tal d’impedir un nou enfonsament i allargar la 
seva vida, ha hagut d’entrar en una espècie de guerra defensiva. 

La trajectòria del poder és, per tant, com el corrent que neix 
a Uruk i va augmentant el seu cabal amb milers d’afluents fins a 
desaparèixer a les aigües de l’oceà a les portes de Nova York. Tot i 
que el més probable és que es desintegri, encara podria continuar 
fins a les costes de la Xina. Les gegantines dimensions a què han 
arribat els problemes socials i medi ambientals han provocat la 
irrupció de societats democràtiques disposades a construir les se¬ 
ves pròpies civilitzacions i, per això, avui en dia és més previsible 
que una unió confederal democràtica doni solució als problemes 
globals que no pas que el culte imperial heretat de les velles for¬ 
mes d’Estat continuï endavant. 

Aquests supòsits serveixen per a col·locar el capitalisme en el 
lloc que li pertoca. El corrent principal, després d’haver provo¬ 
cat un gran remolí a Holanda i Anglaterra, continua el seu curs 
intensificant el seu to i velocitat en rebre altres peculiaritats que 
li donaran fluïdesa. Entre aquests grans afluents s’hi troba l’Es- 
tat-nació, la nova versió de l’Estat tradicional, i la seva indústria, 
la revolució econòmica més gran després de la neolítica; que són 
factors que acceleren i aviven la civilització tradicional. 

De nou apareix la pregunta: On és el capitalisme? En quina 
part de l’Estat-nació i de la indústria es troba? Són preguntes de 
caràcter econòmic, però l’economia no em dóna les respostes. 

Pot semblar estrany, però, al meu parer, l’autèntica propie¬ 
tària de l’economia és la dona, a pesar de tots els esforços per 
anul·lar-la i colonitzar-la. Si volem sotmetre l’economia a una va¬ 
loració sociològica significativa, hem de reconèixer que la força 
bàsica es troba en la dona perquè és ella qui cria els fills, des del 
ventre fins que es mantenen drets, i també és ella la responsable 

de Palimentació 73 . La meva resposta sociològica és més respectu¬ 
osa amb la realitat, encara que no oblidi el llaç biològic. De fet, 
a causa del seu paper en la revolució agrícola i en la recol·lecta 
d’aliments durant milions d’anys, la dona es manté com a eix 
central no només de la casa sinó d’altres àmbits de la vida. El 
fet que els grecs, que són considerats forjadors de la ciència, do¬ 
nessin a l’economia el nom de “llei de la casa”, la llei de la dona, 
suposa un reconeixement d’una realitat que tenia milers d’anys. 

Després hi hauria, sens dubte, els esclaus, els serfs i els obrers 
obligats a treballar sempre sota control de les forces de la civi¬ 
lització, utilitzant contínuament mètodes despietats per tal 
d’arrabassar-los l’excedent i la plusvàlua. I en tercer lloc hi ha 
els artesans, els petits comerciants, botiguers, llauradors i petits 
propietaris agrícoles que són una mica més lliures. Si hi afegim 
les professions liberals, com ara artistes, arquitectes, enginyers, 
metges, etc., haurem completat aproximadament el quadre. És 
indiscutible que van ser aquestes classes i grups socials els que 
van fer girar la roda de l’economia al llarg de la història; entre ells 
no hi ha ni capitalistes, ni senyors, ni aghas 74 , ni amos. Està clar 
que aquestes no són forces econòmiques sinó usurpadors, explo¬ 
tadors, colonialistes... forces monopolistes que imposen des de 
fora l’explotació, les invasions, el colonialisme i l’assimilació de 
l’ésser humà i del seu treball. Allò que s’imposa des de fora no és 
només economia, grans comerciants, industrials i banquers sinó 
també senyors, amos, polítics, militars i intel·lectuals partidaris 
de la civilització, que no són forces econòmiques i que s’imposen 
a l’economia des de l’exterior. 


73. La importància, en el desenvolupament de l’economia capitalista, 
de l’explotació de les labors no remunerades i/o reproductives portades a 
terme per la dona està excel·lentment explicada per Silvia Federici a El 
Calibdn y la Bruja, Traficantes de Suenos (2004) 

74. Agha era el títol que els otomans atorgaven a persones que es 
trobaven al servei de l’Estat, de més o menys importància, però generalment 
militars. D’altra banda, a la societat tribal kurda, el terme Agha és el titol 
que es dóna als caps de tribu, ja siguin suprems o de poble. També s’utilitza 
per als terratinents rics. 

B . - Dades relatives al fet que el capitalisme no és 
economia 

Resulten sorprenents les dades que indiquen que el capita¬ 
lisme no té un fonament econòmic sinó que, fins i tot, va contra 
l’economia, que és més greu: 

1 . - Les crisis econòmiques: L’equip de sacerdots “positi- 
vistes-cientificistes” que intenten consagrar el capitalisme com 
a sistema econòmic també tergiversen el problema de les crisis. 
Només hi ha una explicació a les crisis econòmiques, uns fets 
inherents a aquest enemic mortal de l’economia. De vegades es 
defineix una crisi com una conseqüència de la sobreproducció. 
D’una banda, gran part del món es mor de fam i de l’altra existeix 
sobreproducció! 75 Aquesta mena de crisis i depressions 76 induï¬ 
des són la prova més gran de l’antagonisme entre capitalisme 
i economia. La raó és ben clara: les rentes del monopoli. Quan 
els sous dels treballadors, productors a canvi de quasi res, no 


75. La sobreproducció és l’acumulació de mercaderies no vendibles 
a mans de les empreses. La tendència a la sobreproducció de béns que 
porta a un col·lapse econòmic és específica de l’economia capitalista. A 
les formacions econòmiques prèvies, l’abundància de producció creava 
prosperitat general. Tanmateix, en l’economia capitalista, els béns són 
produïts pel benefici. L’anomenada motivació pel benefici, que representa 
el cor de l’economia capitalista, crea una dinàmica en què l’abundància 
de béns té conseqüències negatives. En essència, l’abundància de béns fa 
malbé les condicions per a la creació dels beneficis. La sobreproducció de 
béns força les empreses a reduir la producció per tal de buidar els seus 
inventaris. Qualsevol reducció de la producció implica una reducció dels 
llocs de treball que, al seu torn, genera una reducció del consum. Això 
crea un cercle viciós en què producció, feina i consum es redueixen 
constantment. La reducció general dels preus (deflació) causada per la 
llei de l’oferta i la demanda també obliga les empreses a reduir la seva 
producció a mesura que els beneficis declinen. La reducció dels beneficis 
fa que alguns camps de producció esdevinguin estèrils al guany i per tant 
s’abandonin. 

76. Una depressió és una recessió sostinguda a llarg termini en 
l’activitat econòmica. 

són suficients per a comprar, apareixen, més ben dit, es provo¬ 
quen aquestes suposades crisis. A quin fals sacerdot, quin suposat 
economista acudeixen en un moment així a l’auxili del sistema? 
John Maynard Keynes! I què és el que diu? L’Estat ha d’augmen¬ 
tar la despesa. Com? Incrementant la capacitat adquisitiva dels 
treballadors. I la jugada queda així a la vista, en tota la seva repug¬ 
nància. Buiden una butxaca per omplir-ne una altra! Certament, 
amb aquesta política es vol llançar un missatge als treballadors i 
al conjunt de la societat: fora de la civilització només els espera 
la mort i hauran d’acceptar fins i tot el paludisme. És obvi que 
es tracta d’un acte polític. Per tal de neutralitzar la dinàmica de 
les forces democràtiques contra la civilització, se’ls condueix a la 
fam per, després, obligar-los a suplicar menjar de genolls. Es trac¬ 
ta d’una de les tàctiques de guerra més antigues: si vols fer que un 
poble o una ciutat es rendeixi, primer el sotmets a l’assetjament 
per tal que mori de fam i després, tan sols a canvi de la rendició, 
l’alimentes 77 . 

Podria demostrar amb centenars d’exemples que aquests és 
l’autèntica essència de les teories capitalistes de les crisis. No cal 
més que analitzar la famosa crisi de 1929 per entendre aquesta 
lògica. Què va passar aleshores? L’URSS, que no acceptava l’hege¬ 
monia d’Anglaterra, s’estava consolidant amb èxit com un règim 
estable que, a més, amenaçava l’anomenat món capitalista. D’al¬ 
tra banda, als alemanys i als seus aliats se’ls havia imposat una 
rendició amb condicions draconianes, provocant a Europa reac¬ 
ció i resistències, tant des de la dreta com de l’esquerra. A escala 
mundial, les colònies i semicolònies, incloent Anatòlia, també es 
rebel·len contra l’hegemonisme anglès amb moviments de resis¬ 
tència nacional. A la Xina, Mao es situa al capdavant d’una gran 
sublevació camperola. La crisi del 29-30 és la resposta de l’hege¬ 
monisme britànic contra aquests moviments. D’una banda, les 


77. Un altre exemple d’aquesta mena d’estratègia són els lock-out 
(tancaments d’empresa i acomiadaments massius) portats a terme per 
les patronals en alguns països industrials per tal d’intentar derrotar els 
moviments sindicals. 

mercaderies s’acumulen com muntanyes; de l’altra, ens trobem 
amb pobles i treballadors condemnats a la fam. La medicina de 
l’anglès Keynes ho diu tot: doneu als treballadors i pobles del 
món la oportunitat de sobreviure amb les engrunes! Aquestes 
són les suposades polítiques socials de l’Estat. Quin ha estat el 
resultat? El retrocés, degeneració i progressiva assimilació de la 
societat democràtica mundial impulsada per la Revolució Sovi¬ 
ètica d’Octubre, fins que, a la dècada dels 90, el sistema soviètic 
va acabar essent destruït des de dins. Aquest procés ja havia co¬ 
mençat als anys 30 amb les polítiques antidemocràtiques i dicta¬ 
torials d’Stalin. Per què va ser possible posar en marxa aquestes 
polítiques? Per pal·liar els efectes de la crisi del 29, però, al final, 
van resultar destruïts el mateix Stalin, el seu equip i l’economia 
soviètica. També quedaran integrats al sistema capitalista els Es¬ 
tats sorgits de la lluita d’alliberament nacional, fent-los perdre el 
seu contingut social, revolucionari i democràtic. Aquest ha estat 
l’objectiu principal de totes les crisis, buscat de forma intencio¬ 
nada per l’Estat gràcies a l’existència del sistema hegemònic, cosa 
que li permetia deixar enrere aquests períodes crítics. 

2 . - Crisis de fam i desastres: Les crisis provocades per l’es¬ 
cassetat també podrien associar-se a la mateixa categoria. S’arriba 
a reduir la producció de mercaderies i després s’espera el suport 
de les persones que tenen problemes i pateixen malalties i catàs¬ 
trofes. Si s’utilitzessin els mitjans existents d’una manera correcta 
ni tan sols pensaríem en la fam o les epidèmies. Tanmateix, men¬ 
tre l’objectiu sigui mantenir l’hegemonia, es recorrerà a aquestes 
crisis artificials i les malalties i catàstrofes seguiran essent utilitza¬ 
des com una oportunitat de negoci. Una vegada més veiem amb 
claredat el vincle que uneix el sistema capitalista i la seva societat 
amb l’hegemonia de la civilització. El mètode és el mateix: pro¬ 
vocar la fam i manipular malalties i catàstrofes! 78 Així es pot pre- 

78. Un exemple d’això és la gestió que s’ha fet a Haití després de la 
catàstrofe del terratrèmol del 2010. Va aprofitar-se la situació per impulsar 
reformes econòmiques i per enriquir diferents empreses i ONG occidentals. 
Es pot trobar un bon resum a “Haití, el impasse humanitario” de Fréderic 
Thomas publicat a Le Monde Diplomatique en espanol, desembre de 2016. 

sentar com si fos l’àngel salvador, fins i tot com un Déu, com el 
seu Déu, al qual estaran eternament agraïts i retran homenatge. 

3 . - Enginyeria de la guerra i la pau: Cal comprendre amb 
claredat que el capitalisme no només és contrari a l’economia 
sinó també a la societat. Ja fa molt temps que Rosa Luxemburg 
va intentar demostrar teòricament que és impossible que tota la 
societat sigui capitalista. Al meu parer, no calen teories refinades 
per a demostrar-ho. Si la societat es divideix en dos -treballa¬ 
dors i capitalistes-, no es poden produir mercaderies indefinida¬ 
ment per tal de vendre-les i obtenir guanys! Posem un exemple 
una mica matusser. Suposem que a la nostra fàbrica hi treballen 
100 obrers i que produeixen 100 cotxes. D’acord amb l’esquema 
d’una societat capitalista pura, composta només per treballadors 
i capitalistes -un gran error del marxisme-, la societat estaria 
composta per 100 treballadors més un capitalista. Per tal que hi 
hagi benefici, s’han de vendre els 100 cotxes fabricats. Suposem 
que tots els treballadors compren tots els cotxes amb els seus 
sous. Aleshores ja no es poden produir més cotxes i el patró es 
queda sense res. Això significa que per tal que la societat de la ci¬ 
vilització pugui seguir existint, sempre hi ha d’haver una “socie¬ 
tat democràtica contrària a la civilització” a la qual ja m’he referit 
i que ningú no pot convertir en capitalista de forma definitiva. 
És a dir, que la “civilització capitalista”, com altres civilitzacions, 
només podria continuar existint en contraposició a la societat 
democràtica, alliberant la seva fúria en els moments conflictius, 
existint situacions de guerra i pau. Així ho confirmen innumera¬ 
bles esdeveniments de la història de la civilització capitalista i de 
totes les civilitzacions. 

4 . - La crisi de l’atur: L 'atur és una altra dada que ens de¬ 
mostra que capitalisme no significa economia. El capitalisme, 
en tant que sistema, ha de mantenir permanentment un exèrcit 
industrial de reserva i, si no existeix, ha de crear-lo per poder 
augmentar les taxes de guany, la plusvàlua. L’atur és un procés 
creat intencionadament. Quan fins i tot els animals més simples 
i fins i tot els vegetals tenen una utilitat, com és possible que a un 

ésser tan evolucionat com l’humà se’l mantingui inactiu com si 
fos inútil? És que potser una formiga pot restar sense fer res? No, 
cap formiga es queda sense feina. A l’univers no existeix l’atur, 
l’atur és artificial, és un producte psicòpata de l’intel·lecte analí¬ 
tic, l’acte més agressiu de la vida social, la més clara i despietada 
mostra que el sistema capitalista és allò oposat a la vida. Ni tan 
sols en el sistema dels faraons, que qüestionem tan durament, hi 
ha lloc per al concepte “esclau aturat”. Ni tan sols teòricament 
pot haver-hi un faraó inactiu o un esclau sense feina. L’esclau 
sempre va tenir el seu valor, el seu treball. Només en el capitalis¬ 
me existeix el concepte d’atur. Es tracta d’un acte antieconòmic i 
també contrari a la tècnica. 

5 . - Negativa a solucionar les crisis econòmiques: L’actual 
nivell cientificotècnic de la societat, independentment que la de¬ 
nominem “societat pròspera” o “del benestar”, permet resoldre 
els problemes econòmics i desenvolupar una societat democràti¬ 
ca. Però la “llei del valor” impedeix que aquests avenços científi- 
cotècnics s’apliquin de manera òptima, d’acord a les necessitats 
humanes. Si no fos per aquesta llei, es trobarien les solucions 
adequades als problemes d’alimentació de l’ésser humà amb una 
economia planificada 79 . Tanmateix, mai no es permet aplicar 
aquesta potencialitat científicotècnica sinó que, al contrari, s’in¬ 
dueixen de manera continua crisis, problemes socials i atur per 
així mantenir la civilització capitalista. És a dir, el capitalisme no 
només és enemic de l’economia sinó també d’un desenvolupa¬ 
ment cientificotècnic que podria portar l’economia a un nivell 
òptim. 

6 . - Intercanviar la moral per principis capitalistes: El 

capitalisme també s’oposa a l’ètica i als valors morals, que són 
principis elementals de l’economia. La humanitat només pot re- 

79. Segons dades de l’Organització de les Nacions Unides per a 
l’Alimentació i l’Agricultura (FAO) es malgasten anualment uns 1.600 
milions de tones d’aliments, volum suficient per a alimentar vàries vegades 
la població sencera del planeta. D’altra banda, el 28% de la superfície 
agrícola del món produeix aliments que s’acaben malgastant o llençant. 

guiar les seves necessitats econòmiques sota principis ètics. Sen¬ 
se aquests principis, els éssers humans es multiplicarien com les 
formigues i ni tan sols deu planetes com la Terra serien suficients 
per a allotjar-los; sense aquesta ètica ens trobaríem davant d’una 
“societat de lleons”, no quedarien animals per a l’alimentació i, 
per tant, tampoc els lleons podrien viure. En definitiva, si no li 
parem els peus, el capitalisme col·locarà la humanitat al llindar 
de la destrucció, convertint-la en una “societat de formigues” 
com passa a la Xina i al Japó, o en una “societat de lleons”, com 
als Estats Units. Resulta evident que, en la mesura que una so¬ 
cietat sigui com els eua, la Xina o el Japó, les seves possibilitats 
de supervivència seran cada vegada menors. El capitalisme ha 
renunciat als principis ètics per mor de la suposada “economia 
capitalista”. En altres èpoques també sacrificava infants argu¬ 
mentant que sobraven. Només amb una ètica d’aquesta mena, 
acceptant el sacrifici d vides, es pot mantenir una societat així. De 
fet, si analitzem les guerres dutes a terme pel sistema capitalista 
com a “rituals de sacrifici humà”, comprenem millor què sig¬ 
nifiquen aquests “principis d’economia capitalista” sense ètica, 
que no només destrueixen el teixit intern de la societat sinó que 
posen en perill l’existència de l’espècie i la vida en general; per 
primera vegada, la natura i el medi ambient queden a les seves 
mans, amb efectes devastadors. És que pot haver-hi menys ètica i 
una agressió més gran als éssers vius? 

7 . - Supressió de la dona: El capitalisme també és enemic 
de la dona, de la creadora i principal impulsora de l’economia. 
Tots els nostres anàlisis demostren el lloc destacat i rellevant de 
la dona a la vida social i econòmica. La “dona espoliada econò¬ 
micament”, exclosa de la història de la civilització, va rebre el 
tracte més despietat amb la civilització capitalista, provocant 
així la contradicció social més profunda i paradoxal. La pobla¬ 
ció femenina va patir un atur demolidor i el treball domèstic, 
malgrat tractar-se dels més durs, no suposa cap retribució econò¬ 
mica. Malgrat que parir, criar i educar les criatures és la tasca 
més difícil de la vida, no només no té cap retribució sinó que, 

cada vegada més, implica més menyspreu i maldecaps. La dona 
és alhora mà d’obra barata, aturada, màquina de parir i criadora 
de nens enmig de mil i una dificultats, sense sou i, per acabar-ho 
d’adobar, culpable! La dona ha estat arraconada als soterranis 
de la societat per la història de la civilització i cap sistema social 
ha perpetrat com ho ha fet el capitalisme una agressió tan gran 
i tan sistemàtica contra la dona. Actualment, la dona no només 
ha estat llançada als soterranis sinó que en cadascun dels pisos 
de la societat és víctima de la desigualtat, la manca de llibertat 
i democràcia! I el més greu és que aquesta animadversió cap a 
l’economia i la dona apareix en cada aspecte de la seva realitat, en 
qualsevol lloc i moment, com si es tractés d’una venjança contra 
“l’ekonomos”, contra la llei de la casa, desenvolupant un poder 
sexista que arriba fins a les zones més íntimes, convertint la dona 
en objecte a través de la indústria del sexe, torturant totes les ca¬ 
pes de la societat i enaltint fins al límit, vertiginosament i inten¬ 
sament, el masclisme com en cap altre període històric. 

8 . - Economia convertida en un joc de paper: El capitalis¬ 
me ha fet de l’economia un gran joc d’atzar en què es fan servir 
bitllets i papers amb el nom de borsa, tipus de canvi, interès ban¬ 
cari... En la seva última etapa ha desenvolupat al màxim aquesta 
gran loteria, mostrant descaradament el seu total desinterès per 
l’autèntica economia davant tota la societat. Mai abans l’econo¬ 
mia havia estat convertida en quelcom virtual i molt menys en 
un joc amb papers. L’economia sempre ha estat la funció més 
sensible de la societat, fins al punt que ha tingut un valor sagrat 
(l’origen de la paraula santedat es remunta al període sumeri i 
està associat al terme kaunta -aliment-), perquè l’alimentació 
era una necessitat prioritària a resoldre. En totes les religions hi 
ha una part referent a la seguretat econòmica i moltes festes es 
celebren a causa de períodes de bonança o de la superació de 
moments de crisis. 

Mentre l’economia quedava exclosa de l’àmbit emocional i 
analític de l’intel·lecte, era reduïda a aquest joc de paper diner i 
desvinculada de l’autèntica vida per quedar en mans de la men- 

talitat especulativa més irresponsable. L’economia és tan impor¬ 
tant que ha arribat a ser la suma de propietats que afecten tots els 
àmbits de la societat. En aquest sentit, Karl Marx té raó. Aquesta 
era l’autèntica qualitat de l’economia capitalista. 

Mil milions de dòlars, de la moneda globalitzada, poden can¬ 
viar de mans en unes hores sense cap mena d’esforç, jugant amb 
els tipus de canvi, d’interès bancari i les accions. Mentre la meitat 
de la humanitat trontolla en els límits de la pobresa i la inani¬ 
ció, resulta difícil concebre un sistema que suposi tal contrarietat 
econòmica amb aquest tipus de transferència de valors. Aquesta 
faceta del capitalisme, a la seva última etapa, l’etapa financera, 
mostra fins a quin punt es tracta d’un sistema no només inneces¬ 
sari sinó contrari a l’economia. 

9 . - Crisi de producció i consum: El capitalisme, en sotme¬ 
tre al seu control la producció i el consum, és a dir, les facetes bà¬ 
siques de l’economia, està donant més importància a polítiques 
que no tenen res a veure amb l’alimentació, el vestit, l’habitatge 
i la distribució de la societat; només busca maximitzar beneficis. 
D’aquesta manera, provoca les esmentades crisis de producció i 
consum, distorsionant les estructures econòmiques des de la seva 
mateixa arrel. Producció armamentística en proporcions side¬ 
rals, inversió en fonts d’energia no renovables només orientades 
a generar guanys, emetent gasos de carboni que porten a la catàs¬ 
trofe medi ambiental, modificació del mapa genètic dels vegetals 
per a una agricultura industrial, grans inversions en tecnologia 
espacial i línies de transport terrestre, marítim i aeri a pesar dels 
elevats costos i contaminació que generen, incalculables despeses 
per a obtenir centenars de versions de la mateixa mercaderia a 
causa de la bogeria de la moda, existència i producció d’armes 
nuclears... totes són àrees econòmiques no prioritàries respecte 
a les autèntiques estructures de producció i consum de la huma¬ 
nitat, a més de suposar greus inconvenients. Aquests exemples 
acabats d’exposar només són alguns dels que es podrien esmen¬ 
tar sobre aquest assumpte. Enmig de la bogeria, les mercaderies 
perden sentit en no trobar un mercat on realitzar-se, acabant des- 

compostes en muntanyes de despulles mentre l’exèrcit d’aturats 
no poden realitzar-se com a consumidors enmig de la devastació, 
la fam i les epidèmies. Cap guerra o catàstrofe ha causat tanta 
maldat i animadversió a la història com ho ha fet aquesta forma 
d’economia anomenada capitalisme; no només aixafa les artèries 
vitals de l’autèntica economia sinó que les explota i rebenta per 
acabar instal·lant unes venes artificials. 

Sens dubte, els nou punts citats requereixen anàlisis demos¬ 
tratius que ocuparien uns quants volums però, com que es tracta 
d’una defensa, he preferit fer-ne una breu exposició. 

A partir d’ara l’anàlisi es referirà a altres aspectes. 

C . - El capitalisme en relació amb la realitat social, 
el temps, la història i la civilització 

Aleshores, en quin lloc i temps de la realitat social i de la civi¬ 
lització podríem situar aquest sistema per donar-li el seu autèntic 
sentit oposat a l’economia? 

Per comprendre el capitalisme, seria interessant, d’una ban¬ 
da, analitzar els actes i problemes interns a la civilització al llarg 
de la història i, de l’altra, els conflictes i guerres desencadenades 
contra les forces anticivilització. 

Sóc conscient que faig massa èmfasi en aquest tema i que sóc 
massa reiteratiu. Me’n disculpo, però, per tal d’obrir nous horit¬ 
zons, cal que torni a fer, a grans trets, aquest repàs. 

1. - L’era comunal primitiva (des de l’home primitiu fins al 
final de l’últim període glacial, fa més de 20.000 anys) 

La societat humana ha viscut sota l’anomenat ordre comunal 
primitiu durant el 98,5 per cent de la història de la humanitat. 
Aquesta època també s’anomena Edat de Pedra o Paleolític, ja 
que les eines bàsiques es feien amb pedres tallades lleugerament. 
De vegades també se l’anomena època de salvatgisme, però soci¬ 
ològicament rep el nom d’ordre comunal primitiu. 

Durant aquest període es col·loquen els fonaments de la cul¬ 
tura econòmica; els aliments adquirits per recol·lecta o amb la 
caça es consumeixen de forma immediata, aprofitant-se també 
les fibres vegetals i la pell dels animals. Podríem dir que es tracta 
d’una primera forma d’hegemonia maternal ja que la dona-mare 
és predominantment l’autoritat responsable de les tasques orga- 
nitzatives del clan. 

L’objectiu principal, i contradictori, de la societat clànica és 
protegir-se dels perills que presenta l’entorn natural i aprofitar 
les possibilitats que ofereix per a l’alimentació. En aquestes con¬ 
dicions, la identitat clànica té un valor vital i resulta irrenunci¬ 
able. En aquesta fase encara no s’ha desenvolupat el concepte 
diferenciat dona - marit. A la dona se l’anomena paridora i el 
seu company no té rellevància fins al punt de ser desconegut. En 
aquest període es feia servir el llenguatge gestual, les comunitats 
s’assentaven a les ribes de rius i llacs, amb cabanyes construïdes 
sobre pilones de fusta o en coves. Se suposa que l’ésser humà va 
viure així durant uns dos milions d’anys al continent africà i cap 
a un milió d’anys a Àsia i Europa. En aquest període encara no 
s’han desenvolupat conceptes com els de pàtria , fronteres i pro¬ 
pietat. La pertinença a la comunitat es reflecteix en el clan i de 
vegades el clan està representat per un símbol amb forma de tò¬ 
tem. Cap al final de la quarta glaciació, la humanitat passa a l’era 
neolítica, malgrat que el nivell de desenvolupament és diferent 
en cada regió. 

2 . - L’Era Neolítica (entre el 15.000 i el 4.000 abans de Crist) 

En finalitzar la quarta glaciació i després d’un curt Meso- 
lític (edat mitjana de pedra), aproximadament fa 17.000 anys, 
es passa a una etapa de gran importància històrica anomenada 
Neolític (pedra nova), a causa del treball amb pedres polides i 
obsidiana, encara que la seva autèntica essència és la revolució 
agrícola i l’aparició de l’aldea, sobretot als contraforts del sistema 
Taurus-Zagros, que funciona com a principal corredor d’expan¬ 
sió. Aquesta societat establerta fa 10.000 anys, tal com mostren 

les proves arqueològiques, fa un gran salt a causa del peculiar cli¬ 
ma d’aquestes muntanyes, de l’existència de vegetació abundant 
i d’animals domesticables, un fet que augmenta les possibilitats 
alimentàries. Així apareixen les aldees, l’agricultura, el bestiar, 
el teixit i, a partir del 6.000 a. C., la terrisseria. En tota aquesta 
regió, que traça un arc des del Mediterrani fins a les muntanyes 
Zagros, es produeix un fort desenvolupament cultural -la cultu¬ 
ra de Teli HalaP 0 - que s’expandeix com una àmplia xarxa d’in- 
terconnexions. 

Tenint com a focus principal l’Alta Mesopotàmia, la societat 
experimenta una explosió d’avenços i de nous instruments de 
producció, una espècie de revolució industrial neolítica. La do- 
na-mare és alçada com a deessa-mare i probablement té un paper 
dominant en la formació de la nova societat, imprimint el ma¬ 
triarcat el seu segell a la societat clànica. D’una forma lenta però 
progressiva, comença a produir-se un xoc amb l’home. També es 
produeix el salt a la llengua simbòlica. Els grups semites, de pell 
fosca, ja no poden continuar tan fàcilment el seu camí cap a Àsia 
i Europa, un fet que va haver d’influir en la formació d’aquesta 
cultura. D’altra banda, una branca d’aquests pobles va aconse¬ 
guir passar al continent americà per l’estret de Bering, aproxima¬ 
dament entre el 12.000 a. C. i el 7.000 a. C., mentre altres bran¬ 
ques s’expandien per la Xina, Àsia Central i Europa Oriental. Els 
pobles indoeuropeus, de raça blanca, ubicats al centre del globus 
terraqui i de forma dominant el grup establert al Creixent Fèrtil, 
van tenir un paper preeminent i hegemònic a causa de les pecu¬ 
liars condicions climàtiques i alimentàries, conservant aquesta 
posició hegemònica fins a l’inici de la civilització. 

Aquesta cultura del Creixent Fèrtil també s’estendrà en di¬ 
recció a la Baixa Mesopotàmia cap al 6.000 a. C. i un mil·lenni 
després arribarà a la vall del Nil, als Balcans, Iran i les estepes al 
nord del mar Negre, des d’on passarà a Europa i la Xina passats 


80. El període de Teli Halaf va tenir lloc més o menys entre el 6.100 i 
el 5.500 a. C. en el que avui és el sud-est de Turquia, Síria i el nord d’Iraq; 
això no obstant, es troben evidències de la influència de Halaf per tot 
Mesopotàmia. 



El capitalisme és poder, no economia 


167 


uns mil anys més. Encara que s’accepti l’existència d’un Neolític 
a Xina amb una dinàmica i un desenvolupament propis, al meu 
parer, en la seva major part es tracta d’una cultura importada, 
tesi reforçada per les transferències en allò referent a la cria de 
bestiar i a l’ús de l’obsidiana. És cert que cada regió important de¬ 
senvolupa el seu propi Neolític, però la primera espurna va saltar 
al Creixent Fèrtil, en el focus principal. No es tracta d’una forma 
de colonialisme, d’invasions amb ocupació de territori; l’existèn¬ 
cia de grans extensions sense poblar donen peu a aquesta mena 
de relacions. L’existència d’aquest primer gran moviment global 
desenvolupat a partir d’aquesta base, amb efectes que perduraran 
per tot el món i fins i tot arribaran als nostres dies, és quelcom 
generalment acceptat des del punt de vista històric i sociològic. 

3 . - L’Era de la Civilització Sumèria ( 4.000 - 2.000 a. C.) 

La cultura El Obeid, desenvolupada a la Baixa Mesopotàmia 
entre el 5.500 i el 3.800 a. C. 81 en base a la cultura del Creixent 
Fèrtil, sobretot a la de Teli Hallaf, adquireix gran importància 
històrica ja que suposa el pas a la societat patriarcal, pels avenços 
tècnics en terrisseria, pel comerç i perquè aleshores s’inicien les 
primeres colonitzacions i campanyes militars per saquejar altres 
pobles. És el període que podríem anomenar proto-Uruk, en què 
el patriarcat suposarà la pèrdua d’importància de la deessa-mare, 
forçada a reconèixer de forma definitiva la superioritat de l’ho¬ 
me, donant pas així a una protocivilització. És el moment en què 
l’administració jerarquitzada adquireix gran desenvolupament 
i apareix un embrió de sistema administratiu de la civilització 
amb un triumvirat que, per primera vegada, fa acte de presència 
de forma influent. Els passos del xaman -una espècie de sacer¬ 
dot-, del xeic -experimentat regidor de la comunitat- i del cap 
militar -que exerceix la força física- es deixen sentir cada vegada 


81. Hi ha un acord general que la cultura d’Ubaid va començar abans 
del 5.000 a. C. i va acabar amb l’inici del període d’Uruk cap al 3.800 a. C. 

més a prop, deixant així la seva empremta en la cultura religiosa, 
política i militar d’Orient Mitjà. 

La importància històrica d’aquesta cultura està més que de¬ 
mostrada i, cap al 4.500 a . C., es deixa notar a l’Alta Mesopotà- 
mia, colonitzant fins a cert punt la cultura de Teli Halaf i arri¬ 
bant, com s’ha comprovat arqueològicament, les seves colònies 
fins a les actuals Maltya i Elazig. De la mateixa manera es trans¬ 
met aquesta cultura a les famílies dinàstiques de l’època. També 
s’han trobat proves de la seva acció destructiva, amb aldees ar¬ 
rasades intencionadament després de ser conquerides 82 . D’altra 
banda, el comerç es configura definitivament, ajudant així, pro¬ 
bablement, a crear la primera hegemonia de la història. 

És habitual anomenar aquest període (aproximadament del 
4.000 al 3.000 a. C.) “cultura d’Uruk”, una cultura que segueix 
el rastre d’El Obeid però que se’n distingeix per l’aparició de la 
ciutat-classe-Estat, és a dir de la civilització i de la història escri¬ 
ta, a més d’una transformació cap a la cultura patriarcal. D’al¬ 
tra banda, la necessitat de rec artificial a causa de les limitacions 
climàtiques de la Baixa Mesopotàmia, l’augment de la població 
que suposa aquesta agricultura de rec i l’aparició d’instruments 
i eines per al rec són condicions bàsiques per al procés d’urba¬ 
nització. Que una gran quantitat de població hagi de treballar 
conjuntament requereix resoldre el problema de l’abastiment de 
la mateixa manera que els sistemes i eines per al rec necessiten el 
desenvolupament de la producció manual, a més del fet que ciu¬ 
tats d’aquestes dimensions ja exigien una administració urbana 
i resoldre els problemes de legitimitat que presentava tal admi¬ 
nistració. També cal protegir-se dels pobles depredadors que feia 
temps que estaven actuant. Quan tots aquests factors s’ajunten, 
s’il·lumina la triada sacerdot, rei, comandant militar. L’epopeia 
de Guilgameix, escrita en honor del primer rei d’Uruk, reflecteix 
de forma exacta i explícita aquest instant de la història. 


82. Veure Michael Baizerman (2015): Dawn and Sunset: A tale of the 
Oldest Cities in the Near East. 

La ciutat és una infraestructura que desenvolupa la lògica, ja 
que genera gran nombre de problemes i aquests problemes, al 
seu torn, fan que es desenvolupin el pensament i, com a conse¬ 
qüència, els avenços en els instruments de producció, l’organit¬ 
zació de l’economia, l’administració políticomilitar i les classes. 
La societat urbana també supera els vincles ètnics i dinàstics, i 
atrau aquells que abandonen la tribu o la seva comunitat rural 
amb l’únic objectiu d’omplir la panxa, però també exclou gran 
part de la població a causa de la seva administració jerarquitza¬ 
da i patriarcal. A hores d’ara resulta inevitable que aparegui la 
divisió de classes, ja que les persones que per diferents motius 
han abandonat les tribus i els seus clans familiars integraran el 
segment de població format per treballadors dependents de l’ad¬ 
ministració de la ciutat. Aquesta divisió en classes, aquesta mena 
de relacions socials, seran un element clau en la cultura d’Uruk 
i l’Estat sorgirà com a prolongació natural de totes aquestes rela¬ 
cions urbanes. 

Una administració urbana no dóna peu a una gestió ètnica 
o familiar sinó que requereix una professionalitat que superi els 
llaços de sang. D’altra banda, necessita ser legitimada, acceptada, 
i per això acuden al seu auxili el sacerdot, la primera mostra d’Es- 
tat, i el temple, el primer embrió urbà. La concepció intel·lectual 
de la divisió en classes, de l’Estat i de la ciutat en tant que institu¬ 
ció és un producte de la mitologia i la religió. A la cultura d’Uruk 
es produeix una vistosa influència entre la cultura material i mo¬ 
ral, arribant la cultura moral i ideològica a amagar la material. La 
missió principal de la nova ideologia de l’Estat és fer invisibles les 
condicions materials, transformant-les en missatges lingüístics i 
continguts mentals amb l’objectiu que durin milers d’anys. Això 
és el que es mostra clarament a la societat sumèria: l’Estat adqui¬ 
reix sentit com a institució divina mentre els treballadors són 
serfs creats per Déu i els àngels ocupen l’estadi intermedi, entre 
l’Estat i la classe dirigida. La màxima autoritat personificada pel 
Déu principal i els secundaris ocupen el panteó, és a dir que re¬ 
presenten l’administració estatal superior i regular. Les antigues 
deesses, per la seva banda, queden reflectides en l’activitat de la 

dona durant la fase prèvia a la creació de la ciutat. El sistema ciu- 
tat-Estat-classe és recreat ideològicament, quedant així legitimat 
davant la població, formant un sistema metafísic completament 
diferent al món material i encobrint totes les relacions socials 
amb un llenguatge semimitològic i semireligiós. 

La recreació ideològica, que forma part d’una cultura moral 
d’immens valor, és una forma d’interpretació de qualsevol tipus 
de desenvolupament mental, inclòs el de la natura. Partint d’ella 
i sobretot utilitzant un llenguatge reflexiu, es podran inventar 
nous sentits i creences per a persuadir la gent; la vida es sacralit¬ 
zarà, és a dir serà viscuda ja dins d’aquest món legitimat. Davant 
d’aquest renaixement ideològic, gairebé perdrà sentit la pregun¬ 
ta: “Existeix un naixement real, material (físic)?” O bé, encara que 
se la consideri significativa, se la presentarà d’una altra manera. 

La revolució d’Uruk, la primera revolució urbana, és tan 
important com l’agrícola, és la font de la qual brolla el corrent 
principal; les aportacions posteriors no signifiquen altra cosa que 
llacs estancats o fonts el recorregut de les quals dependrà del cor¬ 
rent principal. És veritat que a la Xina i a l’Amèrica Central tam¬ 
bé té lloc una revolució urbana, però es tracta de cultures locals 
que s’assequen tot just néixer o bé de llacs estancats l’entorn dels 
quals molt poca gent pot aprofitar. Només el corrent principal o 
aquells que s’hi afegeixen poden ser considerats civilització. No 
existeixen civilitzacions pures. 

De fet, darrere la cultura d’Uruk s’hi amaga un llegat neolític 
de 10.000 anys. No ha baixat del cel en un cistellet! A aquesta 
nova cultura també la podríem anomenar civilització, el nom 
de la qual es podria interpretar com a urbanitat, una estructura 
material i moral que, d’alguna forma, defineix tota la civilització. 

De la pròpia cultura d’Uruk en surt el seu caràcter expansio- 
nista, perquè provoca el sorgiment continu de ciutats, que crei¬ 
xen en tots els sentits, augmentant la natalitat i, fins a cert punt, 
el trànsit de població entre elles. Però també augmenta la cultura 
camperola en el Creixent Fèrtil, en fundar-se aldees en cadena. 
Aquesta primera generació d’aldees agrícoles donarà pas a una 
autèntica allau a partir de l’any 10.000 a. C., estenent-se des de 

Çayonu a Ergani-Diyarbakir, a les ribes d’un afluent del Tigris, 
fins a Kirkuk, passant per Newala Çori, Urfa i Siwerek, a les ribes 
de PEufrates, i Çeme Xalan, a la vora del riu Batman. Es tracta 
d’un rebrot cultural similar al d’Uruk. El creixement de les ciu¬ 
tats dinamitza la competència i el comerç fins a convertir-se en 
l’activitat principal juntament amb l’agricultura i el transport a 
càrrec dels artesans. Aquesta competència entre ciutats porta im¬ 
plícita la qüestió de l’hegemonia, cosa que, al seu torn, implicarà 
la transició de la Ciutat-Estat a un protoimperi, en quedar totes 
les ciutats sota la jurisdicció d’una sola dinastia. 

L’activitat comercial d’Uruk provocarà un procés de civi¬ 
lització i colonització sobre els territoris del Neolític. D’acord 
amb les dades disponibles respecte a El Obeid, es pot dir que 
a Uruk va produir-se una expansió encara més àmplia i desen¬ 
volupada, especialment a les ribes de PEufrates, on es trobarien 
colònies d’Uruk molt desenvolupades 83 . Aquestes dades arqueo¬ 
lògiques 84 també mostren que a l’Alta Mesopotàmia va haver-hi 
tant un moviment de resistència contra Uruk com d’intercanvis 
comercials, sobretot al voltant de Teli Elalaf cap a Pany 3.500 a. 
C. Tal com mostra un gran nombre de troballes, la urbanització 
d’aquesta regió, amb fortes dinàmiques pròpies, va portar-se a 
terme al tercer mil·lenni abans de Crist. I aquests descobriments 
arqueològics, que no paren de produir-se, fan pensar que també 
va haver-hi transferències de cultura urbana des d’aquesta font 
primària fins a la Baixa Mesopotàmia com ja havia ocorregut 
amb Egipte, Ilam i Elarappa. Així s’aprecia especialment a la re¬ 
cent excavació de Gobekli Tepe (10.000 a. C.), propera a Urfa, on 
han aparegut elements que poden modificar les hipòtesis actuals. 


83. Per exemple Paul Kriwaczek constata: “.. .eren típics els terraplens, 
de deu peus de gruix, coronats amb torres de guàrdia i travessats per portes, 
doblats per un mur sòlid de pedres quinze peus per darrere, que protegien 
Habuba Kabira, una antiga colònia d’Uruk a la riba de PEufrates al nord 
de Síria.” Babylon: Mezopotamia and the Birtb fo Civilization 

84. The archeology ofPolitical Spaces: The Upper Mesopotamian Piedmont 
in the 2nd Millenium BCE de Domink Bonatz unifica els resultats més 
recents de la zona dels vessants de l’Alta Mesopotàmia. 

Aquí ha sortit a la llum, per exemple, una estructura que pot 
correspondre a un temple de dimensions descomunals per a una 
època en què encara no havien aparegut les aldees. Malgrat que 
encara no s’ha explicat la funció dels grans obeliscos que s’han 
trobat, és obvi que corresponen a una cultura molt desenvolupa¬ 
da. Noves investigacions podrien provocar un desplaçament de 
l’epicentre cultural d’aquesta època. 

Només una cultura forta podia fer front a una expansió, la 
d’Uruk, que segurament ja havia començat derivada del període 
El Obeid. I aquesta capacitat de resistència, que es manté davant 
les onades migratòries del nord i del sud al Mesolític i al Neolític, 
potser indica que existia una estructura cultural. 

La desintegració de la cultura d’Uruk en una altra cultura 
local demostra la força de l’adversària, un procés que, en el fons, 
continua en l’actualitat. La força d’Uruk radicava en el seu siste¬ 
ma productiu i en l’Estat, una situació que podríem considerar 
com el primer precedent d’allò ocorregut a Holanda i Anglaterra. 

Al meu parer, la cultura de l’Alta Mesopotàmia, Egipte i Ilam 
(sudoest d’iran) va aconseguir frenar les primeres expansions d’El 
Obeid i Uruk amb cultures urbanes pròpies. I, a mesura que es 
produeixen nous descobriments arqueològics, es demostra que 
des del tercer mil·lenni va accelerar-se el desenvolupament urba¬ 
nístic en aquests tres focus històrics, dels quals sortirien sengles 
afluents al gran corrent de la civilització. 

Encara és més important allò ocorregut a les ciutats perifèri¬ 
ques i en zones rurals durant l’etapa final d’Uruk (cap al 3.000 
a. C.), en el moment d’aparèixer la primera dinastia a conse¬ 
qüència, probablement, dels conflictes interurbans. Les compo¬ 
sicions líriques Nipur i la Maledicció d’Accad parlen de ciutats 
destruïdes i cremades. Com fa pensar en el que passa actualment 
a Bagdad i als seus voltants! La primera i segona etapes d’Uruk 
arriben fins al 2.350 a. C., quan comença la dinastia de Sargon, 
que pot qualificar-se com el primer emperador fins al 2.150 a. C. 
Sargon és enaltit per haver dominat el Creixent Fèrtil de forma 
sanguinària, amb fets de gran ferocitat que són presentats com 
a glorioses campanyes que l’omplen d’honor. També està escrit 

que va converir Accad en la capital del seu imperi i que el seu 
nom sumeri, d’origen amorrita, es refereix als pobles “esparra¬ 
cats” procedents del desert aràbic. Al 2.150 a. C., un altre poble 
procedent de les muntanyes Zagros, sota el lideratge de Gudea, 
acabarà amb Accad i fundarà un nou regnat que, al seu torn, serà 
substituït un segle després per la tercera dinastia d’Uruk que amb 
prou feines durarà un segle més. 

La història ens mostra que cap al 1.950 a. C. s’inicia l’era glo¬ 
riosa de Babilònia i, amb ella, una interessant competència entre 
ciutats. Els sumeris representen la principal societat que crea la 
civilització, i quan dic “principal” em refereixo al sentit d’origen 
o font de la civilització. Es tracta d’un poble que probablement 
procedeixi del Creixent Fèrtil, que va assolir una posició autò¬ 
noma. Es troba més a prop del grup lingüístic ari, es diferencia 
clarament del semita i té forts xocs amb els amorreus, igualment 
semites. De fet, és molt probable que el propi Sargon fos d’ori¬ 
gen semita, havent aconseguit càrrecs militars i administratius 
després de formar-se la cort de Sumer. D’altra banda, els gutis, 
aris i pobles procedents de les muntanyes Zagros es vinculen al 
sumeris com a aliats. Resulta, en aquest sentit, molt significatiu 
que a l’Iraq d’avui es presenti un panorama molt semblant. 

En conclusió, el naixement i desenvolupament de la civilit¬ 
zació es produeix de forma sanguinària, colonial, hegemònica, 
amb la construcció però també destrucció de ciutats fins al 2.000 
a. C. Amb l’agricultura de rec, en què treballen els esclaus única¬ 
ment a canvi d’omplir els seus estómacs, l’artesania i el comerç 
amb les ciutats veïnes i regions neolítiques es produirà una acu¬ 
mulació d’excedents, un mode de producció que donarà forma 
a la civilització, a un sistema divinitzat pels governants amb una 
enlluernadora cultura moral mentre s’humilia els esclaus defi- 
nint-los com a excrements dels déus. Aquesta concepció de la 
vida material queda clarament reflectida en les primeres epope¬ 
ies, el llenguatge de les quals permetrà interpretar tots els aspec¬ 
tes de la vida. Així, la deessa-mare, que personifica la creació, sor¬ 
girà d’una costella dreta de l’home, reflectint d’aquesta manera 
la dependència definitiva de la dona-mare. A partir de llavors, la 

vida s’entendrà i serà interpretada a través de llenguatge utilitzat 
per aquestes epopeies. 

L’autèntica vida material, al contrari i fins a l’actualitat, no 
ha pogut crear el seu propi llenguatge; en alguns moments de 
l’antiguitat s’intenta donar una explicació de la realitat, però en 
un estil espès que no entén ningú, imposant-se, per tant, el silen¬ 
ci i la pèrdua de sentit. No oblidem aquesta incapacitat de tenir 
habilitat narrativa, de crear un llenguatge de la realitat! 

4 . - L’era de la civilització babilònia i assíria 85 

(. 2.000-300 a. C.) 

És més que manifesta la similitud i contemporaneïtat entre 
aquestes dues civilitzacions, malgrat les seves diferències en al¬ 
guns aspectes temporals o geogràfics. Ambdues irrompen a la 
història en el moment que es desempalleguen de la dinastia su- 
mèria, i és molt probable que ambdues tinguessin un origen se- 
mita amorreu i que haguessin compartit una civilització comuna 
amb la dinastia accàdia. La similitud de les seves llengües i cultu¬ 
ra, així com les abundants fonts escrites 86 així ho avalen. 

Nippur 87 , on es diu que va sorgir el primer sistema d’educa¬ 
ció acadèmica, va ser la darrera època gloriosa de Sumer. La seva 
destrucció, probablement a mans dels accadis, i el sorgiment a les 
seves proximitats de Babilònia, amb forta influència de la llengua 
i cultura accàdies, pot considear-se l’inici d’una nova civilització. 
El fet que després del tercer període d’Ur, l’últim sumeri, Babi¬ 
lònia es vagi apoderant, una darrere l’altra, de les ciutats de la 
regió no fa més que confirmar el nou panorama. L’accadi passa 
a ser l’idioma d’aquesta nova civilització, utilitzat en el comerç 

85. En el primer volum d’aquesta obra, titulat Orígens de la civilització 
(2016, Editorial Descontrol/Editorial Bauma), s’hi troba un anàlisi més 
profund d’aquestes civilitzacions. 

86. Com per exemple les Set Tauletes, conegudes com Enúma Elisb. 

87. En l’actualitat Niffer, o Nuffar, al sud-est d’Iraq. Nippur va ser 
un dels llocs habitats més duradors, començant en el període prehistòric 
Ubaid (5.000 a. C.) i arribant fins als voltants del 800 d. C. (Gibson 1992) 

i el sistema polític, estenent-se per totes les regions per, sota el 
nom d’arameu, convertir-se en la llengua vehicular del món 
conegut, de forma molt semblant a l’anglès en l’actualitat. La 
cultura accàdia rep l’herència sumèria en allò referent a la civilit¬ 
zació, produint-se també transformacions de caràcter mitològic, 
com ocorre amb l’ascens del déu Marduk, mentre que l’epopeia 
Enüma Elish és la més important de l’època. Marduk és el déu 
principal d’un món en què la deessa-mare queda totalment anul- 
lada davant d’un home sacralitzat. Marduk forma part de la ma¬ 
teixa genealogia de déus: el Gudea dels aris indoeuropeus, del 
que procedeix el nom Jueda, que encara es fa servir en llengua 
kurda (Xwedè), el Got dels gots germànics, el Zeus grec, el Júpi- 
ter romà, el Braman indi, el xinès tao o Alà a la cultura àrab. 

Les similituds culturals del període de civilització es mostren 
en aquestes denominacions divines. No és, en aquest sentit, cap 
casualitat que el nom de tots els déus sorgeixi en aquest perío¬ 
de -cap a l’any 2.000 a. C.- com a reflex d’un transfons cultural 
comú, divinitzant simbòlicament l’hegemonia d’un home tirà i 
astut que arrabassa a la dona-mare la seva economia domèstica. 
La deessa-mare, la Ishtar o Istar semita i dels aris, la Inanna sumè¬ 
ria, la Kibele hitita o la Kali índia es van apagant mentre la figura 
de l’home s’il·lumina. Aquest mil·lenni suposa una humiliant 
derrota, fins i tot cultural i lingüística, de la dona, que és expul¬ 
sada als soterranis de la societat. L’esclavitud de la dona com a 
gènere antecedeix la de l’home o l’ètnica, situant el gènere feme¬ 
ní en un estat de prostració, maleïda, humiliada, condemnant-la 
a la mortalitat, sense respecte ni veu en allò referent a la cultura 
material i moral. Aquesta és la base cultural per a la degradació 
de la dona i la seva il·limitada apropiació per part del marit-ho- 
me. La posició de la dona a les societats àrabs i en altres societats 
de la mateixa cultura no fa més que confirmar aquesta valoració. 
Els crims d’honor només són un petit exemple d’aquesta cultura. 

L’era de Babilònia és preeminent respecte la d’Asur, essent 
molt significatiu el retrocés progressiu de l’espai civilitzacional 
en direcció a la Mesopotàmia septentrional. Babilònia es trobava 
més al sud de l’actual Bagdad mentre que Asur, nom que tam- 

bé respon a una divinitat, estava pròxima a Mosul, on resorgiria 
amb el nom de Nínive. 

Babilònia destaca per algunes característiques històriques. 
Assimila la cultura de Nippur, l’última capital cultural sumèria, 
i es considera que va ser epicentre de totes les societats, cultures 
i intel·lectuals de l’època. La torre de Babel, on es parlaven 72 
llengües, no és un mite, és una realitat; més ben dit és una mitifi¬ 
cació de la realitat. El període més gloriós de Babilònia, del 1.900 
al 1.600 a. C., pren forma d’imperi, aconseguint dominar totes 
les regions civilitzades. Hammurabi va ser, després de Sargon, 
l’emperador més famós i les seves “lleis”, malgrat continuar amb 
una tradició legislativa anterior, van deixar una empremta histò¬ 
rica. Queda clar que la legislació de la civilització, tant la religio¬ 
sa com la jurídica, porten l’empremta d’Hammurabi. Aquest va 
dominar, després de guerres sagnants, totes les ciutats, imposant 
una hegemonia despietada als pobles i cultures veïnes. Si els reis 
d’Egipte s’anomenen faraons, els de Babilònia i Assíria reben el 
nom de nimrud. 

La fugida d’Abraham des d’Ur, narrada per l’Antic Testa¬ 
ment, s’explica per l’opressió dels nimrud babilonis, on Ham- 
murabi va governar entre els anys 1.700 i 1.650 a. C., època en 
què segons es creu va realitzar una fugida històrica. Abraham era 
el cap d’un poble compost per un gran nombre de comunitats 
agrícoles, ramaderes i comercials dels voltants d’Urfa, una zona 
de transició, tal com passa avui, entre les cultures ària i semita. 

La importància històrica i el simbolisme míticoreligiós 
d’Abraham i el seu poble és degut al fet que se’l considera l’ori¬ 
gen de les tres religions monoteistes, ja que pràcticament totes 
les religions reben la seva influència. Se suposa que va haver-hi 
molts pobles i ciutats que presentarien resistència als nimruds de 
Babilònia, és a dir a les autoritats urbanes i regionals que posse¬ 
ïen aquest càrrec i que durant l’època d’Hammurabi van dur a 
terme l’administració més autoritària de totes. Sembla lògic que 
aquests pobles, fins i tot ciutats i aldees, encara amb gran influ¬ 
ència de l’ordre comunal, presentessin resistència i intentessin 
rebel·lar-se davant les imposicions imperials, sense importar-los 

els raonaments del monarca ni el suposat origen diví que deia te¬ 
nir. Els pobles que no coneixen l’esclavitud difícilment es deixa¬ 
ran esclavitzar i, de vegades, s’arrisquen a l’aniquilació abans que 
acceptar aquesta esclavitud, com ha ocorregut en innumerables 
exemples històrics. 

La religió i el relat d’Abraham simbolitzen, en aquest sentit, 
la cultura de resistència al nimrud. Si el primer episodi d’aquesta 
cultura de resistència té lloc cap al 1.700 a. C., el segon el prota¬ 
gonitza Moisès davant dels faraons d’Egipte a partir del 1.300 a. 
C. És a dir, hi ha una cultura de resistència als pobles vinculats 
a Abraham i aquestes comunitats, tractades com a semiesclaves, 
intenten, com ell, escapar de l’esclavitud qüestionant l’autoritat 
del faraó. Aquesta tradició, que acaba conformant-se com una 
nova cultura contra els faraons i els nimruds, contra uns pode¬ 
rosos sobirans que es representen a si mateixos com a reis-déus, 
acabarà fundant el poderós regne sobre l’actual territori d’Isra- 
el-Palestina entre els anys 1020 i 900 a. C. amb David i Salomó, 
després d’haver estat liderat per destacats sacerdots que van suc¬ 
ceir a Moisès, començant pel seu germà Aaron, Samuel I i II, Isa- 
ïes i altres molts profetes. Per tant, hem d’interpretar amb molt 
de compte aquesta històrica tradició del poble hebreu perquè, en 
cas contrari, no podrem interpretar adequadament tots els casos 
de rebuig i revoltes contra la mateixa. I, quan dic tots, incloc els 
moviments ideològics, mitològics, filosòfics, religiosos, polítics, 
físics, econòmics, jurídics, ètnics i nacionals. 

Aquest primer període babilònic conclou cap al 1.596 a. C. a 
mans dels cassites, un poble l’origen del qual cal situar en la sig¬ 
nificativa aliança entre hitites i hurrites. Es tracta d’un assumpte 
poc tractat pels historiadors, però que té una importància clau 
per comprendre la història dels pobles de la regió. No devia ser 
fàcil, i devia requerir una forta consciència d’oposició per vèn¬ 
cer una tradició política, cultural i militar tan dominant com 
la babilònica. De fet, allò que fa la tradició abrahàmica és una 
successiva emigració més que una fugida, però, tan bon punt tro¬ 
ba l’oportunitat, crea el seu propi poder polític. També és d’una 
importància fonamental que en aquesta situació ja existís una 

tradició federativa entre els pobles de les muntanyes Zagros du¬ 
rant els períodes d’Uruk i Ur, una tradició que va acabar per es¬ 
tendre’s pel Taurus i va personificar l’insigne Gudea, el famós rei 
dels gutis, que va acabar amb la dinastia accàdia cap al 2.050 a. C. 
La història no parla gens o gairebé gens d’aquests fets, però això 
no vol dir que no siguin de gran interès i un àmbit important on 
aturar-se i investigar. 

És altament probable que diferents comunitats haguessin for¬ 
mat una àmplia xarxa de pobles a través de federacions o unions 
polítiques estables davant d’una amenaça comuna. Aquestes co¬ 
munitats crearan una cultura agrícola molt més sòlida davant 
del colonialisme cultural de El Obeid, i davant del colonialisme 
polític i comercial d’Ur i Uruk, situant-se al llindar de la urba¬ 
nització, fins i tot arribant a fundar ciutats, com es dedueix del 
ja citat descobriment de grans temples a Gobekli Tepe (Urfa). 
Aquells que van crear aquesta cultura cap al 10.000 a. C. podrien 
haver creat fàcilment una cultura urbana abans que Uruk i Ur. 
La seva arquitectura i símbols mitològics així ho indiquen. 

Sembla que aquests pobles, als quals els sumeris generalment 
es refereixen com a hurrites ja al 3.000 a. C., van fundar cap al 
1.650 a. C. dues importants unions polítiques. D’una banda amb 
els hitites, amb Hattushah i Kanish com a centre, situats més al 
nord, i de l’altra amb els mittani amb capital a Washukani -en 
kurd Xweshkani (bella font)-, actualment Sere Kaniye, ciutat 
fronterera entre Turquia i Síria. La part síria conserva el seu nom 
kurd, mentre que la turca va ser rebatejada com Ceylanpinar, 
si bé els kurds continuen anomenant-la pel seu autèntic nom. 
Diferents documents mostren que Mittani va estendre’s des de 
Kirkuk i les muntanyes Zagros fins a Teli Alal i les muntanyes 
Amanos, arribant a ser la tercera força política i cultural junta¬ 
ment amb els egipcis i hitites cap a l’any 1.400 a. C. Els mittani 
van compartir llengua i cultura amb els hitites. Entre ells existien 
estrets llaços consanguinis i van establir-se matrimonis polítics 
(Shupiluliuma, emperador hitita, diu a Matizava, príncep de 
Mittani: “T’he entregat la meva filla; dirigirem la regió plegats 
com a homes”). Els jeroglífics d’Egipte també parlen del poder 

de Mittani i en els seus palaus també s’hi van casar dones de Mit- 
tani, entre elles ni més ni menys que la famosa Nefertiti. 

També és coneguda la reina hitita Puduhepa, d’origen hurri- 
ta. Semblen la darrera empremta deixada per la dona a la cultura 
de la regió. La branca meridional dels hurrites va estar composta 
inicialment per gutis i cassites, i després pel nou sistema polític 
mittani. En llengua sumèria, “hurri” significa “muntanyenc”, de¬ 
nominació que es continua emprant avui en dia. El més impor¬ 
tant és que, segons les fonts més rellevants, per referir-se a tots 
els reis i prínceps de l’anomenat Estat hitita s’utilitza el nom de 
Hurri i les dones amb què es casen sempre són princeses hurri¬ 
tes. Al meu parer, els mittani tenien una organització semblant 
a una confederació als contraforts de les muntanyes Taurus-Za- 
gros, mentre que els hitites, la segona branca dels hurrites, s’or¬ 
ganitzen al nord de la serralada Taurus arribant al mar Negre, 
dotant-se d’una primitiva estructura imperial, un fet que confir¬ 
men la seva base cultural, els vincles de parentesc, les relacions 
diplomàtiques i, sobretot, l’aliança hitito-cassita. 

Podríem concloure que va ser aquest esperit de resistència 
per tota la part septentrional, i la conseqüent unió política, allò 
que va posar fi al primer període babilònic. Babilònia, durant 
el seu segon període (1.600-1.300 a. C.), està regida per aquesta 
unió política o té una administració conjunta sota un esperit de 
convivència continuant la seva projecció com a centre cultural i 
comercial més gran de l’època. Com el París d’avui en dia. 

La cultura babilònica ha deixat empremta en els tres llibres 
sagrats. Babilònia és, al mateix temps, enclavament comercial, 
ciutat universitària i cosmopolita, multicultural, mosaic de cre¬ 
ences i civilitzacions de l’època. Allà van desenvolupar-se tots 
els jocs polítics, comercials i dels serveis d’intel·ligència, conver¬ 
tint-se també en un focus de complots tal com passa al Londres 
actual. 

El tercer període de Babilònia (610-330 a. C.) comença amb 
la destrucció de Nínive l’any 612 a conseqüència de l’aliança es¬ 
tablerta amb els medes, quelcom que també s’assembla a l’ali¬ 
ança kurdo-xiïta actual, i finalitza amb la conquesta de la regió 

per part d’Alexandre Magne cap al 330 a. C. A aquest període 
pertany el regnat de Nabucodonsor, Púltim gran imperi meso¬ 
potàmic. A partir d’aquesta data, Mesopotàmia anirà perdent el 
seu paper com a focus d’atracció internacional. Després d’haver 
amassat tota la cultura de la humanitat a les conques del Tigris i 
de l’Eufrates, en els seus corrents secundaris, valls, muntanyes i 
planures que van ser epicentre de la història durant aproximada¬ 
ment 15.000 anys i després d’haver-la estès a tots els continents, 
es prepara avui en dia per a una nova etapa, i és cert que amb 
gran fatiga però també amb molta esperança. 

El període assiri també es podria dividir en tres subperíodes. 
Assíria és una de les potències polítiques, militars i comercials 
més poderoses de l’Antiguitat, la baula intermèdia entre Sumer 
i la civilització grecoromana, essent recordada per la seva dinà¬ 
mica comercial però també pel caràcter sanguinari de la seva 
tirania. La seva destrucció va ser celebrada per tots els pobles 
d’Orient Mitjà, inclòs el seu propi poble, ja que suposa la fi del 
despotisme, dels nimruds i dels faraons. 

La primera etapa (2.000-1.600 a. C.) suposa l’ascens de l’aris¬ 
tocràcia comercial i, amb freqüència, comerciants i poder polí¬ 
tic formen una espècie de monopoli representat per la mateixa 
persona, cosa que ja de per si crida l’atenció. Es podria dir, fins i 
tot, que el monopoli del poder políticomilitar va sorgir a Assíria, 
però també que es basa en l’herència i experiència comercial de 
El Obaid, Uruk, Ur i Babilònia; és a dir, van seguir el seu rastre 
i van desenvolupar el comerç a totes les zones de la civilització 
incloses les societats nòmades i les agrícoles de les zones pròxi¬ 
mes que encara es trobaven al Neolític. Igualment, van establir 
colònies comercials a les principals regions d’influència, van arri¬ 
bar a acords comercials (capitulacions) i van utilitzar una àmplia 
xarxa de rutes de caravanes; es tractava d’una civilització amb 
una alta consciència comercial que exercia la força de forma des¬ 
pietada per tal de garantir totes aquestes relacions estratègiques. 
Nínive, com si fos Amsterdam a Holanda, va omplir-se d’or i de 
plata. A Nínive i les ciutats circumdants s’aixequen centres tèxtils 
i els palaus més famosos de l’època, i de la mateixa manera que 

Amsterdam competeix amb París, Nínive (Asur) ho fa amb Babi- 
lònia: competeixen, hi ha una influència mútua, esclatant entre 
si conflictes econòmics, comercials, polítics i militars, però cap 
de les dues aconsegueix dominar l’altra definitivament, malgrat 
produir-se aquest domini recíproc de forma cíclica. 

El segon període (1.600-1.300 a. C.) manté el seu caràcter co¬ 
mercial, però sota domini de l’aliança entre Mittani i Babilònia. 
En el tercer període (1.300-600 a. C.), Assíria arriba a ser la po¬ 
tència més temible d’aleshores, construint una autèntica estruc¬ 
tura políticomilitar. Llevat d’Urartu, no deixa lloc sense ocupar 
ni amenaçar, inclosa Egipte. Amb Assíria, els diferents pobles 
passen pels sofriments més grans i podria qualificar-se com el 
període més sanguinari de la civilització. Es vanaglorien amb 
orgull d’aixecar castells i ciutats amb els caps dels seus enemics 
decapitats. Els pobles i ètnies no esclavitzats són exterminats. No 
se’n salva ni Egipte, i el Regne d’Israel és arrasat. Assíria es con¬ 
verteix en una potència mundial semblant als EUA a l’actualitat 
i aquest egoisme característic dels imperis arriba a l’extrem amb 
ella. No existeix cultura de reconciliació, de convivència pacífica 
ni tampoc s’ha de menysprear el paper que va poder tenir la cre¬ 
ació d’una tradició imperial. 

També són d’origen hurrita els que van tenir un paper deter¬ 
minant en la destrucció d’Assíria. Els mittani no els deixaven ni 
respirar. Les tribus nairi -en assiri, “el poble de l’aigua”- suposen 
un llarg període de resistència, organitzant-se en confederacions 
tribals a l’actual Botan (1.200-900 a. C.); després entre en escena 
Urartu, que combat els assiris des del 870 a. C. fins a la destrucció 
del seu imperi l’any 612 a. C. Són tres segles de resistència que 
van donar pas a una organització política poderosa i centralitza¬ 
da amb capital a Van que deixarà empremta a la història. Al co¬ 
mençament, la llengua assíria és la dominant però barrejada pro¬ 
bablement amb elements hurrites, armenis i caucàsics. Aquesta 
estructura lingüística reflecteix precisament aquest mosaic de 
resistències. S’entén que aquests pobles, que comparteixen el ma¬ 
teix espai geogràfic, van formar aquesta poderosa organització 
política per tal de fer front a un enemic comú. També és el perí- 

ode en què entren en escena els escites, d’origen caucàsic. Dels 
urartu, en sabem que eren mestres en l’art de la forja i que van 
desenvolupar la fabricació d’armes, utensilis i atuells de bronzes. 
Però es comprendrà millor la importància dels seus avenços en 
el terreny de l’arquitectura, sobretot en la construcció de fortifi¬ 
cacions, i perquè derrotaven els assiris amb freqüència. Urartu 
no va aconseguir cap victòria definitiva sobre els assiris, però va 
tenir un paper clau en el seu progressiu desgast. La profunda 
empremta que ha deixat a la història de la civilització difícilment 
s’esborrarà. 

La derrota definitiva d’Assíria al 612 a. C. va ser possible a 
causa de la diplomàcia de sotamà entre Babilònia i la Confede¬ 
ració Meda, després d’àrdues negociacions amb els sacerdots me- 
des, els mag (mags), paraula que en kurd significa “llar de foc”. 
És aleshores quan comença el període meda i la tercera era de 
Babilònia. 

La conclusió més important que es podria deduir del funci¬ 
onament de la civilització assíria és la fusió entre el monopoli 
comercial i el políticomilitar, de la forma més important de la 
història de la civilització; a més de ser, abans que l’imperi Persa, 
la principal baula amb les civilitzacions d’Egipte, Xina i l’índia. 
Els assiris van crear tot un sistema comercial, una espècie de glo- 
balització en què s’apropia d’un llegat dels pobles acumulat amb 
mil i un sofriments, utilitzant un sistema de terror sense pre¬ 
cedents i un monopoli comercial imposat per factors externs a 
l’economia. És obvi que el monopoli comercial no pot funcionar 
sense l’Estat. A més, en aquest període el comerç adquireix per 
primera vegada tant pes com l’agricultura davant dels monopolis 
anteriors, que estaven totalment vinculats al sistema esclavista. 
El monopoli comercial, en tant que capitalisme, ocupa dins de la 
civilització el paper d’una força explotadora més eficient que la 
confiscació de l’excedent agrícola per part del monopoli polític. 
Es pot dir, fins i tot, que l’administració imperial encaixa més 
amb el comerç que amb l’agricultura, ja que la seguretat de les 
rutes comercials de llarg recorregut és imprescindible, cosa que 
només l’estructura imperial és capaç de garantir. En aquest sen- 


El capitalisme és poder, no economia 


183 


tit, ni tan sols cal esmentar que la violència utilitzada augmen¬ 
tarà de forma indirectament proporcional a la resistència de les 
societats davant les noves imposicions econòmiques. 

També està clar que per a una economia són útils tant l’agri¬ 
cultura com el mercat, el petit comerç, l’artesania i gran nombre 
de sectors privats independents, i que no són imprescindibles els 
monopolis polític, militar, comercial ni econòmic. Això ens por¬ 
ta a preguntar-nos: Si no hagués aparegut Asur, s’hauria parat el 
desenvolupament econòmic? Més aviat sembla que un entorn de 
pau hauria generat una vida econòmica més diversa i positiva. 
L’Estat, en tant que administració oposada a la democràcia, és 
una força que destrueix l’economia i la societat a través de les 
guerres i les confiscacions que porta a terme. No estic qüestio¬ 
nant la necessitat de les ciutats i la formació de classes socials 
sinó el nexe tirania-civilització, una tirania disfressada ideològi¬ 
cament com quelcom sagrat, que ha aixecat grans muralles po¬ 
lítiques i militars al seu voltant. Vull repetir que, encara que la 
civilització, en tant que procés urbà, té aspectes positius, ha estat 
transformada, adulterada, convertida en quelcom negatiu, trans- 
formant-la en un gran obstacle retrògrad i conservador. Coordi¬ 
nar una administració és una cosa però el monopoli, la tirania i 
l’espoli en són una altra de molt diferent. 

La fusió del monopoli polític, comercial i econòmic no és 
quelcom exclusiu del capitalisme; la civilització construeix aques¬ 
tes mateixes bases des dels seus inicis, juntament amb el procés 
d’urbanització i les famílies dinàstiques, i aquests tres monopolis 
han existit fins als nostres dies com si es tractés d’una cadena 
indestructible, assetjant i destruint els aspectes positius de la soci¬ 
etat i el seu desenvolupament democràtic; però continuem amb 
les altres baules de la cadena. 

5 . - Les civilitzacions egípcia, índia, xinesa, hitita i fenícia 

Aclarir l’aportació d’Egipte, l’índia i la Xina al corrent prin¬ 
cipal de la civilització demana un gran treball però aquest no 
és el lloc on fer-ho. Això no obstant, seria aclaridor explicar per 

què l’agricultura té tant pes i per què no van ser capaços de su¬ 
perar els seus límits regionals. Estic convençut que internament 
eren societats molt desenvolupades i que el fet que ja haguessin 
perdurat durant tant temps era degut a que no van recórrer a un 
monopoli econòmic, i molt menys a un monopoli comercial de 
llarga distància i que aquest monopoli tampoc no va tenir grans 
possibilitats de formar-se a causa de la seva estructura agrícola i 
a la quasi completa falta de comerç exterior. En aquest sentit, el 
monopoli polític podia durar més en la mesura que no estava 
vinculat a l’econòmic. També és cert que les potències político- 
militars són menys qüestionades perquè prevenen del perill exte¬ 
rior i, malgrat que també són monopolis de tributació econòmi¬ 
ca, no estan asfixiades pel domini econòmic. 

Egipte, en la mesura que va influir en la cultura grecoroma- 
na, va contribuir a la cultura i civilització europees. Respecte a 
l’Àfrica, va influir tan poc que és com si no hagués existit com 
a cultura, no va tenir cap gran participació en el comerç i va 
quedar aïllada d’Orient Mitjà. Probablement fos un dels primers 
exemples de socialisme. Cap exemple semblant ha tingut tanta 
influència com el d’Egipte. Va participar plenament a la civilit¬ 
zació de l’Edat Mitjana a través d’Orient Mitjà, mentre l’índia i 
la Xina només van fer-ho parcialment. L’islamisme va tenir un 
paper essencial en incorporar elements d’aquestes tres civilitzaci¬ 
ons i portar-los a Europa. Pel que fa als hitites, no cal cap apartat 
propi. En tant que aliat d’hurrites i mittanis, van estendre la ci¬ 
vilització per l’Anatòlia i, a través de les costes del mar Egeu, van 
contribuir al nou impuls de la civilització a la península grega, 
almenys de forma tan significativa com fenicis i egipcis. També 
van frenar l’expansió territorial d’Egipte sobre Síria, i van influir 
en la detenció de l’expansió territorial d’Assíria i anteriorment la 
de Babilònia. 

Per la seva banda els fenicis, una ètnia assentada al Mediterra¬ 
ni Oriental, van omplir el buit comercial deixat per Egipte, inca¬ 
paç de crear una xarxa comercial a llarga distància, i van expandir 
la cultura d’Orient Mitjà i Egipte a Europa, portant l’alfabet i 
les tècniques de la construcció naval, entre altres, als grecs. Els 

fenicis van ser els primers que van aconseguir establir colònies 
comercials a tots els punts del Mediterrani. També van construir 
els primers ports i van ser molt importants pel que fa al trasllat 
de valors de cultura moral; la seva influència a la història de la 
civilització és tan important com la d’Urartu. 

L’aportació del regne d’Israel, d’altra banda, queda circums¬ 
crita sobretot a aquest aspecte moral i el més important és que 
de la tradició hebrea en sorgeixen les religions monoteistes; com 
si davant dels Estats materials de Sumer i Egipte hagués tingut la 
necessitat històrica de crear un Estat moral. La tradició hebrea 
no s’ha de mirar des de la perspectiva jueva. Els comerciants ju¬ 
eus s’afiancen sobretot en el sector monetari, però en el terreny 
moral hi trobem profetes, escriptors, pensadors i intel·lectuals. I 
el fet que assolissin un gran desenvolupament en ambdues bran¬ 
ques va influir profundament la història de la civilització mun¬ 
dial. Per conèixer completament la civilització cal analitzar tots 
els aspectes de la tradició sumèria, egípcia i hebrea. En aquest 
sentit, explicar Europa basant-se únicament en l’Edat Mitjana i 
parcialment en la grecoromana no és sostenible; es tracta d’un 
gran error, amb greus conseqüències que tractaré més endavant. 

6 . - L’era medopersa (700-330 a. C.) 

La influència dels medes a la civilització és bastant descone¬ 
guda. D’origen hurrita, formen una branca dels pobles aris em¬ 
parentada amb els perses, viuen a les muntanyes Zagros i un dels 
seus signes identitaris és la seva capacitat de resistència davant 
l’opressió assíria. Els mags, els seus sacerdots, tenen un paper im¬ 
portant en l’educació i l’administració, i cap al 700 a. C. formen 
una unió confederal allà on actualment conflueixen les fronteres 
d’iran, Iraq i Turquia. De vegades tenen relacions amistoses i al¬ 
tres vegades conflictives amb els escites del Caucas. La seva vic¬ 
tòria sobre els assiris l’any 612 a. C. va fer créixer el seu prestigi i 
va obrir-los nous horitzons, derrotant els frigis a les ribes del riu 
Kizilirma l’any 585 a. C. Va ser entre els mags on va sorgir Zara- 
tustra, un gran savi, que genera una religiositat que constitueix 

un fenomen de gran calat ètic. El zaratrustianisme no és del tot 
una religió ni tampoc una filosofia. Malgrat diferir de la tradició 
abrahàmica, va haver-hi una gran influència recíproca, sobretot 
sota el regnat de Nabucodonsor, l’emperador babilònic, que va 
deportar els fills d’Israel a Babilònia l’any 595 a. C. La civilització 
grega també dóna als medes més importància que als perses, es¬ 
sent el poble més citat per Heròdot a les seves Històries. Al 559 a. 
C., com a conseqüència d’una traïció interna, els perses aquemè- 
nides prenen el control del sistema polític meda. Cir, fundador 
d’aquesta dinastia, s’havia criat a la cort meda 88 . Tant medes com 
perses són components i cofundadors d’aquest gran imperi errò¬ 
niament conegut només com a persa. 

Aquest imperi medo-persa va posar en marxa, en el termini 
de tres segles, el major sistema polític de l’època, formant un se- 
miestat amb un vast territori, dividit en 22 províncies, que s’este¬ 
nia des d’Egipte fins a l’índia -conquerida cap al 515 a. C.- i des 
de la Xina fins a la península grega. Les seves principals contribu¬ 
cions a la civilització, a més de valorar la tradició ètica, van ser la 
creació de la burocràcia, un bon sistema de correus, una xarxa de 
calçades i l’exèrcit més gran i més ben preparat de l’època. 

Malgrat que va ser en aquesta època quan va aparèixer la dico¬ 
tomia Orient-Occident, va produir-se una influència recíproca i 
la civilització grega va agafar uns quants elements culturals de 
medes i perses. Per exemple, els grecs van ser administradors a 
la cort persa i també van estar al seu servei milers de mercenaris. 
Que els perses acumulessin grans riqueses i dominessin durant 
dos segles la regió del mar Egeu va fer que entre els grecs sorgís 
un fort sentiment antipersa, arribant a ser poc menys que un 
objectiu nacional el posar fi a aquesta opressió i arrabassar-los les 
riqueses. No és casualitat que es compari Alexandre Magne amb 
el nou Hèrcules. Alexandre havia rebut aquesta formació, fins i 
tot a les seves classes amb Aristòtil, ja que la filosofia grega també 
estava influïda per aquesta tradició de lluita contra l’opressió. Era 


88. Pàg. 53 “With Arrow, Sword, and Spear” a History ofWarfare in 
tbe Ancient World d’Alfred S. Bradford i Pamela M. Bradford. 

una actitud similar a la dels medes contra els assiris. El fet que 
Alexandre, que era un macedoni amb cultura grega, pogués des¬ 
trossar l’imperi Persa com si es tractés d’un castell de cartes no és 
més que un reflex de l’esperit de resistència desenvolupat durant 
centenars d’anys i, sobretot, de la síntesi entre la il·lustració filo¬ 
sòfica i l’esperit lliure del poble macedoni. 

7 .-La cultura i civilització grecoromanes 

Interpretar la cultura i civilització grecoromanes com el co¬ 
mençament de la cultura occidental és un error. En realitat, a Eu¬ 
ropa mai no va sorgir una cultura com a tal. El desenvolupament 
cultural d’Europa, inclòs el cristianisme medieval, és producte 
del transvasament cultural des de les civilitzacions originàries 
d’Orient Mitjà, de Mesopotàmia i d’Egipte, un fet que es pro¬ 
longa fins al segle XV. És a dir, ens trobem davant d’una cultura 
formada per successives aportacions que s’encadenen a llarg ter¬ 
mini 89 (uns 15.000 anys) procedents d’un marc geogràfic concret i 
que arriben a Europa com ho fa un cabalós riu alimentat pels 
seus diferents afluents. 

Encara que la cultura grecoromana va formar-se a Europa, 
en realitat recollia l’herència d’aquesta cultura anterior i en allò 
referent a la cultura material i moral tampoc no va haver-hi grans 
innovacions ni elements diferenciadors significatius fins al segle 
XVI. Les aportacions filosòfiques, que podrien ser innovadores, 
en el fons són impensables sense el llegat babiloni, egipci, hi- 
tita, urartià, meda i persa. Fins i tot Plató confessa que els sa¬ 
vis grecs, sobretot Soló, Pitàgores i Tales, van elaborar els seus 
plantejaments filosòfics després de visitar els centres del conei¬ 
xement a Orient, principalment Babilònia, cap a l’any 600 a. C. 
D’altra banda, les mitologies grega i romana són, en definitiva i 
si deixem a part la nomenclatura, la quarta i cinquena versió de 
la sumèria (seguint l’ordre de Sumèria, Babilònia, hurrita-hiti- 


89. Terme creat per Fernand Braudel per descriure certs desenvolupa¬ 
ments històrics. 

ta-mittani, Grècia-Roma) i, parcialment, de l’egípcia. Cal tenir 
en compte que la cultura material del Neolític havia arribat a 
tots els terrenys de la vida europea cap al 4.000 a. C. i la sumèria 
i egípcia entre el 2.000 i el 1.000 a. C. De la síntesi que va inici¬ 
ar-se l’any 2.000 a. C. a la península grega van sortir-ne els pri¬ 
mers assajos entre els anys 1.600 i 1.200 a. C., començant a donar 
fruits a l’Antiguitat a partir del primer mil·lenni abans de Crist, 
especialment amb Homer i Hesíode, germinant al seu torn a la 
Península Itàlica, amb els etruscos i, en aquestes mateixes dates, 
concloent amb la Monarquia romana l’any 754 i, després, l’any 
510 a. C. amb la República. 

El mil·lenni que va del 500 a. C. al 500 d. C. presenta pecu¬ 
liaritats importants, formant una nova baula de la cadena, amb 
ciutats que podrien considerar-se successores d’Uruk. No hi ha 
cap dubte que el procés d’urbanització grecoromà assoleix un 
gran valor estètic, però el sistema administratiu i de classes ja 
existia feia milers d’anys, encara que sense la maduresa grecoro- 
mana; el mateix passa amb altres components de la cultura ma¬ 
terial i moral, amb el comerç, el mercat, els diners, l’alfabet, les 
ciències, la filosofia (saviesa), l’ètica o la mitologia. Sense tenir 
en compte aquest llegat no es pot dir que una cultura material i 
moral brotés d’aquestes dues penínsules com ho fa l’herba de la 
terra. A la història d’Occident, l’estudi de l’arrel de les cultures 
ha tingut durant molt temps greus mancances i errors, si bé és 
cert que s’han produït aportacions interessants a l’època de la 
postmodernitat. 

Una de les peculiaritats de la cultura grecoromana és que va 
passar, de forma successiva, pels sistemes monàrquic, republicà, 
democràtic i imperial. Al començament monarquia i democràcia 
van solapar-se, com van fer-ho al final república i imperi, règim 
aquest que va ser la darrera i més extensa cultura esclavista i que 
va adquirir gran projecció just abans de desintegrar-se. Es tracta 
d’un aspecte a destacar perquè, a partir de llavors, o evoluciona¬ 
va o es dissolia i, de fet, l’imperi grecoromà es va transformar 
desintegrant-se. La civilització grecoromana, que va transcórrer 
durant un llarg període històric, va entrar en una profunda crisi 

després d’haver assolit el seu període de màxima maduresa, quan 
la producció d’excedents va convertir-se en el fonament de l’Es- 
tat. L’excedent està vinculat a omplir els estómacs dels treballa¬ 
dors que han adquirit certes habilitats, sobretot esclaus, mentre 
que el monopoli estatal, format per la triada ideologia - políti¬ 
ca - poder militar, s’assenta sobre aquesta forma de producció. 
Aquest sistema paral·lel a un procés d’urbanització desenvolupa 
la cadena mercaderia, mercat i diner, la qual, juntament a l’ar¬ 
tesania, deriva en la divisió del treball. En aquest estadi, és el 
monopoli comercial el que entra en escena, podent apropiar-se 
d’una part de l’excedent, apareixent una competència de mono¬ 
polis entre si, en base als excedents de l’agricultura i l’artesania. 
És important tenir en compte aquests dos monopolis, encara que 
no es diferenciïn gaire, per analitzar les relacions i els conflictes 
polítics i militars que apareixen entre ells. 

En aquest sentit, podríem anomenar civilització al sistema so¬ 
cial format a partir del conjunt de cultura material i moral el 
nucli de la qual estaria format per camarilles que podríem ano¬ 
menar monopolistes agràries i comercials, juntament amb l’apa¬ 
rat ideològic, polític i militar concentrat al voltant de la ciutat. 
I també seria útil parlar de “civilitzacions esclavistes”, ja que la 
forma de treball dominant és l’esclavitud. Pel que fa a la compe¬ 
tència i als conflictes interns en la història de la civilització, es 
poden distingir dues situacions: la primera entre els monopolis 
en general i els monopolis agrícoles i comercials; i la segona en¬ 
tre el propi sistema de civilització i totes les forces de la societat 
(totes les classes, ètnies, pobles, tribus, artesans oprimits...) amb 
les quals entra en contradicció. A part de les guerres provocades 
per aquestes dues situacions, aquesta és la raó perquè tant la cul¬ 
tura material com la moral es desenvolupin enmig d’una compe¬ 
tència i enfrontament constants, provocant així una reacció en 
cadena al llarg de la història de la civilització. 

Aquesta reacció en cadena té forma de processos de crisi fins 
a l’època grecoromana. D’una banda, l’agricultura i el comerç es 
resisteixen i fins i tot s’enfonsen en diferents zones geogràfiques 
per diferents motius, per la qual cosa les crisis són constants. Les 

condicions climàtiques, una producció excessiva, els conflictes i 
migracions internes i externes, les formes de producció rentable, 
els plantejaments filosòfics i els sistemes organitzatius en l’àm- 
bit militar, polític i ideològic són les causes principals d’aquestes 
crisis. Els sectors que no volen ser aniquilats per les camarilles 
monopolistes i que volen imposar els seus interessos econòmics 
utilitzen els conflictes i la guerra com a instruments de produc¬ 
ció; això és així perquè es tracta de monopolis establerts sobre 
l’economia. Són els Estats i civilitzacions més marcats pel comerç 
els que provoquen més guerres a causa de la freqüència de les 
crisis comercials. Per contra, els Estats i civilitzacions on domi¬ 
na l’agricultura, amb un clima millor i més possibilitats de rec 
regular, són més estables, viuen menys crisis i més períodes de 
pau. Considerant-ho des d’aquesta perspectiva, s’entén per què 
Egipte, l’índia i la Xina estan menys implicades en guerres, llevat 
de les insurreccions de determinades ciutats, regions o esclaus. 
El fet que, en general, les civilitzacions mesopotàmiques tinguin 
un caràcter expansionista i bèl·lic s’explica per la seva excessiva 
dependència comercial en el procés de producció, tal com passa 
a El Obeid, Uruk, Ur, Babilònia, Assíria i Pèrsia. 

El mateix passa amb les contínues campanyes militars per ter¬ 
ra i mar de la civilització grecoromana. Tenint en compte que 
Mesopotàmia és el bressol de l’agricultura i del comerç, des que 
va formar-se la civilització, tant grecs i romans -des d’Occident- 
com perses -des d’Orient- a partir del 600 a. C. van desencade¬ 
nar guerres durant un mil·lenni tant a les seves pròpies regions 
centrals com a causa de la seva dependència comercial i de l’agri¬ 
cultura mesopotàmiques. 

La civilització no es pot formar sense el comerç en general 
i sense el mesopotàmic en particular. O tots dos s’enfonsen, o 
s’enfonsa un d’ells o tots dos s’equilibren mútuament. I va ser 
així com els vençuts van ser els triomfadors. La situació d’equili¬ 
bri, d’èpoques en què una de les dues parts no podia imposar-se 
a l’altra, va ser molt més prolongada. Posem algun exemple: El 
Obeid i Uruk estaven enfrontades entre si però també mantenien 
cert equilibri, de la mateixa manera que van entrar en conflicte 

amb les societats de l’Alta Mesopotàmia, però també hi havia 
períodes d’equilibri. I el mateix va passar amb les dinasties de les 
ciutats d’Ur i d’Accad, que després serien esborrades de la his¬ 
tòria, i també entre accadis i gutis, entre Assíria i Babilònia. En 
general, els hurrites (inclosos hitites, mittanis, cassites, medes i 
urartians), babilonis i assiris van protagonitzar terribles períodes 
bèl·lics i també, a intervals, períodes de coexistència que també 
van produir-se entre hitites i egipcis, i finalment la Guerra dels 
Mil Anys (550 a. C. - 560 d. C.) entre grecoromans i sassànides 
perses. Aquests són els enfrontaments i les guerres entre les dife¬ 
rents “camarilles” de les civilitzacions! 

D’altra banda, la resistència i les insurreccions de pobles, èt¬ 
nies, esclaus i ciutats (artesans) que la civilització va voler sub¬ 
ordinar a la força amb l’esclavitud i les confiscacions comercials 
formen una altre factor important i constant a tenir en compte. 
En definitiva, un sistema sanguinari, basat en la tortura i l’explo¬ 
tació, i en els fonaments del qual s’hi troba no només la plusvà- 
lua del capital sinó també un excedent de cinc o sis mil anys. 

8 . - Cristianisme i islam 

No hi ha cap dubte que cristianisme i islam són dues civilit¬ 
zacions amb grans diferències i semblances interessants. Malgrat 
que s’ha escrit molt en relació a la seva influència sobre la història 
de la civilització, la realitat és que hi ha poques interpretacions 
científiques. En aquest sentit, és destacable la seva determinant 
influència sobre la formació de la personalitat, i per això mateix 
l’elaboració d’un paradigma al marge d’ambdues religions po¬ 
dria ser una meta per al futur. Pel que fa a les interpretacions 
positivistes laiques, representen la més absurda de les religions, 
propera a la idolatria, i el seu contingut no té cap valor digne de 
ser analitzat, ja que no superen les altres religions en general ni 
el cristianisme, el judaisme i l’islam en particular. 

Pel que fa a la Reforma i la Il·lustració, suposen una adapta¬ 
ció del cristianisme al capitalisme, i també sabem que el Renai¬ 
xement no va entrar en conflicte amb el cristianisme i l’actitud 

contra la religió i el cristianisme de la Il·lustració no aconsegueix 
superar-la ni ser una crítica i interpretació coherents de la matei¬ 
xa. 

Pel que fa a l’islam, més que ser criticat per part dels seus 
membres, va desenvolupar una gran rigidesa en experimentar 
de forma primerenca xocs sectaris interns. L’islam no ha passat, 
com sí que va fer el cristianisme, per una interpretació filosòfica 
i encara menys ha tingut el seu propi Renaixement, Reforma o 
Il·lustració, mentre que els corrents del “nou islamisme” no són 
més que moviments reaccionaris provocadors que només poden 
ser interpretats per la seva concepció feixista o nacionalista en el 
marc del capitalisme. 

El cristianisme i l’islam poden considerar-se la segona etapa 
de la història de la civilització i la crisi de l’imperi Romà entre els 
segles IV i V, una crisi de civilització, accelerant-se així un procés 
de dissolució d’una civilització esclavista que existia des de feia 
ja 4.000 anys. Els historiadors donen a aquest període el nom de 
“els anys de foscor”. Al final de l’imperi Romà, la humanitat vi¬ 
via sota el jou d’una societat civilitzada que necessita una sortida 
i, per tant, uns nous instruments materials i mentals. Es tracta 
d’un estat d’ànim semblant al d’algú que es vol despertar d’un 
malson, i espera una nova alba però no sap com serà. Les velles 
creences i ídols ja no valen un ral en el mercat; ni els emperadors 
anaven al temple de Júpiter. El sorgiment del cristianisme, del 
maniqueisme i de l’islam respon, d’acord amb l’esperit de l’èpo¬ 
ca, a aquesta cerca d’una nova fe viscuda intensament. 

Una pregunta molt més incisiva: malgrat que el cristianisme 
i l’islam són clarament moviments polítics, perquè van presen- 
tar-se insistentment com quelcom sagrat, teològic, com una reli¬ 
gió? Seria de gran interès trobar una resposta relacionant-la amb 
l’aparició de “salvadors”, dels intel·lectuals de l’època; els seus 
pensaments, qüestions, propostes i formes organitzatives han 
d’assentar-se, necessàriament, sobre models previs. 

I, en aquest sentit, la referència més clara és la tradició abrahà- 
mica. Els profetes són els primers que es refereixen a la necessitat 
d’una “salvació”. Ningú no va darrere d’algú que anuncia la sal- 

vació si no es tracta d’un profeta. També pot haver-hi fracassos 
en topar-se amb una assentada tradició, com li va ocórrer al Ma¬ 
niqueisme. Malgrat anunciar un futur resplendent, no va poder 
amb les velles tradicions. El fet que els moviments segueixin pre- 
sentant-se a Orient Mitjà sota la màscara de la religió té a veure 
amb aquesta tradició religiosa. 

Per tant, a l’hora d’interpretar el cristianisme i l’islam, cal 
deixar clar que són moviments netament polítics amb careta re¬ 
ligiosa. No hi ha cap dubte que també tenen un contingut ideo¬ 
lògic. D’altra banda, la tradició religiosa abrahàmica és teològica 
i enfonsa les seves arrels en les imatges mitològico-religioses dels 
sacerdots sumeris i egipcis, així com en el seu ús del terme Déu 
i dels seus rituals. Ja aleshores es feia un gran esforç per desen¬ 
volupar una interpretació religiosa diferenciada de la sumèria i 
l’egípcia. Moisès, Samuel, David, Salomó, Ezequiel, Isaïes i altres 
coneguts profetes van assumir una missió salvadora davant les 
religions despòtiques d’aquella època. 

El maniqueisme va desaparèixer precisament perquè no es 
basava en una tradició sòlida i, tanmateix, la tradició abrahàmi¬ 
ca, malgrat els seus 1.500 anys, no va poder imposar-se a les ci¬ 
vilitzacions egípcia i mesopotàmica i només va aconseguir una 
gran implantació a partir de l’arribada de Jesús, el Salvador. El 
regne d’Israel, la fundació del qual es basa en aquesta tradició, 
tampoc no va tenir una vida llarga ni va deixar cap profunda em¬ 
premta. La seva virtut principal va ser convertir-se en l’esperança 
d’un poble oprimit que buscava la salvació, així com servir de re¬ 
ferència per a pobres i oprimits que perseguien un ideal, víctimes 
de nimruds i faraons, és a dir, de tota mena de règims despòtics. 

El fenomen de Jesucrist s’entén millor dins d’aquest marc. 
L’Imperi Romà havia conquerit el regne d’Israel feia molt temps. 
Quan els membres col·laboracionistes del consell de savis s’unei¬ 
xen a l’administració romana, es crea el clima propici per a l’apa¬ 
rició d’un nou profeta. A més, cal tenir en compte que, de les 
comunitats d’Orient Mitjà desintegrades pel sistema esclavista de 
l’imperi, en surten a raig “esclaus sense treball”, autèntics pro¬ 
letaris, provocant l’aparició de sectes i profetes. Jesús probable- 

ment sigui un d’aquests profetes que va acabar crucificat, com 
van ser-ho molts altres. El terme “Salvador” té, en aquest sentit, 
un valor simbòlic i genèric per als pobres, i fins i tot es podria 
considerar el moviment creat per Jesús un moviment socialis¬ 
ta primitiu. Sense cap dubte, al començament es tractava d’un 
moviment de pobres i esclaus que intentaven escapar de la seva 
situació i la seva darrera iniciativa era marxar sobre Jerusalem, 
conquerir-la i instaurar un nou regnat, el regne dels pobres. Jesús 
és com Espartac, però sense exèrcits, encara que el seu missatge, 
al principi seguit per dotze apòstols i amb el Nou Testament com 
a bagatge ideològic, farà que les primeres comunitats es transfor¬ 
min en un moviment de masses. 

Els apòstols desplegaran una gran activitat pels imperis romà 
i sassànida, aconseguint incorporacions en massa sobretot entre 
els grecs de l’Anatòlia interior i occidental, entre els assiris de les 
províncies sassànides a l’est i els armenis de l’Anatòlia nord-ori- 
ental. També són molt actius alguns intel·lectuals jueus, com 
Sant Pau. El cristianisme arriba a ser un moviment polític que 
sacseja els fonaments socials dels dos imperis. Paradoxalment a 
la doctrina, que havia sorgit en oposició a l’imperi Romà, arri¬ 
ba a convertir-se en religió oficial, en la ideologia de gran part 
de Roma, i accelera la fragmentació i transformació de l’imperi, 
provocant la ruptura amb Bizanci (Imperi Romà d’Orient). 

Com és sabut, entre les principals figures del cristianisme ori¬ 
ental i occidental van sorgir importants polèmiques, corrents i 
cismes. Aparentment es tracta de debats teològics, per exemple 
entre monofisites i diofisites 90 , però, en el fons, es tracta d’un as¬ 
sumpte totalment polític. Una part de les noves sectes passen a 
la clandestinitat mentre altres es vinculen al poder econòmic i 
polític d’ambdós imperis. Es podria dir que, darrere la màscara 
ideològica, surten a doll la política i l’economia. El cristianisme 
deixa de ser una religió per transformar-se en una civilització. 
Europa, per primera vegada a la seva història, entra plenament 

90. Els monfisistes mantenien que en Jesús només era present la natu¬ 
ralesa divina, però no la humana. Els diosifistes, en canvi, mantenien que 
en ell existien alhora dues naturaleses i voluntats, la divina i la humana. 

a la civilització darrere la disfressa de la religió, com a resultat 
d’aquesta acció teològica i política de la fe cristiana. 

Amb la seva expansió pel nord i nord-est d’Europa durant el 
segle X, el cristianisme completa amb èxit el seu primer objec¬ 
tiu històric. Serà després, amb el procés de “capitalització”, quan 
experimenti un nou impuls mundial, mentre els cristians d’Ana- 
tòlia i Mesopotàmia -és a dir els pobles grec, armeni i assiri- 
s’incorporen al procés de civilització a la regió amb més bagatge 
moral, primer a partir de la civilització bizantina i després com a 
esglésies independents. Ser “cristians” marcarà el destí d’aquests 
pobles a causa, sobretot, d’uns atacs per part de l’islamisme que 
tindran tràgiques conseqüències. 

Pel que fa al naixement de la civilització islàmica, passa quel¬ 
com semblant. La Meca és en realitat una intersecció de rutes 
comercials que anaven del mar Roig al Golf i del Iemen i Etiòpia 
a Damasc, existint ja un sistema administratiu jerarquitzat dirigit 
per l’aristocràcia de la tribu àrab quraix. Es tractava d’un poble 
dedicat al comerç, religiosament idòlatra i que ja havia acumulat 
cert capital. En aquesta regió, a part del judaisme, cristianisme 
i zoroastrisme, també es practicaven altres creences paganes. Al 
lloc on havia emigrat Ismael -fill d’Abraham i Agar- i part del 
poble hebreu, concretament vora el pou de Zamzan, s’aixecarà el 
principal temple de La Meca, un habitacle amb diferents ídols, 
entre els quals destacaven Lat, Menat i Uzza quan sorgeix la figu¬ 
ra de Mahoma en el si d’una família pobra quraix. 

Això torna a portar a col·lació l’assumpte del temor existent 
en els principals països musulmans a estudiar, des del punt de vis¬ 
ta sociològic, l’islam en general i en particular la vida de Maho¬ 
ma. Però, mentre la religió no sigui investigada sociològicament, 
com a forma de pensament i de vida social, no se n’obtindrà un 
coneixement autèntic. I, mentre això no passi, no hi haurà forma 
d’impedir que Orient Mitjà sigui el blanc on s’assagin polítiques 
i batalles dels EUA i els seus aliats. És a dir, que la millor manera 
d’entendre Mahoma és analitzant sociològicament la seva vida. 
La societat no sortirà perjudicada d’aquesta investigació. Europa 
va viure la seva Il·lustració gràcies a haver adoptat aquest enfoca- 

ment respecte el cristianisme. Mentre Orient Mitjà no visqui la 
seva pròpia Il·lustració tampoc no experimentarà una revolució 
en el pensament, el primer pas del qual podria ser precisament 
aquest anàlisi de Mahoma. En aquest sentit, cal tenir present 
l’època en què viu i l’activitat que realitza. Concretament Maho¬ 
ma, fill d’Abdullah, pertany al llinatge Hashimi, i treballa a les 
caravanes que van a Damasc per una dona comerciant anomena¬ 
da Khadija, a canvi d’una part dels guanys. En aquests viatges rep 
la influència de sacerdots siríacs, però també entra en conflicte 
amb els jueus, que controlaven la major part del comerç. 

El matrimoni de Mahoma amb Khadija canvia radicalment 
la situació, en una època en què es torna a parlar de “l’últim 
profeta”, que moltes persones diuen ser, incloses vàries dones. 
Al meu parer, Mahoma aprèn moltes coses de Khadija. Clara¬ 
ment devia ser una persona amb molt talent, perquè no podia 
ser fàcil en aquella època ser dona comerciant i adinerada. És 
més que probable que fos ella qui li xiuxiuegés a l’oïda que po¬ 
dia ser ell aquest “últim profeta”. No hi ha cap dubte que el que 
unia aquesta aliança matrimonial era l’intent de crear un nou 
nucli de poder. L’aristocràcia quraix, a causa de les seves tradici¬ 
ons reaccionàries (com la idolatria), estava en una situació que 
l’impedia fundar un Estat. D’altra banda, jueus i cristians no eren 
molt influents o provocaven rebuig, al marge dels conflictes per 
valors materials que pogués haver-hi entre ells mateixos. I la lle¬ 
genda àrab d’Agar i Ismael servirà d’inspiració a Mahoma, que 
admet les creences i corrents religiosos existents a la zona, tot 
adonant-se que cap d’ells aconseguirà l’objectiu d’establir la unió 
política entre els àrabs. És Khadija qui l’anima a portar a terme 
aquesta empresa. Utilitza com a base els fonaments ideològics 
de la branca àrab de la tradició abrahàmica que es trobaven a la 
zona, i la resta probablement l’aprengui dels erudites sacerdots 
siríacs. 

Mahoma rep el primer missatge diví com a profeta l’any 610 
d. C. 91 , en ple xoc entre bizantins i sassànides, una situació que 
afavoreix la Península Aràbiga, on tant els quraix com els colons 
jueus són obstacles per als objectius de Mahoma, el qual, des del 
començament, actua com a líder polític amb missatges propis 
d’un home d’Estat. 

L’islam sorgeix, en definitiva, com un nou imperi a Orient 
Mitjà sota lideratge àrab, obert a tots els pobles, superant l’es¬ 
tret marc ideològic jueu amb una interpretació renovada, més 
actualitzada. Es tracta d’un nou plantejament de vida, simbolit¬ 
zat per rituals religiosos que s’estendran pels quatre punts cardi¬ 
nals gràcies a una bona combinació de tàctiques i estratègies que 
aconsegueixen el primer moviment d’àmbit internacional. En 
definitiva, un extens moviment civilitzacional que deixarà una 
empremta històrica amb una ideologia, un programa polític, un 
lideratge, tàctiques i estratègies. 

És igual de significatiu que el nom “islam” també signifiqui 
pau 92 . Mahoma, possiblement perquè preveu un procés molt 
conflictiu, dóna prioritat a la pau en plantejar-se tres objectius: 
l’aristocràcia quraix de La Meca i els imperis bizantí i sassàni- 
da. A causa del conflicte amb el primer dels dos, que té lloc a 
la Meca, l’any 622 d. C. s’ha d’exiliar a Medina, on elabora el 
primer contracte social. La Carta de Medina afavoreix la immen¬ 
sa majoria de les tribus, excepte un reduït nombre d’aristòcrates 
d’algunes tribus i llinatges. El paradís promès està representat 
per les propietats i el patrimoni de bizantins i sassànides, mentre 
l’infern és l’antiga forma de vida al desert. Després de rebutjar 
els quraixites a les batalles de Bader, Uhud i Jandak, la primera 


91. S’explica que l’arcàngel Gabriel va aparèixer davant d’ell i va 
revelar-li un vers de l’alcorà. 

92. Literalment, islam significa “submissió” (a la voluntat de Déu), de 
l’arrel aslama “va resignar-se, va rendir-se, va entregar-se”, conjunció causal 
de salima “estava segur” i relacionat amb salam “pau”. Font: The Online 
etymology dictionary: http://www.etymonline.com/index.phpPtermJslam 

república àrab (democràtica 93 ) s’obrirà pas amb intensos debats 
i assemblees a la mesquita, lloc que, al contrari del que es pensa, 
no era inicialment un lloc de culte sinó de reunió i debat. 

Això no obstant, l’aristocràcia encapçalada per Muawiya, 
que havia perdut temporalment el poder, va anar-lo recuperant 
lentament després de la mort de Mahoma (632) a través de la 
conspiració, que era la seva especialitat. L’assassinat d’Alí, home 
devot i de principis, obrirà a Muawiya i a la seva dinastia el camí 
al sultanat (monarquia), mentre que la descendència directa del 
profeta perdia definitivament pes polític amb la tràgica mort de 
Hussein a Kerbala. Una nova camarilla de comerciants àrabs re¬ 
clamarà els seus drets no només sobre la Península Aràbiga sinó 
sobre totes les propietats i patrimoni de bizantins i sassànides. Es 
tracta d’una vasta campanya de conquestes en què les victòries es 
succeiran una darrere l’altra, essent els cristians i jueus de la pe¬ 
nínsula els primers perjudicats. L’any 650 ja s’havien conquerit 
tots els territoris sassànides, gran part dels bizantins i del nord 
d’Àfrica, i s’havia arribat a les portes de Constantinoble. 

Es podrien comparar aquestes fulgurants conquestes amb la 
campanya llampec d’Alexandre sota la simbiosi de l’esperit ma¬ 
cedoni i la filosofia grega, com també podríem comprar els re¬ 
sultats culturals materials i morals de la conquesta àrab amb la 
d’Alexandre. Ara, els triomfs s’aconsegueixen gràcies a l’esperit i 
la valentia dels àrabs i gràcies a l’impuls d’una nova fe establerta 
a partir de creences arrelades. L’islam és el moviment més im¬ 
portant de la segona etapa de la civilització, l’últim gran impuls 
cultural-civilitzacional oriental. 

Allò sorprenent en l’islam, a diferència del cristianisme, és 
que amb prou feines tres segles arriba al cim del poder, entre 
altres raons perquè, des del seu naixement, islam i poder són una 
sola cosa. Per aquest motiu, els sectors empobrits i oprimits que 
van fer possible el desenvolupament de l’islam van ser precisa¬ 
ment els primers de ser-ne marginats. L’islam suposa el desenvo- 

93. Ócalan utilitza cumhuriyet en turc en lloc de república, que té 
arrels àrabs que signifiquen ajuntar-se o formar una comunitat. Aquesta és la 
raó de posar la paraula democràcia entre parèntesi. 

lupament de la civilització amb un poderós Estat que s’organitza 
al voltant de les mesquites i els palaus convertits en paradisos 
terrenals que s’edifiquen a costa de multitud d’ànimes senzilles, 
rebels i afamades provinents de les tribus. Seria molt didàctic es¬ 
tudiar sociològicament com un clan comercial d’una petita ciu¬ 
tat -la Meca- passa a ser un imperi en tan poc temps (640-650 d. 
C.) en base a una religió de fort component polític. 

Al meu parer, la ràpida expansió de l’islam va ser causada per 
l’existència d’un buit de poder, per un llarg període de caos so¬ 
cial que ja existia a l’Aràbia i que era motiu de conflictes tribals, 
així com per la pròpia personalitat de Mahoma i pel fet que els 
imperis bizantí i sassànida es trobaven a la primera etapa de civi¬ 
lització. Després de conquerir la civilització tradicional d’Orient 
Mitjà, va arribar fins al centre de l’índia, Àsia Central, el Caucas i 
el sud-est asiàtic (Indonèsia i Malàisia), endinsant-se en la Penín¬ 
sula Ibèrica i els Balcans, és a dir els extrems occidental i oriental 
d’Europa. 

Aquest vast moviment políticomilitar no pot explicar-se úni¬ 
cament pel seu contingut religiós, ja que aquest, en el fons, servia 
per a encobrir una altra realitat; fins i tot el nom islam té un valor 
simbòlic. El cert és que els termes “alà” i “profeta” ja els utilitza¬ 
ven els hebreus des de feia molt temps i per això Mahoma es va 
sentir molt molest quan els jueus de Medina van dir-li que estava 
robant la seva religió per utilitzar-la contra ells. D’altra banda, 
l’enaltiment dels monarques i dels seus acòlits ens faria remun¬ 
tar a les mitologies sumèria i egípcia. Això no obstant, Mahoma 
dóna al concepte d’Alà un valor molt diferent. Alà és una espècie 
d’energia universal, una concepció més progressista de déu que 
els acadèmics islàmics no van saber desenvolupar científicament. 
Les normes per als creients funcionen com a principis teòrics i els 
ritus serveixen per a mantenir una vívida relació amb la pràctica, 
fonamentalment amb l’objectiu de cobrir les necessitats ètiques 
i jurídiques de l’època. Preveient el creixement del comerç i de 
l’agricultura, van anar desenvolupant regulacions jurídiques. I, 
pel que fa a la vida heretada de la primera etapa de la civilització 
esclavista, la resposta va ser dura perquè “l’infidel” és “l’altre” 

que ha de ser aniquilat, mentre que el dret al pluralisme ideolò¬ 
gic queda limitat a la tradició abrahàmica. 

L’islam està més obert al laïcisme que el cristianisme; objec¬ 
tivament és així. Tanmateix, la guerra contra les antigues formes 
de vida va tenir conseqüències fatals. Les cultures i creences his¬ 
tòriques dels pobles van ser aniquilades o assimilades, juntament 
amb el cristianisme, com va ocórrer amb el zoroastrisme o el 
maniqueisme. També queda clar que la nova forma de vida de 
l’islam va generar l’aparició d’una aristocràcia feudal. El lloc del 
Rei-Déu va ser substituït pel Sultà-Ombra de Déu. Inevitable¬ 
ment, van aparèixer els sultanats despòtics, ja que l’islam com a 
religió és incapaç d’impedir-ho. El cristianisme encara n’és més 
incapaç, ja que dóna suport a la monarquia i l’ordre sacerdotal 
funciona com a aliat del rei, contribuint així a un major perfecci¬ 
onament del poder. Ambdues religions s’esforçaran a fer que els 
sectors marginals restin submisos a un estat de servitud i subju- 
gació, una situació més suau però similar a l’esclavitud anterior, 
encara que en alguns aspectes és pitjor que l’esclavitud clàssica. 
Les dues religions coincideixen en el fet que no s’oposen com¬ 
pletament a l’esclavitud, potencien el sistema jeràrquic, el poder 
estatal, i alimenten la consciència i la diferenciació ètniques. 

Ambdós credos, i també el judaisme, malgrat que s’incorpo¬ 
ren al gran corrent de la civilització en la seva segona etapa, no 
han sabut donar solucions ni als conflictes entre les camarilles 
monopolistes dominants ni a les exigències de llibertat i justícia 
de les forces de la societat democràtica, excloses per la civilitza¬ 
ció. Al contrari, la segona etapa de la civilització va agreujar en¬ 
cara més els problemes relacionats amb les guerres, la llibertat i 
la justícia. 

a . - Els nuclis de poder monopolista van completar-se articu- 
lant-se amb altres de nous, mentre no es produïen canvis quali¬ 
tatius ni en l’agricultura ni en l’artesania. Sí que van augmentar, 
per contra, les guerra pels excedents i els emirats van arribar a te¬ 
nir un monopoli del poder semblant al del sultanat, amb la qual 
cosa van multiplicar-se les famílies dinàstiques, mentre augmen¬ 
taven igualment els sectors que pretenien viure dels excedents. 

Formaven una espècie de classe mitjana que, quan no aconseguia 
acaparar la quantitat desitjada d’excedents, provocava una gue¬ 
rra. I així va ser com a Europa i Rússia van sovintejar les guerres 
feudals, augmentant de passada els problemes de recaptació de 
la monarquia a causa del desenvolupament d’una creixent buro¬ 
cràcia. 

b . - Aquells que van abraçar alguna de les dues religions amb 
l’esperança de trobar la salvació, la llibertat i la justícia, en que¬ 
dar-ne decebuts van passar a la resistència tot formant diferents 
sectes. 

c . - La cultura moral tampoc no va experimentar cap des¬ 
envolupament. Mentre desapareixia el període de “foscor” de 
l’Edat Mitjana, no va sorgir-ne una altra de nova i, en lloc seu, 
van desenvolupar-se interminables debats teològics i sectaris que 
es desvinculaven del món i d’una història convertida en relat sa¬ 
grat. La voluntat humana va quedar pràcticament anul·lada i les 
persones amb prou feines eren altra cosa que ombres atrapades 
entre el paradís i l’infern, despreciant la vida terrenal, a esquenes 
de la realitat. Les camarilles monopolistes no van dubtar a cons¬ 
truir-se castells i palaus a imatge i semblança del paradís, mentre 
la cultura urbana i la filosofia patien un gran retrocés respecte a 
l’etapa anterior. 

d . - El més greu de tot és el nou desenvolupament de les 
guerres, pitjors que les anteriors de l’antiguitat. Per tal d’estendre 
el seu poder, es llancen a la “conquesta del món” al crit de “un 
sol Déu al cel i un sol sultà a la terra”, portant a terme un esforç 
bèl·lic sense precedents. La guerra en nom de Déu adquireix un 
caràcter molt més destructiu que les anteriors guerres entre déus, 
arribant a un nivell d’expansió territorial i de colonització im¬ 
pensable a la primera etapa, i adquirint les guerres ètniques un 
caràcter sistemàtic i continu mentre els conflictes sectaris adqui¬ 
rien tal complexitat que semblava impossible sortir-ne. 

D . - Europa en néixer el capitalisme 

Ni el cristianisme ni l’islam no van saber donar resposta a la 
crisi que es va aprofundir amb l’enfonsament de la societat escla- 
vista romana i la desintegració de l’imperi. El sistema que van de¬ 
senvolupar, anomenat “civilització medieval” o “ordre feudal”, 
no era diferent del que mantenien els sacerdots sumeris o egipcis. 
Les seves recargolades receptes metafísiques, tant en termes de 
programa polític com de praxis, només van aconseguir portar 
la societat a “l’edat fosca”. En aquest moment van desaparèixer 
nombrosos valors culturals de l’Antiguitat i la crisi de Roma es va 
aprofundir encara més per part dels seus hereus. En el marc de la 
civilització, les diferents societats van quedar aïllades dels altres 
éssers vius, convertides en masses amorfes que, com a “súbdits de 
l’infern o del paradís”, esperaven el seu torn per marxar en fila i 
a redoble cap als camps de batalla. 

Tenint en compte aquestes reflexions, que ja he exposat ante¬ 
riorment, podem plantejar-nos ara situacions concretes. 

a . - Grecs, armenis i assiris, que van ser els primers a abraçar 
el cristianisme i que aspiraven a mantenir i enfortir la seva identi¬ 
tat (grecs contra romans, armenis i assiris contra bizantins i sassà- 
nides), van perdre amb les conquestes islàmiques bona part del 
seu espai històrico-cultural, una cultura material i moral cultiva¬ 
da durant milers d’anys. Per contra, van ser els trucs i els àrabs els 
que van treure més profit d’aquesta situació. Kurds i perses amb 
prou feines van aconseguir sobreviure, mentre els russos realitza¬ 
ven, gràcies a la religió cristiana, grans avenços a costa de turcs, 
tàrtars, mongols i fins i tot xinesos. 

b . - El cristianisme també va permetre als pobles d’Europa 
estabilitzar el seu desenvolupament, realitzant progressos par¬ 
cials en compartir la mateixa fe, mentre l’aristocràcia sacerdo¬ 
tal, primer, i els senyors feudals, després, van tenir una gran res¬ 
ponsabilitat en la pèrdua de l’antiga vitalitat cultural d’aquests 
pobles. Els aspectes més avançats i desenvolupats del Neolític 
van quedar anul·lats i assimilats per la nova situació, però és una 

realitat històrica que va ser en aquesta època quan van sorgir els 
primers elements nacionals com a fenomen de llarga durada. 

c . - Els pobles aborígens de l’Àfrica, Amèrica i Austràlia ni 
tan sols van poder mantenir les seves cultures davant l’arriba¬ 
da del cristianisme i, parcialment, van perdre la seva identitat. 
Mentre la cultura índia també patia un retrocés, la Xina no va 
atrevir-se a tenir una política expansionista enfront d’aquestes 
religions. 

Com que l’Edat Mitjana o “segona etapa de la civilització” va 
aprofundir encara més la crisi en lloc de resoldre-la, la situació 
d’Europa va adquirir un sentit estratègic; si Europa sucumbia en 
aquesta guerra per la civilització entre les dues grans potències, 
és a dir entre el cristianisme i l’islam, aleshores ho hauria perdut 
tot, però si se’n sortia, la seva capacitat de domini estratègic seria 
definitiva, una situació més complexa d’allò que s’acostuma a 
pensar. 

El segle xv suposa, en aquest sentit, l’expansió completa del 
cristianisme per Europa, instaurant el període del feudalisme sa¬ 
grat. El Sacre Imperi Romà Germànic es proclama successor del 
de Roma, si bé li apareixen uns quants rivals, principalment el 
regne de França, però també la dinastia Habsburg d’Àustria, que 
emergeix com a nova potència, i la Rússia tsarista, que ja ho ha¬ 
via fet en qualitat de “Tercera Roma” després de la caiguda d’Is- 
tambul. Polònia, un regne que havia assolit un gran desenvolu¬ 
pament, tampoc no va permetre que ningú acaparés la identitat 
cristiana de forma exclusiva, mentre Anglaterra i França es bara¬ 
llaven a la Guerra dels Cent Anys. D’altra banda, tant els Balcans 
com Espanya estan a la defensiva davant l’islam i les ciutats itali¬ 
anes es trobaven liderant el Renaixement i dirigint-se cap al capi¬ 
talisme. Roma ja no tornarà a ser una referència per a Europa i ni 
tan sols podrà emprendre la reunificació d’una Itàlia les ciutats 
de la qual estan enfonsades fins al coll en una carrera comercial 
que les enfronta entre elles. Es tracta d’un dur enfrontament que 
només els permetrà fer dues grans aportacions a la civilització 
europea: haver liderat el procés d’urbanització durant els darrers 

dos segles i posar les bases per a l’expansió del capitalisme comer¬ 
cial, cosa que serà el més gran avantatge estratègic per a Europa, 
com es confirmarà al segle XVI. D’altra banda, les croades no van 
tenir el resultat que s’esperava. En aquest període, Europa estava 
immersa en la incertesa i els àrabs musulmans no només supo¬ 
saven una amenaça estratègica a través d’Espanya sinó que va 
resultar difícil rebutjar-los fins i tot quan van envair França. En 
cas que aquest front hagués caigut, l’Europa cristiana hauria des¬ 
aparegut i hauria quedat convertida en una colònia. A més, els 
emperadors otomans s’aproximaven a Polònia després d’avançar 
de forma fulgurant per l’imperi austrohongarès a través dels Bal¬ 
cans. Si no haguessin estat detinguts, aquest avenç també hauria 
suposat la fi de l’existència política i cultural d’Europa, com a 
hereva de Roma. Tant turcs otomans com àrabs andalusos saben 
que si no obtenen una victòria definitiva a Europa entraran en 
una fase contínues i successives derrotes. Mentre que els mongols 
de l’Horda d’Or suposen, igualment, una amenaça latent sobre 
Europa des del nord del mar Negre. 

Europa reuneix una sèrie de peculiaritats profundament ar¬ 
relades. Tenia una tradició democràtica tribal encara present i 
els seus pobles amb prou feines havien viscut sota el sistema es- 
clavista de la civilització. Tenien una percepció superficial de la 
religió cristiana i les seves ments no havien estat completament 
conquerides, sobretot als països nòrdics, que mantenien una for¬ 
ta relació amb la natura. Malgrat que el seu procés d’urbanitza¬ 
ció era el més ràpid que hi havia hagut fins aleshores, les seves 
ciutats, en haver patit en menor mesura els sistemes monàrquics 
i imperials, funcionaven d’una manera més democràtica. A totes 
les ciutats hi ha una administració semidemocràtica, cosa que 
permet formar confederacions, no acceptant fàcilment imposici¬ 
ons de l’exterior. Totes les monarquies europees eren de recent 
creació i no tenien prou pes ni capacitat per a aglutinar tot Euro¬ 
pa, i la majoria d’elles anirien caient, una rere l’altra, durant les 
Croades. 

Per contra, després de la civilització islàmica es troba tota 
l’antiga civilització i, per tant, es coneixen millor els mecanismes 

de poder, la seva fe té una gran força i una elevada autoestima. Es 
tracta d’una civilització més dogmàtica perquè representa Vúlti- 
ma religió i Vúltim profeta; a més de no haver perdut les primeres 
croades i de mantenir el control de les rutes comercials. 

Vist des d’aquest punt de vista, Europa viu la crisi de la civi¬ 
lització amb més profunditat, sota la constant amenaça de turcs i 
àrabs i, per tant, de l’islam. Van perdre Constantinoble i el sultà 
Mehmet II va arribar a desembarcar a Otranto, al sud d’Itàlia 94 . 
La religió islàmica i la gran quantitat de pobles que arrossega 
amb ella representaven un autèntic malson per a Europa. El cris¬ 
tianisme no és una forma de civilització que aconsegueixi fer 
front a aquest malson. 

De fet, no deixa de retrocedir, fins que la línia del front es 
situa a Viena, i de caure aquesta ciutat hauria estat molt difícil 
parar els turcs i l’islam. Aquí és quan cobra molt més sentit el fet 
que les ciutats italianes abracessin el capitalisme comercial i de¬ 
senvolupessin el Renaixement, moviments estretament vinculats 
a la supervivència d’Europa. Per aquesta raó, els esdeveniments 
de la península italiana són tan determinants. Cristianisme i is¬ 
lam van sorgir per treure la humanitat del període de tenebres 
causat per l’enfonsament de Roma, però van acabar provocant 
una crisi interna encara més gran, així com grans enfrontaments 
entre un i altre, causant així nous problemes que allunyaven la 
humanitat de la salvació i la il·luminació. Europa es trobarà da¬ 
vant d’una disjuntiva: o resol la crisi provocada per les forces de 
la segona etapa de la civilització prenent el timó del seu propi 
destí o bé s’enfonsa encara més profundament i segueix el camí 
de Roma. 


94. En resposta a la petició del Papa Sixtus IV, un exèrcit cristià 
(compost principalment per tropes hongareses i napolitanes) va assetjar 
Otranto el maig de 1481 per tal de recuperar la ciutat i prevenir que Roma 
patís el mateix destí que Constantinoble. Dos dies després de finici del 
setge, Mehmed II va morir i la crisi de successió generada va impedir que 
els turcs enviessin reforços. La guarnició turca d’Otranto va acabar per 
rendir-se. 



206 


Abdullah Ócalan j Civilització Capitalista 


És en aquest moment quan apareix a l’agenda, amb tota la 
seva projecció històrica, la següent pregunta: tenint en compte 
que ja hem qüestionat el seu naixement al segle XVI, <era el capi¬ 
talisme la solució? 

Realment, el capitalisme podria haver ofert algunes respostes 
a les crisis de l’Edat Mitjana tardana (segles XIV i XV) derivades del 
cristianisme i de l’islam, com mostren les experiències d’Holan- 
da i Anglaterra al segle XVI, però, si ho analitzem detingudament, 
veurem que la crisi a la tercera etapa de la civilització encara pot 
ser més profunda que les dues anteriors i es pot estendre a la resta 
del món. El fet que el capitalisme només pugui existir a través 
de la guerra, la política i el monopoli econòmic és el factor fo¬ 
namental en el desencadenament de la major crisi de la història 
de la civilització. El captialisme és, alhora, causa i conseqüència 
de la crisi. Allò ocorregut des del segle XVI al XXI confirma que el 
capitalisme pot estendre la crisi temporalment i geogràfica, però 
aquesta no és la solució. 

Els següents capítols van dedicats a “l’Estat-nació” i a “l’in¬ 
dustrialisme”. En ells, qüestionaré aquests instruments que el 
capitalisme va posar en funcionament per primera vegada a la 
història amb l’objectiu de resoldre els problemes socials, mentre 
que a la Conclusió exposaré les meves valoracions sobre el capi¬ 
talisme com a civilització de crisis i també com a sistema de crisis 
en si mateix. 


L’ESTAT-NACIÓ: 

EL LEVIATAN MODERN 

La forma de Déu descendit a la Terra 

Conceptualitzar la modernitat capitalista només a partir de 
consideracions econòmiques provoca distorsions metodològi¬ 
ques i d’anàlisi que impedeixen arribar a la seva essència. Fins 
ara, hem dit que es tracta d’una força monopolista imposada des 
de l’exterior, és a dir, que metodològicament pot ser més encertat 
buscar l’essència del capitalisme en un altre lloc. Per ara, segui¬ 
rem la seva empremta pels terrenys de l’Estat, que és on realment 
intenta amagar-se i encobrir-se. 

Tots els assaigs metodològics, filosòfics, històrics i sociològics 
de Karl Marx tenien per objectiu situar el capitalisme en el ter¬ 
reny econòmic i assenyalaven una estructura monopolista en cri¬ 
si permanent, cosa que Marx valorava positivament pels canvis 
que provocava. Però tenir un gran domini econòmic o imposar 
una estructura a l’economia no és el mateix que fer economia. 
Jugar amb els preus als mercats i diversificar els mecanismes 
monetaris per acumular guanys no és possible sociològicament 
sense poder polític. No analitzar el poder polític i el seu caràcter 
coercitiu amb totes les conseqüències, conceptualitzar el capital 
i implantar-lo en les consciències amb els anàlisis abstractes de 
l’economia política és -intencionadament o no- un error meto¬ 
dològic i ser víctima del paradigma capitalista. 

Sóc conscient dels inconvenients que implica criticar Karl 
Marx amb tesis superficials, sense fer un anàlisi profund, però 
molts dels que presumeixen de marxistes repeteixen les seves ide¬ 
es de forma monòtona, sense debat i amb plantejaments dog- 
màtico-positivistes propis d’un grup d’iniciats a una secta. 

Això no obstant, s’ha confirmat fins a la sacietat, amb més 
de 150 anys d’experiència teòrico-pràctica, que “El Capital” fun¬ 
ciona com un nou tòtem que ja no és útil per als treballadors. 
Jo relaciono aquesta situació amb l’error d’intentar delimitar el 
capitalisme al terreny de l’economia, quan el capitalisme no és 
economia, i de considerar com a econòmics aspectes bàsics que 
no ho són. Col·locar les polítiques estatals monopolistes al cap¬ 
damunt de l’economia malgrat el seu valor antieconòmic és cre¬ 
ar una ofuscació mental “il·lustrada” per tal d’encobrir les parts 
negatives del capitalisme, cosa que té conseqüències realment 
tràgiques, fins i tot en el terreny polític i ideològic. 

No sóc un expert en Hegel ni en Marx. He fet una lectura 
profunda de les seves obres o en tinc molta informació més enllà 
dels fonaments bàsics, però tampoc no estic convençut que això 
sigui molt necessari. Això no obstant, els valoro i crec que el dret 
a la interpretació és un deure de la lluita per la llibertat i la igual¬ 
tat, perquè aquests autors van deixar una profunda empremta a 
la societat de la modernitat capitalista. Marx i Engels, quan van 
establir la filosofia alemanya com una de les fonts del socialisme 
científic, segurament es referien a Hegel, del qual van rebre una 
gran influència tal com es pot deduir de les seves crítiques. 

Hegel, des del punt de vista ideològic, representa l’auge de 
la metafísica i és el major representant contemporani de la dia¬ 
lèctica. Es tracta d’un autèntic filòsof alemany, el pare del pen¬ 
sament nacionalista alemany. Marx i Engels van ben encaminats 
quan estudien la burgesia alemanya en l’estadi més endarrerit 
del capitalisme i la seva relació amb la filosofia alemanya. Des¬ 
prés de la crítica que fan a Hegel i a la seva Filosofia del Dret , on 
reflecteixen la seva posició teòrica, passen immediatament a la 
pràctica fundant la Lliga dels Comunistes i publicant el Manifest 
Comunista. Crec que les revolucions de 1848, immediatament 
posteriors, no van satisfer les seves expectatives, provocant així 
les primeres desviacions economicistes. No qüestiono que hagin 
atorgat a l’economia una posició prioritària ni la necessitat dels 
estudis econòmics. La meva crítica bàsica a El Capital no és que 
sigui completament erroni, sinó que critico la negació que fan 

de Hegel, ja que critiquen que Hegel donés prioritat a l’Estat i al 
Dret quan per a mi aquest és precisament el punt de partida. Els 
que cometen un error històric són Marx i Engels en caure en la 
desviació de l’economicisme, causa fonamental del fracàs de 150 
anys de socialisme, de lluita per la igualtat i per la llibertat, per 
una societat democràtica. 

Que no se’m mal interpreti. Quan dic que Hegel va per bon 
camí, no ho dic perquè accepti la seva “teoria de l’acció”, sinó 
perquè encerta en el plantejament de partida. 

Es tracta d’un problema general a Europa, relacionat amb la 
construcció dels Estats-nació i la seva conversió en importants 
centres de poder. Com es forma el Leviatan modern? Thomas 
Hobbes i Hugo Grotius ja parlaven de l’absoluta necessitat d’un 
Estat centralitzat, teoritzen l’absolutisme i el consideren una so¬ 
lució en tant que model d’Estat per a la transició del feudalisme 
al capitalisme. Això no obstant, no resol totalment la crisi i el 
problema de l’Estat continua en tota la seva magnitud. El fet que 
el capitalisme tingui un paper protagonista a Holanda i Angla¬ 
terra, i que aquests dos Estats desenvolupin l’hegemonisme, afec¬ 
ta tant Alemanya com França. França fracassarà una vegada rere 
l’altra en tots els seus intents per assolir l’hegemonia, mentre que 
Alemanya ni tan sols havia aconseguit resoldre la qüestió de la 
“unitat nacional”. La realitat és que tots els candidats europeus al 
poder, que busquen “estabilitat”, estan ocupats amb el problema 
de la construcció de l’Estat. Ni les monarquies ni els absolutis¬ 
mes resolen totalment el problema. L’exemple francès està sobre 
la taula. L’absolutisme de Lluís XIV, el Rei Sol, no és superior 
a l’aliança d’Holanda i Anglaterra, i els problemes interns de 
l’Estat francès no deixen d’augmentar. Què podien fer els altres? 
Les seves contradiccions internes, així com les seves mancances 
morals i materials, els impedeixen seguir el camí d’Holanda i 
Anglaterra. 

El fenomen de la Revolució francesa esclata enmig d’aquest 
clima, enmig d’aquest debat. La conseqüència va ser que, a més 
del problema de l’Estat, apareix el de la Revolució. No en va, 
Lenin va parlar de “L’Estat i la Revolució”. La qüestió del poder 

està en plena crisi i l’hegemonia capitalista, que tenia com a ob¬ 
jectiu superar la crisi feudal, torna la crisi encara més profunda, 
generalitzant-la. S’enfonsa l’absolutisme, es proclama la Repúbli¬ 
ca, comença un període de gran terror per, a continuació, donar 
pas a un emperador dement que sacseja tot Europa com si des¬ 
cendís dels cels. Els francesos s’afoguen en un terbolí de paraules 
i d’acció, dit d’una manera més fina, de teoria i de guerres. Si no, 
quin altre significat tenia la guillotina? 

Hegel fa una magnífica definició de l’Estat a través de la per¬ 
sonalitat de Napoleó: “la forma de Déu descendit a la Terra”. A 
Napoleó també el descriu com “un Déu en marxa per la Terra”. 
Es tracta d’una de les expressions que més m’han impressionat 
i n’he pogut treure profit. Difícilment torbarem una frase que 
expliqui millor el vell i el nou Estat; una sola frase aconsegueix 
allò que milers de llibres sagrats i també laics intentaven explicar. 
Pura filosofia. Es podria dir que els anglesos són bons en econo¬ 
mia, els francesos ho són en el terreny social i els alemanys en 
filosofia; però fer una síntesi de tot això també pot tenir els seus 
inconvenients. 

Napoleó, per acabar amb l’absolutisme europeu que envol¬ 
tava França, proclama el 1802 el que podríem anomenar “Es- 
tat-nació”; vol que la totalitat dels francesos es posin dempeus 
com un sol home, com si fossin l’Estat, i posin de genolls la resta 
d’Europa. I així ho fa. Napoleó no és partidari de la civilització 
feudal i vol acabar amb ella fent que s’enfonsi en la tempestat de 
la revolució. Intenta imitar els emperadors grecoromans, el Cè¬ 
sar, Alexandre, però no es compleixen les condicions materials ni 
morals. Anglaterra, insidiosa, refinada i magistral, exerceix l’art 
de l’hegemonia amb “l’economia política”, mentre que Napoleó 
es situa al llindar de la bogeria, sense haver après la lliçó de l’exili 
a l’illa d’Elba; manté la seva arrogància i continua les seves cam¬ 
panyes militars fins que, derrotat, s’arrossega per terra a Water- 
loo. Quan l’any 1821 mor, després de cinc anys deportat a l’illa 
de Santa Helena, enmig de l’Atlàntic, les seves últimes paraules 
van ser: “França, exèrcits, Josefina!” Són paraules que resumeixen 
a la perfecció l’home d’acció de l’Estat-nació. 


L'Estat-nació: el leviatan modern 


213 


Són els alemanys, i concretament Hegel, els que eleven la fi¬ 
gura de Napoleó a rang teòric, creant un enorme culte ideolò¬ 
gic que, no en va, s’anomenarà ideologia alemanya, la qual a la 
pràctica donarà forma, pas a pas, a un Estat Prussià en progressiu 
ascens. Anglaterra, que intenta disminuir el poder imperial de 
França i Àustria, donarà el seu suport a Prússia que, juntament 
amb la unió alemanya de 1871 després de la victòria de Sedan, 
sorgirà, com Anglaterra, com a segona força hegemònica. Prús¬ 
sia, tanmateix, no està d’acord amb una repartició del món que 
considera injusta i exigeix la seva part. La seva derrota a les dues 
guerres mundials acabarà amb les seves aspiracions hegemòni¬ 
ques, tal com també li ocorre a França. 

Està demostrat que el capitalisme sofreix una crisi (no cíclica) 
profunda i constant des de la Revolució Francesa fins a 1945. Jus¬ 
tament Hitler s’erigeix com a Führer (líder) alemany abans de la 
Segona Guerra Mundial. Sobre el nazisme s’han realitzat molts 
estudis, però tots tremendament confusos i variats; inclosos els 
fets per teòrics marxistes, liberals, conservadors i anarquistes. 
Cap d’ells és capaç de donar una explicació correcta i conclo¬ 
ent a allò ocorregut. Els grans intel·lectuals jueus, víctimes del 
genocidi, són dels que aporten més confusió. En el fons, Hitler 
no és més que un excrement intel·lectual comú a tots ells, és un 
vòmit resultant de les seves pràctiques polítiques. No s’acostuma 
a criticar allò que és propi. És que potser algun d’ells assumeix, 
de forma teòrica i pràctica, la seva responsabilitat? 

Per mi, el raonament del filòsof alemany d’origen jueu Ador¬ 
no és molt significatiu, com ja hem referit en citar la seva frase 
“una vida equivocada no pot ser viscuda correctament”; una ex¬ 
pressió amb un profund significat sobre la modernitat capitalis¬ 
ta. Referint-se als camps d’extermini deia que “en nom de totes 
les deïtats i de tot allò sagrat, l’ésser humà no té dret a pronunciar 
ni una sola paraula”. Pot ser que m’equivoqui, però interpreto 
aquesta reflexió en el sentit que no pot haver-hi cap explicació al 
genocidi. A la nostra civilització li ha caigut la màscara i ni tan 
sols té dret a obrir la boca. L’Escola de Frankfurt va en el camí 
de la realitat, però el seu absorbiment i el seu complex de culpa 

per estar implicada en el crim van provocar un profund males¬ 
tar entre els seus propis intel·lectuals. És important comprendre 
la confessió (el sentiment d’ofensa i melancolia) i el paper del 
pensament jueu en aquest assumpte, tal com es veu en Walter 
Benjamin i Theodor Adorno. La Unió Europea (UE), en el seu 
format actual, serveix per a encobrir aquest excrement intel·lec¬ 
tual, però no crec ni tan sols que l’hagi netejat 95 . La crisi no deixa 
d’aprofundir-se. 

El tercer gran ímpetu, la globalització de l’era financera, és 
un intent de controlar la crisi expandint-la àmpliament en el 
temps i en l’espai. Amb la seva desintegració l’any 1989, el siste¬ 
ma soviètic queda en evidència com a Estat-nació en permanent 
crisi. Estats Units, la nova potència hegemònica sorgida el 1945, 
vencedora de la Guerra Freda, ha declarat Orient Mitjà com a 
zona estratègica de guerra, en tant que principal regió en crisi 
de llarga durada del sistema. Què simbolitza l’execució del presi¬ 
dent d’Iraq Saddam Hussein, el Luís XVI de l’Estat-nació a Orient 
Mitjà? Es tracta d’una pregunta que demana un ampli debat. 

A. - El fenomen de la Nació i el 
seu desenvolupament. 

La divisió de les societats en comunal primitiva, estatal i de¬ 
mocràtica està vinculada a la divisió de classes i administrativa, 
mentre que les divisions de caràcter nacional estan determina¬ 
des, més aviat, per factors lingüístics, culturals, jurídics i polítics. 
Tanmateix, tindria més sentit no parlar d’un de sol, sinó de dife¬ 
rents tipus de nació i de diferents formes de crear una nació. 

A l’hora de definir aquest concepte, igualment seria aclari¬ 
dor tenir en compte un fenomen social de caràcter general. To¬ 
tes les comunitats -principalment clàniques- tenen problemes 
d’identitat, es pregunten quin tipus de societat o comunitat són, 
busquen la seva pròpia identitat. De la mateixa manera que cada 


95. Una prova d’aquesta afirmació és el nou auge de l’extrema dreta a 
Europa. 

ésser humà té un nom, una identitat, el mateix ocorre amb les 
comunitats, i si en elles s’hi troben diferents realitats socials, amb 
característiques tan impactants com agulles clavades als ulls, és 
natural que tinguin la seva pròpia expressió identitària. En cas 
contrari, seria com una família els membres de la qual no es dis¬ 
tingissin pels seus noms, quelcom impensable, un despropòsit 
fins i tot en una societat clànica. 

El simple fet de dir a algú “vine” i no pronunciar el seu nom 
és inconcebible. De fet, seria absurd caracteritzar societats consti¬ 
tuïdes per milers de components particulars sense donar-los una 
denominació específica, sense que s’estableixi una comunicació 
amb elles; fins i tot seria absurd fer ciència, emprendre accions 
socials, parlar de desenvolupament i de progrés. 

Tampoc no podem imaginar una societat sense llengua, quel¬ 
com que ni tan sols passa entre els animals. Fins i tot ells tenen 
les seves formes de comunicació. Són possibles societats plurals 
en els àmbits lingüístic, cultural, polític o jurídic, però fins i tot 
en aquests àmbits i les seves interrelacions són imprescindibles 
els noms i les identitats; també pot existir una nació bilingüe, 
bicultural, bipolítica i bijurídica, però això no anul·la la necessi¬ 
tat de noms i identitats. Construir una societat pluriidentitària, 
on la diversitat convisqui amb la unitat, requereix una elecció 
correcta dels mètodes i procediments, ja que les societats no es 
poden formar ni dirigir d’una altra manera. 

El fet que un clan expressi la seva identitat en un tòtem mos¬ 
tra fins a quin punt aquesta realitat està arrelada a l’antiguitat. El 
tòtem és l’expressió primària de la identitat del clan, com encara 
s’aprecia en certes comunitats i ètnies. 

Quelcom semblant passa a la societat sumèria quan la iden¬ 
titat és reflectida en el temple, tot plasmant-hi noms i creences, 
perquè el temple forma una xarxa de relacions imaginàries. En 
donar-se sentit a si mateixa, la societat assolia un nivell més gran 
de desenvolupament tot passant de la intel·ligència emocional 
a l’analítica. Observar el conjunt de relacions en el temple, és a 
dir observar la identitat, suposava, en gran mesura, arribar a un 
coneixement d’aquella societat. Les denominacions simbòliques 


216 


Abdullah Ócalan j Civilització Capitalista 


i abstractes, tal com passa als nostres dies, eren un ampli reflex 
de la societat. Passa amb els temples, amb els déus o deesses de 
les ciutats; que es continuï donant valor sagrat a certs llocs indica 
el seu sentit identitari; significa que la societat es reflecteix a si 
mateixa, que existeix autoconsciència. La identitat és un feno¬ 
men de consciència, en realitat és l’acte de consciència més ma¬ 
dur sobre la seva pròpia existència. A les religions monoteistes, 
aquesta identitat és la pròpia religió, la pròpia divinitat, essent 
en aquest cas inimaginable la societat sense la religió i viceversa. 
La religió i el seu déu poden, fins i tot, considerar-se com a prova 
del fet que aquesta societat ha pres consciència del seu ésser. Per 
tal de comprendre les societats islàmiques hem d’entendre que 
han assimilat en gran mesura la consciència religiosa. Existeixen 
altres identitats, com ara la sexual, la política, l’ètnica, de classe, 
intel·lectual, etc., però totes portaran l’empremta genètica de la 
religió. 

A l’Antiguitat, Atenes i Roma eren una identitat en si ma¬ 
teixes; tenir la seva ciutadania era un privilegi que no estava a 
l’abast de tothom; expressava la importància i l’honor de pertà¬ 
nyer a aquesta ciutat mentre les identitats grega o italiana estaven 
molt més difuminades. 

A l’Edat Mitjana es desenvolupa el sentiment de pertinença 
a un poble i les religions tenen una funció important en aquest 
sentit. Així passa amb l’islam, en tant que reflecteix la consci¬ 
ència i supremacia de la identitat àrab. Els seguidors de Moisès 
s’identifiquen a si mateixos amb el judaisme, i el cristianisme té 
un paper semblant en el cas d’armenis, siríacs i grecs, pobles de 
cristianització primerenca. Ambdós fenòmens es reforcen mú¬ 
tuament. Tanmateix, una altra de les funcions més importants 
de les religions monoteistes va ser la superació de la identitat 
ètnica i tribal, ja que la consciència ètnica, malgrat ser un factor 
sociològic amb gran influència en el desenvolupament de les re¬ 
ligions monoteistes d’Orient Mitjà, sobretot a l’Edat Mitjana, no 
va ser-ho tant com la consciència i identitat d’una nació. Això no 
obstant, es pot dir que les religions són un protonacionalisme 
quan queden associades al desenvolupament d’un poble o ètnia 

determinada. És el que passa amb els turcs, per als quals la religió 
és un factor identitari molt important. Si no fos per l’islam, pro¬ 
bablement el desenvolupament de les ètnies turca i àrab a Orient 
Mitjà hauria estat molt més dèbil. Aquest fenomen també es pot 
observar en la dèbil posició dels turcs khàzars, de religió jueva, i 
entre els àrabs cristians. En cada poble o ètnia la relació amb la 
religió és diferent. 

L’expansió del cristianisme a l’Europa medieval va contribuir 
en gran manera al desenvolupament d’aquest factor ètnic, ja que 
fins llavors aquesta consciència ètnica era molt dèbil, tal com 
havia passat amb turcs i àrabs. El cristianisme va ser, en aquest 
sentit, un factor objectiu del desenvolupament de la consciència 
dels pobles prèvia a la modernitat. És a dir, quan el cristianis¬ 
me arribava a una comunitat, no deia “vosaltres sou francesos 
o alemanys” sinó que donava la mateixa consciència religiosa a 
tothom, fent així un pas gegantí pel que fa al desenvolupament 
ètnic en el sentit de crear una identitat comuna. El segon pas va 
ser el desenvolupament polític en forma de regnes. La posterior 
unificació de regnes, juntament amb la religió comuna, va supo¬ 
sar el darrer gran pas per tal que tots els pobles es convertissin en 
nacions. El de França n’és un cas típic. 

Si a això hi afegim el desenvolupament del mercat i unes 
relacions socials creixents, ja podem parlar del naixement de la 
nació. Les primeres nacions europees segueixen aquest model. 
La nació és la suma de relacions o de fenòmens socials que es de¬ 
senvolupen gràcies a la suma de la consciència ètnica, religiosa, 
una autoritat política comuna i l’existència d’un mercat. Però 
seria més aclaridor denominar aquest procés societat de nació. 
Convertir-se en una nació no és el mateix que convertir-se en 
un Estat. Per exemple, encara que el regnat francès fos destruït, 
la nació francesa seguiria existint com a nació. No n’hi ha prou 
definint la nació com una unitat lingüística i cultural. La nació 
es fonamenta en molts altres aspectes, com són la política, el 
Dret, la revolució, les arts -sobretot la literatura i la música- o el 
mercat econòmic. Les nacions no tenen una relació directa amb 

els sistemes econòmics i polítics però poden influir-se entre elles 
perfectament. 

El concepte de nació és molt ambigu i per això cal anar amb 
molt de compte a l’hora de referir-nos-hi. 

Encara que hi hagi comunitats marginals, a l’actualitat, 
en general, s’entén per societat aquella que s’ha nacionalitzat. 
L’aclaparadora majoria de les societats són societats-nació. Pràc¬ 
ticament no existeixen individus que no pertanyin a una nació i 
la pertinença a una nació hauria de ser una forma natural de so¬ 
cietat. Però la nació, al llarg de la història de les civilitzacions, ha 
adquirit gran importància només amb el sistema capitalista, que 
és un sistema en crisi; més ben dit, han estat les impressionants 
invencions realitzades en nom de la nació les que han provocat 
grans catàstrofes. 

Portar el factor nacional a l’extrem va suposar l’inici de les ca¬ 
tàstrofes, perquè aquesta vinculació nació-política va derivar en 
la formació de la ideologia nacionalista, l’últim destí de la qual 
serà el feixisme. El nacionalisme incitat per l’economia, la religió 
i la literatura condueixen l’aigua a aquest mateix molí. 

El monopoli capitalista nacionalitzarà de forma fanàtica la 
política, l’economia, la religió, el Dret, l’art, l’esport, la diplomà¬ 
cia, el patriotisme... és a dir, tots els factors que formen la nació, 
prenent així el camí suposadament més senzill per resoldre la cri¬ 
si quan va portar tots aquests factors a una integritat sistemàtica; 
d’aquesta manera, no va quedar ni un sol element de la societat 
que no estigués contaminat per la lògica del poder, pensant que 
així es feia més fort en cadascuna de les nacions. Però el resultat 
va ser terrible, ja que Europa va quedar convertida en un mar de 
sang amb unes guerres mundials i unes seqüeles sense parió a la 
història. 

Això no és fer país sinó convertir el país en una religió, la reli¬ 
gió del nacionalisme. El nacionalisme, en un sentit sociològic, és 
una religió. Tractaré aquest assumpte en el capítol corresponent. 

Fins i tot les religions van tenir una actitud summament co¬ 
herent i internacionalista en aquest assumpte, perquè eren cons¬ 
cients del problema de l’etnicisme. En aquest aspecte, la història 

de la civilització va viure la seva època més menyspreable i deca¬ 
dent amb el capitalisme. 

El sistema més beneficiós per a una nació és la nació democràti¬ 
ca , perquè és el sistema que permet resoldre millor els problemes, 
aprofitar les seves possibilitats, formar-se i assolir un desenvolu¬ 
pament òptim. Les nacions, amb el sistema democràtic, podri¬ 
en deixar de ser un instrument per a l’enfrontament, la guerra, 
i podrien ser un factor de pau, de fraternitat i solidaritat en el 
marc d’una rica diversitat cultural. Fins i tot podria encetar-se 
una nova fase històrica amb una “nació de nacions”, una supra- 
nació. Les nacions, en un sistema democràtic, no són un factor 
d’enfrontament. A causa de la seva importància, espero tractar 
aquest tema extensament a cada oportunitat que se’m presenti. 

La forma de solucionar i evitar els problemes causats pel ter¬ 
me nació es troba en no rebutjar la nació com a tal, en no portar 
a l’extrem la “nacionalització” dels seus components i, sobretot, 
en no polititzar-la ni convertir-la en un instrument al servei de 
poders nacionalistes radicals. Per contra, cal desenvolupar la 
consciència i la pràctica de la nació democràtica. 

B . - Definint l’Estat 

Estat és, i ha sigut al llarg de la història, el concepte més em¬ 
prat i alhora més desconegut i ocultat, existint una gran igno¬ 
rància i confusió sobre el seu significat real. Fer-ne una definició 
i una interpretació correctes és, per tant, primordial, tant per 
analitzar la història i l’actualitat com per superar la crisi social 
actual. El més greu és que aquells que es creuen partícips de l’Es¬ 
tat no saben on s’han ficat i els que n’han quedat fora -si és que 
n’hi ha- el coneixen erròniament. Un exemple clar és el sinistre 
cas del socialisme real. Es tracta d’una situació que recorda “un 
diàleg de sords”, quelcom semblant al caos que va apoderar-se de 
les comunitats quan, parlant 72 llengües diferents, els va caure 
damunt la Torre de Babel. Majoritàriament, l’Estat és concebut 
com un àmbit resolutiu i, per això, porta la connotació de “salva¬ 
dor”, un pas previ a somiar amb un Estat-Déu. 

Un estudi sociològic detallat demostraria que, en la histò¬ 
ria de la civilització, el fet diví va unit a l’aparició de l’Estat i 
que aquesta simbiosi es deu, fonamentalment, a la intervenció 
dels sacerdots sumeris, els quals van utilitzar el panteó com a 
vitrina ideològica de l’administració política. Després del Rei-Sa- 
cerdot vindria el Rei-Déu i Emperador, amb origen al temple 
sumeri, que funcionaria fins a l’imperi Romà i al qual les religi¬ 
ons abrahàmiques humanitzarien en certa mesura, introduint la 
figura del Profeta-Déu o “enviat de Déu”. 

En aquest sentit, és molt interessant la separació a la mitolo¬ 
gia grega, tercera versió de la sumèria, entre allò diví i allò humà. 
Hesíode, en la seva concepció racional del panteó, pràcticament 
prohibeix vincular els conceptes de Déu i ésser humà, perquè li 
sembla vergonyós i qualifica, taxativament, la relació entre les de- 
ïtats com un sistema de castes. Encara és més rígid el sistema de 
castes bramàniques hindú, que, al seu torn, suposa una llunyana 
referència al Rei-Déu. En termes científics, ni tan sols s’accepta 
l’Estat com quelcom humà; així es veu clarament a les mitologi¬ 
es, religions i, parcialment, a la filosofia. S’intenta presentar un 
Estat recobert de divinitat, un Estat suprem, sagrat, salvador... 
que, en realitat, té el seu origen en els sacerdots sumeris, els pri¬ 
mers que l’engendren a l’úter del temple. 

En aquest sentit, també és il·lustratiu que Elegel descrigui 
l’Estat-nació com “la forma de Déu descendit a la Terra” i vegi en 
Napoleó la simbolització de l’Estat com aquest “Déu en marxa”. 
L’Estat-nació és la forma més recent i alhora més perillosa de 
l’Estat-Déu. 

Just ara es comença a plantejar, sociològicament i científica, 
aquesta complexa xarxa de vincles que és l’Estat. Crec que és un 
deure bàsic debatre i compartir els meus punts de vista sobre 
aquest tema que ha centrat la meva atenció durant tant temps. 
Espero, ara, ampliar l’horitzó del debat, però seria un bon co¬ 
mençament definir YEstat per la seva relació amb el poder. Es po¬ 
dria anomenar Estat a tota forma de poder concentrat regida per 
normes jurídiques, determinades i ben delimitades en un marc 
concret. Però no n’hi ha prou perquè una concepció integral, de 

fons i de forma, pot ser més completa; si, a més, ho relacionem 
amb el desenvolupament sociohistòric, l’anàlisi cobrarà encara 
més sentit. 

Sé que existeixen vàries definicions d’Estat i que en aquests 
moments no és útil insistir en els estereotips repetits durant tant 
temps des de la perspectiva liberal o socialista, però indicaré el 
que no és Estat: 

a . - No suposa la neutralització o un equilibri en la lluita de 
classes, però tampoc no és pràctic dir que només és un “instru¬ 
ment classista d’opressió”. 

b . - Tampoc no és la fórmula per a acabar amb el caos; els 
seus al·legats a l’ordre i la seguretat no es corresponen amb la 
realitat. 

c . - No és, ni molt menys, un àmbit per a resoldre problemes 
o assolir metes socials determinades, sinó més aviat el contrari; 
reprodueix i gangrena els problemes provocant contínues crisis. 

d . - La seva relació amb les divinitats i amb tot allò sagrat 
només té un caràcter mitològic i ideològic. 

e . - No expressa capacitat creadora ni tampoc administrativa 
per a la nació, la religió o la cultura. 

Es tracta, en tots aquests casos, de referències a l’Estat amb fi¬ 
nalitats fonamentalment propagandístiques; se’n podrien afegir 
més. La història mostra que tots els Estats, en allò essencial, no 
han fet altra cosa que convertir l’entorn en un escorxador, desen¬ 
volupar polítiques d’assimilació, recrear una societat maldestra i 
convertir l’ésser humà en una estúpida ment especulativa. 

No estic negant el paper de l’Estat en l’administració de la 
societat ni tampoc crec que sigui significativa ni aplicable la con¬ 
cepció antiestat anarquista. La realitat és que, com els socialistes, 
els anarquistes no han aconseguit portar-la a la pràctica en 150 
anys. Que tinguin raó en algunes qüestions sobre l’Estat no eli¬ 
mina uns errors que són fonamentals. Respecte a “l’Estat mínim” 
dels liberals, té valor en el sentit que van adonar-se que l’Estat 

suposa una imposició monopolista sobre l’economia, però la 
seva defensa fèrria del capitalisme com l’economia més eficaç els 
converteix en els més grans mentiders, deixant enrere la resta de 
forces que defineixen erròniament l’Estat. 

Seria més útil definir l’Estat com un monopoli en base a l’ex¬ 
cedent i la plusvàlua sostreta a la societat a través d’un sistema 
monopolista, com una institució supraestructural composta per 
instruments ideològics i cohesionadors. A la llum d’aquesta breu 
i simple definició, veurem que l’Estat i les seves polítiques són, 
en última instància, l’art d’administrar i coordinar la consecució 
de l’excedent i la plusvàlua. Si ho plasméssim en una fórmula, 
tindríem: Estat = Excedent i Plusvàlua + Instruments Ideològics + 
Aparells de Coerció + Art de l’Administració. I si ho valorem d’acord 
amb el seu desenvolupament històric, veurem que tots aquests 
factors entren en escena. Concebre l’Estat d’una altra manera, 
com quelcom homogeni, i considerar cadascun dels seus meca¬ 
nismes per separat, dificulta l’anàlisi d’aquest conglomerat de re¬ 
lacions anomenat Estat. 

1 . - Afirmar que l’Estat suposa una coacció de la plusvàlua és 
correcte però, com a definició, insuficient. 

2 . - Considerar l’Estat com quelcom diví, sagrat, com la divi¬ 
nitat descendida a la Terra, com l’ombra terrenal de Déu, només 
serveix per encobrir ideològicament la tirania. 

3 . - D’altra banda, la definició “l’Estat és tirania” només és 
un judici ètic amb escàs valor científic perquè exclou altres fac¬ 
tors. 

4 . - Les concepcions que veuen l’Estat com l’art d’adminis¬ 
trar i dirigir la societat tenen el greu inconvenient d’encobrir el 
seu autèntic rostre, ja que subestimen altres elements tan o més 
essencials que les interpretacions ètiques. 

No hi ha dubte que cadascuna de les característiques indica¬ 
des té un paper innegable en el funcionament de l’Estat, però per 
si soles no el defineixen. La majoria de les definicions es distin- 

geixen per un factor destacable, provocant interpretacions defi¬ 
cients. 

Al llarg de la història, els diferents tipus d’Estat també s’han 
classificat de diverses maneres, seguint entre altres els següents 
criteris: 

a) Per la divisió en classes socials i la sostracció de l’excedent 

i la plusvàlua: 

1 . - Estat Esclavista: Es tracta d’una forma d’Estat en què, 
a canvi d’omplir la panxa, el treball i la pròpia existència de les 
persones pertanyen a l’Estat i als amos. És la forma bàsica d’ex¬ 
plotació de l’Antiguitat, quan els esclaus eren l’instrument de 
producció fonamental. 

2 . - Estat Feudal: Es tracta d’una forma parcialment sua¬ 
vitzada d’esclavitud. La diferència entre els serfs medievals i els 
antics esclaus es troba en el dret a formar una família. És un tipus 
d’Estat que es crea a l’Edat Mitjana perquè permetia, a pesar dels 
condicionants i de les dificultats per posar-lo en pràctica, una 
capacitat més gran de produir excedents i plusvàlues. 

3 . - Estat Capitalista: Està basat en un mercat de treball on 
una classe social anomenada treballadora es posa en venda com 
a mà d’obra. Seria més adequat entendre’l com una estructura 
més que com una forma d’Estat. És l’Estat propi de la civilització 
capitalista. 

b) Elna altra classificació és la que es realitza tenint en comp¬ 
te qui està al capdavant de l’administració de l’Estat i la con¬ 
cepció ètnica i nacional: 

1 . - Estat Sacerdotal: Se li dóna aquest nom perquè els seus 
creadors van ser els sacerdots. Conceptes tals com temple , Estat 
Sagrat o Estat-Déu corresponen a aquesta categoria. 

2 . - Estat Dinàstic: També se’l podria anomenar hereditari 
i respon a una administració dirigida per una dinastia o família. 


224 


Abdullah Ócalan j Civilització Capitalista 


Es tracta d’un Estat que continua tenint àmplia vigència en totes 
les etapes de la civilització, fins i tot a l’actualitat. 

3 . - Estat Tribal o Ètnic: Depèn d’una tribu o ètnia. Està 
present, sobretot, a l’Edat Mitjana, quan es desenvolupa la cons¬ 
ciència tribal o ètnica. La vinculació de l’Estat a diferents reli¬ 
gions o ètnies -cristiana, islàmica, jueva, hindú o xinesa- estaria 
dins d’aquesta definició. Aquí té un paper important la religió 
com a element conformador de la consciència ètnica o de perti¬ 
nença a un poble. 

4 . - Estat Nacional: Està fonamentat en societats nacionalit¬ 
zades. És una forma d’Estat en què es basa no només l’era capi¬ 
talista sinó també la democràtica, més ben dit, suposa la recon¬ 
ciliació administrativa d’Estat i democràcia (Estat + Democràcia). 
Quan ambdós coexisteixen , quan resulta vàlid el règim Estat + 
democràcia, també es pot anomenar Estat nacional. L’Estat na¬ 
cional és diferent a l’Estat-nació ja que en un Estat nacional pot 
haver-hi vàries nacions. 

5 . - Estat-nació: És la forma d’Estat amb una estructura on 
només existeix una nació, i tots els seus integrants professen la 
religió del nacionalisme. És la forma fonamental d’Estat de la 
civilització capitalista. Una forma d’Estat-nació és l’Estat feixista, 
que sorgeix dins del capitalisme i que cal concebre com una con- 
trarevolució o règim en crisi constant; no és possible diferenciar 
l’un de l’altre. 

c) Un altre tipus de classificació es realitza en base a si la per¬ 
sona que el dirigeix és escollida o designada, si rep el poder 

de forma hereditària o l’aconsegueix a través de la força: 

1 . - Estat Monàrquic: És una forma d’Estat simbolitzada per 
una persona, confonent-se Estat i subjecte administrador. L’ad¬ 
ministrador pot ser un rei o un emperador i l’administració pot 
passar de pares a fills o pot ser adquirida a la força. Està present 
en totes les èpoques de la civilització i reflecteix una debilitat 
institucional de l’Estat. 


L'Estat-nació: el leviatan modern 


225 


2 . - República: El principal grup administrador arriba al 
poder mitjançant eleccions, siguin una o mil persones les escolli¬ 
des; essencialment, és el mateix. De vegades es confon república i 
democràcia però això és un greu error. La república és una forma 
d’Estat en què les eleccions es porten a terme per mantenir l’admi¬ 
nistració d’unes institucions estatals sòlidament formades, però 
no és una democràcia administrada pel poble. La democràcia és 
quelcom molt diferent. Es l’administració sense forma d’Estat. 
Per descomptat que la democràcia també té les seves institucions 
i que per a aquestes institucions es duen a terme eleccions, però 
democràcia i Estat són essencialment diferents. Tots els intel·lec¬ 
tuals, inclosos els marxistes i el propi Lenin, han confós aquests 
termes. Hi ha una diferència qualitativa entre la democràcia i les 
civilitzacions el nucli de les quals és l’Estat. 

Per tant, té gran importància no confondre la direcció demo¬ 
cràtica i l’administració estatal, hi hagi o no eleccions. De fet, 
l’Estat respon essencialment a una tradició administradora ins¬ 
titucional que té milers d’anys i, a més, el paper que hi tenen les 
eleccions és molt limitat. Fonamentalment, el que s’aconsegueix 
amb les eleccions és el repartiment de més o menys poder entre 
les diverses elits monopolistes dins de VEstat (agràries, comercials, 
industrials o financeres) d’acord amb els diferents moments en 
la correlació de forces. Les més poderoses en un determinat mo¬ 
ment seran les escollides. En realitat, no es tracta d’una demo¬ 
cràcia. 

Tampoc no és que en una democràcia s’assignin totes les 
tasques i responsabilitats per mitjà d’eleccions, i els no escollits 
també poden dur a terme responsabilitats en l’administració. 
L’important és que la societat democràtica estableixi la seva ad¬ 
ministració de forma periòdica, amb intervals curts, per donar 
així una oportunitat al desenvolupament dels pobles, de dife¬ 
rents potencialitats i formes de creativitat, igualtat i llibertat. 

d) També es poden classificar les formes d’Estat en base als 
sectors que roben la plusvàlua: 

1 . -Estat Agrari: Es tracta d’una definició molt significativa 
en tant que representa el primer Estat fundat per administrar, 
sobretot, la confiscació de l’excedent agrícola. Es podria parlar 
d’Estat Agrari depenent de la força de les elits d’aquest sector 
dins de l’Estat o de diversos Estats. 

2 . - Estat Comercial (Mercantilitzat): Es tracta d’una forma 
d’Estat per administrar el robatori de la plusvàlua i de l’excedent 
comercial. Els Estats d’Assíria i Fenícia entren dins d’aquesta ca¬ 
tegoria. Actualment encara existeixen elits comercials amb gran 
poder dins dels Estats. 

3 . - Estat Financer: És el cas dels Estats basats en la força 
dels diners i com a exemple es pot posar Suïssa. És important as¬ 
senyalar que les elits o el monopoli financer s’han enfortit en tots 
els Estats i tenen un pes determinant en l’administració actual a 
causa del fet que l’última era globalitzada del capitalisme també 
podria considerar-se una era financera. 

4 . - Estat Industrial: Existeixen diversos Estats anomenats 
industrials, ja que la producció industrial té un paper preemi¬ 
nent en l’economia, sobretot amb la revolució industrial. La 
creació d’un Estat Industrial va ser la principal aspiració al segle 
XIX, quan s’identificava indústria amb enriquiment. Tots els Es¬ 
tats perseguien una ràpida industrialització. Per tant, l’elit més 
forta de l’Estat la constituïen els industrials. 

Els grans comerciants del segle XVIII (mercantilisme), els in¬ 
dustrials del xiv i majoritàriament els financers, al segle passat 
i en el present, són unes elits monopolistes bàsiques que nien a 
l’interior de l’Estat, i són elles les que en essència administren el 
cúmul de relacions que anomenem Estat. 

e ) Encara és més important la classificació de l’Estat d’acord 
amb falses denominacions que evidencien la seva funció ide¬ 
ològica per encobrir el seu caràcter monopolista. Seria útil 

repassar aquests models que, en realitat, són sistemes ideolò¬ 
gics que tenen per objectiu fer incomprensible el terme Estat, 

i que exerceixen una pressió constant i quotidiana. 

1 . - Estat Liberal: És el terme ideològic preferit pels teòrics 
de l’economia política. Literalment significa Estat de Llibertat 
encara que llibertat i Estat són contradictoris; l’Estat suposa res¬ 
tricció de llibertats. Precisament, un dels problemes més greus 
de la història ha estat defensar les llibertats individuals i col·lec¬ 
tives davant l’Estat. Aquesta lluita ha estat una de les principals 
batalles polítiques i jurídiques. També se’l defineix com l’Estat 
econòmicament menys intervencionista, quan la seva existència 
només és possible si respon a un monopoli econòmic. Per tant, 
la definició “Estat menys intervencionista” és una farsa perquè 
és contrari a l’essència i identitat de l’Estat; amb aquest terme 
només es vol obrir el camí als monopolis econòmics i augmentar 
els seus guanys. 

2 . - Estat Socialista: És un terme molt utilitzat sobretot al 
camp del socialisme real, però es tracta d’una farsa almenys tan 
gran com l’Estat liberal. En primer lloc, l’autèntic socialisme no 
té res a veure amb l’Estat i l’Estat és tan antagònic respecte el 
socialisme com respecte la democràcia. Confondre l’Estat, que 
és la suma de grans elits monopolistes històriques, amb el so¬ 
cialisme, és a dir amb un règim d’igualtat, és el major pecat de 
l’oportunisme. L’Estat Socialista, la versió actual del “socialisme 
faraònic”, és a dir l’Estat-nació del socialisme real, també està 
relacionat amb el protofeixisme, que al seu torn és la forma més 
patent de l’Estat capitalista. L’Estat-nació és l’autèntic caràcter de 
l’Estat tant en el liberalisme com en el socialisme real (socialisme 
d’Estat), per la qual cosa té gran importància estudiar aquesta 
relació amb el feixisme en tant que suposa un sistema autoritari 
i totalitari. Per tant, podria resultar útil avaluar l’Estat Liberal i 
l’Estat Social o Socialista com a protofeixistes i, per tant, el camí 
que pot portar al feixisme. 

Els defensors del socialisme haurien de saber que construir-lo 
en base a l’Estat i defensar aquest Estat, que és la institució bàsi¬ 
ca que ha sostret l’excedent i la plusvàlua no només en els qua¬ 
tre segles de capitalisme sinó en els 5.000 anys de civilització, és 
feixisme si es fa conscientment, i fer-lo servir com a instrument és 
una ingenuïtat i una traïció. Espero debatre aquests temes exten¬ 
sament a la meva Defensa, Sociologia de la Llibertat. 

3 . - Estat Feixista: És un terme que per si mateix no té molt 
significat ja que, en el fons, és el mateix que l’Estat-nació. Carac¬ 
teritzar-lo com una cosa excepcional, com una espècie de pesta, 
dissociat del capitalisme, és la major misèria en què cauen els 
intel·lectuals que presumeixen de liberals o de socialistes. El ca¬ 
pitalisme sempre té l’Estat-nació a la porta i, per tant, el feixisme. 
El feixisme és norma; allò excepcional és la compatibilitat entre 
l’Estat i les estructures democràtiques. 

4 . - Estat Democràtic: Hem dit de forma reiterada que l’Es¬ 
tat no pot ser democràtic perquè les seves estructures socials i 
formes de funcionament són essencialment diferents de les de¬ 
mocràtiques; tanmateix, ha aparegut la necessitat d’una reconci¬ 
liació entre Estat i democràcia davant d’una crisi estructural de la 
civilització capitalista, cada vegada més profunda, especialment 
en l’actualitat. És a dir, que l’Estat s’ha adonat que no pot tirar 
endavant la gestió tot sol i que ha de fer-ho en companyia de les 
forces democràtiques. Existeixen altres casos històrics, però sigui 
quina sigui la fórmula, si l’Estat estableix vincles amb estructures 
i principis democràtics, ens trobarem davant d’un Estat Demo¬ 
cràtic, encara que el terme més exacte seria “Estat i Democràcia”, 
mantenint així el caràcter diferencial d’ambdues estructures. An¬ 
teriorment he indicat que estudiar les formes d’Estat és la tas¬ 
ca més urgent de l’actualitat, perquè ja no és possible dirigir les 
societats actuals amb la lògica de l’Estat clàssic i, per això, han 
entrat en escena les organitzacions de la societat civil, encara de 
forma molt insuficient, no essent probable que aquestes organit¬ 
zacions comparteixin l’administració o omplin els seus buits en 
la situació actual. 

Per tant, l’única sortida és reconciliar estructures socials radi¬ 
calment democràtiques amb les institucions estatals més produc¬ 
tives. En l’actual etapa històrica, que ningú no pot saber quant 
durarà, ni la civilització capitalista, ni la democràtica ni el siste¬ 
ma socialista poden aconseguir per si sols els resultats desitjats. 
Les polítiques actuals estan acabant amb la societat humana i 
només generen dolor, vessament de sang i explotació. Aquests 
temes també els abordaré extensament a la Sociologia de la Lli¬ 
bertat. 

Existeixen alguns altres conceptes al voltant de l’Estat, com 
ara l’Estat de Dret o l’Estat Religiós. En tant que monopoli eco¬ 
nòmic, l’Estat, en el fons, no pot ser just ni tan sols en termes ju¬ 
rídics però se’l va denominar Estat Jurídic o Estat de Dret perquè 
actua d’acord amb lleis i normes predeterminades que atorguen 
un marc d’igualtat a súbdits i ciutadans. No hi ha cap dubte que 
això pot ser positiu si ho comparem amb els Estats de dèspotes i 
emperadors, que diàriament inventen normatives al seu gust i els 
capricis dels quals són ordres. En realitat, aquestes definicions no 
constitueixen formes diferents d’Estat. Per exemple, el Religiós 
sempre s’ha presentat sota un mantell sagrat al llarg de la història 
des de l’Estat sacerdotal. L’Estat laic, que se suposa contrari al re¬ 
ligiós, té el mateix significat. Aquestes definicions derivades de la 
religió, la mitologia, la filosofia i fins i tot la cientificitat són més 
aviat instruments ideològics amb una funció propagandística. 

En conclusió, l’Estat és el germen de la civilització i de la 
història de la civilització, i ha arribat a l’actualitat reproduint-se 
constantment sota diferents vestimentes i formes. Arribar a defi¬ 
nir l’Estat per primera vegada en la seva autèntica funció en l’era 
de la civilització capitalista, a pesar de totes les desviacions ideo¬ 
lògiques i després de grans esforços teòrics i pràctics, ha estat el 
major avenç en la lluita contra el capitalisme. Ara, la qüestió més 
candent és desenvolupar encara més la civilització democràtica 
amb continguts i formes (organitzacions i accions) que respon¬ 
guin a aquesta concepció. 

C . - La ideologia de la Civilització (Modernitat) 
Capitalista i la seva conversió en religió 

Les civilitzacions es formen en base a construccions ideològi¬ 
ques en el marc de fenòmens de llarga durada. Preguntar-se què 
va ser primer, si la cultura material o la moral, només compli¬ 
ca les coses. Posaré un exemple físic per tal que quedi més clar. 
Saber si l’ona és preeminent respecte a la partícula ha generat 
durant molt temps nombrosos debats, però, al final, no existeix 
aquest domini sinó una dialèctica enriquidora, tal com s’accepta 
de forma generalitzada. Quelcom semblant passa amb la cultura 
moral i material, malgrat que tinguin naturaleses diferents. 

No són factors antagònics, es retroalimenten, es fecunden 
l’un a l’altre, modificant-se mútuament. Cada partícula materi¬ 
al crea un element moral i viceversa. Per contra, en el sistema 
de la civilització hi ha una distorsió del pensament analític que 
construeix regles immodificables, lleis absolutes que tothom ha 
d’obeir amb l’objectiu de sistematitzar i eternitzar els seus in¬ 
teressos, com va ocórrer al principi amb els déus o el caràcter 
sagrat i etern de l’Estat; i el mateix passa amb les idees perfectes, 
els fenòmens, formes i continguts permanents, contraris a la di¬ 
alèctica universal. 

Quelcom semblant passa amb el debat entre infraestructura i 
superestructura, estretament vinculat a les desviacions construïdes 
per la civilització. Hegel parteix de la superestructura , és a dir, de 
l’Estat i del dret, i així mateix inicia el sistema universal des de 
l’idea de l’absolut ( geist ). Per la seva banda, Marx dóna prioritat 
a la infraestructura , és a dir a les forces productives i relacions 
de producció. Però, malgrat que diu haver posat Hegel cap per 
avall, “amb els peus al terra”, comparteix la seva mateixa lògica. 
Quina lògica? Diu que hi ha un element base i un altre secundari 
o determinat, però això és caure en la basta lògica de la separa¬ 
ció subjecte-objecte. Malgrat que defensen el contrari, ambdós 
van mantenir la mentalitat de la civilització antiga. Aquesta lò¬ 
gica amaga el fracàs del socialisme de Marx. A pesar de la seva 
complexitat, la seva definició economicista està en la línia de la 

civilització clàssica. Per molt heroisme que es mostri o que es 
pronunciïn les paraules adequades, el resultat és el mateix. 

La civilització (modernitat) capitalista, quan va construir-se a 
si mateixa, va crear una terminologia ideològica, una obra mes¬ 
tra que va aconseguir sistematitzar, superant els sacerdots sume- 
ris i justificant-se com si no fossin producte del mateix Déu. Això 
és important. Posem l’exemple de Mahoma. El contingut dels 
primers i últims versicles de l’alcorà, on es desenvolupa el terme 
Déu, són molt diferents. El Déu que al principi només li diu 
“llegeix!”, després desenvoluparà tot un sistema. Es tracta de ver¬ 
sicles fragmentats sobre els quals es construirà el conjunt, són els 
versicles que després permetran crear un cos ideològic gegantí, 
creant així un sistema que va trigar segles a formar-se. 

Però mentre no comprenguem el caràcter sistemàtic de la 
modernitat capitalista en tots els seus aspectes tampoc no po¬ 
drem analitzar les seves eines mentals. No només ha creat els 
seus propis conceptes, postures i actuacions sinó que s’ha apode¬ 
rat d’un llegat mil·lenari, d’una herència sobre la qual s’aixeca 
l’estructura i el contingut d’aquest nou edifici. Mitjançant aquest 
engranatge ideològic dóna forma primer a la seva pròpia clas¬ 
se; més endavant a una o vàries classes d’Estat, dissenyades a la 
seva imatge i semblança, i completa la construcció amb elements 
que van de la moda a la filosofia, del control de la producció al 
consum i la política, primer continentalment i després a nivell 
global. Simplificant aquests elements, serien els següents: 

1. - Filosofia 

Els arquitectes ideològics, especialment René Descartes i 
Francis Bacon, construeixen els principis de la lògica i utopies 
que necessiten els nous sistemes del segle xvi. Encara que sembli 
una cosa simple, la realitat és que la posada al dia de la dicoto¬ 
mia ànima-cos portarà el dilema subjecte-objecte i els corrents de 
pensament que aniran sorgint després, com una reacció en cade¬ 
na, acabaran col·locant en primer terme el binomi “capitalisme 
i burgesia”. De la mateixa manera que es desmunta la lògica feu- 

dal, es construeix una nova classe i una nova lògica d’actuació. 
Encara és més important tenir en compte que aquest nou liderat- 
ge establert per les noves elaboracions ideològiques permetrà a la 
nova classe hegemònica dirigir i distingir-se de les altres, siguin 
antigues o bé noves. Un vell joc amb regles diferents. Els filòsofs i 
científics seran els sacerdots de la nova classe. Del bagul ideològic 
del feudalisme, i fins i tot de l’esclavitud, en surten nous con¬ 
ceptes i teories; d’acord amb l’estat en què es trobin, se’ls posarà 
només un pedaç o se’ls donarà una forma totalment nova per tal 
que tot quedi com abans. 

El simple fet d’analitzar Descarts serà suficient per adonar-nos 
de com de xocant és aquesta elaboració ideològica. Descartes co¬ 
mença qüestionant-ho tot. La resposta als seus interrogants serà 
la següent: “Cal superar el blindatge ideològic de la classe feudal 
i, per tant, el seu poder”. Això és el que vol dir; però si ho diu 
clarament es toparà amb la Inquisició i la possibilitat d’acabar a 
la foguera el fa tremolar. Per tant, ha d’elaborar una filosofia més 
abstracta. Amb la frase “penso, llavors existeixo” planteja que ja 
hi ha una base ideològica els components de la qual seran posats 
en circulació un darrere l’altre. A tothom li diu: “Dubteu de tot; 
només amb el pensament profund podreu demostrar la vostra 
existència”. En definitiva: “la forma de vida imposada pel feuda¬ 
lisme no té valor; podeu construir una nova vida a partir de les 
vostres opinions!” D’altra banda, el dilema cos-ànima ressalta la 
importància d’aquest món davant l’altre, el de Déu. Una vegada 
Déu ha agafat el primer impuls, l’univers es mourà ja de forma 
mecànica. Si desxifrem aquesta frase veurem que, malgrat que 
els creadors de la civilització antiga són essencials, existeix una 
nova civilització en marxa, i aquesta nova civilització sorgirà per 
si sola. I si ho traduïm a un llenguatge de classe: sorgeix una nova 
classe capaç de pensar i ordenar el seu món amb lleis pròpies 
d’acció i moviment. 

També podem sotmetre Francis Bacon a un breu anàlisi. En 
la seva lògica és essencial l’experimentació i la confirmació dels 
fets a partir dels experiments; qualsevol pensament no experi¬ 
mental no té validesa i no pot considerar-se científic. El seu anun- 

ciat es pot resumir així: “Tot coneixement sorgeix de la pràctica 
i de l’acció. No cregueu en antigues fal·làcies. La ciència és po¬ 
der. Només es pot enfortir l’experiència i l’acció!” I des del punt 
de vista de les classes, aquest és el missatge a les noves forces, 
formades en base a l’acumulació capitalista de la plusvàlua: “Ex¬ 
perimenteu-ho tot abandonant l’antiga mentalitat dogmàtica i 
prenent com a guia el benefici; desenvolupeu i generalitzeu els 
resultats; d’aquesta manera, el coneixement s’enfortirà i podreu 
crear la vostra pròpia llar, el vostre propi món.” 

Però, evidentment, no s’han de considerar les forces de la 
ciència i la filosofia abanderades del monopoli capitalista de¬ 
senvolupat a partir del segle XVI. Com és sabut, la gran majoria 
dels impulsors més qualificats del Renaixement, la Reforma i la 
Il·lustració eren intel·lectuals de mentalitat lliure que odiaven, 
des del moment que va sorgir, el sistema capitalista, les seves con¬ 
seqüències, la forma de vida que implicava i la seva camarilla 
governant. És indubtable que aquella revolució europea de les 
mentalitats ho era de tota la humanitat i que gran part d’aquests 
pioners de la revolució eren humanistes allunyats de la religió i 
del nacionalisme. El propi treball científic és de per si una revo¬ 
lució. Representaven els sectors socials contraris als valors de la 
civilització clàssica i eren partidaris dels que necessitaven més 
llibertat, igualtat i democràcia. 

Amb aquestes línies els expressem el nostre agraïment, però 
aquest no és el problema. De la mateixa manera que l’excedent 
i la plusvàlua van ser sostrets als seus legítims propietaris per 
tal d’erigir una nova classe social com a força governant, també 
aquesta classe ha confiscat l’excedent i la plusvàlua intel·lectual 
per formar el seu sistema mental; es tracta d’un robatori intel·lec¬ 
tual. La burgesia va saber construir la nova modernitat en tots els 
seus aspectes d’acord amb els seus interessos de classe. Es tracta 
d’una propietat de les camarilles monopolistes de l’Estat que po¬ 
dríem resumir amb el refrany “qualsevol entrega la seva gallina a 

canvi d’una oca” 96 . D’aquesta manera van atraure cap al seu ter¬ 
reny l’avantguarda de la nova mentalitat, aprofitant astutament 
les seves dificultats econòmiques, polítiques i socials, i abusant 
d’ella tal com feien amb els sectors econòmics més humils; van 
posar sota el seu control a nombrosos artesans, científics i filò¬ 
sofs, a qui fins i tot van col·locar al capdavant dels mecanismes de 
poder, mentre neutralitzaven aquells que utilitzant els mateixos 
mètodes econòmics, socials i polítics presentaven resistència, tal 
com van fer Erasme, Galileu i Bruno. 

Si amb el domini econòmic asseguraven el monopoli de l’Es- 
tat, amb el monopoli ideològic van aconseguir una influència 
semblant mentre els rebels eren esclafats sense pietat. A finals 
del segle XVIII van poder cantar victòria no només en el front 
econòmic (indústria) sinó també en el polític -Revolució Fran¬ 
cesa- i ideològic -nacionalisme i Estat-nació-; el catolicisme, les 
antigues formes de monarquia, els imperis i l’humanisme van 
quedar al bàndol perdedor. I així va ser com l’economia va ser 
assimilada pels monopolistes que s’hi oposaven, i els moviments 
i nacions democràtiques eren devorats per l’Estat-nació i el na¬ 
cionalisme. A l’aristocràcia, l’Església Catòlica i el cristianisme 
en general no els quedava més remei que reconciliar-se i renovar 
l’aliança amb els nous senyors, a canvi de protegir els seus inte¬ 
ressos, perdent així el prestigi que tenien. És a dir, que fins al se¬ 
gle XIX no només es tractava d’una victòria dels nous monopolis 
econòmics (comercials, industrials i financers), sinó també d’una 
lluita ideològica, que al final també van guanyar. 

2. - Positivisme 

Les formes religioses de la civilització feudal s’havien desin¬ 
tegrat i la conseqüència va ser el protestantisme i la pèrdua de la 
posició preeminent de l’Església Catòlica. Així ho va demostrar 


96. Aquest és un refrany de difícil traducció; bàsicament es refereix al 
fet que qualsevol persona canvia alguna cosa si li n’ofereixen una altra de 
més valor. 

Max Weber en plantejar la convinença de l’ètica protestant per al 
capitalisme en substitució de la catòlica. El sistema del cristianis¬ 
me s’havia imposat d’una forma extremadament dogmàtica so¬ 
bre els pobles d’Europa quan la majoria d’ells encara eren lliures. 
La contradicció era òbvia i era d’esperar que, quan perdés el seu 
pes polític i econòmic, fos superat àmpliament en termes ideo¬ 
lògics. Precisament un dels avenços ideològics més importants 
en aquest terreny va ser el “monstre” del laïcisme. Es tracta d’un 
terme digne d’analitzar. Encara que signifiqui allò que està fora de 
la religió , queda per definir fins a quin punt ho està. La burgesia 
va abraçar el positivisme i aquest va ser declarat la nova religió 
del món, per tant també cal preguntar-se: com pot el laïcisme 
mantenir-se fora de l’àmbit de la religió? I també: Què significa 
una nova religió? 

El positivisme assumeix la seva funció per si mateix en con¬ 
vertir la fenomenologia en religió. No hi ha cap realitat que no 
respongui a la percepció de fenòmens quan les investigacions i la 
filosofia mostren que fenomen és igual a percepció i que la percep¬ 
ció és la forma d’aprehensió més simple de l’intel·lecte. Es tracta 
d’un mecanisme d’informació tosc, erroni i acientífic perquè es 
crea a partir de l’observació més superficial de l’objecte. Con¬ 
vertir els fenòmens en fenomenologia és donar a l’objecte el rol 
fonamental de la realitat, és a dir, el mateix que la idolatria en 
el paganisme: fer de les coses objecte d’adoració. En aquest cas i 
per més que el positivisme suposi un atac a la metafísica, sobretot 
a la religió, s’ha transformat en la religió materialista més tosca 
de totes, a causa de la seva obsessió per la veritat de l’objecte. 
En definitiva, es tracta d’una metafísica, d’una versió nova i més 
superficial d’idolatria en la modernitat. Nietzsche té la mateixa 
convicció. També debatré àmpliament aquest assumpte a la Soci¬ 
ologia de la Llibertat. 

El positivisme ha provocat tanta destrucció a nivell de les 
mentalitats com va fer-ho la teologia a l’Edat Mitjana. Ni tan sols 
va adonar-se del gran món moral de la societat humana. Amb 
l’excusa que s’havia acabat el món de la metafísica, va llençar a 
les escombraries els valors humans, resultants de l’acumulació 

cultural de milions d’anys. Va ser un moviment d’una ignoràn¬ 
cia total. El títol d’Ebu Cehil (Pare de la Ignorància), utilitzat 
per Mahoma per denominar Amer Bin Hisam el Mugirà, també 
conegut com a Ebu Hakim, també és vàlid per als positivistes; són 
els Ebu Cehil contemporanis de la ciència social. Cal interpretar 
adequadament els termes de laïcisme -al marge de la religió-, 
positivisme -religió o filosofia positivista-, així com el de materi¬ 
alisme vulgar -l’intel·lecte humà entès només com a reflex-, en 
tant que es tracta de recobriments ideològics estretament vincu¬ 
lats als monopolis capitalistes. Des de fa quatre-cents anys, amb 
aquests tres corrents ideològics es porta a terme una campanya 
de terror i destrucció sobre la nova societat i el món moral. 

Mentre la societat que des de feia milers d’anys preservava 
la cultura i la seva ètica no es dissolgués, el triomf de la cultura 
material del capitalisme no era possible. Aquesta és la raó que va 
fer necessària una victòria ideològica, mentre que les seves con¬ 
tradiccions amb la religió eren degudes a aspectes ètics. Les tres 
filosofies van ser molt efectives a l’hora de destruir l’ètica de la 
societat, perquè les societats que es queden sense contingut ètic 
deriven cap a la decadència o es rendeixen amb facilitat, tal com 
realment va passar. El laïcisme, des de fora de la religió, va des¬ 
truir la virtut de l’ètica mentre el positivisme, mitjançant el feno- 
menisme, obria la via a noves idolatries. Podríem definir la seva 
bogeria per la societat de consum, la seva passió per apoderar-se 
de mercaderies, com a idolatria moderna. Així va produir-se l’es¬ 
fondrament de l’ètica de la societat. 

L’oposició a la metafísica revela un dels atacs realitzats amb 
més ignorància del positivisme perquè la metafísica és quelcom 
intrínsec a la humanitat des del seu origen. Fins i tot és una ne¬ 
cessitat no només per a les civilitzacions teixides al voltant de 
l’Estat, sinó per a tots els humans i per als animals amb més 
desenvolupament cerebral. Cap ésser humà ha estat capaç de do¬ 
tar-se, ni en el passat ni en l’actualitat, només amb dades, ciència 
i cientificisme, per dir-ho en el llenguatge dels positivistes. No 
diem que sigui impossible, sinó que la capacitat mental de l’ésser 
humà no està feta per a això. Si li arrabasseu o destruïu el seu 

món metafísic, a les seves mans només quedarà la mort o, en tot 
cas, apareixeran éssers humans embogits que no reconeixen cap 
norma; la societat occidental ha estat testimoni d’aquest fet amb 
freqüència. En definitiva, els fenòmens no constitueixen el con¬ 
junt de la realitat sinó només aspectes genèrics. 

La teoria quàntica i la cosmologia tampoc no han dit la seva 
última paraula. El secret de la vida no s’ha pogut resoldre, ni 
tan sols s’ha pogut anunciar. I és per aquesta raó que es pot con¬ 
siderar el positivisme com una ignorància moderna. El sentit 
de la vida i de l’intel·lecte són universos que mai no podran ser 
explicats amb les teories del coneixement reflexiu; fins i tot la 
ciència es topa cada dia amb un nou miracle. La vida social és 
més complexa que els problemes de la vida i de l’intel·lecte. I 
quan va quedar clara la ignorància de laïcisme, positivisme i del 
tosc materialisme, quan va quedar clar que no es convertirien 
en una referència significativa, aleshores van entrar en escena, 
encobertament, dues síntesis de les tres filosofies: el nacionalis¬ 
me i Pinternacionalisme burgesos, aparentment contraris entre 
si malgrat que, en el fons, es complementen. 

3 . - L’internacionalisme o globalisme burgès. 

En la història de la civilització, l’arquitectura ideològica es 
resumeix en dos elements: els inquilins de la part alta, per no 
dir del pis superior, i els valor simbòlics que expressen interessos 
comuns. Les ideologies sempre contenen una forta imprompta 
simbòlica, però l’important és saber què i de qui són els interes¬ 
sos simbolitzats. El consell dels déus de la planta superior del Zig- 
gurat era un símbol; An, Enlil i Marduk reflectien una jerarquia 
recent instal·lada i institucionalitzada sense que sapiguem fins a 
quin punt aquest simbolisme era intencionat o no; però es tracta 
d’una tradició antiga amb unes característiques generals que ha 
arribat als nostres dies transformada i molt més complexa. Per 
als servents de la planta més baixa existeixen unes simbologies de 
l’esclavitud, unes línies de demarcació clares i profundes per tal 
que no hi hagi cap confusió amb el consell dels déus. El servent 

ha de complir la seva funció sense ficar-se en els assumptes dels 
déus. A qualsevol ésser humà li agradaria saber què ha guanyat o 
perdut la societat amb aquesta mena de contes. 

A l’actualitat, el consell de la zona superior té forma de Fò¬ 
rum de Davos, en secret o obertament. Tanmateix, de vegades els 
seus membres es presenten despullats, sense màscara, davant la 
gent i, en aquestes reunions, els mestres de cerimònies aborden 
i treuen conclusions per a tothom manifestant taxativament que 
els humans no han de tenir por, que la situació està sota control, 
que hi ha prou estoc, que està preparat per a la guerra i que ningú 
no pot pensar en la derrota. Els sacerdots més selectes transmeten 
aquesta ideologia internacional en diversos espais, ments i senti¬ 
ments a través dels mitjans de comunicació de masses, superant 
el treball d’universitats, mesquites i esglésies. L’era de la comuni¬ 
cació es produeix al mateix temps que la globalització. Mentre es 
destrueix el medi ambient a gran escala, ells no volen que la pols 
embruti el seu castell de vidre i no accepten cap mena de crítica. 
Conseqüents amb la seva ideologia internacional, es fan els sords 
i tanquen els ulls a pesar que la societat, les ciutats, el camp i 
la població colpegen la porta donant la senyal d’alarma, avisant 
que aquesta forma de vida no pot continuar. Juntament amb l’ús 
malaltís del sexe, de l’esport i de l’art buidats de contingut des de 
fa temps, pràcticament no queda cap sector de la societat que no 
hagi estat anestesiat o drogat. 

4. - Nacionalisme. 

Malgrat que aparenta ser el contrari del pensament internaci¬ 
onal, no és més que un instrument estratègic del “divideix i ven- 
ceràs” que els líders mundials abracen per tal d’anestesiar i dro¬ 
gar les capes socials baixes. Es tracta d’un mecanisme ideològic 
tan eficient que la modernitat capitalista no pot viure sense ell, ja 
que li permet superar les insuficiències i els problemes provocats 
pels instruments ideològics tals com el positivisme, el laïcisme, el 
materialisme bast i el cientificisme. Per damunt de tot, és l’úni¬ 
ca religió eficient de l’Estat-nació. Cada era de la civilització té 

creences sense les quals no es pot fer ni un pas i el nacionalisme 
és la més eficient de la modernitat. El seu lema fundacional és 
molt senzill: Convertiràs cada factor nacional en quelcom sagrat! 
Emocionaràs l’individu més insensible i el faràs més agressiu! I 
a tots aquests valors els rendiràs honors en escoles, quarters, es¬ 
glésies, mesquites, associacions i famílies! I així és com s’ha creat 
aquesta efectiva religió. Les religions, contràriament a allò que 
es pensa, no han estat elaborades pensant en l’altre món; són 
programes i estratègies polítiques, instruments rituals d’educació 
quotidiana. 

Malgrat tota la rellevància que té la religió, és una tasca bàsica 
de la sociologia analitzar-la des d’aquest punt de vista perquè les 
religions tenen una gran projecció social. Si la religió realment 
ha traït els seus aspectes sagrats, i és evident que ha estat així, i si 
ha estat transformada en l’instrument ideològic més vulgar, això 
significa que li ha estat atribuïda una nova funció i que la dels 
seus oradors és sembrar discòrdia. En resum, la religió també és 
una de les armes del nacionalisme, avui en dia la més utilitzada: 
un instrument de l’instrument. Em conformo amb aquesta refe¬ 
rència, ja que en els següents dos apartats analitzarem amb més 
detall com la religió s’ha format i s’ha utilitzat en aquest sentit. 

Malgrat la seva extrema dificultat, és un deure fonamental de 
la modernitat democràtica rescatar l’intel·lecte, el pensament i, 
per tant, la capacitat de lliure acció de les urpes dels monopolis 
de la modernitat capitalista i dels efectes causats durant centenars 
de segles pels instruments de dominació ideològica. El motiu pel 
que carrego de forma tan dura contra anarquistes, utopistes, sec¬ 
tes de germandat, fins i tot contra socialdemòcrates i moviments 
d’alliberament nacional, i principalment contra Marx i els mar¬ 
xistes, és que no han aconseguit crear una ideologia alternativa 
de modernitat democràtica. Es evident que Marx i els marxistes 
volien presentar resistència a l’emergent monopoli capitalista i 
tampoc no s’ha de menysprear l’orientació democràtica dels al¬ 
tres. Però, tenint en compte la situació actual, queden bastant 
clares les seves insuficiències, errors i immobilisme, ja que la mo¬ 
dernitat capitalista es troba en el període més còmode del seu 

regnat a pesar de les profundes i contínues crisis que viu, de la 
marginació que ha generat dins la societat, de la greu situació del 
medi ambient i de l’atur i pobresa que ha generat. 

No pot haver-hi cap altra tasca més urgent i més sagrada per 
a la civilització democràtica que assumir amb voluntat de triomf 
aquest ímpetu ideològic, revisant profundament les herències 
passades de tots els períodes històrics, prenent-ne el que calgui i 
completant-ho amb un anàlisi concret i actual. 

D . - En memòria de les víctimes del genocidi jueu. 
El relat hebreu. 

Pot resultar estrany que obri una secció de la meva Defensa 
amb aquest títol, però estic convençut que és apropiat, just i ne¬ 
cessari. La meva sortida cap a Orient Mitjà 97 , la meva detenció 98 
i els vincles del genocidi jueu amb el nacionalisme, la religió 
moderna del capitalisme, ho justifiquen prou. Però el fet és que 
els intel·lectuals no expliquen de forma satisfactòria el genocidi 
jueu, i el fet que els ideòlegs jueus no hagin realitzat una autocrí¬ 
tica sincera sobre aquest assumpte -si la van fer, no la he vista ni 
llegida- fa que aquesta aportació sigui especialment important. 
Intentaré explicar-ho de forma més detallada en els meus llibres 
titulats “ Crisi de la civilització a Orient Mitjà i la solució de 
la modernitat democràtica ” i “La qüestió kurda i la solució de 
la nació democràtica ”, que seran els llibres quart i cinquè de la 
meva Defensa. 


97. El 2 de juliol de 1979 Ócalan surt de Suruç (Kurdistan turc) en 
direcció a Kobane (Kurdistan sirià) i a continuació es dirigeix cap a la 
Vall de Bekaa. Aquesta sortida “cap a” Orient Mitjà fa referència a la seva 
sortida del Kurdistan. També esmenta la casualitat que Abraham, al 1700 
a. C., també iniciés el seu èxode des de Suruç. 

98. En el segrest d’Ócalan el 15 de febrer de 1999, el Mossad (Servei 
Secret Israelià) va ser un dels actors més implicats. 

1. - Els jueus i la Civilització 

Si un intel·lectual s’interessa per la història de la civilització i 
no aprecia el paper del poble jueu, no pot realitzar una avaluació 
seriosa. Les meves consideracions sobre aquest tema, a les que, 
amb les meves limitacions, ja m’he referit en els anteriors llibres, 
seran tractades aquí i ara de forma resumida. 

Les dades sobre la identitat d’Abraham, així com les existents 
sobre Jesús i Moisès, estan plenes de referències mitològiques. 
Se suposa que van ser els egipcis els que van donar nom a Abra- 
ham, un nom que, juntament amb la paraula “hebreu”, derivaria 
d’apiru, terme amb què els egipcis anomenaven els pobles que 
procedien del Sinaí a causa del seu aspecte brut. Per a una inter¬ 
pretació més fidel de la realitat caldria fer una àmplia investiga¬ 
ció, però totes les dades assenyalen que Abraham va enfrontar-se 
al governador d’Urfa, una espècie de nimrud babilònic. Malgrat 
que tingui uns altres orígens, aquest enfrontament és presentat 
com un relat mitològic en què Abraham destrossa els ídols per 
mostrar que no podien ser déus i, quan van llançar-lo amb una 
catapulta a una gran foguera, el foc va convertir-se en aigua tot 
formant l’actual “Llac dels Peixos”. 

L’eix Urfa-Jerusalem formava una regió intermèdia entre la 
Nova Dinastia d’Egipte i la dinastia Hammurabi de Babilònia, 
les dues grans forces de l’època quan el comerç, per primera ve¬ 
gada, s’alça com a sector econòmic important. Probablement, 
el comerç té un paper que supera les relacions polítiques entre 
aquestes dues forces de la civilització, desenvolupant-se els trajec¬ 
tes comercials en ambdues direccions alhora que es produeix una 
puixança del comerç assiri. D’altra banda, la línia Urfa-Alep-Da- 
masc-Jerusalem ja era important per a les migracions, el comerç, 
el saqueig, les invasions i, encara més important, per als inter¬ 
canvis religiosos des del Neolític i la fundació de les primeres 
ciutats. No és cap casualitat que la figura d’Abraham sorgís en 
aquest marc geogràfic, que fos on s’exiliés i també que aquests 
llocs siguin el bressol del cristianisme i de l’islam. D’acord amb 
aquesta interpretació, Abraham, després d’emigrar d’Urfa, va vo- 

ler assentar-se a les proximitats de Jerusalem, però els notables 
locals van intentar impedir-li-ho. Se sap que va comprar una pe¬ 
tita propietat, on va morir. A través dels Llibres Sagrats, l’Antic i 
el Nou Testament i l’Alcorà, es pot seguir aquest relat que va co¬ 
mençar amb les històries de Sara, Agar, Ismael, Isaac i Jacob, per 
seguir després amb Moisès, Jesús i Mahoma, a més de centenars 
d’altres profetes. En aquest sentit, els llibres d’història i milers 
de novel·les i narracions addicionals resultarien il·lustratius, però 
per al meu objectiu n’hi ha prou presentant aquest relat de forma 
general i esquemàtica. 

a . - La primera època correspon al relat d’Abraham, comer¬ 
ciant i líder tribal, d’Urfa, i la seva sortida d’allà, probablement 
entre el 1700 i el 1600 a. C. 

b . - Època del captiveri a Egipte (1600-1300 a. C.) 

c . -'Sortida d’Egipte dirigits per Moisès (1300-1250 a. C.) 

d . - Assentament a la Terra Promesa. Època del cabdill i pro¬ 
feta Josuè (1250-1200 a. C.) 

e . - Període dels Jutges (1200-1000 a. C.), líders laics i religio¬ 
sos (oracles) que encara no eren reis ni profetes, un període que 
dura fins a Saül, el primer rei. 

f. - Època de Judà, dels Reis d’Israel i de l’ocupació assíria. 
Comença amb Saül, David i Salomó i acaba amb Ezequiel (1000- 
700 a. C.). 

g . - Invasió, ocupació, opressió, resistència i diàspora per as- 
siris, babilonis, Alexandre Magne i romans (700 a. C. - 70 d. C.). 

Durant la destrucció dels regnes de Judà i Israel es posen de 
manifest dues tendències: resistència i col·laboracionisme. Els 
col·laboracionistes, al seu torn, estan integrats per dos altres grups 
principals: un que és partidari dels grecs i l’altre que ho és dels 
perses. El tercer èxode jueu, després dels d’Urfa i d’Egipte, és el 
de Babilònia, que va durar quaranta anys sota el regnat de Nabu- 
codonsor (535-495 a. C.). Els versicles de la Bíblia van ser escrits 

en aquest període sota clara influència zoroastriana, provocant 
l’admiració dels perses, que van posar fi a l’èxode. Les primeres 
versions escrites de la Torà van ser recopilades en aquesta època, 
és a dir després de l’any 700 a. C., per la qual cosa aproximada¬ 
ment durant sis-cents anys, entre el 1300 i el 700 a. C., no existeix 
cap exemple escrit del Llibre Sagrat i, per tant, les parts relatives 
als jueus en els tres llibres sagrats es basen en narracions verbals. 
En aquesta mateixa època, llegendes semblants apareixen a La 
Ilíada d’Homer i La Teogonia d’Hesíode. Finalment, els romans 
destrueixen el Temple de Salomó l’any 70 d. C., provocant im¬ 
portants moviments de resistència. El cristianisme representa la 
resistència protagonitzada pels segments més pobres de la soci¬ 
etat, mentre que la famosa resistència dels Macabeus procedeix 
d’una extracció social alta. 

La dispersió o diàspora del poble jueu s’intensifica a partir 
d’aquest any i es concentra principalment en dues zones geo¬ 
gràfiques: els imperis romà i persa i les cultures assíria, armènia 
i grega. Aquest llarg període, malgrat que ja hi havia profetes, 
s’anomena com el dels Escribes, a causa de la gran importància 
que adquireix aquest ofici, realitzant-se contínues recopilacions 
i reinterpretacions de la Torà que revelen la històrica tradició 
intel·lectual d’aquest poble. Altres oficis rellevants són els rela¬ 
cionats amb les transaccions monetàries i comercials. L’excés de 
concentració en aquest tipus d’activitats és degut a les persecuci¬ 
ons que pateixen, que fan impossible que els jueus puguin viure 
de l’agricultura i de la terra. Es podria dir que aquesta és la raó 
per la qual van acabar substituint els assiris en aquest camp, tot 
apoderant-se del monopoli monetari i comercial d’Orient Mit¬ 
jà. Aquesta posició els va permetre obtenir una gran influència i 
acumular grans guanys a les ciutats medievals i, després, al bres¬ 
sol del capitalisme: Londres i Amsterdam, una clara mostra de la 
profunda tradició històrica que tenen els jues com a grans capi¬ 
talistes. Se suposa que amb prou feines van quedar jueus vivint 
a les zones de Jerusalem i que la majoria va dispersar-se en la 
diàspora, que donarà peu a dues altres cultures jueves rellevants: 
la occidental i la oriental. 

h . - A causa de la diàspora, es va acabar la cohesió tribal 
del poble jueu, que es va repartir en un gran nombre de grups 
culturals dispersos, havent superat el nivell tribal; per això ja és 
convenient parlar dels jueus d’aquella època com una ètnia. Van 
concentrar-se sobretot a la Península Aràbiga, Pèrsia, Kurdistan, 
Egipte i les regions hel·lèniques, on van formar agrupacions lo¬ 
cals, arribant a ser un poble amb dues cultures: l’autèntica cul¬ 
tura hebrea i la cultura de les societats on s’assentaven, cosa que 
repercutirà de forma molt positiva al seu bagatge intel·lectual, 
ja que entraven en contacte amb les cultures més antigues de la 
història. 

Amb l’aparició de l’islam s’inicia una nova i tràgica època. 
Es tracta d’una època en què els àrabs transiten cap a una civilit¬ 
zació comercial, però el monopoli comercial i monetari roman 
majoritàriament a mans jueves, fins i tot a vàries zones de la Pe¬ 
nínsula Aràbiga. Això és el que fa més significatiu, encara que la 
seva autenticitat sigui dubtosa, el hadit atribuït a Mahoma: “Els 
jueus no poden quedar-se a Aràbia”. Agar i el seu fill Ismael van 
ser expulsats en tant que persones “non grates” a La Meca, un fet 
relacionat amb l’enfrontament entre jueus i àrabs. Des de llavors, 
fa aproximadament 3.500 anys, i fins a l’actual conflicte palesti- 
no-israelià, els interessos comercials d’ambdós estan enfrontats. 

És natural que existeixi una forta competència entre monopo¬ 
lis comercials, i això ajuda a entendre per què, a part dels vincles 
entre Khadija i Mahoma, és tan important el comerç en l’islam. 
Al final, els jueus han d’optar entre quedar-se, integrant-se com 
a vassalls, o marxar a altres terres. Van fer-ho en tots dos sentits. 
Una part important abandona Aràbia i se suma a la diàspora a 
Europa. Els que es queden han de viure en condicions de semi- 
esclavitud, obligats a pagar tributs especials. Serà durant l’Edat 
Mitjana quan es consolidarà definitivament el seu paper històric 
de poble intel·lectual, comerciant i prestamista, sobretot a Iran 
i Andalusia (Espanya), raó per la qual desperten l’ira dels intel- 
lectuals i comerciants de les societats locals. Per tant, existeixen 
moltes raons materials, culturals i històriques de l’animadversió 
cap als jueus, la qual ha perdurat fins a l’actualitat. 

i . - En iniciar-se l’Edat Moderna -segles XV i XVI- s’inten¬ 
sificarà la diàspora amb noves onades d’odi i massacres contra 
els jueus. El capitalisme és una civilització que neix de l’úter del 
monopoli comercial i monetari. Els monopolistes comercials i 
prestamistes d’altres nacions veuen el poble jueu com un obsta¬ 
cle per a les seves aspiracions econòmiques. D’altra banda, tots 
aquells que es veuen perjudicats pel capitalisme i pels monopolis 
responsabilitzaran dels seus mals als jueus, com passa, per exem¬ 
ple, amb els antics agricultors i artesans que, en el seu cas, també 
els veuran com a una amenaça religiosa. Finalment, també els 
intel·lectuals dependents del sistema veuen el judaisme com una 
Capsa de Pandora, que pot soscavar la seva posició. En aquestes 
circumstàncies, les agressions contra el poble jueu s’agreugen. 

Els jueus es troben en una paradoxa curiosa però perillosa: 
poden ser, a causa de la seva força intel·lectual, comercial i fi¬ 
nancera, el factor clau en la construcció de la nova civilització i, 
alhora, les majors víctimes d’aquesta civilització. A partir de 1492 
seran expulsats en massa d’Espanya juntament amb els musul¬ 
mans. El pretext va ser senzill i efectiu: eren els responsables de la 
crucifixió de Jesús, encara que les autèntiques raons van ser unes 
altres, com ja hem dit. Polònia i la Rússia dels Tsars viuen situaci¬ 
ons semblants, per la qual cosa Elolanda i Anglaterra emergeixen 
com a nou destí de la diàspora, i tots els intel·lectuals influents, 
comercials i prestamistes jueus arriben en onades a aquests dos 
països. Un altre sector important emigrarà cap a Plmperi Oto¬ 
mà, en guerra amb les monarquies europees, on no només seran 
admesos sinó convidats pel sultà, que té un paper actiu dins del 
monopoli financer i comercial del sultanat. A poc a poc, també 
començaran a dirigir-se cap al continent americà, mentre les se¬ 
ves posicions en el monopoli intel·lectual, comercial i financer 
s’enforteixen encara més, així com la seva presència i arrelament 
en unes ciutats alemanyes en ple desenvolupament, barrejant-se 
amb la població local. 

És cert que els jueus han tingut influència en la creació del 
capitalisme, però és exagerat identificar capitalisme i judaisme. 
Si bé tampoc no es pot menysprear el paper de les minories, és 

obvi que les condicions determinants corresponen a les societats 
assentades. En aquest sentit, els banquers, comerciants i filòsofs 
jueus van tenir en Holanda i Anglaterra una influència summa¬ 
ment important tant per al desenvolupament intel·lectual com 
per al sorgiment del capitalisme com a nova hegemonia del 
sistema. Spinoza (1632-1677) és l’exemple de la nova era en el 
camp de les mentalitats. Spinoza va ser un dels primers jueus 
laics (persones allunyades o expulsades de les sinagogues) i un 
dels grans pensadors de la llibertat. A ell se li deu, en bona part, 
la idea “entendre és llibertat” 99 . En un altre aspecte, els préstecs 
dels banquers i comerciants jueus a Anglaterra i Holanda van ser 
essencials per guanyar guerres i enfortir els seus Estats; quelcom 
semblant passarà al continent americà, sobretot a la Guerra d’In¬ 
dependència de les colònies britàniques. Se sap -o s’hauria de 
saber- que els intel·lectuals, comerciants i banquers jueus són un 
dels sectors més influents en la formació dels Estats Units d’Amè¬ 
rica. 

2 . - La ideologia jueva 

Ara explicaré com el lideratge ideològic mundial, que encara 
està en mans d’intel·lectuals jueus, té profundes arrels històri¬ 
ques. 

a . - La cultura jueva té des del principi una profunda em¬ 
premta sumèria i egípcia. Està prou clar que l’Antic Testament 
-la Torà-, des de la creació del món en set dies al relat d’Adam 
i Eva, passant per la concepció de Déu i la dels profetes, és una 
de les primeres adaptacions d’aquestes cultures, de les coses que 
n’havien assimilat, juntament amb el llenguatge i la consciència 
de la mentalitat hebrea. Tampoc no s’ha d’oblidar que el Dilu¬ 
vi de Noè es correspon amb l’epopeia de la mitologia sumèria. 


99. El llibre més llegit d’Spinoza, Etica, va ser publicat després de la 
seva mort l’any 1677, i en ell diu: “la més alta activitat que pot portar a 
terme un ésser humà és aprendre per comprendre, perquè comprendre és 
ser lliure”. 

Igual que els relats èpics dels profetes Eyup i Idris! I la concepció 
monoteista de la religió va aparèixer per primera vegada amb la 
reforma religiosa del faraó Akenaton a Egipte. A més, cal tenir en 
compte que Urfa és el centre cultural més antic del Neolític i, en 
conseqüència, tampoc no es pot descartar la seva influència. La 
ideologia jueva es basa en dos grans grups lingüístics i culturals: 
els aris i els semítics. No es pot oblidar la influència d’aquestes 
dues fonts principals sobre la cultura hebrea. 

b . - A la primera època de l’èxode també és evident la in¬ 
fluència babilònica i zoroastriana (medo-persa), com s’aprecia en 
diverses narracions recopilades d’aquestes dues cultures. 

c . - La cultura grecoromana és la tercera gran font cultural, 
sobretot en allò referent al desenvolupament de la filosofia reli¬ 
giosa. Està clar que els fonaments filosòfics de la religió, presents 
també en la formació del cristianisme i de l’islam durant l’Edat 
Mitjana, es basen en Aristòtil, Plató i les escoles filosòfiques de 
l’hel·lenisme, principalment en els Estoics. 

d . - També resulta evident que islam i cristianisme són dues 
sectes de la religió hebrea, de la religió de Moisès, adaptades a les 
necessitats de les societats grecoromanes i àrabs; ambdues van 
beure de la mateixa font. La diferència es troba en el caràcter pro¬ 
fundament ètnic del judaisme, que va ser assumit primer com a 
religió nacional de la tribu hebrea i, a partir de l’Edat Mitjana i 
del procés de diàspora, de tota l’ètnia jueva. Podem dir, per tant, 
que ens trobem davant d’una nítida identificació entre tribu, re¬ 
ligió i ètnia hebrea o jueva. La ideologia jueva té des del principi 
un clar contingut religiós, el qual també té una qualitat comple¬ 
tament tribal i ètnica. Cristianisme i islam responen a necessitats 
culturals, materials i morals de pobles que mantenien relacions 
arrelades i contradiccions amb el judaisme, produint-se tant in¬ 
fluències culturals com friccions. 

e . - Al mateix temps, la ideologia jueva té una profunda 
cultura material, ja que va formar-se en el marc de les civilitza¬ 
cions d’Orient Mitjà des de l’època sumèria. I fins i tot es podria 

dir que és la síntesi de totes aquestes civilitzacions i que la seva 
força es deu precisament a aquesta síntesi. En això van tenir-hi 
un paper determinant els profetes i escriptors jueus al llarg de la 
història. Quant més contradictòries o assossegades siguin les rela¬ 
cions de les societats amb les seves respectives civilitzacions, més 
contradictòries o assossegades ho seran també amb el judaisme. 
Una altra conclusió a què podem arribar és la següent: el judais¬ 
me podria ser considerat no només com una religió o ètnia, sinó 
també com una civilització de síntesi de civilitzacions (o també 
com a articulació o compilació de civilitzacions). D’altra banda, 
tenint en compte el paper de la ideologia jueva en l’enfortiment 
de les estructures intel·lectuals de les civilitzacions es comprèn 
millor per què aquesta continua tenint un paper rellevant a ni¬ 
vell mundial. 

f. - Amb la nova era, la ideologia jueva es desintegra. Va di- 
vidir-se en dos corrents principals: la religiosa i la laica. Spinoza 
és el cap visible de la tendència laica, integrada també per altres 
filòsofs d’origen igualment jueu. Però, en aquest assumpte, cal 
tenir present el debat sobre si el laïcisme és una nova religió o 
fins a quin punt està al marge de la religió. Per començar, no crec 
que un autèntic treball social i ideològic hagi d’acabar en la dico¬ 
tomia religiós o laic. Aquesta no és la qüestió. A més, la religió, a 
causa del seu caràcter tergiversador, té un valor molt limitat com 
a eina clarificadora. Per contra, cada forma mitològica, religiosa, 
filosòfica o científica suposa una equivalència social. Només el 
treball sociològic pot aclarir els rols, relacions i contradiccions 
d’acord amb els seus fonaments socials i polítics. 

g . - El corrent laic del judaisme també va exercir gran in¬ 
fluència sobre la Il·lustració. Es tracta del “cientificisme”, una 
ideologia idèntica al positivisme en el pla filosòfic. El laïcisme va 
marcar amb el seu segell la nova era i va començar a convertir-se 
en una creença religiosa de la modernitat capitalista amb el nom 
de cientificisme i positivisme. Però és l’antiga religió amb una al¬ 
tra vestimenta, el forro interior de la mateixa jaqueta reversible; 
les mateixes formes mentals viuen tant en les lleis cientificistes 

com en les religioses. En definitiva, ni la religió és una forma de 
coneixement celestial ni el laïcisme és només terrenal tal com 
generalment es creu. Es tracta d’una diferència artificial. Totes les 
religions estan relacionades amb allò terrenal i amb la sociabili¬ 
tat. Així mateix, les concepcions terrenals estan més vinculades a 
la sociabilitat que a allò estrictament terrenal. Els termes “diví” 
i “terrenal” serveixen per a encobrir les contradiccions i conflic¬ 
tes socials. En la mesura que la ideologia de la Il·lustració va ser 
sistematitzada com a positivisme i cientificisme, va convertir-se 
en la religió oficial del nou Estat-nació, accelerant així la seva 
transformació en una ideologia nacionalista. 

3 . - El nacionalisme jueu 

Els tradicionals sectors comerciant i prestamista, esdevinguts 
classe burgesa en el sistema capitalista, van adquirir més visibili¬ 
tat. Aquesta burgesia adopta com a ideologia oficial el positivis¬ 
me i la seva concepció de l’Estat dóna a llum el nacionalisme. A 
través del seu paper de creadora de la nació i de la seva ideologia 
moderna consoliden la seva posició. Per a aquests sectors, una 
vegada nacionalitzats tots els factors que integren la nació, resul¬ 
tava més fàcil transferir-los al monopoli econòmic a través del 
monopoli estatal. Es tracta d’un vertiginós procés de monopolit¬ 
zació que es porta a terme en cada nació europea gràcies al na¬ 
cionalisme, un procés molt similar a la formació de la ideologia 
triomfant entre els sumeris. La nació és proclamada la unitat més 
sublim, reemplaçant així l’antic Déu, mentre que l’Estat col·loca 
la vida material sota el seu domini i es converteix en la força soci¬ 
al més important. La identificació Estat-nació és la nova versió de 
l’antic Estat del Rei-Déu i, així com abans feia falta la mitologia 
per a la seva acceptació, ara fa falta la filosofia i les seves versions 
populars per tal que el capitalisme sigui acceptat per tota la so¬ 
cietat. El nacionalisme satisfà perfectament aquesta necessitat, ja 
que suposa l’expressió oficial de les concepcions ideològiques ela¬ 
borades en els últims quatre-cents anys per les societats europe¬ 
es nacionals. Nació i nacionalisme es retroalimenten, i ambdós 

reforcen PEstat que, al seu torn, fa el mateix amb el monopoli 
econòmic, donant així forma al nou món, per descomptat provi¬ 
sionalment. La ideologia jueva no només va influir en el desen¬ 
volupament d’aquesta gran divisió nacional i d’aquest apassionat 
nacionalisme, sinó que igualment va patir la seva influència. 

Està clar que la ideologia jueva està relacionada des del prin¬ 
cipi amb l’etnicisme, amb el fet ètnic i les subdivisions ètniques, i 
que aquest nacionalisme, que s’assenta en aquests temps remots, 
és una de les seves característiques bàsiques i naturals, cosa que 
li permet adaptar-se amb més facilitat al període de la burgesia. 
Però novament la ideologia jueva es troba amb la paradoxa que, 
malgrat posseir la paternitat de la ideologia nacionalista, és re¬ 
butjada pels principiants del nacionalisme, una paradoxa que té 
lloc tant en l’àmbit moral-ideològic com en el material. Tots els 
nacionalismes van començar a ensenyar les dents als seus proge¬ 
nitors, a causa de motius materials, imprescindibles per al desen¬ 
volupament capitalista. En cada nació europea els nacionalistes 
van començar a responsabilitzar els jueus, la seva ideologia, cul¬ 
tura material i com a nació-ètnia, dels problemes i obstacles que 
es trobaven, de la mateixa manera que el cristianisme i l’islam 
consideren un obstacle la religió de Moisès, de la qual totes dues 
procedeixen. I en tots els llocs on es formen nous Estats seran ine¬ 
vitables els conflictes i enfrontaments entre vells i nous monopo¬ 
lis, i la guerra continuarà fins que un dels dos sigui aniquilat, es 
rendeixi o bé quedi reduït al no-res. Aquest és el paper de l’Estat 
en el fonament de la civilització, cosa que confirma la meva tesi: 
l’Estat, en tant que nucli de la civilització, suposa el monopoli 
del poder econòmic. 

Així és com una qüestió sorgida fa 3.500 anys, la “Terra Pro¬ 
mesa”, torna a presentar-se amb força a Europa coincidint amb 
el període de les nacions i del nacionalisme, perquè plantejar una 
nova nació jueva significava també un nou territori. Tenint en 
compte que a Europa sempre hi havia hagut rebuig vers els jueus, 
resultava inevitable que sorgís un corrent basat en l’antiga reivin¬ 
dicació de la “terra promesa” i és d’aquesta forma com apareix 

un nou nacionalisme burgès i jueu anomenat sionisme; un clar 
exemple de l’era dels nacionalismes del segle XIX. 

A partir d’aquest moment, allò que era un conte passa a for¬ 
mar part de la història; breument podríem resumir-ho així: per 
tal de resoldre la qüestió de la pàtria jueva feien falta dos Estats 
molt forts -Alemanya i Anglaterra-, ja que França havia quedat 
en tercer lloc. Aquesta és la raó per la qual els nacionalistes jueus 
intensifiquen el seu treball en aquests dos fronts. Ja sabem com 
han reforçat Anglaterra i Holanda; els capitalistes jueus compli¬ 
ran una missió semblant a Alemanya, mentre que els intel·lectu¬ 
als realitzen una altra gran contribució en la creació de capital 
intel·lectual, és a dir la ideologia alemanya. Gràcies al seu suport, 
l’emperador d’Alemanya mostra un progressiu interès per la seva 
causa i fins i tot visita Jerusalem en dues ocasions. Si Alemanya i 
l’imperi Otomà, en un moment en què el partit Unió i Progrés, 
d’orientació germanòfila i vinculat al capital jueu de Tessalònica, 
haguesin guanyat la Primera Guerra Mundial, el judaisme hauria 
retornat a les seves antigues terres de Palestina més ràpidament, 
més enllà del fet que també mantenien una tradicional influèn¬ 
cia en l’ala filobritànica. 

Deixem, en aquest sentit, de banda la història política; és 
massa àmplia. Hitler va responsabilitzar-los directament de la 
derrota alemanya perquè estava convençut que la superioritat de 
Londres no era aliena a la ideologia i al nacionalisme jueus: “Ale¬ 
manya havia sofert una gran traïció i els jueus n’eren culpables!” 
D’aquesta manera es genera l’antisemitisme en països que viuen 
situacions semblants, com passa en el cas Dreyfus a França 100 , 
encara que es pot demostrar que la realitat no es corresponia amb 
la manera com la presentaven els antisemites. Però, per què han 
perdurat fins avui aquesta mena d’idees, tal com va expressar-les 
el president iranià Ahmadinejad? Aquest assumpte està relacio- 


100. El Cas Dreyfus va ser un escàndol judicial ocorregut a França a 
finals del segle XIX. Va acusar-se i condemnar-se injustament el militar jueu 
Dreyfus d’espionatge i col·laboració amb Alemanya. La societat francesa 
va veure’s fortament dividida per aquest cas i l’antisemitisme va créixer 
durant aquest període. 

nat amb el paper preeminent de la ideologia i el nacionalisme 
jueus en el món, tant a nivell ideològic com respecte als mono¬ 
polis capitalistes. 

Mai no es podrà defensar el nazisme, perquè el genocidi és 
el crim més greu contra la humanitat i això és una realitat in¬ 
qüestionable, com tampoc no es pot menysprear la participació 
dels intel·lectuals jueus en la sagrada lluita de la humanitat per 
una societat democràtica, lliure i igualitària. A part dels antics 
profetes, queden clares les posicions que, en aquest sentit, han 
mantingut nombrosos intel·lectuals i revolucionaris de la nova 
era, començant per Spinoza i passant per Marx, Freud, Rosa Lu¬ 
xemburg, Trotsky, Adorno, Hannah Arendt, Einstein... i també 
sóc conscient que entre els intel·lectuals jueus les concepcions so¬ 
cialistes democràtiques són molt influents. Tampoc no repetiré 
els judicis d’Adorno, però, <;quan faran una necessària autocríti¬ 
ca, quan passaran a l’acció per tal que el judaisme mantingui po¬ 
sicions objectives i resolutòries políticament tant en l’àmbit de la 
cultura material com moral? Mentre no analitzem el nacionalis¬ 
me jueu com una força ideològica preeminent no podrem tractar 
com es mereix la memòria de les víctimes de l’holocaust, ni es 
podran impedir nous genocidis o massacres. No estem davant 
el nacionalisme d’un petit poble, sinó davant un nacionalisme a 
escala mundial, davant del pare de tots els nacionalismes, el fona¬ 
ment de tots els Estats-nació. Quina pena que fossin precisament 
els jueus les víctimes més grans de la història del nacionalisme! 

El judaisme, com a problema, ha estat un tema tractat per 
destacats intel·lectuals jueus, fins i tot per Marx i Freud, però, 
tanmateix, la pregunta “com va arribar-se al genocidi?” continua 
sense resposta. Tenint en compte que del respecte a la memòria 
de les víctimes depèn que no hi hagi més genocidis, què farem 
per mantenir-nos fidels a nosaltres mateixos i ser conseqüents? 

Ara puc formular les conclusions de l’exemple jueu a la meva 
Defensa: 

L’ètnia jueva va intentar imitar les civilitzacions sumèria i 
egípcia i la conseqüència va ser l’èxode. Petita i obstinada, va 
construir la seva pròpia ideologia (religió) en base a la gelosia. 

com si liderés totes les ètnies. Va fundar un regne, el de Jerusa¬ 
lem, que va ser destruït però va perseverar i va aprofundir aques¬ 
ta ideologia estenent-se arreu del món, buscant un lloc per a la 
seva tribu i més tard la seva ètnia. Com que no va obtenir-lo, va 
veure’s empesa a l’èxode i, per no ser derrotada, va atomitzar-se 
convertint-se en un fenomen estel·lar. I ara aquesta ètnia, amb el 
seu petit Estat-nació, juga a ser líder de la civilització; fins i tot és 
capaç de destruir-la, així com a tots els Estats d’Orient Mitjà, dels 
quals va ser partera, i fins i tot a la resta del món. Però aleshores 
ella tampoc no existirà. La civilització jueva és l’essència de la 
civilització mundial; no pot haver-hi civilització jueva sense ci¬ 
vilització mundial i viceversa. Aquesta és la lliçó més important 
del genocidi jueu. 

Com diu un savi refrany, “el foc no es pot apagar amb foc”. 
No es pot aconseguir l’alliberament i apagar el foc de la civilit¬ 
zació encenent petits focs a partir d’ell, com per exemple creant 
Estats-nació o monopolis. Molts líders d’esclaus, oprimits i po¬ 
bres de tribus i pobles que, al llarg de la història, van combatre 
les forces de la civilització van ser assassinats; altres van triomfar. 
No podem oblidar els morts. Aquells que van triomfar, el primer 
que van fer va ser convertir-se en una civilització perquè no co¬ 
neixien cap altra cosa. Fins i tot els líders triomfants del socialis¬ 
me científic van caure en aquesta gàbia de ferro 101 de la moderni¬ 
tat capitalista. Les víctimes dels genocidis mai no ho han pensat 
però va ser així. 

Amb tota la meva ànima em sento unit a les víctimes de l’ho¬ 
locaust. Per què m’hi identifico tant com ho fa qualsevol jueu? 
Perquè jo he estat víctima del mateix engranatge, impulsat tam¬ 
bé pels mateixos jueus. Si no hagués estat per les guerres de poder 
mogudes per aquesta ideologia, si no hagués estat una força en 
la creació de la civilització, hauria existit el cristianisme? I, si no 


101. En sociologia, una gàbia de ferro és un terme creat per Max 
Weber per referir-se a la creixent racionalització inherent a la vida social, 
particularment en les societats capitalistes. La gàbia de ferro atrapa els 
individus en sistemes basats purament en l’eficiència tecnològica, el càlcul 
racional i el control. 

hagués existit el cristianisme, hauria existit Hitler? De la mateixa 
manera que el nacionalisme alemany, del qual va sorgir Hitler, té 
les seves arrels en la ideologia alemanya, i per tant en la Il·lustra¬ 
ció -positivisme i biologisme-, també la ideologia i el naciona¬ 
lisme jueus van tenir un paper important en la Il·lustració, pro¬ 
duint-se una relació dialèctica. És a dir, que de la mateixa manera 
que el nacionalisme jueu es basa en l’ètnia jueva, l’alemany es 
basa en l’ètnia alemanya, confonent-se ambdós en un embolic de 
relacions complicat pels monopolis polítics i econòmics. Tots els 
fets històrics i socials mostren clarament els vincles entre ambdós 
nacionalismes i mentre no siguin superats tampoc no es podrà 
homenatjar adequadament les víctimes del genocidi ni podrem 
estar segurs que no tornaran a produir-se nous tipus de genocidi. 

Si es fes una comparació semblant entre els nacionalismes 
àrab i jueu, els resultats serien dialèctics i sorprenents. Si no ha¬ 
gués existit el judaisme, hauria existit l’islam? I aleshores, hauria 
existit Mahoma? I, si no hagués existit Mahoma, hauria existit 
el Baas? I aleshores, hauria existit Saddam? Algú dirà que estic 
fent tautologia però això coincideix amb el meu anàlisi sobre la 
civilització. Estats Units és una força mundial hegemònica, fins i 
tot podria ser un imperi. Ara també combat a l’Orient Mitjà per 
a Israel i potser demà llanci una guerra contra Iran, abocant-nos 
de nou al genocidi, aquesta vegada nuclear. Es tracta d’impedir la 
guerra atòmica! Ningú no pot negar que es tracta d’un perill que 
tenim davant dels nassos. Ja n’hem tingut prou amb Hiroshima! 
El meu anàlisi és correcte. Quan va fundar-se la civilització, van 
dir que estava protegida pels déus celestials; quan aquests van ser 
destruïts, la civilització va refugiar-se en l’àtom. Són mil vegades 
preferibles els seus falsos déus que el seu reial atomicisme! Estic 
parlant de reis despullats i del seu déu sense màscara amb el seu 
raig atòmic, caminant tots per la terra. 

Em considero una de les persones que més desitja que els ju¬ 
eus trobin el seu lloc a Orient Mitjà. Es tracta d’un poble amb 
una gran consciència. Per democratitzar Orient Mitja, per acon¬ 
seguir una confederació democràtica palestino-israeliana, no po¬ 
dem buscar la solució en aquest Leviatan que ha arribat a con- 

vertir-se en un monstre global, un monstre el pare del qual porta 
nom jueu i ha estat l’autèntic origen del genocidi. 

La solució es troba en la civilització democràtica d’Orient 
Mitjà. De la mateixa manera que Orient Mitjà serà una ruïna 
sense els jueus, els jueus sense Orient Mitjà aniran sempre a l’ho¬ 
locaust i a l’exili. La història està plena d’ensenyances. Els intel- 
lectuals jueus, cada vegada s’adonen més que el seu problema és 
el problema del món, que la solució es troba a l’Orient Mitjà. No 
hem d’oblidar que un Orient Mitjà democràtic no és un somni 
sinó un component de la nostra quotidianitat, tan necessari com 
l’aigua i el pa. Els jueus han de saber que el camí per homenatjar 
les víctimes de l’holocaust i perquè els genocidis no es repeteixin 
eternament passa per la civilització democràtica d’Orient Mitjà, 
i tots els pobles d’Orient Mitjà han de saber que no hi haurà 
un Orient Mitjà democràtic sense els jueus, que la reconciliació 
democràtica és l’única solució i que han d’abraçar a quatre mans 
els deures que implica la construcció de la societat democràtica. 

E. - El poder en la Modernitat Capitalista 

Els termes civilització , poder i Estat formen, per si mateixos 
i relacionant-se entre si, les categories de relacions socials més 
complicades i complexes. Definir la civilització continua essent 
motiu de debat. La qüestió és on comença i on acaba el poder. 
Quan i com va formar-se i quan ha d’acabar és encara més com¬ 
plex. Malgrat que es sol parlar del poder com l’aigua que bevem 
i l’aire que respirem, es tracta d’un dels temes sobre els quals 
existeix menys consens. No és que aquests tres termes siguin 
qüestions secretes i complexes, sinó que més aviat es desitja que 
siguin entesos així, posant-se en pràctica iniciatives ideològiques 
en aquest sentit. 

La primera condició per tal que quelcom sigui temut és man- 
tenir-ho en secret, que sigui vist com quelcom complex i inescru- 
table. Si es descobrís la veritat, seria la riota de tot el món i ja no 
hi hauria por, desbaratant-se així els plans dels grups d’interès 

que els encobreixen. Entre la població es reprodueixen aquesta 
mena de contes. 

La civilització comença amb el relat mitològic, sense el qual 
les elits rendistes i els acaparadors d’excedents només podrien 
realitzar alguns saqueigs i de forma tirànica. Per continuar i per 
tal que sigui acceptada aquesta política els calia la mitologia, la 
religió i el Dret. En l’actualitat, a aquests factors cal afegir-hi una 
mercantilització total del sexe, de l’esport i de l’art, popularit- 
zats i presentats en els mitjans de comunicació com a objectes 
de consum; serveixen per a dirigir les societats, condicionant-les 
mentalment i sentimental. El seu últim objectiu és aconseguir 
una acceptació total i definitiva de la civilització. 

He dividit la història de la civilització en tres èpoques princi¬ 
pals, presentant-les esquemàticament, de la mateixa manera que 
he deixat clar que no dono molta Habilitat als mètodes cientificis- 
tes, que només són útils parcialment i són una amenaça per a la 
vida lliure quan es conceben de forma dogmàtica. M’he esforçat 
a aplicar el mètode d’interpretació sociològica sense dogmatit¬ 
zar-lo ni amb el cientificisme ni amb el positivisme, obrint, a 
més, aquestes interpretacions al debat. També sóc conscient que 
caic en la reiteració i intentaré no ser repetitiu en la mesura que 
no sigui necessari. 

He intentat delimitar la modernitat (civilització) capitalis¬ 
ta com la modernitat (contemporaneïtat) oficial i triomfant de 
l’Edat Moderna (des del segle XVI fins a l’actualitat) sense identi¬ 
ficar-la totalment amb el capitalisme, a més de fer àmplies críti¬ 
ques respecte a la seva antimodernitat. Malgrat que estic d’acord 
amb la definició de modernitat que fa el sociòleg Anthony Gid- 
dens, no comparteixo la seva valoració sobre les tres “disconti¬ 
nuïtats”: capitalisme, Estat-nació i industrialisme. He deixat clar 
amb abundància d’exemples que aquests tres factors ja existien 
i tenen els seus orígens en els primers passos de la civilització i 
que han arribat fins al període de la modernitat capitalista en al 
seva forma més enfortida. Ara, més aviat, aclariré concretament 
com la modernitat oficial va teixir les relacions de poder i de 
l’Estat. Cal distingir la modernitat oficial de la no oficial, que jo 

anomeno “modernitat democràtica”, “civilització democràtica” 
o “contemporaneïtat democràtica”. 

1 . - Sociòlegs positivistes, com Anthony Giddens i similars, 
creuen que fan sociologia analitzant cada època de la civilització 
i, en concret, la seva, com si fossin úniques, excepcionals, des¬ 
envolupant milers d’investigacions per tal de, per exemple, con¬ 
cloure que la civilització anglesa i el seu Estat són fets particulars, 
sense parió a la història. Es realitzen tantes investigacions com 
granets de sorra hi ha al mar! En realitat, amb aquests treballs 
que reben el nom de ciència es produeix una subtil tergiversa¬ 
ció. És com la dita popular: “que l’arbre no t’impedeixi veure el 
bosc”. El bosc no es defineix investigant milions d’arbres. Està 
clar, des del principi, que amb aquest mètode no s’aconsegueix 
un resultat correcte. Tanmateix, fan servir desenes de milers de 
joves només per ocultar l’autèntic ordre de les coses, seguint el 
mandat suprem de fer ciència social. Això sí que és fer bona po¬ 
lítica! I així és com es treu tot el valor a les ciències socials i a la 
sociologia en general. 

La realitat és que l’Estat, el poder i la civilització angleses 
estan vinculats al desenvolupament d’uns elements bàsics, com 
l’Estat en tant que classe-ciutat-monopoli econòmic, els orígens 
del qual es remunten 5.000 anys enrere. Les classes van arribar i 
es van consolidar en el poder tot formant nuclis de monopolis 
econòmics estatals, presentant-se amb una cobertura ideològica 
i ocultant la seva presència amb centenars de valors imagina¬ 
ris quan van desenvolupar-se en les ciutats a partir del segle X, 
primer amb forma de reis i aristòcrates i, a partir del segle XVI, 
com a burgesos. La civilització i l’Estat anglès, el primer exem¬ 
ple d’aquest procés, és un dels models hegemònics en el corrent 
principal de la civilització que segueix vigent avui en dia. 

Estic segur que amb el paràgraf anterior s’entén millor el 
complex sistema de relacions anglès que amb desenes de milers 
d’investigacions. En el fons, a l’hora d’ocultar els principals grups 
de monopoli, no hi ha diferència entre els sacerdots sumeris, que 
utilitzaven l’astronomia en tabletes d’argila, i la interpretació 

dels sacerdots cientificistes de la modernitat capitalista; només 
són diferents la metodologia, el context temporal i el geogràfic. 

Hem deixat clar que les diferències d’espai i temps impli¬ 
quen, d’una forma universal, canvi i desenvolupament, i el ma¬ 
teix passa amb les societats, a vegades en forma d’involució. I no 
estic posant en qüestió el sorgiment d’elements nous, originals, 
perquè no hi ha canvi ni desenvolupament que no sigui origi¬ 
nal; la repetició mimètica dels fets només respon a un pensament 
dogmàtic, a un joc de paraules que no es correspon amb cap es¬ 
deveniment de la natura. 

Per descomptat que la modernitat capitalista també suposa 
novetats importants. Segons Anthony Giddens, aquests elements 
nous, que anomena “discontinuïtats”, es produeixen en tres àrees 
principals. No repetiré la part del capitalisme però sí que seria 
útil fer un breu resum pel que fa al terme poder i a la seva expres¬ 
sió més concreta i jurídica: l’Estat-nació. 

2 . - Ja hem dit que el poder és un dels principals temes trac¬ 
tats per les ciències socials, encara que competeixin per tergiver¬ 
sar l’essència del seu significat. Aquí no es tracta tant de criticar 
el caràcter voluntari d’aquest extraviament de les ciències socials 
com de l’habilitat amb què la modernitat capitalista aconsegueix 
que cada individu es cregui poderós i del fet que ho aconsegueixi 
d’una manera tan complexa i detallada, com no ho havia acon¬ 
seguit cap civilització. Aquest és l’assumpte a què hem de prestar 
més atenció i al qual el sociòleg Michel Foucault ha dedicat més 
neurones, encara que sense escampar totalment la boira. Lenin 
també va voler definir l’Estat a la seva obra “ L’Estat i la revolu¬ 
ció ”, però, fins i tot en vida, va demostrar-se com d’equivocat 
n’estava pel que fa a aquest tema, en part perquè ni tan sols va 
tractar l’assumpte del poder. En recórrer a la “vareta màgica” 
(que l’home fort i astut ha portat fins als nostres dies, canviant 
successivament les caretes a la civilització) no pot entendre que 
des de ben al principi va frustrar, mitjançant “el poder socialista”, 
el treball social fonamental que és el socialisme, i que ha de tor¬ 
nar a ser construït de dalt a baix amb la modernitat democràtica. 

En aquest sentit, és molt significativa la frase de Bakunin “po¬ 
seu la corona del poder sobre el cap de l’home més demòcrata i 
en vint-i-quatre hores s’haurà convertit en el dictador més vil”. 
El propi fet del poder i fins a quin punt resulta necessari és una 
de les incògnites socials més importants, i el seu anàlisi és un 
deure bàsic de la ciència. Per a algunes mentalitats i grups d’inte¬ 
rès amagats per aquestes, el poder absolut significa una resolució 
total. Aquest era el punt de vista dels assiris: l’aniquilació total 
de l’enemic. També hi ha qui, com els anarquistes i pacifistes, 
conceben el poder com una malaltia, com un fet autoritari del 
qual hem de fugir com de la pesta bubònica. Aquesta actitud, en 
el fons i objectivament, suposa una rendició davant del poder. 
Per contra, la solució, la definició de la civilització democràtica 
suposa una diferència qualitativa. El dret a la defensa de cada 
grup social, dels seus valors i davant dels atacs dirigits contra la 
seva existència, va més enllà del dret irrenunciable, és quelcom 
sagrat, la seva raó de ser. En aquest sentit, en lloc de la paraula 
clàssica “poder”, seria més apropiat parlar de “força” o “autori¬ 
tat” de defensa democràtica. Fins i tot les plantes, com les roses, 
es defensen amb les seves espines i per aquesta raó m’agradaria 
anomenar aquesta concepció de l’autoritat democràtica la “Teo¬ 
ria de la Rosa”. 

a . - En el context de la civilització, la definició més adequada 
és concebre el poder com un conjunt d’activitats dirigides a la 
confiscació i multiplicació de l’excedent, i considerar les activi¬ 
tats d’aquest poder com els actes dirigits a aconseguir beneficis 
i valors socials, començant per les ideologies i acabant per les 
militars, des dels relats hipnotitzadors al genocidi i des del joc 
als rituals religiosos. El poder, per tant, té un àmbit d’activitat 
social molt extens, i no deixa d’augmentar a mesura que creix 
l’excedent. 

Per tant, si aclarim primer els termes excedent i plusvàlua, 
comprendrem millor el significat del poder. Si tenim en compte 
com s’expropia de forma coercitiva la producció tant material 
com moral, el treball i les propietats d’individus i grups, i el con¬ 
junt dels seus valors culturals, i si comprovem com s’institucio- 

nalitza “l’art del poder”, aleshores veurem qui és “Pexpropiador” 
i què és allò “expropiat”. El poder és l’acció i l’art d’expropiar a 
la força coses que es consideren pròpies; el poder significa apro¬ 
piació, assimilació; en altres casos, suposa l’expulsió forçosa, la 
deportació, deixar a algú sense pàtria, treball o propietat i, en 
general, buidar el valor moral i cultural dels pobles en base a la 
pertinença a una pàtria comuna. Per tant, ens quedaríem molt 
curts si ens limitéssim només a l’apropiació de plusvàlues i ex¬ 
cedents econòmics. Allò fonamental en aquest assumpte és que 
són milers de valors sostrets a la força i per això és més realista 
considerar el “poder” la suma de tot això. 

Per contra, la missió bàsica de l’autoritat democràtica estaria 
relacionada, en tots els casos, amb els aspectes positius, neces¬ 
saris, justos i irrenunciables, com ara la defensa de l’existència i 
dels valors materials i morals d’individus i grups, així com la no 
indiferència a l’espoli. I si haguéssim estat desposseïts d’aquests 
aspectes, llavors caldria lluitar per tornar-los a recuperar. L’au¬ 
toritat democràtica és l’art de passar a l’acció en base a aquesta 
concepció, encara que, en el fons, seria més correcte anomenar-la 
força antiespoliadora. Hi ha una diferència ontològica entre l’ex¬ 
propiació exercida sobre la mare pàtria i les activitats o arts (com 
l’exèrcit, la guerra...) d’ús de la força antiespoliadora, termes 
oposats com ho són bo-dolent, bondat-pecat, correcte-erroni o 
bellesa-lletgesa. 

b . - El poder es pot subdividir i classificar des d’aspectes dife¬ 
rents d’acord amb els seus punts de vista: 

I . - Poder Polític: Es la forma de poder més comuna i de¬ 
terminant; respon a l’administració i direcció de l’Estat i de les 
seves extensions, com és el cas dels partits i les organitzacions no 
governamentals dependents de l’Estat. 

II . - Poder Econòmic: Expressa la força monopolista enca¬ 
rregada de portar a terme l’expropiació de l’excedent i la plus- 
vàlua, havent tingut a la pràctica diferents formes al llarg de la 
història. 

III . - Poder Social: Expressa la correlació de forces i jerar¬ 
quies entre els sectors socials, existint apartats importants en fun¬ 
ció de si es refereixen a la família, classe, origen ètnic o a qües¬ 
tions de gènere, tenint en alguns casos un tractament diferenciat. 
En aquest sentit, el poder a la família estaria representat pel pare, 
l’espoliador de l’excedent dins l’estructura classista; l’home, pel 
que fa a les relacions de gènere; i l’ètnia dominant, pel que fa a 
les ètnies oprimides. 

IV . - Poder Ideològic: Implica una mentalitat administra¬ 
dora que compleix una funció ideològica en allò referent a la 
ciència i la cultura, exercida per individus i grups. 

V . - Poder Militar: Es el que més s’identifica amb el poder; 
la institució més extrema, antisocial i antihumana. És la mare, 
més ben dit, el pare de tots els poders! 

VI . - Poder nacional: Expressa el poder central en una na¬ 
ció, presentant-se com a unitari i indivisible. També se’l podria 
anomenar hegemonia nacional. 

VII. - Poder Global: Expressa les posicions hegemòniques o 
imperials de la civilització i la modernitat dominants, actualment 
utilitzades per la modernitat capitalista a través dels Estats-nació 
i els monopolis econòmics globals, sota el lideratge dels EUA. 

Aquesta mena de classificacions podria ser molt més àmplia. 

3 . - El poder és una suma de relacions històriques, social i 
institucionals establertes en les àrees socials més vitals del pro¬ 
grés social amb protocols detallats per a garantir la seva continu¬ 
ïtat, funcionalitat i legitimitat. El poder intenta guanyar rang de 
tradició, com una forma de legitimitat i institucionalitat. Posem 
un exemple. La conformació del poder en el sultanat està regu¬ 
lada amb cerimònies específiques, parafernàlies, simbologies i 
normes protocol·làries com, per exemple, passa en els actes de 
transmissió de la corona o en la celebració de les victòries. Tot 
segueix una tradició mil·lenària, des dels vestits utilitzats en els 
àpats, des dels matrimonis als funerals. D’aquesta manera s’evita 

que qualsevol arribi al poder de qualsevol forma, violenta per 
exemple, ja que seria titllat de bandit o de dèspota encara que, en 
realitat, l’essència del poder sigui el despotisme i la bandoleria. 
La continuïtat i credibilitat de la institució del poder queda així 
sublimada i consagrada, impedint formes explícites de manifes¬ 
tar-lo; així ningú no podrà dir: “S’ha descobert el pastís”. El po¬ 
der és conscient que la legitimitat, en gran part, s’aconsegueix 
amb aquests rituals i simbologies. 

Vull recordar una referència del llibre anterior de la meva 
Defensa 102 . El poder es pot comparar a una bola de neu que, a 
mesura que va caient des del cim, es va fent més gran i, per tant, 
va agreujant la destrucció provocada. La suma dels monopolis 
d’interès que adquireixen rellevància històrica dins de la societat 
de la civilització, és l’origen d’aquesta bola de neu. El curs de la 
història de l’evolució del poder és aquest. 

4 . - També podem comprendre millor el sentit del poder si el 
comparem amb una malaltia contagiosa. El poder és contagiós; 
aquesta malaltia social va ser institucionalitzada per “l’home fort 
i astut”, primer quan caçava animals, després contra la dona-ma- 
re amb experiència. El poder va institucionalitzar-se amb l’ordre 
patriarcal jeràrquic format pel trio sacerdot (persona amb sentit), 
dirigent (capacitat directiva) i comandant militar (monopoli de 
la força). Amb la creació de les classes i de les ciutats aquest ordre 
patriarcal va quedar estatalitzat. 

Ara la fórmula del poder seria la següent: home fort i astut 
+ jerarquització patriarcal + Estat; les tres institucions essencials 
de la societat de poder. A aquest ordre format per gran nombre 
d’estaments l’anomenem Civilització, entesa com a categoria ge¬ 
neral. En els estaments inferiors s’hi troba l’economia i en els 
superiors el consell de déus. Els sumeris van construir així la ci¬ 
vilització. Al llarg del temps la seva forma ha canviat però no el 
contingut, sempre “in crescendo ”. Sempre a la planta inferior s’hi 
troba el material humà, el qual s’utilitza per a la producció d’ex- 


102. Abdullah Ócalan, Orígens de la Civilització, Editorial Descontrol/ 
Editorial Bauma, Barcelona 2016. 

cedent, és a dir d’esclaus, serfs i treballadors; també els sectors 
dels artesans, llauradors i professions liberals exerceixen els seus 
rols essencialment en aquesta planta. D’altra banda, a la superior 
s’hi troben els déus mitològics, els déus monoteistes (i de vegades 
també els sultans com “l’ombra de Déu”, sacerdots, xamans o 
profetes). També a aquesta planta pertanyen les lleis i idees per a 
governar (teoria de les formes de Plató). 

Durant l’Antiguitat i l’Edat Mitjana el poder s’establia a través 
d’aquestes institucions bàsiques que formen l’Estat; a l’era de la 
Modernitat Capitalista, és tota la societat que queda contagiada 
pel poder. Dit d’altra manera, tota la societat va quedar afectada 
per aquest malaltia, en considerar que també tenia poder. Aques¬ 
ta extensió del poder a través d’importants institucions -les “dis¬ 
continuïtats” d’Anthony Giddens- és la malaltia característica de 
la Modernitat Capitalista, en què tenen un paper determinant 
algunes ideologies i institucions a què em referiré més endavant. 

Que el poder hagi hagut de contagiar tota la societat en lloc 
d’enfortir-se a si mateix significa més impotència i que, de forma 
ràpida i inevitable, es dirigeix cap a la seva dissolució; quan una 
cosa arriba al límit de la seva existència passen dues coses: o busca 
una sortida o es podreix. És el que passa amb les pomes; si ja està 
madura i no és recol·lectada, s’omplirà de cucs, es podrirà i es 
descompondrà, i aquí s’acaba la poma. És una metàfora senzilla 
però és vàlida per al poder. De fet, en tant que malaltia, el poder 
amb la Modernitat Capitalista ha arribat a la seva fase de putre¬ 
facció i ja fa molta pudor. Seguint la dita de Bakunin, està tan 
podrit que farà emmalaltir l’home amb els principis més sòlids 
en cas d’encomanar-se. 

En el fons, la frase citada anteriorment -“poseu la corona del 
poder sobre el cap de l’home més demòcrata i en vint-i-quatre 
hores s’haurà convertit en el dictador més vil”- és certa. Poseu 
aquest poder podrint-se en forma de corona sobre el cap d’una 
dona oprimida i ella també es tornarà una dictadora en vint-i- 
quatre hores. L’única via per fer front a aquesta malaltia i podri- 
dura passa per construir la modernitat democràtica com a siste¬ 
ma. 

F . - La Modernitat Capitalista i l’Estat-nació 

El terme Estat-nació és un dels més foscos i més mal compre¬ 
sos, evitant-se insistentment assenyalar la seva autèntica funció 
i el seu paper principal. Es podria dir, fins i tot, que més aviat 
es fa servir de forma propagandística. Sobretot, es posa especial 
interès en amagar la seva relació ontològica amb el feixisme, de 
la mateixa manera que també es subestimen els llaços existents 
entre feixisme i nacionalisme amb la modernitat oficial. Aquesta 
posició respecte a l’Estat-nació no és particular del liberalisme 
burgès; també afecta els socialistes, que es posen a la defensiva 
o passen per alt aquest assumpte amb frases i paraules vagues, 
com si fos quelcom sense importància. Tanmateix, l’Estat-nació 
és un dels termes claus per comprendre i canviar la nostra era. En 
aquest sentit, són aclaridores, tot i que insuficients, les considera¬ 
cions d’Anthony Giddens sobre l’Estat-nació. 

La manera com s’ha abordat fins ara l’Estat-nació i les seves 
funcions amb prou feines és introductòria, i mentre no aclarim, 
encara que només sigui de forma esquemàtica, el naixement del 
capitalisme i els conceptes de modernitat, poder, nació i Estat, no 
podrem definir amb claredat el seu autèntic paper. El tractament 
igualment esquemàtic del problema jueu també té a veure amb 
aquest assumpte, perquè de la mateixa manera que l’anàlisi de 
l’Estat-nació és essencial per comprendre els problemes socials 
de l’actualitat, abordar el problema jueu històricament i social¬ 
ment també serà útil i servirà d’exemple per a analitzar el proble¬ 
ma de l’Estat-nació. Si no és així, el record de l’holocaust es farà 
de forma equivocada. Així també ho confirma l’actual tragèdia 
d’Orient Mitjà. 

1. - L’Estat-nació és l’espai que dóna forma al monopoli ca¬ 
pitalista. Durant el segle XVI, el Principat holandès i el Regne 
d’Anglaterra encara eren proto-Estats-nació, perquè havien de fer 
front a les aspiracions imperials d’Espanya i de França per tal de, 
una vegada consolidats, evolucionar cap a l’Estat-nació. Amb la 
Pau de Westfàlia (1648), el factor nacional es situa en primer 
pla, accelerant-se així la consolidació dels Estats-nació. Altres fac- 

tors que van enfortir-ho van ser una economia política basada 
en el mercantilisme, la preeminència del mercat nacional i els 
treballs sobre història, art i llengües nacionals. En aquest sentit, 
les campanyes de Napoleó van tenir un paper clau perquè sense 
la conversió de França en un Estat-nació no es podria haver fet 
aquest esforç bèl·lic. Els ideòlegs alemanys, que seguien de prop 
els esdeveniments, van descobrir que en Napoleó s’hi trobaven 
les pistes que conduirien al nacionalisme i al nacionalestatisme 
germànic. A partir de llavors, el nacionalisme alemany es desen¬ 
voluparia funcionant com a palanca per a la unificació d’Alema¬ 
nya i la formació de l’Estat que buscava la modernitat. Per tant, 
a començaments del segle xix es feien els primers passos d’un 
procés que engendraria la figura de Hitler. 

L’assumpte és encara més important perquè està relacionat 
amb els fonaments de la modernitat (civilització) capitalista. El 
nacionalisme alemany és un moviment centrat en el triomf del 
monopoli econòmic i, per aconseguir-ho, anava a deixar de ban¬ 
da el desenvolupament nacional; per tenir èxit hauria d’haver 
nacionalitzat tots els elements que integren la nació. Per exem¬ 
ple, sense nacionalitzar la religió difícilment es podria assolir el 
monopoli mercantil i el mateix passa amb l’art i la cultura, essent 
la nacionalització de la guerra el darrer i més important de tots 
aquests factors que conformarien l’esperit nacional i, en defini¬ 
tiva, el nacionalisme. Feia temps que existien els fonaments ide¬ 
ològics d’aquest pensament, però resulta obvi que el resultat és 
obra d’un capitalisme monopolista que, després d’una lluita a 
mort, va aconseguir imposar-se sobre el mercat nacional. 

2. - La Revolució Industrial va dinamitzar tots aquests pro¬ 
cessos. En aquesta època, la industrialització va començar a gene¬ 
rar més plusvàlua que el comerç, quelcom que era fonamental en 
el procés nacionalitzador. És a dir, per als capitalistes, la indústria 
nacional generava més guanys. Es tracta d’un aspecte essencial 
del segle xix i no és possible pensar que el nacionalisme hagués 
arribat a ser la ideologia principal i també la més forta al marge 
de la industrialització; hi ha una estreta relació entre l’industri¬ 
alisme i el fet nacional La burgesia mercantilista estava lluny de 

formar un monopoli econòmic que li permetés dirigir per si sola 
una nació. Però quan la burgesia industrial i monopolista va co¬ 
mençar a créixer, va creure’s amb el dret de parlar en nom de 
tota la nació. Així és com van reescriure la història, van definir 
els seus corrents filosòfics i van crear una cultura, una educació 
i un Exèrcit nacionals. Amb la burgesia industrial nacional, el 
capitalisme s’assegurava la dominació nacional. 

El concepte de revolució burgesa cobra sentit precisament 
perquè inclou tots aquests processos, encara que les revolucions 
anglesa, francesa i altres de semblants no són producte d’una 
planificació, com generalment es creu, sinó que la burgesia va 
utilitzar-les tot dirigint-les cap als seus propis interessos, de la 
mateixa manera que és erroni identificar la Revolució Industrial 
com una victòria de la burgesia perquè era resultat d’un procés 
d’acumulació històrica. 

Va ser la burgesia monopolista la que egoistament va fer-se 
amb el control d’aquest àmbit social, tal com va fer-ho en altres 
terrenys tot imposant els seus interessos. De la mateixa mane¬ 
ra que l’economia no implica necessàriament l’existència de la 
burgesia com a classe, la burgesia industrial tampoc no és cap 
requisit previ per a l’existència de la indústria. Ni en la teoria ni 
en la pràctica, la burgesia no està present en els prolegòmens de 
la Revolució Industrial, ni era burgès cap dels seus artífexs; l’únic 
que va passar és que els comerciants monopolistes van adonar-se 
que aquest sector econòmic generava guanys molt superiors als 
del comerç. La Revolució Industrial va suposar un dels salts eco¬ 
nòmics qualitatius més importants en relació amb el desenvo¬ 
lupament històric i social, un salt molt semblant al que va fer 
la revolució agrícola en el Neolític. La producció econòmica 
convertiria l’Estat, un monopoli econòmic en essència, i els seus 
col·laboradors en uns monopolistes sense escrúpols, disposats a 
fer servir la violència en cas necessari. L’Estat-nació troba el seu 
fonament en aquests monopolis materials i, en cas que no existis¬ 
sin, els hauria hagut de crear. 

3 . - Un dels punts de partida de la història es troba a la meitat 
del segle XIX: o triomfava l’Estat-nació centralitzat de la burgesia 

o ho feia el moviment confederatiu i democràtic recolzat per tots 
els sectors socials, tret de l’aristocràcia i els nous monopolistes. 
Encara no existia una clara distinció entre les diferents forces de 
les revolucions angleses -1640 i 1688- i francesa de 1789, dues 
tendències que van tenir un paper essencial: els “iguals” france¬ 
sos i els “anivelladors” (levelers) anglesos, que representaven cor¬ 
rents democràtiques després aniquilades. Per la seva banda, les 
revolucions de 1848 van tenir un autèntic contingut popular, per 
la qual cosa els treballs de Marx i Engels fins a aquest any, la Lliga 
dels Comunistes i el Manifest Comunista van ser històricament 
apropiats. Però el primer contratemps estratègic va produir-se 
amb la traïció de la burgesia, que es posaria d’acord amb tota 
mena de forces reaccionàries per provocar la derrota de la revo¬ 
lució. Va durar poc, per tant, la primavera dels pobles abans que 
tornés a imposar-se l’hivern més cruel. El caràcter revolucionari 
de la burgesia només obeïa un interès puntual; si hagués pogut, 
hauria convertit immediatament el poder en un monopoli eco¬ 
nòmic i, davant la possibilitat de perdre-ho tot, va limitar-se a 
conservar allò que va poder i a conformar-se amb les adquisi¬ 
cions que aconseguia. L’aristocràcia i els partidaris de l’antiga 
monarquia tampoc havien trobat allò que esperaven. Era una 
situació que encara enfortiria més l’Estat-nació, ja que servia de 
força d’equilibri. Després, l’Estat-nació quedaria determinat per 
l’aliança dels monopolis econòmics i polítics, essent proclamat 
oficialment a Itàlia l’any 1861 i una dècada després a Alemanya. 
Altres Estats-nació s’hi anirien sumant posteriorment. 

En no produir-se l’onada revolucionària tal com s’esperava, 
Marx va retirar-se a Londres per escriure El Capital, impulsant 
també l’Associació Internacional de Treballadors. En aquest sen¬ 
tit, els comunistes alemanys, inclosos Marx i Engels, derrotats 
per acceptar l’Estat-nació centralitzat, van convertir-se en un 
moviment d’elaboració de programes, creació d’organitzacions, 
desenvolupament de tàctiques i estratègies, esperant que una suc¬ 
cessió de crisis provocaria la caiguda del capitalisme. Tanmateix, 
alhora també acceptaven un altre monopoli anomenat econo- 
micisme, cosa que els aproximava al capitalisme en el marc de 

la modernitat, perquè això suposava legitimar l’industrialisme, 
el programa econòmic dels monopolis industrials i l’Estat-nació. 
Tampoc la Revolució Soviètica es lliuraria de ser un instrument 
del capitalisme estatal monopolista i de PEstat-nació. I fins i tot 
la Revolució Xinesa, després d’un llarg període de rebel·lia, va 
seguir aquest camí per acabar al mateix lloc, construint un Es- 
tat-nació en base a un capitalisme monopolista i reconciliant-se 
finalment com a monopoli globalitzat. 

Per la seva banda, les revolucions d’alliberament nacional, 
vinculades a la mentalitat modernista més superficial, també col- 
locaven la industrialització i l’Estat-nació com a metes màximes a 
assolir, en molts casos de forma idèntica al socialisme real. La raó 
principal del fracàs de 150 anys de moviment inspirat en el so¬ 
cialisme científic es troba en la seva incapacitat d’alliberar-se de 
la modernitat derivada de la Il·lustració, o de construir i liderar 
una modernitat democràtica de forma teòrica, pràctica, tàctica i 
estratègica; més ben dit, ni tan sols va arribar a intentar-ho. Tots 
els indicis, el seu caràcter petitburgès, els horitzons tan estrets 
que es marcava i la seva avidesa d’arribar al poder, l’encaminaven 
a prostrar-se davant l’ordre establert. 

Els anarquistes, que qüestionaven aquest procés, tampoc no 
van aconseguir presentar una alternativa política; no van ser 
capaços d’organitzar-se en base a propostes programàtiques i a 
les importants crítiques que havien desenvolupat, principalment 
Bakunin, Proudhon i Kropotkin. La seva intervenció en el procés 
social que s’estava portant a terme no va ser prou influent, ja que 
tenia dèficits ideològics, un coneixement superficial de la societat 
i una concepció individual de l’acció. La debilitat d’ambdós cor¬ 
rents partia de l’acceptació mimètica de la filosofia il·lustrada i de 
la dependència dogmàtica del cientificisme positivista. Es tracta 
d’un fracàs per motius ideològics. 

Quan Murray Bookchin diu que l’orientació confederal de¬ 
mocràtica dels treballadors europeus va ser molt sòlida fins a mit¬ 
jans del segle XIX i que tot va frustar-se quan els socialistes van 
rendir-se davant l’Estat-nació centralitzat, estava analitzant més 
correctament allò ocorregut en el terreny social. 

4 . - El gran filòsof Nietzsche -seria correcte qualificar-lo com 
el profeta més oposat a l’era capitalista- va ser un dels primers 
a adonar-se del gran perill que implicava la proclamació l’any 
1871 de l’Estat-nació alemany. Tots els intel·lectuals, fins i tot 
els socialdemòcrates, van aplaudir aquest esdeveniment mentre 
ell s’adonava que suposava una gran pèrdua per a la humanitat. 
Si no m’equivoco, la seva valoració és essencialment la següent: 
“L’Estat, divinitzat, els individus i els treballadors convertits en 
formigues i la societat, castrada.” 

La crítica de Proudhon a la ciutadania crida encara més 
l’atenció. És com si hagués contemplat amb gran anticipació 
l’individu actual. Per la seva banda, Max Weber defineix la so¬ 
cietat sota el domini de la modernitat com “una societat en una 
gàbia de ferro”. Definicions encara més espantoses apareixen a 
la literatura. Quan la societat queda atrapada en una ratonera, 
aquesta mena de consideracions es multipliquen. Totes aquestes 
crítiques i pronòstics, però, encara es troben lluny d’assenyalar 
un programa de llibertat i una solució concreta per a la societat. 
Des del segle xvi fins a finals del xx, els pobles i els intel·lectuals 
van presentar una resistència sense parió a la història, obtenint, 
fins i tot, èxits provisionals, però quan l’hegemonia global del 
capitalisme va manifestar-se amb tota la seva força en els mono¬ 
polis financers, els corrents de la modernitat democràtica vivien 
greus mancances analítiques, demostrant així que no eren capa¬ 
ços de superar els errors i deficiències programàtiques, estratègi¬ 
ques, organitzatives i d’acció. 

5 . - És un deure irrenunciable i inajornable, com en cada 
etapa de la civilització, analitzar els tres components essencials 
de la modernitat al mateix nivell i, a partir d’aquí, presentar com 
a alternativa els components principals de la modernitat demo¬ 
cràtica amb profunditat intel·lectual i en base a tota mena de 
moviments socials. Tenint en compte que el capitalisme ja ha 
estat criticat, encara que deficientment, assenyalar com a blanc 
l’Estat-nació i l’industrialisme és una tasca imprescindible per a 
la lluita per una societat democràtica, lliure i igualitària a l’era 

financera monopolista. Nosaltres estem aportant la part que ens 
correspon. 

No resulta difícil demostrar la funció d’assemblatge que te¬ 
nen els nacionalismes tant en la formació de l’Estat-nació com en 
el seu manteniment. Es tracta d’un peculiar paper ideològic, una 
adaptació religiosa del laïcisme positivista. És cert que el laïcisme 
i el positivisme, malgrat el seu distanciament de la modernitat 
democràtica, van tenir un paper positiu a l’hora de superar el 
dogmatisme tradicional, contribuint així al desenvolupament de 
la interpretació científica. Però el sistema va lliscar ideològica¬ 
ment cap a la religiositat tal com ha ocorregut en totes les ci¬ 
vilitzacions a causa del fet que, d’una banda, els havia permès 
triomfar políticament i econòmica a partir de mitjans del segle 
XIX i, de l’altra, perquè es veia amenaçat per l’acció democràtica. 
El nacionalisme cobria de sobres aquestes necessitats. 

Després d’aquesta explicació introductòria relativa a l’Es¬ 
tat-nació, serà molt didàctic i necessari, tenint en compte la seva 
transcendència, fer un anàlisi més concret i detallat. 

a . - En una definició més àmplia es podria dir que l’Estat-na¬ 
ció és la unió jurídica dels ciutadans i dels mecanismes de poder 
que impregnen el conjunt de la societat a l’era de la modernitat 
capitalista. Aquest aspecte, l’extensió dels mecanismes de poder 
a tota la societat, és un factor determinant ja que, anteriorment, 
la legitimitat dels Estats es limitava a les seves institucions i qua¬ 
dres, cosa que l’Estat-nació supera. La seva essència és l’estatitza- 
ció dels individus, com si cadascun d’ells fos una peça de l’Estat, 
és a dir ciutadans amb drets i deures que l’Estat intenta modelar 
d’acord amb els seus interessos ideològics, institucionals i eco¬ 
nòmics. Per aquesta raó, la formació dels ciutadans és una de les 
tasques que l’Estat-nació considera més importants i, amb aquest 
objectiu, intenta aprofitar els factors ideològics, polítics, econò¬ 
mics, jurídics, culturals, sexistes, militars, religiosos, educatius i 
mediàtics. 

1 . - L’instrument ideològic més eficient és el nacionalis¬ 
me que funciona com a nova religió elevant l’Estat-nació al seu 
màxim valor, el valor sagrat de ser “la forma de Déu a la Terra” i 

amb el qual, per tant, cal comprometre’s i adoptar-lo com a valor 
suprem. 

2 . - La persona queda transformada en ciutadà a causa de 
la gran capacitat d’atracció i influència del poder polític. Aques¬ 
ta és la missió fonamental dels partits polítics, mentre que, per 
als individus, treballar dins d’aquest poder, sentir-se partícips de 
l’Estat, és la forma més ràpida d’assolir seguretat i prestigi. 

3 . - El desenvolupament de la revolució industrial i dels mo¬ 
nopolis industrials també intensificaran el caràcter monopolista 
econòmic de l’Estat. D’aquesta manera, pràcticament la meitat 
de la societat depèn de les institucions estatals com a empleats 
i funcionaris, un fet que llança a la gran majoria de la societat 
a competir entre si per poder ser membres de l’Estat-nació, per 
convertir-se en ciutadans. Entre els monopolis anomenats privats 
i els estatals existeix una gran unió i associació, fent molt difícil 
determinar on comença i on acaba el monopoli estatal, així com 
el lloc del monopoli privat. Els monopolis privats participen 
en l’estat amb la meitat dels seus beneficis a canvi d’il·limitades 
concessions. D’aquesta manera, la conversió d’individus en ciu¬ 
tadans a través dels monopolis privats de vegades pot ser més re¬ 
accionària que l’Estat perquè, a causa de l’amenaça de deixar-los 
sense feina, la seva formació pot ser modelada de la forma que 
es vulgui. Aquest fet està relacionat amb la transformació durant 
els darrers anys dels sindicats en organitzacions conservadores 
i nacionalestatistes. Així mateix, els treballadors, mitjançant el 
socialisme real, són convertits en militants de l’Estat-nació. 

4 . - La relació entre Dret i ciutadania és estreta. La identitat 
de l’individu, simbolitzada en el document nacional d’identitat, 
resulta imprescindible per qualsevol cosa; expressa la ciutadania 
i, per tant, la pertinença a l’Estat. 

5 . - És evident que la consciència sobre una tradició de po¬ 
der i estatal alimentada al llarg de la història també és un factor 
important en la formació de la ciutadania. 

6 . - El fet sexista deriva de la concepció del pare com la per¬ 
sonificació de l’Estat dins la família. Tots els homes representen 
PEstat davant la dona en el si de la família, una percepció que 
també es pot aplicar al conjunt de la societat i que el propi Es- 
tat-nació s’encarrega d’alimentar. 

7 . - El reclutament o servei militar és una de les principals 
institucions estatals on es modela una nova identitat de l’indivi¬ 
du, llimant cervells i sentiments. Totes les institucions de l’Es- 
tat-nació tenen una funció semblant, però cap com la militar. 

8 . - Per la seva banda, la religió és l’instrument ideològic més 
utilitzat pel nacionalisme en el procés cap a l’Estat-nació, conver¬ 
tint-la en la seva religió d’Estat. La religió, com a institució social, 
és nacionalitzada i privada, per tant, de la seva essència ètica. Es 
pot dir que la religió experimenta una espècie de traïció interna 
en ésser utilitzada per integrar els sectors socials que queden fora 
del nacionalisme secular i que, amb el nacionalisme religiós, la 
nova forma que es dóna a l’antic Déu, tornen a un estat de ser¬ 
vilisme conscient i voluntari. Aquesta traïció té a veure amb el 
conflicte religió-laïcisme. 

9 . - L’educació és la institució de la modernitat més eficient 
-des de primària a la universitat- a l’hora de transformar l’in¬ 
dividu en ciutadà, competint, en aquest sentit, amb les institu¬ 
cions militars. El seu objectiu principal és transmetre uns valors 
històrics seleccionats, primer, per la religiositat i, després, pel 
nacionalisme, per tal de crear, finalment, una massa de ciuta¬ 
dans encantats, ficats al cistell d’una ideologia oficial a favor de la 
modernitat capitalista que prossegueix el seu desenvolupament 
diversificant-se i en constant canvi. En aquest aspecte, el fana¬ 
tisme actual ha deixat a quilòmetres de distància aquell esperit 
escolàstic de l’Edat Mitjana. 

10 . - Finalment, els mitjans de comunicació del modernisme 
són les eines més eficients a l’hora de rentar cervells i cors. Els 
avenços d’aquesta tecnologia donen a l’Estat-nació grans facili¬ 
tats per a formar els ciutadans de la manera que desitgi. Tenen 

un paper clau oferint a la societat sexe, esport i art popularitzats 
i buidats de contingut, de manera que el resultat sigui una ciu¬ 
tadania drogada, atordida i banal. Ens trobem davant d’un tipus 
de ciutadà sense precedents en la història, l’objectiu central del 
qual és convertir-se en un consumidor estàndard, obtenir un co¬ 
txe, una família (dona, marit i dos fills) i un pis. Així és com les 
passions més mesquines substitueixen la socialització. Dissociat 
de la història que, al seu torn, ha estat convertida en un conjunt 
d’estereotips nacionalistes, el ciutadà es queda sense memòria, 
no té sentit filosòfic, ni tan sols d’aquell que podria portar-lo a la 
felicitat a excepció del pragmatisme més roí. Aparentment sem¬ 
bla modern, però en el fons es tracta de l’individu, més ben dit, 
de la negació de l’individu més podrida i buida de contingut, 
un “ramat de ciutadans”, una “societat de masses” a punt per a 
abraçar els anhels més tenebrosos, és a dir, el feixisme. 

Existeixen nombroses proves de gran valor d’escriptors famo¬ 
sos sobre aquesta mena de ciutadans situats en el camí del fei¬ 
xisme; són especialment didàctiques les dedicades al genocidi i 
també són molt clarificadores les crítiques a la “ciutadania” dutes 
a terme en els darrers temps sota la influència del postmodernis- 
me. 

L’existència d’aquesta mena de ciutadans és un dels obstacles 
més importants per a la modernitat democràtica. Per tant, una 
de les tasques principals de la democratització serà la formació 
d’individus igualitaris, lliures i demòcrates, és a dir, de ciutadans 
lliures que construeixin la civilització democràtica havent ana¬ 
litzat l’Estat-nació i la societat que ha generat aquesta mena de 
negació de l’individu perquè, en el fons, significa la negació de 
la seva existència. 

b . - També és molt important establir el lligam ontològic 
entre Estat-nació i feixisme. Un dels errors principals ha estat no 
veure aquesta relació sistemàtica i, quan no hi ha hagut més re¬ 
mei que reconèixer-la, liquidar-la d’un sol cop. Tanmateix, fins 
i tot una anàlisi bàsica mostraria que existeix una arrelada con¬ 
sanguinitat entre feixisme i Il·lustració, inclòs el laïcisme positi¬ 
vista. D’altra banda, la forma bàsica de poder de la modernitat 

oficial és PEstat-nació i la seva nova religió és el nacionalisme. En 
aquest sentit, les societats que han estat passades pel tamís del na¬ 
cionalisme són les que estan més predisposades a la reproducció 
del feixisme. No és possible pensar en el feixisme sense pensar 
en PEstat-nació, tal com no és possible pensar en un Estat-nació 
independent del monopolisme econòmic (comerç + indústria + 
finances). 

Tampoc no és difícil trobar les arrels del feixisme de Hitler 
en la ideologia alemanya. L’única sortida que tenia la burgesia 
alemanya era una concentració monopolista amb forma d’Es- 
tat-nació. La tasca més important de la burgesia i dels ideòlegs 
alemanys al llarg del segle XIX va ser “inventar” aquesta mena 
d’Estat, tant des del punt de vista material com moral. Es tracta 
d’un relat massa llarg que no estic en condicions de fer. Tampoc 
no es pot minimitzar, per descomptat, l’aportació del capital i 
dels ideòlegs jueus. A més de centenars d’investigacions que ja 
confirmen la relació dialèctica entre, d’una banda, nacionalisme 
jueu i judaisme i, de l’altra, nacionalisme i feixisme alemany, els 
nostres plantejaments també demostren aquesta relació. 

Després, el model alemany inspiraria la resta de nacionalis¬ 
mes i Estats-nació, i precisament la debilitat més gran de tots 
els antifeixistes, sobretot dels socialistes, és no haver-se adonat 
d’aquest vincle sistemàtic entre PEstat-nació, els monopolis (esta¬ 
tals i privats) i el feixisme, així com del vincle ontològic d’aquest 
amb la modernitat capitalista. 

c . - Pel que fa a la relació entre PEstat-nació i la Unió Sovi¬ 
ètica, encara és important i cal resoldre-la però, com hem asse¬ 
nyalat, l’origen de tots els errors va ser situar la lluita de la clas¬ 
se treballadora en el marc de PEstat-nació centralista alemany. 
Els propis Marx i Engels li donen suport davant els moviments 
confederals democràtics, molt poderosos cap a mitjans del segle 
XIX, que sorgeixen de pobles i ciutats revoltades i als que consi¬ 
deren reaccionaris. Els punts de vista respecte a aquest assumpte 
de Bakunin i Kropotkin, al meu parer, continuen essent vàlids. 
Aquestes concepcions de Marx i Engels van ser les responsables 
de la fi de la I i la II Internacional, i és objectiu que va produir-se 

una aliança amb la burgesia industrial alemanya. Es tracta d’una 
cosa que ha estat descrita clarament; el resultat va ser la seva des¬ 
integració dins de l’Estat-nació i els 150 anys durant els quals el 
marxisme ha estat la víctima principal d’aquest error. 

Allò ocorregut a la Unió Soviètica i a la Xina és, en aquest 
sentit, el millor exemple. A Rússia, ja abans de 1920 es posava fi 
al sistema democràtic dels soviets, quedant només el projecte de 
construir el socialisme en un sol país a través del model de l’Es- 
tat-nació. I, per aconseguir-ho, va aniquilar-se tota l’oposició, in¬ 
closos els camperols, que són una de les principals forces demo¬ 
cràtiques, mentre que la intel·lectualitat va ser silenciada. Va ser 
llavors que va emergir el “Socialisme Faraònic” modern. Ni tan 
sols va arribar a pensar-se en una modernitat democràtica, més 
ben dit, aquesta va ser avortada per tornar a aparèixer a l’agenda 
dels anys 90, també amb forma de part fallit. No crec que s’hagi 
d’anomenar feixisme al govern d’Stalin, equiparant-lo al feixis¬ 
me de Elitler, perquè es tracta de dos moviments amb un origen 
diferent. No obstant això, l’exemple de l’URSS és una experiència 
històrica impactant, que posa en evidència que l’experiència so¬ 
viètica no significava socialisme i que no es pot construir el soci¬ 
alisme sense basar-se en la civilització democràtica. 

També es pot dir que Mao va interessar-se per la democràcia, 
i les seves crítiques als soviets són significatives, però la Revolució 
Cultural a la Xina mostra que alguna cosa no rutllava i ni el ni¬ 
vell de consciència de Mao ni les seves eines i mètodes no van ser 
capaços de superar l’error del marxisme i de l’experiència soviè¬ 
tica. La realitat que es viu avui a la Xina és bastant clarificadora 
en aquest sentit. 

Per la seva banda, els moviments d’alliberament nacional, la 
majoria dels quals va desenvolupar-se dins del corrent del socia¬ 
lisme real, van assumir des del principi l’Estat-nació com a punt 
culminant del seu programa. Tenint en compte que un model 
així només podia sobreviure gràcies a la seva col·laboració amb 
les grans institucions monopolistes, com els EUA, la Unió Euro¬ 
pea, el Fons Monetari Internacional i el Banc Mundial, no hem 

d’estranyar-nos que desemboquessin en estructures antidemocrà¬ 
tiques cada vegada més conservadores. 

L’exemple més dramàtic és el del socialisme del partit Baas 
amb Saddam Hussein al capdavant. Per a aquells que vulguin 
entendre, es tracta d’un exemple de valor incalculable. 

“L’Estat del Benestar” de la socialdemocràcia, a la pràctica, 
tampoc no és diferent a l’Estat-nació. Els socialdemòcrates ale¬ 
manys, líders mundials d’aquest corrent, a diferència de les pèr¬ 
dues provocades per Hitler, continuen subministrant beneficis a 
l’Estat-nació a causa de la seva orientació economicista; i encara 
ocupen llocs importants al poder a canvi de “castrar” el movi¬ 
ment democràtic mundial, convertint-lo en una força de reserva 
per a la burgesia. 

d . - Una de les conseqüències més greus de l’Estat-nació és el 
procés sense precedents d’assimilació, destrucció i liquidació del 
llegat cultural, de les cultures mil·lenàries dels altres pobles en 
base a l’etnicisme nacional (l’eslògan preferit de Hitler era “una 
sola llengua, una sola nació, un sol país, un sol Estat”). Aquestes 
pràctiques, a les que cap força repressora i ideològica havia recor¬ 
regut abans en la història, estan vinculades a l’estructura de l’Es¬ 
tat-nació. La política cultural fonamental de l’Estat-nació busca 
la creació d’un erm monocromàtic -blanc o negre- fet d’institu¬ 
cions i ciutadans monòtons en base a aquesta mena de lemes. Es 
tracta d’un dels pecats més greus del positivisme; fins i tot es va 
intentar aplicar a la societat el biologisme darwinista dient que, 
en un procés evolutiu, la cultura més forta s’imposava a les altres 
i les feia desaparèixer. Això suposa la negació o aniquilació de 
l’evolució de milions d’anys de l’ésser humà! 

La superficialitat cultural actual, la pèrdua de la seva màgia, 
el seu caràcter previsible, l’absència d’inspiració és causada pel 
fet que l’Estat-nació camina sobre la tradició cultural com si fos 
un bulldozer. Milers de llengües, ètnies, tribus, formes de vida, 
llegats arqueològics, és a dir, milers de cultures han estat víctimes 
d’aquesta política de genocidi cultural, d’una monomania que 
no sabem on acabarà. L’Estat-nació, l’individu-nació i la socie- 
tat-nació basades en l’arquetip monocromàtic no només degene- 

ren en el feixisme, sinó que es transformen en uns monstres que 
només es dediquen a buscar objectius a combatre fent de la vida 
un desert. El resultat són els conflictes ètnics, religiosos, lingüís¬ 
tics i altres guerres culturals. Hitler és el començador i principal 
símbol d’aquesta cultura de guerra que avui en dia ja és una re¬ 
alitat. Vet aquí l’Iraq, l’exemple més valuós, per a qui ho vulgui 
aprendre i comprovar. 

L’Estat-nació no només és un factor de guerra política i mi¬ 
litar per a grans cultures i Estats, com va ocórrer a la II Guerra 
Mundial, sinó que també és un moviment massiu de guerra so¬ 
cial contra totes les tradicions històriques, contra la diversitat i 
contra qualsevol nova forma que suposi esperança de futur. Le¬ 
mes com “una sola nació, un sol Estat, una sola llengua, una sola 
pàtria” responen a la lògica fonamental de l’Estat-nació i als seus 
objectius econòmics, socials i polítics. És un estat de guerra per¬ 
manent, ocult o explícit, demagògic o sagnant! 

e . - L’Estat-nació també s’escarrassa a produir individus mo¬ 
nolítics en l’àmbit polític; no hi ha lloc per a les diferents iden¬ 
titats nacionals, ni tampoc per a la diversitat política. És l’Estat 
central i unitari el que impedeix aquesta participació política en 
base a la diversitat, una de les característiques fonamentals de 
la democratització, perquè la considera una amenaça a la seva 
integritat. Fins i tot desconfia de la concessió a les comunitats 
locals de les més mínimes competències, perquè la burocràcia 
centralitzada és la seva força principal. Es tracta d’una burocrà¬ 
cia moderna que manté tota la societat en una gàbia de ferro. 
Per a l’Estat-nació, els partits i les organitzacions cíviques han 
d’actuar a l’uníson amb ell. El desenvolupament de les diferents 
organitzacions polítiques, socials, culturals i econòmiques, com 
a requisit de pluralisme, un principi irrenunciable de la demo¬ 
cràcia, és percebut com una amenaça i aquestes organitzacions 
són perseguides tot negant-los qualsevol oportunitat de generar 
alternatives i de participar en l’administració. L’Estat-nació, per 
tant, és antidemocràtic perquè manté una estructura essencial¬ 
ment contrària al pluralisme polític. El fet que els diferents cor¬ 
rents de democràcia i socialisme (com el socialisme real i altres) 

no hagin estat capaços de desenvolupar-se i hagin estat liquidats 
en el marc de l’Estat-nació, s’ha produït perquè, com ja hem in¬ 
dicat, o bé defensen el marc de l’Estat-nació o bé es rendeixen da¬ 
vant d’ell. En el cas que es produís un acord amb principis entre 
Estat-nació i democràcia, en tant que unitats separades, podríem 
parlar d’estructures obertes a la democràcia. 

f. - L’Estat-nació no només crea individus monolítics; també 
estén el seu poder i injecta aquesta mentalitat a tota la societat, 
creant una societat monolítica, la societat de l’Estat-nació. L’ob¬ 
jectiu és generar una societat corporativa, que és el model social 
del feixisme. No es tracta de convertir la societat en poder, sinó 
just el contrari. Per a l’Estat-nació és fonamental imposar el seu 
poder arreu de la societat, situant els seus agents i institucions 
en els mateixos porus d’aquesta. La societat és dirigida única¬ 
ment d’aquesta manera, imposant-se, desencadenant una guerra 
contra tota la societat, privant-la, per tant, de qualsevol poder. 
Foucault dóna gran importància a aquesta mena de temes. La 
virilitat dominant té un paper de “Estat-policia” davant la dona, 
s’ataca la societat amb les polítiques sexistes, estenent el sexisme 
pertot arreu com si fos la pesta, sumint la dona en l’esclavitud. I, 
per aquest motiu, la dona sotmesa amb més força serà la que vul¬ 
gui arribar a ser com l’home i consideri això una emancipació. 

I el mateix es podria dir de l’esport i l’art al servei de l’Estat-na¬ 
ció. Utilitzats com a armes de guerra contra la societat; la cultura 
popular i els programes esportius es fan servir profusament amb 
aquest objectiu. Buidats conscientment de contingut pel capital 
globalitzador, el sexe, l’esport i l’art s’han convertit en les forces 
més efectives de l’actual guerra contra la societat. És obvi que, 
en fer aquesta valoració, no estem condemnant l’activitat sexual, 
esportiva o artística; al contrari, per a la civilització democràtica 
es tracta de valors fonamentals basats en principis ètics al servei 
de la societat i per a la prosperitat social. 

L’esport és un instrument de formació en una societat sana, 
mentre que dins de l’Estat-nació queda reduït a la fama i a l’ho¬ 
nor de representar l’Estat en una nova lluita pel poder, en què 
només existeix, com si es tractés d’una guerra, el triomf o la der- 

rota. En particular el futbol, en tant que monopoli, és utilitzat 
especialment amb aquest objectiu pels Estats-nació en contra de 
la societat. 

L’art és el segon àmbit en què tant l’Estat com els monopolis 
privats fiquen mà per tal de fer-lo servir en la seva guerra social. 
Sobretot la cultura popular i sensiblera té un paper molt efectiu 
en el terreny de la diversió i de l’entreteniment per tal de mante¬ 
nir captiva una societat sotmesa al foc per part d’un Exèrcit d’es¬ 
trelles mediàtiques. L’art clàssic ha perdut la seva funció mil·le¬ 
nària per transformar-se en instrument d’aniquilació social, una 
vegada despullat del seu sentit i popularitzat. Pel que fa al sexe 
o a la sexualitat, no hi ha cap instrument que s’hagi utilitzat tan 
eficaçment en aquesta guerra. 

Entre parèntesi, i tot i que espero tractar-ho de forma més es¬ 
tesa a la meva Defensa titulada Sociologia de la Llibertat, m’agra¬ 
daria indicar que, per a l’home, l’acció sexual s’ha convertit en 
un acte de poder, procreació il·limitada i expansió de la domina¬ 
ció social i política una vegada buidada de la seva funció biolò¬ 
gica d’engendrar vida i donar continuïtat a l’ésser humà. El sexe, 
en qualsevol de les seves formes (heterosexual, homosexual...), és 
relació de poder. Encara que aquest tema té una llarga tradició 
històrica, en cap societat o Estat s’ha produït un ús tan profund, 
ampli i sistemàtic, fins al punt d’arribar a l’esclavitud. El sexisme 
social és el fenomen i la relació de poder social i polític. 

Amb aquestes polítiques respecte la sexualitat, que porta a 
terme dins o fora de la família, l’Estat-nació provoca una obsessió 
completa pel poder. El fet que la dona es consideri a si mateixa 
un objecte sexual i que l’home sigui un instrument de poder se¬ 
xual no només condueix a una crisi ètica sinó que els converteix 
a tots dos i també a la pròpia societat en víctimes del poder. 

D’altra banda, cap instrument ha tingut un paper tan destruc¬ 
tor i eficaç en la guerra contra la societat en aquests tres àmbits 
com els mitjans de comunicació sota el control dels monopolis; 
una eficàcia que, sense cap dubte, jugarà a favor de la democra¬ 
tització en la civilització democràtica quan aquesta sigui capaç 
d’utilitzar-los. 

Quelcom semblant passa amb les polítiques penitenciàries i 
hospitalàries que PEstat-nació elabora meticulosament i que van 
encaminades a enfortir el seu poder i mantenir captiva la socie¬ 
tat. Aquells que queden atrapats en presons i hospitals perden 
part dels seus valors, materials i morals, davant del poder. 

Però PEstat-nació, en imposar-se fins als vasos capil·lars de 
la societat, en el fons està confessant que ha arribat a la seva fi, 
que és incapaç de sostenir-se per si mateix. Per aquesta raó és tan 
necessari aplicar i estendre adequadament la democratització, els 
sistemes d’organització i d’acció de la modernitat democràtica de 
forma integral en tots els àmbits de la societat. 

g . - L’Estat-nació utilitza essencialment la classe mitjana. 
Aquesta és la classe fonamental per al seu desenvolupament. És 
el seu Déu modern. En la seva ment i en les seves passions, la 
classe mitjana somia assolir aquesta divinitat que assegura la seva 
missió i els seus interessos. De la mateixa manera que les socie¬ 
tats adoraven les antigues deïtats sense conèixer els seus autèntics 
rostres, avui en dia, a la modernitat capitalista, la classe mitjana 
moderna tampoc no coneix el seu Déu, tot i que sap que sense 
ell no té cap opció. Obtenir un càrrec burocràtic o un estatus 
professional equival a l’alliberació. A més, la classe mitjana con¬ 
sidera que la societat és ella mateixa. L’egoisme és una caracterís¬ 
tica congènita d’aquesta classe. Els liberals creuen que la classe 
mitjana és condició bàsica per a la democràcia, encara que, en 
realitat, passa el contrari. La classe mitjana és el magatzem d’on 
el feixisme, i no pas la democràcia, extreu els seus integrants. De 
la mateixa manera que la relació del feixisme amb PEstat-nació 
és estructural, també ho és la relació entre el feixisme i la classe 
mitjana. El fet que el feixisme tingui una relació estructural amb 
el monopoli capitalista no modifica aquesta opinió. La presència 
d’excepcions en aquestes relacions confirma la regla. 

Fent servir la classe mitjana, la democràcia liberal en realitat 
intenta buidar de contingut l’autèntica democràcia, imposant-se 
a les autèntiques forces de la societat democràtica en aquest gran 
joc que anomenen democràcia. La burgesia liberal i els demòcra¬ 
tes liberals posicionats a Pala esquerra podrien tenir un paper po- 

sitiu només en un ambient d’avenços democràtics forts. Però allò 
que al final compta és la perversió de la classe mitjana i el capita¬ 
lisme ja té una gran experiència utilitzant-la contra les aspiraci¬ 
ons democràtiques de la societat, fent-li concessions, despertant 
els seus somnis i atemorint-la constantment amb l’amenaça dels 
sectors més baixos de la societat. L’Estat-nació intensifica aquesta 
guerra, és el Déu de la guerra de la classe mitjana. Així el concep, 
així el somia i així l’adora. I davant d’aquest Déu i la seva guerra, 
les forces democràtiques no tenen cap altra opció que crear el seu 
propi pensament, la seva pròpia acció; l’única opció sagrada és la 
vida lliure! 

h . - A l’hora d’avaluar l’Estat-nació, també serà clarificador 
comparar-lo amb altres formes i models d’Estat. És important, en 
primer lloc, no confondre’l amb la república com a terme i insti¬ 
tució, perquè no totes les repúbliques són Estat-nació, fins i tot hi 
ha monarquies que poden ser Estat-nació. La república està més 
orientada a la democràcia i la seva relació amb la societat no és 
exactament la mateixa que amb l’Estat-nació. La república manté 
certa distància respecte els monopolis, admet l’acord i el consens, 
mentre que l’Estat-nació implica imposició unilateral i una ma¬ 
nipulació total de la societat. La república afavoreix les aliances 
i l’equilibri social mentre que l’Estat-nació busca la monopolit¬ 
zació i la màxima centralització del poder, destrossant qualsevol 
equilibri, acord o compromís i desintegrant o assimilant els dife¬ 
rents valors polítics, socials, econòmics i culturals. La república 
pot ser compartida i sota el seu sostre hi poden conviure diferents 
punts de vista, cultures, ètnies, organismes polítics i institucions 
locals i regionals, mentre que l’Estat-nació s’oposa, ideològica¬ 
ment i estructuralment, a aquesta diversitat i integritat. 

En general, en parlar d’Estat-nació s’acostumen a citar tres 
exemples: 

França va ser el bressol de l’Estat-nació, el primer model, 
mentre que Napoleó va ser el seu Déu i creador. L’Estat-nació 
francès es fonamenta en la identitat política i té una concepció 
més tradicional que evita que decaigui en un feixisme de tipus 
alemany, donant més força als àmbits polític i jurídic; tampoc 

no reflecteix una actitud fanàtica respecte a la qüestió de la raça i 
l’ètnia dominant; tot aquell que comparteixi la llengua i la cultu¬ 
ra franceses pot formar part de l’Estat-nació. El model francès té 
seguidors arreu del món, per exemple el turc. 

Per contra, el model alemany es fonamenta en el component 
cultural. La identitat cultural alemanya és el requisit tant per a la 
ciutadania com per a l’Estat-nació, un factor el desenvolupament 
del qual predisposa al feixisme. També té gran influència en el 
món i els turcs van adoptar alguns dels seus elements. Es tracta 
d’un model que els propis alemanys estan superant. 

L’exemple anglès és el més flexible; no respon ni al caràcter 
unitari dels francesos ni al caràcter cultural dels alemanys. Es 
tracta d’un model d’Estat-nació més obert a les diferents cultures 
i formacions polítiques. 

i . - Malgrat que hem identificat repetidament l’Estat-nació 
amb la modernitat capitalista, situar-lo en el temps històric és 
essencial per tal de comprendre la seva evolució, el seu desenvo¬ 
lupament i el seu paper històric. 

Quan Holanda i Anglaterra van buscar un Estat més eficient 
per tal de fer front a les aspiracions imperials de França i Espa¬ 
nya, va aparèixer a l’agenda el model de l’Estat-nació, que no 
deixaria de demostrar, a partir de llavors, una capacitat superi¬ 
or respecte a les velles estructures polítiques i militars tant des 
del punt de vista financer com polític, i sobretot pel que fa a la 
renovació de l’Exèrcit. El primer que van fer va ser assegurar-se 
l’hegemonia del mar, que va passar a mans d’Holanda i Angla¬ 
terra a finals del segle XVI. I en les guerres de començament del 
segle XVIII també van demostrar el seu domini en terra ferma. 
Però França i Àustria no van abandonar les seves pretensions im¬ 
perials, malgrat que això els suposava un gran cost a causa de les 
seves respectives estructures estatals, que eren molt més difícils 
de finançar i, a més, estaven perdent l’oportunitat de convertir-se 
en Estats-nació. 

Davant d’aquestes aspiracions imperials, Holanda i Angla¬ 
terra van optar per potenciar els Estats-nació, per exemple do¬ 
nant suport a Prússia contra Àustria i França o recolzant totes 

les forces d’oposició europees i a tots aquells que propugnaven 
el model d’Estat-nació. Era pràcticament impossible que els seus 
contrincants, desgastats per aquesta estratègia, s’imposessin so¬ 
bre els Estats-nació i, de fet, la Pau de Westfàlia va ser conseqüèn¬ 
cia d’aquests avenços. Progressivament, l’Europa de tots els Es¬ 
tats-nació anava guanyant terreny davant l’Europa dels imperis. 
A la Revolució Francesa, l’objectiu d’Anglaterra era reconduir 
l’oposició i enderrocar un monarca que no s’avenia a tractes. En 
el fons, es podria dir que, en certa manera, la Revolució Francesa 
va ser un complot d’Anglaterra però tant la República com Na- 
poleó van desbaratar aquests càlculs de transició a l’Estat-nació. 
La seva política cap a Prússia tenia el mateix objectiu. Tanmateix, 
el cert és que Anglaterra va salvar-se pels pèls de Napoleó. 

Un exemple semblant al de Napoleó és el de la construcció 
de la República de Turquia. Quan Anglaterra va donar suport 
a l’oposició anglòfila davant dels Unionistes germanòfils, el ge¬ 
neral Mustafà Kemal va sorgir com si repetís l’exemple de Na¬ 
poleó. Tant els partidaris d’Anglaterra com els d’Alemanya van 
perdre. En aquest sentit, cal examinar les polítiques britàniques 
amb lupa i, per cert, tampoc no s’haurien de menysprear els seus 
vincles amb la Masoneria. 

La unió nacional italiana de 1861 i l’alemanya de 1871 van 
suposar el triomf definitiu de l’Estat-nació; i la guerra per l’he¬ 
gemonia va donar lloc a l’enfrontament entre Anglaterra i Ale¬ 
manya. Després de quaranta-tres anys de recerca d’aliances, la 
Primera Guerra Mundial va donar un cop dur a les aspiracions 
hegemonistes alemanyes. La Segona Guerra Mundial va ser una 
espècie de venjança el resultat de la qual va ser la dolorosa des¬ 
trucció del model d’Estat-nació germànic. 

Per la seva banda, Rússia va voler omplir el buit hegemònic 
creat per la derrota alemanya amb la Revolució d’Octubre de 
1917, reconvertint ràpidament els soviets en un Estat-nació. Però 
l’aliança de l’experimentada Anglaterra amb Estats Units va frus¬ 
trar les aspiracions hegemòniques de Rússia, així com les dels 
francesos i alemanys. La dissolució de l’URSS l’any 1989 no va fer 
més que certificar aquesta derrota. D’aquesta manera, tres-cents 

anys d’hegemonia anglesa passaven a mans dels EUA el 1945, a 
canvi de romandre com un petit aliat seu, mentre que la política 
soviètica de suport als moviments d’alliberament davant l’hege¬ 
monia nord-americana responia més aviat a estratègies determi¬ 
nades per la Guerra Freda (1949-1989), “l’edat d’or” de l’Estat-na- 
ció. El procés de l’Estat-nació s’havia completat a Europa cap al 
1914 i va consolidar-se definitivament a començaments dels anys 
70, essent la Segona Guerra Mundial la seva primera crisi seriosa 
i el sorgiment de la Unió Soviètica la resposta a aquesta crisi. 

Un altre assumpte a aclarir és per què la modernitat capita¬ 
lista va desenvolupar el model de l’Estat-nació. La nostra expli¬ 
cació aclareix aquests motius, però afegirem que aquest model 
no encaixa fàcilment amb les formes imperials i, si els imperis 
haguessin triomfat, els monopolis capitalistes haurien acabat 
igual que a l’Edat Mitjana. Aquesta és la raó per la qual van posar 
tota la carn a la graella davant les pretensions dels quatre grans 
imperis, frustrant així, amb les polítiques de l’Estat-nació, les as¬ 
piracions imperials d’Espanya al segle XVI, les de França entre 
1600 i 1870, les d’Alemanya (1871-1945) i, finalment, les de Rús¬ 
sia (1945-1990), encara que caldria afegir-hi també les d’Àustria i 
de l’imperi Otomà. 

Malgrat que els Estats-nació portin el títol de “burgesos”, en 
realitat i en essència són obra dels monopolis capitalistes que cor¬ 
ren darrere la creació d’un sistema mundial. Fins i tot el model 
de Turquia, que presumeix del nacionalisme més estricte, només 
va ser possible gràcies al vistiplau d’Anglaterra i al suport dels 
EUA. Està clar que sense un sistema capitalista internacional no 
es pot pensar en el sorgiment i desenvolupament dels Estats-na¬ 
ció, inclosos els de l’URSS i de la Xina. Un dels factors principals 
que van causar la seva fundació va ser que es tractava del model 
polític que millor es corresponia amb la necessitat d’assegurar 
els guanys del capital i, quan van perdre aquesta peculiaritat, 
van intentar prolongar la seva existència col·locant-se progres¬ 
sivament a l’abric de l’hegemonia anglesa, en primer lloc, i de 
la nord-americana, després. Si no existeix un sistema mundial, 
cap Estat-nació pot mantenir-se dret durant un llarg termini de 

temps. Tota la resta aniria contra la lògica del sistema, fent-se 
molt difícil la seva supervivència. L’exemple més clar és la neces¬ 
sitat que tenen tant la Xina com l’antiga URSS de reconciliar-se 
amb els EUA per tal de sobreviure. 

Així és com podem comprendre millor el final tràgic de Sad- 
dam Hussein; o bé no coneixia com funcionava el sistema o no 
ho volia reconèixer. La seva única possibilitat hauria estat trans¬ 
formar l’Iraq en un sistema democràtic, però no ho va voler fer, 
confiant en la fortalesa del Déu-Estat-nació. Al cadafal, portava 
l’alcorà a la mà amb els versicles de l’antic Déu que, davant la 
presència del nou, no va acudir al seu auxili ni va ser capaç de sal¬ 
var-lo; el nou Déu, el Déu del sistema, el Leviatan, trontolla entre 
convulsions enmig dels aiguamolls de l’Iraq. Tota la geografia de 
l’Orient Mitjà passa per aquesta difícil situació. 

Ara, Europa busca la seva pròpia divinitat, probablement 
més pacífica, basada en el Dret; s’intenta desenvolupar una Unió 
Europea en resposta al passat bel·licista, sobretot a la Segona 
Guerra Mundial, que ha estat la darrera i la més extrema en els 
quatre-cents anys de nacionalització i Estat-nació. La Unió Euro¬ 
pea intenta neutralitzar els aspectes més destructius de l’Estat-na- 
ció amb noves propostes, creences i institucions en els àmbits 
econòmic, social, polític i històric, i en base a un nou model de 
ciutadania europea. Es tracta d’una espècie d’autocrítica; d’un 
procés que hem d’observar atentament i no és possible conjec¬ 
turar com acabarà. Per la seva banda, els Estats Units, destruint 
Saddam i el seu règim, aquesta espècie de Lluís XVI (rei que va 
ser guillotinat a la Revolució Francesa) d’Orient Mitjà, exposava 
radicalment la seva posició contra un tipus d’Estat-nació que no 
li convenia, estant disposat, més aviat, a intentar la reconstrucció 
de l’Estat-nació d’una forma federativa, com és la dels EUA. 

El fet que els EUA es trobin en una difícil tessitura, entre l’he¬ 
gemonia i l’imperi, revela les complexitats de la situació. Resulta, 
per exemple, difícil manejar els Estats-nació amb una hegemonia 
dèbil, tal com mostra el cas de Turquia. Com a imperi, els EUA 
podrien quedar-se sols. El cas de l’enfonsament de Plmperi Romà 
està en ment de tothom, i els EUA tenen la sort que no ha sorgit 

cap altra potència capaç d’agafar el relleu imperial. Tot indica, 
per tant, que es troben en un carreró sense sortida. L’Estat-nació 
va aconseguir subsistir fins a començaments del segle XXI gràcies 
a l’hegemonia. La Unió Europea podria ser el primer pas, un em¬ 
brió, però el seu futur tampoc no està clar i la ONU, també sense 
sortides, s’observa al mirall de l’Estat-nació. No és un espai per a 
la solució dels problemes sinó per a agreujar-los. Sembla que no 
hi ha sortida, i és que tampoc no s’espera que altres unions regio¬ 
nals o continentals tombin aquest obstacle que és un Estat-nació 
incapaç de resoldre els problemes socials, interns o externs. Mal¬ 
grat que quan van sorgir van ser un instrument adequat davant 
les invasions i per a la acumulació inicial de capital, la realitat és 
que avui en dia no poden resoldre conflictes de dimensió histò¬ 
rica, social, cultural, ètnica, medi ambiental, feminista o política 
si no és de forma repressiva i, com es pot veure en centenars de 
casos, també són un problema en els conflictes internacionals. 

La qüestió entre Palestina i Israel està plena de lliçons en 
aquest sentit. Ambdues parts es troben encallades en el rígid mo¬ 
del de l’Estat-nació. Per tal de resoldre el problema de Jerusalem 
haurien de fer a trossos la ciutat o destruir-se mútuament. Serà 
difícil trobar un altre exemple que expliqui millor l’esgotament 
del sistema. I després hi ha els casos d’Iraq, Afganistan, Líban, 
Iran i altres. Com més temps passa més es demostra que aquest 
model no resol res; no és just, ni humà, ni polític, ni democràtic. 

L’Estat-nació, després d’haver arribat al seu punt àlgid amb la 
desintegració de l’URSS, va entrar en una profunda crisi i, davant 
els ulls del monopoli capitalista, va perdre la seva tradicional cre¬ 
dibilitat a causa de la seva incapacitat per resoldre els problemes 
del sistema i perquè constitueix, cada vegada més, un obstacle a 
les seves pretensions. La pretensió de la Unió Europea de superar 
la crisi de forma evolutiva tampoc no dóna grans esperances. Es 
tracta d’una situació que està vinculada amb la crisi global de la 
modernitat capitalista, que ha convertit Orient Mitjà en un caos. 
La situació està adquirint les dimensions d’una Tercera Guerra 
Mundial; per la seva banda, una nova versió de la Unió Europea 
o del Gran Projecte d’Orient Mitjà difícilment suposen una sor- 

tida per a aquesta regió, i a més s’espera que la situació de caos 
es prolongui en el temps. El sistema podria intentar reconstruir 
l’Estat-nació mitjançant una disfressa democràtica. El camí més 
apropiat per donar resposta a això és el desenvolupament de la 
civilització democràtica per part de les forces igualitàries, lliber¬ 
tàries i democràtiques. 

A la meva Defensa, que desenvoluparé amb el títol Crisi de 
civilització a Orient Mitjà i la solució per una Modernitat De¬ 
mocràtica, intentaré tractar el Projecte de Confederalisme De¬ 
mocràtic per a aquesta regió. 

j. - Deixar de tractar l’aspecte epistemològic de l’Estat-nació, 
essent com és un sòlid paradigma, estaria fora de lloc. Les consi¬ 
deracions realitzades fins ara assenyalen que l’Estat-nació es basa 
en un paradigma molt diferent al de qualsevol Estat. Els treballs 
de Thomas Kuhn sobre epistemologia mostren la importància 
del paradigma. El que estic intentant demostrar és la gran força 
distorsionadora de l’Estat-nació. Concretament, podem dir que el 
punt de vista científic d’una persona que s’hagi format en l’àmbit 
de l’Estat-nació serà contrari a la realitat en un noranta per cent 
(aquest càlcul matusser mostra fins on arriba la meva convicció). 
La raó fonamental d’aquest fet és que el paradigma estatista-naci- 
onal construeix i imposa la seva pròpia visió de la història i de la 
societat, començant per la conformació de la ciutadania en tots 
els estrats de la societat. S’inventa la història de la nació i l’Estat 
(fonent-los l’un amb l’altre) mentre nega la història general i la 
de les altres nacions, Estats o societats, tergiversant-les i conver- 
tint-les en material de la seva pròpia interpretació de la història. 

Sota aquest paradigma no pot haver-hi ciència i, si n’hi ha, 
estarà distorsionada i no generarà interpretacions significatives 
sinó, fonamentalment, una percepció fanàtica, una mirada a 
l’entorn des de la finestra de l’Estat-nació i dels seus interessos, 
perquè res que no hagi passat pel filtre del nacionalisme tindrà 
sentit. No hi ha manera que comprengui les ciències socials. La 
seva única capacitat de comprensió, a part de la seva visió xo¬ 
vinista, consisteix a coincidir amb els seus angles de visió. Res, 
cap fenomen, cap esdeveniment, cap relació tindrà efecte en uns 

hàbits i concepcions apresos de memòria. I en aquest punt és 
just, quan ens trobem davant la destrucció del nacionalisme en 
tant que religió que deixa de banda qualsevol cosa que no sigui 
del seu interès i per la qual cosa repudia qualsevol realitat social 
que no quadri amb l’Estat-nació, que no es pugui veure res amb 
les ulleres de l’estatisme-nacionalisme encara que siguin ulleres 
de cavall 103 . Està clar que aquells que observen la realitat a tra¬ 
vés d’aquestes ulleres no poden veure la història, la filosofia i la 
ciència de forma objectiva; sense tenir en compte que aquesta 
obcecació mental ja és de per si un obstacle per al coneixement. 

I, d’acord amb aquest mateix paradigma, tampoc no existei¬ 
xen societats fora de la pròpia societat de l’Estat-nació. Es des¬ 
via qualsevol observació objectiva i es buida d’interès qualsevol 
anàlisi; mirar l’altre amb una visió encara més radical que la del 
fonamentalisme religiós més fanàtic el porta a no veure’l, o a 
veure’l com a un enemic, i aquesta és la raó per la qual la guerra 
és quelcom propi de l’Estat-nació. El cas de Hitler també és sig¬ 
nificatiu en aquest aspecte; Europa i el món eren tal com ell els 
veia o no existien i, per tant, havien de ser aniquilats. Molts altres 
exemples demostrarien que aquest paradigma va degenerar fins a 
convertir-se en un factor de violència. 

És evident que les guerres religioses estan vinculades amb 
certs paradigmes i que l’augment dels conflictes bèl·lics motivats 
pel nacionalisme està relacionat amb els punts de vista imposats 
per l’Estat-nació. En aquest sentit, no percebre correctament 
aquesta realitat portaria a un coneixement erroni que, al seu 
torn, comportaria decisions i iniciatives igualment equivocades. 

Cap científic que tingui l’Estat-nació com a punt de vista pa¬ 
radigmàtic pot tenir una capacitat d’interpretació significativa 
sobretot en ciències socials, sense oblidar que la resta de les cièn¬ 
cies també tenen la seva arrel social. 

Tot gira entorn del “jo”, de “les meves fronteres”, “la meva 
societat”, “el meu país”, una posició despistada i egoista que no 

103. Aquí, Ócalan fa un joc de paraules impossible de traduir al català. 
En turc, les ulleres utilitzades en els cavalls s’anomenen “ulleres de cavall”. 
Es tracta d’unes ulleres que limiten la visió. 

deixa d’augmentar i retroalimentar-se. D’aquesta personalitat no 
en sorgirà cap decisió sana, ni força d’acció o relació. Tampoc no 
es pot esperar cap gest que porti a la pau o a la solidaritat, ni a 
nivell nacional ni tampoc internacional, perquè només s’identi¬ 
fica amb la història, les perspectives, els interessos i les passions 
de l’Estat i la seva societat. 

Fins que no trenquem amb el punt de vista del paradigma de 
l’Estat-nació, que estem intentant definir de forma esquemàti¬ 
ca, no podrem retrobar-nos amb la ciència. Tot indica, per tant, 
que un entorn democràtic ofereix les condicions més adequades 
per a la necessària revolució científica. Des del coneixement de 
fa 8.000 anys al Creixent Fèrtil fins al Renaixement, la Reforma 
i la Il·lustració europees, passant pel període jònic i l’atenenc, 
està comprovat que les èpoques que han experimentat un major 
desenvolupament científic coincideixen amb els períodes amb 
més nivell de llibertat a les societats. Si, malgrat els seus grans 
valors que li han permès guanyar-se la humanitat, Europa conti¬ 
nua essent tan criticada és a causa d’aquest oportunisme egoista 
de l’Estat-nació, i al fet que la modernitat no aconsegueix donar 
solució als problemes d’avui en dia, provocant així, durant els 
darrers quatre-cents anys, terribles guerres sense punt de compa¬ 
ració. 

La mirada de la civilització democràtica és una oportunitat 
formidable per a la creació de ciència, una nova ciència que, so¬ 
bretot en allò referent a la situació de crisi i caos, només pot 
complir els seus objectius quan el paradigma de la societat demo¬ 
cràtica sigui dominant. 

Però tenint en compte que les solucions pràctiques no es po¬ 
den desenvolupar sense resoldre prèviament els problemes epis¬ 
temològics, la solució necessària arribarà amb la destrucció del 
paradigma de l’Estat-nació i l’adquisició del paradigma correspo¬ 
nent a la modernitat democràtica. 

Dividir la història de la civilització en les edats Antiga, Mit¬ 
jana i Moderna no és incorrecte; el problema es troba tant en la 
seva definició com en els seus continguts, i crec que això queda 
clar en la forma i contingut de l’elaboració de la meva Defensa. 
També és discutible que el capitalisme sigui una civilització per¬ 
què la clau d’una civilització és que sigui quelcom integral, que 
funcioni com un “riu principal” en què la forma que adquireixi 
el trinomi ciutat, classes i Estat també determina la forma de la 
civilització. En aquest sentit, podríem considerar clàssiques les 
formes de civilització sumèria i egípcia, pròpies del període de 
maduresa la grecoromana, el cristianisme i l’islam, i pel que fa a 
la civilització europea es tractaria d’una època de descomposició 
i caos. 

Igualment, hem de distingir la dimensió de la modernitat 
democràtica, no identificant-la amb la civilització malgrat que 
es trobi en el “riu principal”. Això és així perquè la civilització 
en si mateixa és una integritat summament contradictòria; hi ha 
especial contradicció entre el monopoli estatal i la civilització no 
estatalitzada, una contradicció que a la Grècia clàssica s’aprecia 
millor entre la monarquia espartana i la democràcia atenenca. I 
quelcom similar va ocórrer a la civilització europea del segle XIV 
al XIX entre les democràcies urbanes i els Estats perquè, en el fons, 
es produeix un xoc entre Estats i civilitzacions democràtiques. 

Aquest és un altre error important del marxisme, ja que cir¬ 
cumscriu aquests conflictes a la lluita de classes. Es tracta d’una 
visió més aviat analítica perquè els conflictes, en realitat, sorgei- 

xen entre conjunts socials; entre la societat estatal i les societats 
democràtiques. Coneixem les conseqüències d’aquest restrictiu 
punt de vista i la principal conseqüència fa referència al grau de 
consciència i cultura d’unes classes que no poden ser delimitades 
i que diàriament pateixen canvis. Una classe que no sigui consci¬ 
ent de la seva civilització i no pugui donar-li forma és com si no 
existís. No pot haver-hi lluita de classes sense civilitzacions. En el 
cas soviètic es va veure amb claredat com d’errònia és la tesi de la 
lluita de dues classes que formin part de la mateixa civilització; 
no va poder crear una civilització soviètica peculiar perquè no va 
ser capaç de trencar el motlle de la civilització estatal europea. 
Al final, l’URSS ha tingut el mateix destí perquè, en gran mesura, 
es basava en els motlles de la modernitat capitalista. Si combats 
amb les armes dels altres, si tens la mateixa forma de vida, de 
civilització, seràs com ells. A la història existeixen altres casos 
semblants i generalment solen ser revolucions que no han sabut 
crear les seves pròpies formes de civilització. 

En realitat, per tant, civilització capitalista és un terme molt 
limitat. Però utilitzar el terme civilització europea com una ci¬ 
vilització comuna a dues classes, capitalistes i treballadors, que 
inclouen forts elements democràtics, tampoc no seria correcte, ja 
que inclouria sentits molt contradictoris. Seria més útil distingir, 
per tant, una Europa democràtica i una altra de capitalista. En 
aquest sentit, l’actual Unió Europea suposa un intent de recon¬ 
ciliació d’ambdues civilitzacions, una interessant experiència a 
examinar. La postura europea de mantenir un equilibri entre la 
civilització estatal i unes sòlides tradicions democràtiques, amb 
factors de flexibilitat, com la lògica i el Dret, coincideix amb la 
nostra definició de l’última etapa de la civilització estatal, en què 
es fon completament amb les crisis. Els quatre-cents anys de con¬ 
tínues guerres són una altra evidència d’aquesta crisi estructural, 
com també ho seria el cas soviètic, mentre que els debats sobre el 
futur de la Unió Europea reflecteixen la indecisió de la moderni¬ 
tat a l’hora de superar aquesta crisi. 

La causa principal d’aquesta conclusió és el caràcter mono¬ 
polista del capital, tal com Marx planteja a Capital ”, ja que 

l’obtenció de beneficis, i per tant l’acumulació de capital, no es 
pot produir sense crisi. Tenint en compte que el capital no pot 
perdurar sense beneficis, tampoc no pot fer-ho sense les crisis. No 
és només a causa dels seus problemes interns, sinó també de la 
necessitat de trobar respostes a aquesta crisi i a un món que esde¬ 
vé ingovernable, que els processos revolucionaris, democratitza- 
dors i els drets humans són presents constantment a l’actualitat. 
Es pot dir, per tant, que el capital globalitzat no només ha domi¬ 
nat el món sinó que ha combatut contra el món i que, a causa de 
les crisis implícites en la seva naturalesa, s’han estès les lluites a 
nivell internacional. Sempre han existit els exèrcits professionals, 
perquè l’essència de la civilització estatal és l’hegemonia sobre la 
societat; sense ella no pot desenvolupar-se. Hegemonia significa 
poder i el poder no pot materialitzar-se sense domini, que no pot 
existir sense l’ús de la força. Aquesta és la raó per la qual Hegel va 
comparar la història amb un “sagnant escorxador” 104 . 

La diferència entre les dues civilitzacions anteriors i el capi¬ 
talisme rau en les magnituds que assoleixen les estructures de les 
classes, les urbs i els Estats. Al començament, les ciutats eren pe¬ 
tites, les classes estaven poc desenvolupades, tampoc no hi havia 
molts Estats i els que hi havia eren de dimensions menors, per la 
qual cosa hi havia poques guerres i les que hi havia eren de curta 
durada. Tot i així, la violència en la civilització té un caràcter 
estructural. En el capitalisme, ciutat, classe i Estat devoren, en un 
context de caos, no només el conjunt de la societat sinó també el 
medi ambient. I. Wallerstein considera que el capitalisme entra 
en una crisi estructural a partir dels anys setanta i que aquesta cri¬ 
si podria durar entre vint-i-cinc i cinquanta anys. Encara que par¬ 
cialment s’apropa a la realitat quan afirma que el resultat vindrà 
determinat per la combinació de ciència, organització i acció, es 
nota que encara no ha aconseguit superar l’esquema marxista de 
les crisis conjunturals. Al meu parer, és més correcte pensar que 
la crisi va associada a tot el període capitalista. 

104. Traducció literal de l’original turc. El terme utilitzat per Hegel a 
Lliçons sobre Filosofia de la Història Universal (1825-1826) és schlacbtbank, 
que podria traduir-se com a escorxador, massacre o carnisseria. 

En el següent apartat intentaré plantejar esquemàticament 
tant l’estructura com la crisi del capitalisme i els problemes que 
presenta un possible canvi, tot classificant les etapes. 

A . - El capitalisme comercial monopolista 

L’àmbit més antic del capital és el comerç, que va desenvolu¬ 
par-se entorn d’Uruk entre el 4.000 i el 3.000 a. C., sabent-se que 
els assiris van establir colònies comercials des d’Anatòlia fins a 
l’índia, que els fenicis van ser el primer poble amb enclavaments 
comercials per tot el Mediterrani i que la gran extensió i segu¬ 
retat de l’imperi Persa van permetre un comerç globalitzat que 
seria perfeccionat durant el període grecoromà. D’altra banda, es 
pot dir que les grans ciutats difícilment podien sobreviure sense 
el comerç; ciutat gran significa comerç gran. La civilització islà¬ 
mica, en tant que força dominant a l’Orient Mitjà, va completar 
la connexió comercial amb Occident. Aleshores ja havien apa¬ 
regut tots els elements necessaris per al comerç, tal com són els 
diners, els crèdits, els bancs i els pagarés, a més del propi mercat 
i el transport, elements que ja tenien una gran importància en la 
civilització musulmana. Les ciutats italianes entre els segles XIII 
i XVI van prendre el relleu a Bizanci i a l’islam, recollint aquesta 
tradició comercial del Mediterrani Oriental, que després passaria 
a Holanda i Anglaterra, les capitals de les quals, Amsterdam i 
Londres, serien l’embrió del capitalisme comercial. Per la seva 
banda, el descobriment d’Amèrica i l’obertura de la ruta al sud- 
est d’Àsia a través del cap de Bona Esperança van desplaçar el 
comerç de les rutes tradicionals entre orient i occident, nord i 
sud, provocant un desplaçament de la importància i el domini 
d’Orient Mitjà sobre el comerç. Això va fer que la civilització 
comencés un procés de decadència a partir del segle XVI, que va 
aprofundir-se durant la Revolució Industrial, un cop estratègic 
del qual encara no s’ha pogut recuperar. 

Es entre els segles XV i XVIII quan es produeix la primera gran 
acumulació de capital d’Europa, fins al punt d’imposar-se sobre 
una agricultura i una artesania que s’havien estat desenvolupant 

a partir del segle X. La monopolització de la manufactura va ser la 
primera gran expansió productiva i territorial de la indústria i va 
portar-se a terme en interrelació amb l’hegemonisme monopolis¬ 
ta comercial. És el període en què les Companyies de les índies 
Orientals i Occidentals, tant d’Holanda com d’Anglaterra, s’im¬ 
posen com a principals emporis comercials, posició preeminent 
que mantindran durant molt temps. També és en aquesta època 
que els bancs, pagarés, crèdits, diners en paper, comptabilitat i 
l’organització de fires i mercats, que són tots instruments efici¬ 
ents del capital, es converteixen en institucions importants. 

Una vegada més veiem, per tant, l’estricta relació entre mo¬ 
nopoli comercial privat i estatal, i el cert és que sense Estat en 
tant que monopoli tampoc no és possible parlar de monopolis 
comercials per si mateixos; el monopoli estatal va ser pioner en 
aquest terreny, des de les primeres rutes fins al domini europeu, 
per la qual cosa afirmar que “el liberalisme existeix a pesar de 
l’Estat” és un gran sofisme. La missió fonamental del liberalisme 
és convertir el contingut polític de l’Estat en econòmic, posant-lo 
al servei dels monopolis. El liberalisme sense Estat és com un 
jardí sense amo. En aquesta època, les relacions de l’Estat amb el 
monopolisme comercial són molt importants. 

És per això que a aquest període, situat entre els segles XV 
i XVIII, se l’anomena “època mercantilista”. L’Estat aconsegueix 
recuperar-se econòmicament i aconsegueix augmentar els seus 
recursos amb una activitat que podríem anomenar nacionalisme 
comercial. Vendre per més valor del que es compra és la mane¬ 
ra més eficaç d’aconseguir un Estat poderós que permetrà crear 
l’Estat nacional i consolidar la monarquia. També es tracta d’una 
època en què, des del punt de vista social, l’aristocràcia s’impli¬ 
ca en el comerç, els comerciants s’aristocratitzen i la burgesia es 
consolida com a nova classe; tots els camps experimenten pro¬ 
fundes reformes, en l’àmbit ideològic, en la forma de vida, fins i 
tot en la moda i l’arquitectura. 

Ens trobem en els períodes de la Reforma i de la Il·lustració, 
però seria un greu error qualificar-los de burgesos perquè, en el 
fons, la Reforma va ser un procés que va servir per nacionalitzar 

la religió i per crear les seves diferents formes nacionals, sense 
que hi hagués cap relació causal amb la burgesia; l’objectiu era 
renovar un pensament religiós tenallat per dogmes obsolets, els 
quals havien d’adaptar-se a les noves circumstàncies; es va trac¬ 
tar, per tant, d’una adaptació religiosa als nous temps com a part 
d’una revolució general del pensament. Per contra, la Il·lustració 
va tenir una projecció més gran perquè va produir-se una reno¬ 
vació mental en tots els aspectes i perquè els vells paradigmes, 
en gran mesura, també havien estat superats. Ambdós processos 
estan vinculats a la revolució científica i filosòfica, però només és 
una casualitat que coincidissin amb el període comercial. Sim¬ 
plement la burgesia, moguda pels seus interessos, els converteix 
en capital intel·lectual, perquè això li permet la seva legitimació 
com a classe. I va ser una gran responsabilitat dels intel·lectuals 
de la Il·lustració, almenys en la mateixa mesura que l’aristocràcia 
i l’autocràcia, que es perdés de vista el caràcter parasitari del mo- 
nopolisme. Tots els mals van atribuir-se al període anterior sen¬ 
se que ningú s’imaginés les conseqüències negatives que tindria 
l’aparició d’una nova classe que permetria a les capes mitjanes 
gravar la seva empremta a la societat. 

En aquest sentit, la burgesia va donar suport a la ideologia 
del nacionalisme per tal de monopolitzar el mercat nacional, ac¬ 
tuant de forma eficaç contra els seus rivals, excloent el capital 
comercial de les altres nacions, quelcom que, al seu torn, alimen¬ 
taria el racisme i els enfrontaments nacionals, ètnics i religiosos. 
Aquesta és la raó, per exemple, de l’ascens generalitzat de l’anti- 
semitisme; els jueus eren un seriós obstacle per als objectius de la 
burgesia nacional i, per tant, van passar a ser els responsables de 
tots els mals. Per la seva banda, els jueus van impulsar una Maso- 
neria les arrels de la qual s’enfonsen en l’Edat Mitjana com una 
forma de defensa internacional, que vol crear una xarxa d’aliats 
i liquidar els seus enemics, tenint un paper destacat en diferents 
moviments revolucionaris, a banda d’aplanar el camí al sionis- 
me, és a dir, al nacionalisme jueu. 

Era qüestió de temps que el mercantilisme donés pas al colo¬ 
nialisme, perquè ja en aquest període es porta a terme una expio- 

tació comercial. És a dir, en tots els continents, principalment a 
l’Africa i a l’Asia, es descobreixen colònies potencials; el coloni¬ 
alisme arriba a Amèrica, Austràlia i a milers d’illes que mai no 
havien conegut aquest sistema, mentre es desenvolupa paral·le¬ 
lament un pensament orientalista i antropològic d’acord amb el 
nou model social que s’estava gestant. A través de les teories de la 
“raça dominat”, que van tenir la possibilitat de desenvolupar-se 
en aquesta època, i dels estudis sobre geografia i història realit¬ 
zats mitjançant el nou paradigma, va voler-se aplicar el darwinis¬ 
me també a la societat. Aquestes elaboracions teòriques semblen 
fetes amb l’objectiu d’obrir el món al capitalisme. 

En aquest context, l’expansió dels monopolis comercials, 
basats en l’explotació i el colonialisme, no és res més que una 
forma moderna de l’antic saqueig, i el capitalisme comercial, en 
gran mesura, va anar-se formant en base a l’explotació de les co¬ 
lònies. Mentre es saquejaven l’or i la plata d’Amèrica, es fixaven 
unilateralment preus astronòmics per als productes tèxtils, tot 
provocant desequilibris comercials. Gràcies al colonialisme s’im¬ 
posaven uns preus que permetien obtenir beneficis exorbitants, 
ja fos abusant de les diferències de preus entre mercats o amb 
altres mètodes, com podien ser l’acumulació de mercaderies per 
tal de provocar la seva escassetat. 

Fernand Braudel argumenta que van ser aquests moviments 
especulatius del gran comerç els que van donar forma al capi¬ 
talisme enfront del mercat ordinari, que continuava essent una 
activitat econòmica normal. No considera com a economia la 
producció de mercaderies amb finalitat d’ús. Quan s’arriba al 
llindar del procés de canvi significa que ja s’ha començat l’eco¬ 
nomia, encara no existeix guany però es podria parlar de benefici 
d’intercanvi, que no s’ha de confondre amb l’especulació. L’au¬ 
tèntica especulació comença amb el gran comerç, el bressol del 
capitalisme. Es juga amb la diferència de preus i, per aquesta raó, 
Braudel considera que no ens trobem davant d’una acció econò¬ 
mica sinó davant de quelcom que s’imposa des de fora. Braudel, 
segons sembla, no vol aclarir aquesta reflexió, deixant-la com un 
gran interrogant. 

Fernand Braudel també és conscient de la distinció entre Estat 
i poder, donant-los més importància que Marx, però no aclareix 
fins a quin punt són determinants. El marxisme només s’apro¬ 
xima a la realitat quan vincula l’Estat amb un procés de con¬ 
centració econòmica 105 , però fins i tot en aquest cas ho fa d’una 
forma molt genèrica i abstracta. El poder i l’Estat signifiquen 
una economia “no econòmica” perquè es basen en el robatori 
d’excedents, la plusvàlua i el monopoli. Estan molt relacionats 
amb l’economia però estan per sobre d’ella i posen en marxa tota 
mena de mecanismes i mètodes per tal d’apropiar-se d’excedents 
i de plusvàlues. És el que passa, per exemple, amb els impostos 
indirectes que, com és sabut, suposen la meitat dels seus ingres¬ 
sos. Aquí, l’Estat en realitat actua com a simple comerciant, però 
també ho fa quan regula les unitats de producció, el mercat i els 
preus agrícoles. 

A la literatura econòmica europea també es manté aquesta 
ambigüitat pel que fa a la relació Estat-poder. Malgrat els milers 
de llibres publicats, ni socialistes ni liberals diuen res clar sobre 
aquest assumpte, mentre que Marx no el tracta o bé va morir 
abans de poder-ho fer. En definitiva, entre una cosa i l’altra va 
acabar-hi havent aquesta gran mancança en els estudis sociolò¬ 
gics. 

Elo mirem com ho mirem, aquests mecanismes aliens a l’eco¬ 
nomia van tenir un paper essencial a l’hora de consolidar l’era 
comercial entre els segles xv i xvill. Però aleshores, si no són eco¬ 
nomia, què són? Costa pensar que algú fora del poder i de la seva 
representació jurídica, l’Estat, pugui actuar d’una forma tan lliu¬ 
re. Fins i tot podrien existir camarilles monopolistes, però fins 
i tot aquestes han de relacionar-se amb el poder o amb l’Estat 
com a expressió concreta d’aquest. A aquest terreny, de vegades 
se’l pot anomenar àrea monetària. La realitat és que, quan els 


105. Engels descriu l’Estat modern a Anti-Dühring: “L’Estat modern, 
sense importar la seva forma, és essencialment una màquina capitalista, 
l’estat dels capitalistes, la personificació ideal del capital total nacional”. 
(Extret i citat de https://www.marxists.org/archive/marx/works/1877/anti- 
duhring/ch24.htm ) 

diners deixen d’utilitzar-se com a instrument de canvi, es con¬ 
verteixen en un element amb tanta força com les armes. No va 
ser debades que Napoleó va dir, en referir-se a la necessitat de 
l’Exèrcit: “diners, diners, diners!”. Però, a quina mena de diners 
es referia? No es tracta dels diners com a instrument de canvi, del 
diner-economia a què ens referíem, sinó del gran comerç i de l’es¬ 
peculació, del diner-comandant, del diner-dirigent. La burgesia 
va comprendre perfectament aquesta funció i per aquest motiu 
va fer miques la societat com si fos un carnisser. La societat i fins 
i tot l’Estat han arribat, en aquest sentit, a una situació tal que no 
poden viure sense els diners. 

Possiblement, l’autèntica revolució burgesa és que la societat 
i l’Estat necessitin tant els diners que es posin al servei de la bur¬ 
gesia. Més aviat hauríem d’anomenar-la revolució dels diners, 
una revolució que en aquest període va aconseguir estendre’s per 
tot Europa. Ja no cal encadenar l’obrer com es feia amb els es¬ 
claus i els serfs; si no rep el seu sou, serà la fam que l’encadenarà 
als diners; no pot fer cap altra cosa que rendir-se als seus peus; ja 
no és necessari actuar com a la societat feudal o esclavista, és més 
costós i requereix una responsabilitat més gran. Només mostrant 
el poder dels diners, el capitalista ja té el treballador a la seves 
mans per utilitzar-lo a plaer. 

I el mateix es podria dir de les mercaderies. Sense diners no 
poden moure’s, ni ser produïdes, transportades o consumides. És 
la gran revolució capitalista: supeditar totalment l’economia als 
diners; els diners són com l’Estat; més ben dit, són el propi Estat! 
Fins i tot l’Estat té tal dependència dels diners que, sense ell, que¬ 
da reduït a una mera mercaderia, a un treballador sense recursos. 
Encara que sembli paradoxal, funciona com un Estat per a l’Es¬ 
tat. Es tracta d’un invent que es produeix a Elolanda i Anglaterra 
durant el segle XVI; és cert que aleshores sorgeix un Estat fort, 
però es tracta d’un Estat que depèn dels diners. D’acord amb els 
historiadors, precisament per no haver creat un Estat així, França 
va perdre la guerra per l’hegemonia europea enfronta d’aquests 
dos països. Seria per tant clarificador investigar més profunda¬ 
ment la funció dels diners a l’era de les finances. 

Entre altres coses, caldria plantejar les conseqüències socials 
del fet que la burgesia es convertís en el factor més important per 
al desenvolupament de la civilització entre els segles XV i XVIII. 
Coneixem, en aquest sentit, les característiques de la societat co¬ 
mercial en tant que societat de la usura, del diner i dels bancs, 
així com la imatge negativa que, per tant, ha tingut en la memò¬ 
ria de la humanitat. Per haver estat el cop més gran contra els 
valors ètics, aquests elements han estat objecte preferent de la 
crítica per part de l’art i sobretot de la literatura al llarg d’aquests 
segles. És com si un virus rosegués la societat. Els diners són els 
responsables d’una degeneració social generalitzada i del fet que 
les antigues i càlides relacions humanes quedin congelades com 
un rostre de gel. No tenir diners és com perdre la batalla per la 
vida. Per ostentar grandesa, ja no són necessaris els trons daurats, 
ni el resplendor de palaus d’or, ni les tosques demostracions de 
poder, ni els vestits bigarrats o els banquets fastuosos. Només 
cal tenir un lloc on col·locar els diners per tal de ser el més gran 
de tots! I això no es pot considerar un avenç social; es diu que és 
la Nova Era però no té res de nou; en tot cas, podria ser l’inici 
de la crisi de la civilització. Per a aquells que no hagin perdut el 
respecte a la societat, aquesta situació és la més humiliant i crítica 
que podrien imaginar. 

En aquest període, al capital comercial no l’interessen altres 
camps perquè no li reporten el percentatge de guany que desitja, 
i tampoc no hi ha cap terreny que pugui rivalitzar amb els be¬ 
neficis derivats del gran comerç. Únicament participa en la pro¬ 
ducció agrícola o manufacturera quan pot obtenir uns beneficis 
semblants; aquesta és la raó per la qual tots dos sectors van viure 
un desenvolupament tan limitat. 

També va ser una època d’importants agitacions polítiques. 
Espanya, França i Àustria, que tenien seriosos conflictes entre si 
perquè tots tres es declaraven hereus de Plmperi Romà, van en- 
fonsar-se perquè encara mantenien les seves antigues estructures 
imperials. La relació diners-Estat va tenir-hi un paper important. 
Una situació que, al seu torn, va facilitar l’hegemonia holandesa 
i britànica ja que el gran comerç, amb els seus crèdits, enfortia 

aquests Estats, els quals, al seu torn, actuaven com els propis co¬ 
merciants. Estat, política i benefici anaven de la mà. Això va que¬ 
dar clar quan el comandant diner va formar els nous Exèrcits i 
les flotes de guerra. El triomf econòmic del capitalisme va ser 
degut a l’abaratiment del sistema productiu, cosa que significava 
el seu domini comercial i la claudicació en l’àmbit internacional 
dels seus rivals, que es posaven de genolls. De fet, també serien 
derrotats militarment, i en l’àmbit polític Anglaterra i Holanda 
demostraven la seva influència impulsant revolucions i conspi¬ 
racions. 

Està clar que aquesta situació reflectia aquesta hegemonia i 
van demostrar-ho apoderant-se de les antigues colònies d’Espa¬ 
nya i Portugal. El mateix va anar passant en altres zones de l’Àsia 
i l’Àfrica. Mitjançant acords realitzats a l’Europa continental van 
aconseguir minvar la influència de França, van frustrar les ambi¬ 
cions d’Àustria de formar un imperi alemany, van saber manipu¬ 
lar la Rússia tsarista i van col·locar l’imperi Otomà, un dels més 
poderosos de l’època, en una situació semicolonial, el mateix des¬ 
tí que esperava als imperis xinès i hindú. A l’agenda de la història 
ja s’hi havia escrit que les antigues civilitzacions havien de ser 
liquidades ràpidament. Qualsevol avenç era signe de modernitat 
sense que se sabés exactament en què consistia; era un acte de fe 
com en qualsevol religió, però ara el comerç era la religió i, els 
diners, la nova divinitat. 

B . - La Revolució Industrial i l’era de l’industrialisme 

Habitualment, el desenvolupament de la indústria s’ha vin¬ 
culat a la Revolució Industrial. Tanmateix, la indústria ha existit 
al llarg de tota la història; fins i tot la pedra tallada era un treball 
d’indústria, de la mateixa manera que ho són, en el seu terreny, 
l’agricultura i l’artesania. Tots els instruments, coneixements i 
sistemes de producció són avenços industrials. La indústria, és 
a dir la producció de béns, siguin per a alimentar-se, vestir-se o 
resguardar-se, és quelcom intrínsec a l’ésser humà. 

Anglaterra, el país hegemònic a Europa, fa un pas important 
a finals del segle XVIII seguint el que s’havia estat gestant durant 
molt temps. Per exemple, la màquina de vapor és el símbol 
d’aquest període, però aquesta forma d’energia i la maquinària 
en general ja eren conegudes. Anglaterra i Holanda també van 
portar a terme un abaratiment de la producció, practicant l’ex¬ 
plotació i producció agrària i manufacturera de forma intensiva, 
cosa que també ha de ser considerada part de la revolució indus¬ 
trial. Aquesta producció barata i en sèrie suposava un avantatge; 
en el fonament de l’hegemonisme hi rau aquest fenomen. Fran¬ 
ça i Itàlia, en un principi tampoc no van quedar-se enrere en 
aquest procés. El factor diferencial d’aquesta revolució del segle 
XIX és que el benefici industrial es duplica amb molt poc temps, 
superant els guanys comercial i agrícola. Per primera vegada a 
la història, la producció industrial es posava a l’avantguarda; en 
essència, la revolució industrial era això, i no tant els seus aspec¬ 
tes estrictament productius. En èpoques anteriors, l’agricultura 
i la indústria tèxtil eren els principals terrenys de producció, on 
el comerç només era una forma d’intercanvi de mercaderies so¬ 
bre els excedents d’ambdós; aquesta era l’essència de la dinàmica 
econòmica. No aprendrem gaire de la revolució industrial si ens 
limitem analitzar la producció. En aquest sentit, si només tenim 
en compte la diversitat i els beneficis, veurem que cap revolució 
ha assolit les magnituds de l’agrícola. En conseqüència, hauríem 
de buscar la importància de la revolució industrial en altres fac¬ 
tors. 

1 . - El sistema productiu a les ciutats havia superat per pri¬ 
mera vegada la producció rural, quan fins aquest moment l’ar¬ 
tesania era un sector depenent del rural i l’agricultura podia 
mantenir-se perfectament sense ella. Després de milers d’anys, 
al segle XIX aquesta situació s’inverteix. Es tracta d’un fenomen 
que tindrà importants conseqüències ja que, des del segle XV fins 
aleshores, totes dues s’havien mantingut en equilibri. 

2 . - En el terreny social encara es produeix una altra novetat: 
la societat urbana avança i supedita la rural. Mentre que anterior- 

ment les ciutats no eren més que un complement de la societat 
rural, la revolució urbana va augmentar extraordinàriament la 
força de les ciutats. D’alguna manera, va establir-se un procés 
dialèctic entra la ciutat i l’aldea, convertint aquesta última en 
una colònia de la primera des de tots els punts de vista, no només 
a nivell productiu sinó també des del punt de vista ideològic, ètic 
i artístic, una revolució de les mentalitats que intensificarà aquest 
domini urbà, amb tota la seva infraestructura i superestructura. 

3 . - Així mateix, es produeix una transformació històrica en 
l’estructura de classes. Juntament amb la revolució industrial, la 
burgesia s’erigeix com a classe dominant sobre les altres. La bur¬ 
gesia, amb la seva pròpia mitologia, religió, filosofia i ciència, va 
fer de la classe obrera una classe de reserva, modelant la societat, 
la nació i la història a la seva imatge i semblança, i proclamant-se 
única posseïdora de la veritat, del progrés i de la modernitat da¬ 
vant d’uns sectors artesans que eren presentats com a hereus de 
l’època feudal, encallats en el passat com peces de museu. 

4 . - La revolució industrial també implica que, per primera 
vegada, es planifica la intervenció de la ciència i la tècnica en el 
sistema productiu. Abans es tractava de dues activitats que fun¬ 
cionaven de forma independent. Ara van de la mà. La ciència 
passa de ser un objectiu a ser reduïda a un instrument, cosa que 
implica un important retrocés social. 

5 . - Els beneficis de la indústria eren el doble dels obtinguts a 
la resta d’àrees. Els industrials eren els nous protagonistes socials 
i la indústria aconseguia el domini estratègic dels altres sectors; 
tenia la paella pel mànec i, per tant, tenia les espatlles cobertes 
mentre el comerç perdia el seu domini i els agricultors es conver¬ 
tien en uns pàries. 

6 . - Encara són més importants les conseqüències polítiques 
de la revolució industrial. D’una banda, va causar el naixement 
de l’Estat-nació i, de l’altra, va permetre que els països industrials 
fessin el salt de l’imperalisme al capitalisme, llançant-se a la con¬ 
questa del món en un segon ímpetu global, de forma encara més 

sistemàtica que amb el colonialisme. Aquest, que va ser el primer 
ímpetu, es trobava en dificultats, ja que no havia estat un mètode 
de domini eficaç en veure’s obligat a comptar amb la col·labora¬ 
ció local i a realitzar exportacions de capital. L’imperialisme del 
capitalisme ja era possible gràcies a la revolució industrial. 

Tal com es pot apreciar, la revolució industrial va tenir con¬ 
seqüències socials i polítiques tan importants com les econòmi¬ 
ques i, sobretot, va consolidar definitivament el triomf de la civi¬ 
lització europea. 

És important, per tant, plantejar de forma crítica algunes de 
les concepcions actuals sobre la revolució industrial, començant 
per la idea que la revolució industrial és conseqüència directa 
del capitalisme. La revolució industrial, com el Renaixement, la 
Reforma o la Il·lustració, forma part i és resultat d’un llarg procés 
d’acumulació sociohistòrica. 

En aquest sentit, cal recordar que el monopoli estatal en ge¬ 
neral i els monopolis capitalistes especialment són institucions 
constantment centrades en l’excedent i la plusvàlua; els flairen, 
tenen un olfacte especial per a localitzar-los i s’hi llancen al da¬ 
munt com voltors carronyers. És impensable que no s’adonessin 
del potencial que l’energia i les màquines, capaces de funcionar 
per si soles, tenien per a generar enormes guanys. El capital va 
aconseguir, en la indústria, vincular aquests dos fenòmens per 
treure’n el màxim benefici. 

Per primera vegada, les màquines estan equipades amb mo¬ 
tors que no necessiten la mà de l’home com a energia i poden dur 
a terme tasques manuals. Les noves fonts energètiques -vapor, 
carbó, petroli, electricitat, energia hidràulica...- van ser trans¬ 
formades i van passar per una autèntica revolució. La unificació 
ordenada de màquines automàtiques i les noves fonts d’energia 
són la base de l’escalada de producció. Aquesta mena d’energia i 
màquines dissolen, fragmenten i dispersen la societat i la natura, 
que inclou milions d’espècies, fins a l’actualitat, sense que sabem 
on acabarà. Per al capital es tracta de la seva gran oportunitat 
històrica i, per tant, aplica sobre la societat formes de poder mai 
vistes fins llavors, sotmetent-la tal com fa amb la natura a una 

agressió sense precedents. Per aquest motiu, defensar la societat 
i la natura s’ha convertit en una qüestió vital, ontològica, inde¬ 
pendentment de si es tracta o no de lluites de classes o de lluites 
socials. Uns quants exemples ens ajudaran a comprendre-ho. 

a. - La ciutat i el món rural estan patint un procés de cancerit- 
zació que destrueix la coexistència entre societat i natura, creant 
una societat malalta i insostenible ecològicament. Més que una 
forma de vida, la societat s’ha convertit en una prolongació de 
l’engranatge del sistema d’opressió i explotació. L’equilibri entre 
individu i natura desapareix en un xoc sense precedents, provo¬ 
cant que una natura desvirtuada es vengi de la societat i del medi 
ambient ecològic. L’origen social del càncer, com cada dia ho 
demostra la medicina, n’és només una mostra. Un clar exemple 
és el tabaquisme, una de les principals causes de càncer, font de 
guany capitalista generada per la modernitat, convertit en hàbit 
social. La societat ja ha deixat de ser un espai per a la vida. 

La major amenaça de l’industrialisme, és a dir d’una indús¬ 
tria concebuda únicament com a font d’ingressos, és la dimensió 
antisocial que ha assolit. Aquesta és una de les grans mancances 
del marxisme ja que, d’acord amb els esquemes positivistes, va 
considerar, sense cap mena d’objecció, com a ideal la societat in¬ 
dustrial pel fet que, sense ella, la classe obrera ni s’hauria format 
ni existiria. Per aquesta raó, es podria dir que els marxistes tenen 
tanta responsabilitat com els capitalistes en la creació de la nova 
religió anomenada industrialisme, perquè el van acceptar sense 
cap mena de crítica, alhora que divinitzaven el maquinisme i el 
sistema productiu fabril. Fa molt temps que l’industrialisme s’ha 
convertit, de la mateixa manera que l’Estat-nació, en un altre Le- 
viatan global. 

Malgrat que constantment fem referència a la història i a les 
funcions de la fundació de les ciutats, hem d’avaluar sovint el seu 
lligam amb el desenvolupament social. La societat constitueix 
l’estructura bàsica per a la cancerització social en tant que nucli 
d’estatització i generador de la divisió en classes, a més de ser 
un dels tres fenòmens que, juntament amb l’Estat i les pròpies 

classes, formen la civilització. Aquest és un punt de vista admès 
generalment. 

Però tampoc no podem reduir la ciutat a un fenomen de ci¬ 
vilització, perquè la ciutat no ha de civilitzar-se o ser un espai de 
civilització. De la mateixa manera que la fundació de les aldees 
és un fenomen històric de la vida social, les ciutats podrien ser 
interpretades de la mateixa manera. Està clar que la societat no 
podia mantenir-se per sempre més en coves i en forats als arbres; 
tampoc no estava obligada a mantenir-se en aldees; s’havien de 
construir formes de vida i espais que la superessin. La ciutat és el 
resultat d’aquesta recerca, i també implica i força un desenvolu¬ 
pament mental analític, perquè és un sistema social més complex 
que requereix un esforç mental més gran. Amb la ciutat es multi¬ 
pliquen uns problemes que demanen solucions, cosa que, al seu 
torn, desenvolupa el procés analític del cervell. Si la societat ja 
requereix aquesta mena d’intel·lecte, la ciutat el catapulta a un 
estadi superior. També es pot entendre la ciutat com un espai de 
necessitat comuna dels grups de les aldees. 

Ens trobem davant d’un assumpte de gran importància. En 
aquest fenomen hi trobem la filosofia de la fundació de la ciutat; 
no es pot pensar en les ciutats sense l’existència de les aldees. En 
el fons, aquesta concepció que podríem anomenar urbanització 
situa l’aldea en oposició a la ciutat, una tendència molt coneguda 
dins del desenvolupament històric. El desastre està vinculat amb 
aquest raonament. Quan apareix la ciutat, no existeix aquesta 
oposició, que respon més aviat a una estreta concepció classista i 
estatal, a l’intent d’augmentar els excedents, els guanys i el poder 
a costa del món rural. I això cal afegir-hi el menyspreu i unes 
postures humiliants cap a l’aldea molt assentades històricament i 
de les quals se’n deriven expressions dirigides a aquells que viuen 
en aquest món, tractant-los d’ignorants, bruts i pagerols. També 
podríem dir que Estat i ciutat mantenen una espècie d’aliança 
històrica contra el món rural i l’aldea i, per tant, contra les co¬ 
munitats ètniques i tribals que, en general, viuen a les zones de 
camp. Aquest xoc ha provocat que actualment la ciutat s’hagi 

apartat dels seus fonaments originaris, pervertint el seu funcio¬ 
nament i fent d’ella una font de problemes. 

Però la ciutat i l’aldea són espais complementaris, simbiòtics, 
que poden i han de desenvolupar-se en coherència i equilibri 
com a aspectes irrenunciables de la vida. Allò més correcte seria 
trobar aquesta harmonia establint un equilibri ecològic en par¬ 
ticular entre la població de la ciutat i la població de l’aldea, i en 
general entre aquestes i el conjunt de la població de la societat. 
En aquest sentit, un dels efectes més destructius de la civilització 
és haver intensificat la funció de la ciutat com a nucli d’opressió 
i explotació, xocant amb l’aldea i el món rural, un fet que desvir¬ 
tua l’autèntic fonament de la ciutat. Aquesta situació requerirà 
iniciatives socials audaces per tal de recuperar els vertaders prin¬ 
cipis que van provocar el seu naixement. 

Un altre dels efectes negatius que ha tingut la ciutat ha estat 
donar l’esquena al medi ambient, engrandint així un tumor can- 
cerigen que no sabem fins on es desenvoluparà. No hi ha respos¬ 
ta a la pregunta: Dins de quins límits i quin espai s’ha de mante¬ 
nir la ciutat? En contra d’allò que es creu, aquest model de ciutat 
i les civilitzacions desenvolupades seguint aquesta lògica no són 
producte de la ment sinó de la necessitat, d’un cap buit que ha 
perdut tot vincle amb la vida i els sentiments. Avui en dia com¬ 
prenem millor les dimensions d’aquesta catàstrofe que podria ser 
irreversible. Al començament, a les civilitzacions sumèria i egíp¬ 
cia les ciutats encara eren més ostentoses, però no s’havia perdut 
tant el sentit comú, la seva contraposició amb allò rural no era 
tan profunda i es mantenia un cert equilibri, que encara afavoria 
allò rural. Les ciutats creixien al voltant de la fortalesa, integra¬ 
des físicament en un espai agrícola, i rarament sobrepassaven els 
100.000 habitants, tenien una arquitectura significativa, existia 
una integritat orgànica i amb prou feines hi havia contaminació. 
A la civilització grecoromana, el temple, el mercat, el fòrum, el 
teatre i el gimnàs tenien dimensions proporcionals, però magní¬ 
fiques; i l’ordenament urbanístic, terrasses i jardins responien a 
un conjunt orgànicament integral. Les seves ruïnes encara trans- 

meten una profunda reverència i emoció. Eren espais amb un 
cert contingut sagrat i sentit filosòfic. 

Encara que el desenvolupament del comerç medieval va tras¬ 
tocar aquest equilibri, la integritat va mantenir-se, essent l’ar¬ 
quitectura religiosa símbol de canvis culturals i morals; però les 
dimensions de les ciutats no van arribar mai a ser una amenaça, 
perquè encara es mantenia aquest equilibri d’integració amb el 
món rural. Artesans i camperols es necessitaven mútuament i, 
més que en contradicció, formaven una integritat orgànica; l’ar¬ 
tesania va convertir-se en el sector més avançat a causa precisa¬ 
ment de la importància de l’agricultura. Les catàstrofes -terra¬ 
trèmols, sequeres, etcètera- i les guerres eren l’única amenaça; 
castells i fortaleses continuaven mostrant-se sumptuosos, però 
el gran comerç encara no tenia les dimensions necessàries per a 
devorar camperols i artesans. El comerç, com un sector de l’eco¬ 
nomia, transitava pel seu camí normal. Les ciutats italianes que 
entre els segles XIII i XVI van ser la darrera mostra d’aquesta època 
també vivien els efectes del Renaixement. Venècia, Gènova, Flo¬ 
rència... serien el pont entre la civilització clàssica i la civilització 
de la nova era. 

Va ser llavors que l’urbanisme va començar a tenir un sentit 
diferent. L’hegemonia mercantil s’albirava a l’horitzó, l’activitat 
comercial cada vegada tenia més importància i l’equilibri his¬ 
tòric començava a inclinar-se a poc a poc en contra de l’àmbit 
rural-aldea. L’arquitectura urbana va quedar supeditada a les ne¬ 
cessitats comercials, va perdre la seva relació amb la vida i amb 
el medi ambient i tot va quedar determinat per la mentalitat del 
guany. Les ciutats construïdes en aquesta època, principalment 
París, Londres, Amsterdam i Hamburg portarien l’empremta del 
mercantilisme. La nova fisonomia urbana es distanciava de l’ur¬ 
banisme clàssic i mostrava la contradicció amb la societat rural 
i la natura. La ciutat, principal suport del Leviatan modern, co¬ 
mençava a estendre les seves urpes a tots els àmbits socials i medi 
ambientals. L’era de l’industrialisme suposaria la mort de la ciu¬ 
tat, on, significativament, el càncer, en tant que malaltia urbana, 
era símbol d’una societat malalta. 

La revolució industrial, que va desenvolupar-se amb gran ra¬ 
pidesa durant el segle XIX, va donar un bon cop a la societat, 
començant pels llocs on havia sorgit. Els complexos industrials 
van expandir-se com una allau per les ciutats en nom del benefici 
i no de les necessitats vitals, mentre el proletariat, els esclaus mo¬ 
derns, s’amuntegaven en suburbis de barraques, creant un marc 
símbol de la colonització del món rural, una colonització pitjor 
que la del període comercial. Les barraques i els suburbis eren 
magatzems de treballadors, hi hagués o no treball. Després vin¬ 
drien un munt “d’invents” més. Els propietaris de les fàbriques 
es dedicaven a crear petites fàbriques i tallers que envaïen les ciu¬ 
tats, oblidant el model i la concepció clàssica de ciutat, que es 
convertia a partir d’aquest moment en el centre on es devorava la 
societat. A finals del segle XIX les ciutats amb prou feines podien 
respirar sota la capa de boira de la contaminació, que és la políti¬ 
ca urbanística de Pindustrialisme. Per primera vegada a la histò¬ 
ria, les ciutats van començar a albergar milions de persones. Una 
ciutat que superi el mig milió d’habitants ja deixa de ser funcio¬ 
nal d’acord amb els principis urbanístics i aquella que sobrepassi 
el milió es pot considerar una ciutat malalta, evidenciant així la 
magnitud de la crisi. 

La cancerització és un fenomen que fa que la degeneració 
cel·lular arribi a tot l’organisme i el malalt mori perquè les al¬ 
tres cèl·lules de l’organisme ja no poden complir la seva funció. 
El creixement de les ciutats té unes conseqüències socials sem¬ 
blants. Les dimensions del creixement en els fenòmens socials 
i històrics també tenen conseqüències cancerígenes. Quan una 
ciutat supera el milió d’habitants, i no diguem els deu, deixa de 
ser una autèntica societat i es converteix en una societat de ra¬ 
mats, de masses, i de la mateixa manera que els ramats s’apinyen 
a la cleda, els éssers humans s’apinyen en una cleda anomenada 
ciutat. Fa molt temps que només són simples masses de consu¬ 
midors. A més, els ramats tenen amb ells els ramats d’aturats, 
la situació dels quals s’utilitza per consolar la resta. Els centres 
administratius i les zones amb xalets de luxe tampoc no responen 
a la idea originària de ciutat; ni uns ni altres requereixen una es- 

tructura urbana perquè poden ser construïts a qualsevol lloc, fins 
i tot en plena muntanya. 

Aleshores, sense aquests components, què en queda de la ciu¬ 
tat? Ja fa molt temps que el temple, el teatre, el fòrum, el gimnàs 
i el mercat han deixat pas als seus succedanis que tenen el valor 
d’una còpia. Seria més apropiat referir-nos-hi com a llocs on es 
porta a terme una respiració artificial. El futur de la ciutat, en la 
seva forma actual, és incert. Per exemple, mantenir ciutats de deu 
milions d’habitants implica la mort ecològica de tota una regió. 
Només l’alimentació ja implica haver de robar l’entorn i la soci¬ 
etat, i el mateix es podria dir de la contaminació que provoca el 
trànsit. De fet, per destruir un país n’hi hauria prou col·locant-li 
unes quantes ciutats de cinc o deu milions de persones. La ciutat 
ha perdut el seu sentit en sobrepassar exageradament les dimen¬ 
sions naturals. I allà on no hi ha sentit tampoc no hi ha vida, si 
considerem almenys que la vida no és només poder respirar! 

Abans, les ciutats eren el lloc on es descobria la veritat i es 
construïa la filosofia; ara han sucumbit a l’industrialisme, són 
espais per a la transformació de l’espècie humana en ramats amb 
una sexualitat, un esport i un art totalment buidats de contingut. 
I què és això si no la mort de la ciutat? 

b . - Un altre aspecte destructiu de l’industrialisme és que 
ataca la relació vida - medi ambient. Si la ciutat és causa de càn¬ 
cer dins de la societat, l’industrialisme afecta íntegrament el seu 
entorn vital. La política de l’industrialisme de l’Estat-nació, que 
encara no ha perdut la seva importància, requereix la supeditació 
de tots els recursos de tots els països i societats a la indústria per¬ 
què és considerada base del desenvolupament, però en realitat no 
té res a veure ni amb el desenvolupament, ni amb la fortalesa ni 
amb l’enriquiment d’un país. La raó fonamental és que es tracta 
del sector que proporciona més guanys. L’industrialisme només 
és una manera d’administrar els beneficis. En realitat, conceptes 
com inversió o desenvolupament serveixen per a amagar l’autèntic 
objectiu; només hi haurà inversió i desenvolupament si hi ha 
guanys, si no, aquests conceptes no tenen cap sentit. L’industria- 

lisme és un robatori milers de vegades més greu que la propietat, 
perquè és un robatori que es fa a tota la població i a tota la natura. 

Però no estem en contra de la inversió ni en contra de la 
producció fabril perquè no són dolentes en si mateixes; de fet, 
es podrien aconseguir altres formes de producció a favor de la 
prosperitat social i el medi ambient. El càncer apareix quan en¬ 
tren a l’engranatge del benefici perquè la llei del màxim guany 
té una lògica pròpia al marge de les necessitats socials. Si satisfer 
les necessitats socials porta guanys, mostra el seu interès, i si no 
la societat serà abandonada a la seva sort i morirà. Per contra, si 
la tecnologia s’utilitzés correctament l’atur, la pobresa, les malal¬ 
ties, la falta d’educació... deixarien de ser un problema social. En¬ 
cara més important, no seria necessari destruir el medi ambient 
mitjançant les tècniques i fàbriques per a l’obtenció de recursos. 

Eli ha milers de terrenys inerts, abandonats, perquè no són 
rentables quan podrien cobrir necessitats vitals mentre que altres 
recursos, resultat de milions d’anys d’evolució, són esgotats en 
molt poc temps només per obtenir-ne beneficis, sense tenir en 
compte les conseqüències vitals. A causa del fenomen del guany, 
el medi ambient es debat entre la vida i la mort a causa d’aques¬ 
tes polítiques petrolíferes, marítimes, mineres o forestals. Res no 
explica millor l’aniquilació del medi ambient que el benefici eco¬ 
nòmic. Són milers els científics que han advertit que, si es conti¬ 
nua amb aquesta política, no és qüestió de segles sinó de dècades 
que la catàstrofe medi ambiental es torni definitiva. 

L’industrialisme és, per tant, una gran victòria del pensament 
analític i una terrible derrota de l’emocional; torna a ser d’actu¬ 
alitat la paraula més antiga de Déu, aquella que posava tots els 
éssers vius al servei de l’home, un missatge erroni perquè, al final, 
tots els éssers vius són sacrificats per satisfer la voracitat d’un gra¬ 
pat de capitalistes. En aquest cas, portar l’ésser humà a l’altar dels 
sacrificis era només qüestió de temps. No hi ha res que encaixi 
tan bé com l’industrialisme amb el concepte de “maldat” dels 
Llibres sagrats. 

c . - No s’ha d’entendre l’industrialisme com un assumpte 
de producció. És el benefici, el monopoli capitalista, que, al seu 

torn, es basa en la producció, cosa que li dóna el seu autèntic sig¬ 
nificat. Si la indústria no està al servei dels guanys monopolistes, 
es podria crear una política de producció i d’inversions d’acord 
amb les possibilitats tecnològiques, les possibilitats científiques, 
les necessitats bàsiques i l’entorn medi ambiental. No importa 
tant que hi hagi màquines o no, perquè es pot produir lentament 
o ràpidament; res més. Allò determinant són les necessitats soci¬ 
als i la coherència amb el medi ambient i l’ecologia; la velocitat 
i la lentitud productiva no són un objectiu en si mateixes; la me¬ 
canització tampoc no és bona ni dolenta en si mateixa. Des del 
segle XIX, tot es gangrena, tot es transforma en un problema a 
mesura que el benefici passa a ser la meta suprema de tot procés 
d’inversió, producció o consum, hi hagi o no màquines, sigui el 
procés productiu lent o ràpid. I per assolir aquest objectiu, es va 
fer créixer les ciutats de forma desmesurada, es van crear exèrcits 
descomunals, es va produir un enorme desenvolupament arma- 
mentístic, es van desencadenar terribles guerres a nivell mundi¬ 
al, van començar les catàstrofes medi ambientals, va inventar-se 
el monstre de l’Estat-nació, la política va desaparèixer i la vida 
va quedar buida de contingut. Quan el capitalisme monopolista 
imprimeix el seu segell a màquina, apareix el monstre de l’indus¬ 
trialisme. Aquesta és la qüestió crucial. 

El monopolisme estatal va apropiar-se dels excedents, primer 
de l’agricultura, després del comerç i, quan al segle XIX va esta¬ 
blir-se el monopoli sobre la gran producció industrial, es va as¬ 
solir un nivell de guanys com no s’havia vist en cap altre període 
històric. Però tot es desvirtua de forma irreparable. Indústria i un 
industrialisme basat en al concentració del benefici són termes 
molt diferents. A l’industrialisme tampoc no se’l pot considerar 
economia, es tracta d’un monopoli sobre l’economia, d’un mo¬ 
nopoli, sigui privat o estatal, que s’imposa a la producció. Allò 
que està en qüestió no són els sectors productius, les fàbriques, 
els telers, les granges agrícoles o les manufactures, ni tampoc el 
propi intercanvi comercial. Quan l’Estat o aquells que actuen en 
el seu nom es dediquen a robar els excedents mitjançant impos¬ 
tos, el saqueig o l’obtenció de benefici, posant aquests sectors 

productius sota el seu control, és quan apareixen seriosos pro¬ 
blemes econòmics i socials. Es pateixen guerres, principalment 
de classe i nacionals, els conflictes s’aguditzen, tant dins de les 
societats com entre aquestes i la natura; i tot això a conseqüència 
de les imposicions monopolistes. D’altra banda, la producció va 
arribar a ser un terreny de beneficis insòlits després de l’època 
que anomenem Revolució Industrial, des del segle XIX fins a l’ac¬ 
tualitat. Mai com fins ara la societat ha patit una repressió tal per 
part del poder. Tothom lluita contra tothom. D’alguna manera, 
el Leviatan de Hobbes, a més de no posar fi a aquesta “guerra de 
tothom contra tothom”, la llança contra la natura i contra si ma¬ 
teix. És aquesta última etapa en què el monstre viu a costa de la 
societat, explotant-la mentre aquesta societat també es converteix 
en un monstre. 

d . - El terme societat industrial tampoc no és significatiu per 
si mateix. Quan es creen els monopolis industrials, la societat 
queda supeditada a la producció que, al seu torn, ho està a la 
indústria. El capitalisme monopolista industrial significa que 
subordina els altres sectors productius. En aquest sentit, la soci¬ 
etat industrial podria entendre’s com una altra etapa de la civi¬ 
lització, una etapa iniciada al segle XIX, que podríem considerar 
d’esplendor capitalista perquè obté més beneficis que cap altra 
època. Aquesta avidesa de beneficis repercuteix a tota la societat; 
ser capitalista es converteix en l’objectiu a assolir, en una for¬ 
ma natural de la vida. Allò primordial és la industrialització, la 
màxima capitalització de la societat. I així el rei arriba a estar 
despullat, ens trobem davant d’uns nous reis personificats com 
a capitalistes, reis diferents, que utilitzen formes i vestimentes 
normals, i que es presenten com els altres ciutadans. Aquests 
reis renuncien als seus antics signes distintius, a l’ostentació, als 
adorns. En aquest sentit, la societat industrial és una societat de 
reis despullats. 

El model de treballador encadenat al sou es generalitza; d’al¬ 
guna manera aquesta classe és desenllaçada de la societat. La dife¬ 
rència amb l’esclavitud clàssica és el sou que l’encadena. No seria 
èticament correcte dir quina d’aquestes esclavituds és millor. Un 

dels principals errors del marxisme és considerar com a progres¬ 
sistes la burgesia industrial i la classe treballadora, i com a reac¬ 
cionària la resta de la societat, quan la realitat és la contrària. La 
convivència entre indústria i classe treballadora pot ser que sigui 
una característica de la modernitat, però en allò referent a igual¬ 
tat, llibertat i democratització tant l’una com l’altra es posen del 
bàndol de l’Estat monopolista; ambdues coincideixen en una 
postura molt pròxima a l’antisocialització, i que els intel·lectuals 
fessin un conveni amb aquesta aliança de classe va ser un altre 
dels desafortunats errors del socialisme. La societat dels mono¬ 
polis industrials és, en el fons, una societat de guerra permanent 
i per això l’Estat-nació va convertir-se en el model d’Estat durant 
aquest període. 

e . - El sistema polític del monopolisme industrial és l’Es- 
tat-nació en tant que forma més radical del nacionalisme, ja que 
identifica tota la societat amb l’Estat. És en aquesta època quan 
l’Estat-nació assoleix la seva màxima realització, fins a conver- 
tir-se en “l’Estat ideal”. La raó d’això també es troba en el gran 
augment dels beneficis i la seva repercussió social, ja que, per 
aconseguir-ho, cal supeditar la societat als monopolis industri¬ 
als; això és una guerra civil. Només el nacionalisme i l’Estat com 
a màxima expressió del poder poden assegurar l’ordre, evitar 
aquesta guerra civil i garantir la maximització dels guanys. En 
aquest sentit, ni tan sols es pot considerar el desenvolupament 
del feixisme, en tant que sistema, durant aquesta època com un 
fenomen excepcional, ja que la seva aparició està estretament re¬ 
lacionada amb la conversió de la societat en un ramat. El poder 
arriba fins a les cèl·lules més elementals de la societat gràcies a la 
conversió del nacionalisme en religió. 

La modernitat occidental, constituïda pel trio format per in¬ 
dustrialisme, Estat-nació i capitalisme, i en tant que era i civilitza¬ 
ció, té la característica de ser la més sanguinària de la història. És 
motiu de guerres civils a causa del feixisme, de guerres nacionals, 
regionals i internacionals, i tot això degut a la seva forma d’acu¬ 
mulació i repartiment de guanys. Quan l’Estat-nació es marca 
com a objectiu principal la industrialització, està reconeixent que 

el procés en direcció al capitalisme es troba a la seva agenda; quan 
els capitalistes es plantegen com a objectiu polític PEstat-nació, 
estan posant en evidència que només poden aconseguir-ho iden¬ 
tificant nacionalisme i nació, que és l’ordre estatal més necessari 
per tal de garantir l’ordre de guany; i quan ambdós es marquen 
com a objectiu la industrialització estan determinant el destí dels 
segles XIX i XX. La indústria, com l’agricultura i la manufactura, 
era un mode productiu hereu de la civilització, però l’Estat i el 
monopoli capitalista mai no havien tingut tanta capacitat d’acu¬ 
mular poder i beneficis; es tracta d’una passió desenfrenada per 
a aprofitar aquesta històrica oportunitat d’enriquir-se i no per a 
beneficiar la societat i l’individu. 

Històricament, la societat industrial també està estretament 
vinculada als ideals hegemònics i bel·licistes. Per exemple, en la 
mesura en què l’aliança d’Holanda i Anglaterra es veia pressio- 
nada per França, aquests països es van veure forçats a abaratir 
la producció per no perdre l’hegemonia. La història també de¬ 
mostra que Anglaterra hauria perdut aquesta hegemonia davant 
de Napoleó a començaments del segle XIX si no hagués liderat 
la revolució industrial. Es sol comentar que tant els nous Estats 
Units d’Amèrica com la Rússia tsarista tenien possibilitats, igual 
que França i més tard Alemanya, d’assolir aquesta hegemonia. La 
sort d’Anglaterra va ser la Revolució Industrial. Probablement 
no tenia cap altra opció. De nou, la necessitat va aguditzar l’en¬ 
giny; la màquina de vapor i la maquinària tèxtil van tornar a 
fer girar la roda de la història a favor d’Anglaterra. Juntament 
amb les noves tècniques productives vindrien les innovacions 
polítiques i militars; acte seguit, les victòries angleses s’anirien 
succeint una darrere l’altra. 

Una vegada establerta la cadena, ja serà molt difícil trencar-la. 
A més d’altres factors, la derrota de Napoleó és una conseqüència 
de la revolució industrial. El segle XIX és un segle magnífic per a 
Anglaterra; la seva hegemonia avança a tota màquina cap a l’im¬ 
peri mundial mitjançant aquesta Revolució Industrial, guanyant 
el títol “d’imperi on mai no es pon el sol”. Però ja no ens trobem 
davant d’un imperi clàssic, com el de Roma o l’otomà. La coexis- 

tència de diferents sistemes polítics d’Estat sota el seu comanda¬ 
ment no el perjudica, i precisament aquest model políticament 
plural li ha permès, a pesar del seu progressiu debilitament, so¬ 
breviure fins a l’actualitat amb el nom de Comunitat de Nacions 
Angleses (Commonwealth). 

Més endavant, la revolució industrial s’expandirà a la resta del 
món de forma similar a com es forma una civilització. Una vega¬ 
da consolidada, s’estendrà primer a Europa Occidental, a finals 
del segle XIX s’estendrà per la resta d’Europa i a començaments 
del XX portarà a terme una expansió accelerada a la resta del pla¬ 
neta. El desequilibri generat per aquesta expansió, en què compe¬ 
teixen els monopolis industrials d’Anglaterra i Alemanya, serà la 
causa de dues grans guerres mundials i de nombrosos conflictes 
regionals i locals. De nou, ens trobem amb el mateix; els benefi¬ 
cis industrials porten al monopoli, aquest porta a l’Estat-nació i 
l’Estat-nació és sinònim de guerra. Si tenim en compte que cap 
Estat-nació s’ha fundat sense guerres, ni sense conquesta de re¬ 
gions per a l’exportació industrial, veurem de forma impactant 
com n’és de rentable i sagnant la història de la industrialització 
i arribarem a la conclusió que l’enriquiment es troba clarament 
darrere les guerres i l’estatisme nacional. 

La connexió entre imperialisme i indústria s’estableix amb 
l’exportació d’aquest sistema productiu a colònies i semicolò- 
nies en zones secundàries, provocant nous conflictes bèl·lics. 
Les guerres d’alliberament nacional, important fenomen del se¬ 
gle XX, en el fons estan relacionades amb aquesta exportació del 
procés industrial. Sigui qui sigui el seu promotor, la formació 
d’un capitalisme mundial és deguda, fonamentalment, a que tots 
els països, inclosos Rússia i la Xina, han apostat per la fórmula 
de l’Estat-nació que, al seu torn, ha donat prioritat als processos 
d’industrialització. Els esdeveniments posteriors, entre ells els 
moviments d’alliberament nacional, han confirmat aquest pro¬ 
cés i el segle XX s’ha caracteritzat sobretot per la industrialització 
en zones del planeta fora d’Europa. 

Cap fase elimina l’anterior, sinó que la deixa en un segon 
pla. Per exemple, durant el segle xix va seguir essent important 

el comerç, encara que els guanys que generava en comparació 
amb la indústria el deixaven en segon pla. Els fonaments de l’era 
financera també són molt anteriors. Les pròpies ciutats italia¬ 
nes medievals ja eren una espècie de repúbliques financeres que 
subordinaven uns quants regnes. Igualment, a l’era comercial es 
realitzaven transaccions monetàries intenses i ràpides, préstecs i 
el compliment de deutes. Concretament, el crèdit era una impor¬ 
tant font de guanys, però sempre en tercer pla. 

En línies generals, el procés d’industrialització mundial es 
manté fins al darrer quart del segle XX. Després s’iniciarà una 
etapa en què Europa comença a deslocalitzar part de la seva in¬ 
dústria a altres zones del món perquè ha deixat de ser rentable, 
a causa dels elevats sous que ha de pagar o d’unes conseqüències 
medi ambientals inacceptables. És a dir, al segle XIX s’exporten 
mercaderies i capital, mentre que al XX s’exporten mercaderies, 
capital i indústria. D’aquesta manera, pràcticament no queda 
cap part del món sense industrialitzar i la indústria perd força en 
benefici del capital financer, que protagonitza la tercera fase de 
la civilització europea (després de la comercial i la industrial) a 
partir dels anys 70. 

La crítica a l’industrialisme s’ha accentuat últimament a cau¬ 
sa d’aquestes conseqüències medi ambientals, que ja han assolit 
una dimensió planetària, provocant un intens debat sobre com 
fer-los front, sobre la seva incompatibilitat amb la vida i plan¬ 
tejant si aquest ús irresponsable de la ciència i la tecnologia ens 
portarà a l’apocalipsi. 

En el fonament de tots els problemes s’hi troben les relacions 
entre el guany i la indústria, ja que està demostrat que la unió 
desenfrenada d’ambdues, en lloc d’assegurar un desenvolupa¬ 
ment ha provocat un gran cúmul de problemes. El domini de la 
indústria en tots els àmbits i la conversió de tot en una merca¬ 
deria han provocat problemes socials de dimensions mai vistes, 
incompatibles no només amb el medi ambient sinó també amb 
la pròpia naturalesa de les societats, a banda d’aniquilar el món 
rural. Aquestes conseqüències també han començat a notar-se a 
les ciutats, que s’han girat contra si mateixes, però un planteja- 

ment alternatiu ni tan sols ha passat la fase del debat. És cert que 
la societat no pot viure sense indústria però tampoc no es pot 
esperar que toleri allò que es fa en el seu nom. Pot passar que les 
postures antiindustrials adquireixin més força progressivament, 
tal com s’aprecia en alguns estudis urbanístics i medi ambientals, 
i també és cert que aquest assumpte està cada vegada més present 
a les agendes polítiques, però tots aquests esforços no passen del 
reformisme i seria una ingenuïtat pensar que generaran un equi¬ 
libri entre ambdues natures; mentre es mantingui l’actual para¬ 
digma de civilització no podem esperar cap altre resultat que no 
siguin simples canvis formals. 

En definitiva, només en aquesta era industrial s’han sobrepas¬ 
sat tots els efectes negatius de la civilització en 5.000 anys; així ho 
demostren tots els estudis. L’escalfament global només és el botó 
de mostra d’una destrucció molt més profunda i àmplia d’allò 
que creiem. Cal qüestionar no només l’era industrial sinó tota 
la civilització. El fet que els marxistes i altres opositors limitin 
els problemes al restringit economicisme de classes o bé a cate¬ 
gories tals com ecologisme, acció cultural o feminisme, malgrat 
que hagin produït certs resultats positius, està relacionat amb les 
seves profundes insuficiències, ja que no són capaços de formar 
un programa polític seriós i passar a l’acció. 

Per tant, cada dia que passa té més valor l’opció de la civilitza¬ 
ció democràtica; però només podrem continuar endavant quan 
aquesta civilització democràtica es consolidi gràcies a una postu¬ 
ra crítica i a una àmplia elaboració programàtica coordinada 
amb organitzacions i accions que les posin en pràctica. Només 
llavors podrem mirar la natura i la vida mitjançant el paradigma 
de la societat lliure, igualitària i democràtica; només així podrem 
seguir endavant. 

C . - L’era de les finances. El Comandant Diner 

No hi ha cap dubte de la importància que té la conversió 
dels diners en força de comandament. Es tracta d’un fet que cal 
analitzar si volem entendre la societat actual. Els diners donen 

fluïdesa a la vida econòmica tal com la sang subministra l’energia 
necessària a les cèl·lules del cos. És el fenomen social més greu 
i cal saber a quina situació s’ha arribat i per què. Tothom pensa 
que els diners són una cosa bruta, però, quina mena de factors 
històrics i socials li han donat aquesta posició? Quin és el seu au¬ 
tèntic paper a la societat? A qui fa guanyar o perdre? Es pot viure 
sense diners? Amb què podríem substituir-los?... Les preguntes 
podrien continuar. 

És comprensible que els diners funcionin com un simple ins¬ 
trument de canvi encara que, fins i tot en aquest cas, cal mantenir 
la precaució. Perquè, <;què és el que s’intercanvia? ^Realment és 
un instrument adequat per a un intercanvi just de dues coses? 
Ja des del principi aquesta pregunta és difícil de respondre. Po¬ 
sem l’exemple de la compra més senzilla com pot ser l’intercanvi 
d’una poma per una pera o viceversa; suposem una proporció 
d’una per dues, d’una poma per dues peres, i que els diners al 
mercat es corresponguin a aquesta proporció. Per què ha de ser 
una per dues i no tres per una o una per una? Això fa evident que 
cal parlar de l’assumpte valor-treball. Podríem preguntar-nos: 
Què és el que dóna valor a aquests treballs? Un altre treball... 
i així podríem repetir la pregunta indefinidament. Sembla difí¬ 
cil que els diners siguin els que proporcionin una mesura justa. 
Pot ser que simplement se li atribuís aquesta funció i ja està. És 
inútil, per tant, buscar l’explicació en valors tals com la justícia, 
el valor o el treball. En aquell moment, algú hauria dit “esco¬ 
llim un intermediari per facilitar els nostres assumptes” i haurien 
anomenat “diner” a l’objecte intermediari escollit. Amb aquest 
breu conte intentem definir de forma senzilla el diner, però la 
realitat és que ens trobem davant d’una cosa que pot posar-ho tot 
cap per avall si canvia de funció i assumeix un altre rol. 

EIo explicarem amb un altre exemple. La societat tradicional 
ordena que una dona pugui ser acceptada en una casa només si es 
comporta d’una forma honrada i submisa en relació amb l’home. 
Si la dona deixa de ser-ho i convida uns quants homes a casa o si 
l’home porta vàries dones, equina serà la situació? Segurament, 
tot es posaria cap per avall, per utilitzar una expressió suau. Com 

els diners, les coses canvien. La conseqüència per a la dona és 
que pot ser que se la faci fora de casa per haver trencat les normes 
socials, però amb els diners s’és més transigent. Qui tingui més 
diners, si no és honrat, pot dir que com més diners tingui millor, 
a pesar que la societat, com en el cas de la dona, probablement 
consideri com una gran deshonra aquesta acumulació. 

Estic convençut que això és exactament així. Aquest interme¬ 
diari va ser relativament admès tant temporalment com geogrà¬ 
fica amb l’objectiu de facilitar les coses, però no perquè s’esten¬ 
gués de forma general i per sempre més. Ens trobem davant d’un 
acte d’abús que la societat mai no acceptaria. Però, ja ho sabem, 
Vorés un talismà que canvia el bé pel mal , i l’opinió de la societat ja 
no compta. Els diners s’han convertit en una gran prostituta que 
balla al so que millor sona, que pot vendre’s a algú per un dòlar 
i a algú altre per mil. No hi ha força que li ho impedeixi. Però, 
;com hem arribat a aquesta situació? Ara donarem una explicació 
econòmica. 

Encara que no se’l consideri un fet molt rellevant, el propi 
intercanvi és un factor econòmic important. S’anomena mer¬ 
caderia a dues coses que s’intercanvien. Durant molt temps, la 
societat no coneixia cap altre valor que el d’ús, no considerava 
èticament correcte aquesta mena d’intercanvi i va mantenir-se 
fidel a una cultura del regal, amb la qual s’expressava agraïment 
i s’honorava la persona a qui s’oferien els béns. La resta eren con¬ 
sumits de forma quotidiana, i l’acumulació no estava ben vista. 
Les comunitats humanes van viure d’aquesta forma durant mili¬ 
ons d’anys i no acceptaven que es fessin canvis a base de diners, 
ja que no podien imaginar que les coses que produïen tinguessin 
un preu o una equivalència; la seva consciència ètica o el seu sen¬ 
tit comú feien que ho concebessin com un frau. 

Si l’activitat canvista suposava el començament de l’econo¬ 
mia, segurament no hauria estat considerat un bon comença¬ 
ment, perquè anava contra la tradició existent fins aleshores. 
Segurament, el canvi amb diners no era l’única opció; sembla 
raonable que hi hagués altres formes. Es podrien desenvolupar 
fàcilment altres formes d’intercanvi basades en una acceptació 


El temps de la modernitat capitalista 


323 


social voluntària en lloc de recórrer als diners. Cal ser més hàbil a 
l’hora de desenvolupar aquests temes, tant teòricament com a la 
pràctica. Allò fonamental en el canvi és el pas de producte a mer¬ 
caderia, és a dir quan un valor d’ús passa a ser valor de canvi, un 
fet que, per cert, ocorre en paral·lel al procés de civilització. La 
mercaderia és el factor fonamental per tal que el comerç sigui ad¬ 
mès; la pròpia mercaderia es crea quan el propietari se’n desprèn 
i el cicle comercial es completa quan algú decideix adquirir-la a 
canvi d’alguna cosa. 

Posem un altre exemple. Suposem que algú intercanvia una 
gasela domesticada per una cabra. Mai no es podrà demostrar 
que un canvi així sigui just i equitatiu perquè mai no se sabrà la 
quantitat de suor que això ha suposat i, sobretot, perquè una ga¬ 
sela i una cabra no són equiparables. Aquesta mena d’analogies 
serveixen per mostrar les contradiccions que sempre existeixen a 
la lògica del canvi. 

Si tornem a l’assumpte dels diners en base al reconeixement 
d’aquestes contradiccions, ens adonarem dels trucs que amaga 
però, primer, tinguem en compte que els fenòmens socials no 
són fenòmens físics. h 2 0 sempre serà una molècula d’aigua, si bé 
no de forma totalment absoluta, en les circumstàncies actuals del 
planeta; no pot tenir cap altre significat. Tanmateix, la societat, 
amb les seves grans incògnites, és un conjunt de fenòmens cons¬ 
truïts per l’acció de l’ésser humà, però la societat pot realitzar 
altres construccions tot canviant allò ja fet. Així apareix la regla 
següent: les realitats socials són realitats construïdes , no són fruit ni 
de Déu ni de la natura. Per tant, els diners també són una realitat 
construïda, com el canvi i les mercaderies. 

El pecat més gran dels positivistes va ser ficar la realitat social 
al mateix calaix que els fenòmens físics, perquè si identifiquem 
un fenomen social com a quelcom immutable, obrim la porta de 
bat a bat a l’error. Si analitzem l’economia des d’una perspectiva 
positivista veurem amb claredat aquests inconvenients; si conce¬ 
bem el nacionalisme com a quelcom objectiu, acabarem en les 
posicions de Hitler i Stalin, que difereixen en la forma però no 
en el fons. Ambdós, tal com la resta de positivistes i materialistes, 

no veuen més enllà de donar caràcter absolut a les realitats que 
veuen a la societat. Un altre factor important en aquest sentit és 
que, a causa d’aquesta mentalitat positivista, la societat considera 
els diners com una cosa real, consideració que es reforça encara 
més amb el propi acte del canvi. 

La irrupció dels diners en els intercanvis econòmics i el seu 
desenvolupament històric no són l’objectiu d’aquest treball, 
però el fet que hagin arribat a ser imprescindibles en l’economia 
fa més greus les seves conseqüències. Que una sola transacció ja 
provoqui inconvenients mostra fins a quin punt serà nefast do¬ 
nar als diners un valor de canvi il·limitat, provocant una infinitat 
de molèsties. Quan quelcom té milers de contradiccions, difícil¬ 
ment pot tenir un valor concret però, malgrat aquest caràcter ne¬ 
gatiu, els diners han experimentat un gran avenç econòmic fins 
arribar a l’era financera. Que sigui acceptat per la societat sense 
tenir en compte la gravetat de la situació creada no suposa cap 
altra cosa que un autoengany. Els diners es troben avui a la seva 
fase més sofisticada. És com si a un dèspota amb els pitjors ante¬ 
cedents se’l posés a comandar un gran exèrcit. La seva funció ini¬ 
cial com a intermediari, inicialment acceptada per la societat de 
manera provisional i fins i tot així sota sospita, ha anat ascendint 
fins arribar a l’status d’una divinitat, assumint el comandament 
més elevat. 

Seria interessant, per tant, analitzar l’evolució històrica dels 
diners. Es considera que la primera moneda d’or a la història va 
ser creada per Creso, rei de Lídia, que residia a Sardes, a prop 
de Manisa, on encara avui l’extracció d’or provoca molts pro¬ 
blemes. No es pot viure amb els diners però tampoc sense ells. 
El que sí que està clar és que mercaderies, canvi i diners, agafats 
de la mà, van desenvolupar-se ràpidament fins a convertir-se en 
la pedra angular de l’economia. Tenint en compte que, ja a les 
civilitzacions persa i grecoromana, els diners van assolir una gran 
expansió. 

A la civilització islàmica, el rial va arribar a tenir tant prestigi 
com els propis sultans i el seu regne a la ciutat estava assegurat. 
Els canvistes jueus havien assolit gran importància, establint. 

juntament amb els comerciants armenis, un monopoli monetari 
i comercial al llarg de les rutes que unien l’índia amb Europa. Es 
tractava d’una xarxa paral·lela al poder polític de gran eficàcia 
ja que va aconseguir la subordinació de sultans i emirs, i la seva 
influència no va deixar d’augmentar, tant a Europa com a l’Àsia, 
essent aquesta influència una de les causes del rebuig als pobles 
jueu i armeni en algunes societats, un fet a tenir present a l’hora 
de tractar els pogroms contra jueus i armenis. 

Serien les ciutats italianes les que prendrien el relleu del lide- 
ratge monetari i comercial islàmic a mitjans del segle XIII, sobre¬ 
tot per part de Venècia, Gènova i Florència, autèntics “miracles” 
econòmics de l’època. Van ser “ciutats estrella”, líders europees 
en tots els aspectes durant el Renaixement del segle XVI. Encara 
que en aquell moment les ciutats principals es trobaven al món 
musulmà, les italianes van realitzar una gran contribució a la 
història dels diners i del mercat, desenvolupant instruments mo¬ 
netaris que esdevindrien imprescindibles en la modernitat, tals 
com els bancs, els pagarés, el paper moneda, els crèdits i la comp¬ 
tabilitat. Possiblement van augmentar centenars de vegades la 
velocitat de transport de mercaderies i van realitzar autèntiques 
fites en el domini dels diners. 

La societat estava essent conduïda lentament a la dominació 
a través d’aquests mecanismes. Semblava un simple tràmit tèc¬ 
nic; els bancs guardaven els diners, els pagarés eren mers docu¬ 
ments que equivalien a diners i el paper moneda una espècie 
de pagaré generalitzat. Era quelcom senzill; facilitava els tràmits. 
Els crèdits servien per a prestar diners a clients que passaven per 
situacions difícils a canvi del pagament d’un interès, incentivant 
així el negoci, impedint que la gent s’acomodés en la passivitat i 
es posés a treballar per saldar el deute amb els guanys obtinguts. 
La comptabilitat, d’altra banda, servia per a portar el control de 
guanys i pèrdues. Va ser una revolució senzilla però de conse¬ 
qüències impressionants. Ciutats europees com Sevilla, Lisboa, 
Londres, Amsterdam, Lió, Amberes o París importaven des d’Ità- 
lia aquests revolucionaris mecanismes, tal com ho feien amb els 

valors del Renaixement, estenent i fent créixer l’empremta d’Ità- 
lia al conjunt del continent. 

Ja hem presentat succintament la revolució capitalista porta¬ 
da a terme per Holanda i Anglaterra, primer en el terreny agríco¬ 
la i comercial, després a la indústria. Capital, capitalista i capita¬ 
lisme eren el precedent del Sultanat del diner, dels autèntics reis, 
dels Reis Despullats. En gran mesura, l’era comercial devia els 
seus guanys, que augmentaven a gran velocitat, a aquests diners i 
a aquests instruments monetaris; el domini dels diners avançava 
d’una forma silenciosa però ferma. No només jugava a regnar, 
sinó que també volia convertir-se en un Déu, per primera vegada 
sense màscara, a cara descoberta. L’era industrial li devia molt, 
però també li oferia grans oportunitats ja que, si a la societat no 
hi hagués hagut mercat, mercaderies, concentració comercial o 
ciutats, difícilment podria haver-hi hagut revolució industrial. 
No es podia fer res sense diners, la circulació dels diners i la mo- 
netarització eren ja com la circulació de la sang al cos: si deixava 
de circular, els òrgans deixaven de funcionar i arribava la mort. 

Ho comprendrem millor si analitzem la relació fàbrica-tre- 
ballador. No és possible que una fàbrica funcioni amb antics 
esclaus i serfs. Si algú no trenca el seu vincle amb la terra no 
pot convertir-se en treballador, i ser un treballador suposa estar 
a sou, és a dir, estar encadenat als diners, que és una altra forma 
d’esclavitud, encara que sense amo. Aquest és el pas de gegant 
que els diners fan per arribar al poder, i per això la societat in¬ 
dustrial és la primera en què els diners aconsegueixen un domini 
absolut, com cap altra civilització havia conegut abans. Els diners 
es converteixen en tota una cultura, tot gira entorn seu, els grans 
projectes i els grans somnis. Totes les famílies, des del poble més 
remot als barris més desenvolupats de la ciutat, són conscients de 
la seva absoluta necessitat per a tot, des de les sabates per als fills 
fins a la llum de la casa; i tothom ha d’oferir-li al nou Déu allò 
que desitgi per tal d’aconseguir-los. 

Un dels equívocs més normals és pensar que amb els diners 
es compra el treball, quelcom que té un valor sagrat, perquè no 
es compra només el treball sinó que per tal de realitzar aquest 

treball primer cal un cos i, per aconseguir-lo, una mare i perquè 
hi hagi una mare primer cal formar una dona, i així podríem 
anar posant “peròs” indefinidament. A més, el treball requereix 
determinades habilitats, ja que sense elles ningú no compraria 
aquest treball i, per tant, són necessaris mestres i encarregats que, 
al seu torn, són resultat de milers d’anys de treball. És a dir, que 
un simple sou que basti amb prou feines per a omplir la panxa 
suposa renunciar a tots aquests valors sagrats. En realitat, és la 
història i el conjunt de la societat allò que s’està venent mentre 
s’instrumentalitza l’ésser humà. Mai una divinitat havia tingut 
un domini tal sobre els seus serfs. 

Una altra fita important a la història dels diners va ser la fi 
de l’equivalència amb els metalls preciosos, com l’or i la plata, 
una autèntica revolució -la revolució del diner negre- als anys 
70 que permetria l’alliberament complet dels diners. A les ciutats 
lliures d’Itàlia ja havia canviat la seva forma pel paper, els paga¬ 
rés i el crèdit, però la segona revolució va arribar quan el dòlar 
nord-americà va alliberar-se de la seva dependència respecte l’or 
i la plata. 

És llavors quan s’entra formalment a l’era de les finances, a 
l’empara d’un altre esdeveniment històric: el tercer impuls de la 
globalització. El primer gran impuls havia estat el colonialisme i 
el semicolonialisme intercontinentals capitalistes de l’era comer¬ 
cial entre els segles XV i XVIII. El segon impuls globalitzador seria 
l’imperialisme de l’era industrial, des de començaments del XIX 
fins a finals del XX. Es tracta de dos períodes que podrien anome¬ 
nar-se conjuntament com l’era dels diners a causa del protagonis- 
me que aquests assoleixen. Si el déu principal (com Zeus-Júpiter) 
de la modernitat capitalista era l’Estat-nació, els diners es conver¬ 
tien en el déu del poder i de la guerra, en Ares-Mart, un nou déu 
econòmic en alça, sense punt de comparació a la història, el que 
oprimeix tots els altres i estableix la seva hegemonia. 

La característica bàsica d’aquesta era financera és que la insti¬ 
tució dels diners, amb tots els seus instruments, aconsegueix una 
posició protagonista. També posa sota control total els monopo¬ 
lis comercials i industrials, i en gran mesura subordina el propi 

Estat com a monopoli, sobretot l’Estat-nació. També queden sota 
el seu domini altres àmbits bàsics de l’economia com són l’ús 
(consum), la producció i el canvi. La cotització de divises, les 
targetes de crèdit, els interessos, pagarés, bons, la borsa, els bancs 
centrals i internacionals, el Banc Mundial, l’Organització Mun¬ 
dial del Comerç o el Fons Monetari Internacional no són més 
que instruments de domini i han fet que els diners es convertei¬ 
xin en un fantasma, més ben dit ve a ser com l’antic administra¬ 
dor jeràrquic de la família patriarcal. Totes aquestes institucions 
estan al seu servei com fills ben disciplinats, encara que en el fons 
totes elles porten la llavor dels diners, que és el seu avantpassat. 

Totes aquestes institucions estan perfectament organitzades i 
interconnectades, segon a segon, recolzant-se mútuament, amb 
regulacions a curt, mitjà i llarg termini. Per exemple, està de 
moda anomenar “diners calents” als moviments a curt termini, 
“bo o títol” als de mitjà termini i pagarés als de llarg termini, po¬ 
dent canviar sovint tant el nom com els terminis i convertint-se 
en els actors més ràpids en la construcció de la societat. Per la 
seva banda, l’euro i el dòlar, les unitats monetàries de la Unió Eu¬ 
ropea i els Estats Units, respectivament, funcionen com a mitjans 
bàsics de comptabilitat en un sistema que, tot i que continua ma¬ 
durant, ja es considera completat. Ara bé, en aquest nou sistema, 
com s’aconsegueixen els guanys? 

Tot ha estat transferit i col·locat a les urpes d’aquest sistema 
virtual, tot, incloses les relacions econòmiques, socials, polítiques, 
la ideologia, els plantejaments acadèmics o culturals... Aquesta és 
una situació que hem de mirar amb lupa per tal d’augmentar la 
nostra força de sentit. 

Per exemple, quin significat té el fet que el dòlar -amb l’euro 
en reserva- sigui la unitat bàsica de comptabilitat? Quines relaci¬ 
ons i conflictes, aliances i guerres a la vida real provoca el tipus 
de canvi entre el dòlar i les monedes nacionals, el moviment al 
mercat de bons, títols i accions, els interessos i els canvis de preu? 
No pot ser que, darrere aquest món virtual, s’hi amagui la Ter¬ 
cera Guerra Mundial de què tant es parla? No pot ser que les 

guerres actuals siguin el seu reflex, que va lliscant per les escletxes 
del sistema? 

En general s’accepta que els EUA van convertir-se en la for¬ 
ça hegemònica després de la Segona Guerra Mundial i que per 
això el dòlar és la unitat monetària mundial. Allò interessant en 
aquest assumpte és que, precisament en el moment d’aconseguir 
aquesta hegemonia, el dòlar es desprèn de la seva equivalència 
amb l’or, un acte imprudent i irresponsable propi de qui exerceix 
l’hegemonia. També és sabut que els EUA van posar en circulació 
a nivell mundial milers de milions de dòlars de forma no retri¬ 
buïda a partir dels anys 80; es tracta d’una cosa espantosa, ja que 
suposa guanys de milers de milions només per posar en marxa 
la rotativa dels bitllets; mai, enlloc, no havien crescut tant els 
diners. No hi ha millor prova del seu caràcter hegemònic, com 
també ho indica el fet que tots els Estats-nació estiguin endeutats, 
començant pels propis Estats Units, i es podria dir el mateix dels 
vaivens que sacsegen el món a causa de les maniobres monetàries 
de la Reserva Federal nord-americana quan, per exemple, apuja 
o abaixa els tipus d’interès. En definitiva, existeixen molts fenò¬ 
mens que demostren la força assolida pels diners. 

La relació d’aquest sistema amb les crisis encara crida més 
l’atenció. Les crisis aparegudes de forma cíclica a l’Àsia, a Rússia 
i a Amèrica Llatina tenen lloc completament en el terreny dels 
diners; posteriorment també afecten l’economia real. Les crisis 
de l’era financera es produeixen al revés de com ho feien abans, 
que començaven al món real i acabaven repercutint en l’àmbit 
monetari. Ara, gràcies a aquestes crisis es posa disciplina als paï¬ 
sos i fins i tot a blocs sencers de països, segons els interessos dels 
poders hegemònics del món financer; quan això s’ha aconseguit 
s’acaba la crisi sense que aquesta s’agreugi encara més. Un clar 
exemple és Rússia. Després de la seva desintegració oficial l’any 
1991, l’URSS va ser conduïda a una crisi financera que no va deixar 
d’agreujar-se fins arribar al seu punt culminant l’any 1998. 

Aleshores, jo em trobava a Moscou a causa dels fets que havi¬ 
en provocat la meva sortida de Damasc, com ja és ben conegut. 
Les autoritats russes van exigir-me que abandonés el país imme- 

diatament, fent ús de tots els mitjans necessaris. El gran cap de 
la Intel·ligència russa va arribar a dir-me: “Sis mesos després tot 
hauria estat més fàcil i no t’hauríem tractat així”. Els autors més 
reconeguts pel que fa a aquest assumpte admeten que la crisi de 
1998 havia col·locat Rússia en una postura de submissió. Recor¬ 
do molt bé que Ariel Sharon, aleshores primer ministre d’Israel, 
i M. Albright, secretària d’Estat dels EUA, que eren els que diri¬ 
gien l’operació contra la meva persona, van arribar de pressa a 
Moscou i, a canvi d’un crèdit de deu mil milions de dòlars, van 
aconseguir la meva expulsió, després també de signar un conveni 
amb l’FMI. D’altra banda, Turquia i Rússia havien signat l’acord 
“Corrent Blau” 106 a canvi de la meva expulsió; aquesta signatura 
era una de les condicions que Rússia havia posat. Rússia, després 
d’impulsar les polítiques neoliberals exigides pel sistema hege¬ 
mònic, va quedar integrada en aquest, sortint així, lentament, 
del col·lapse en què es trobava. Així es portava a terme una con- 
trarevolució a l’era de les contrarevolucions virtuals i financeres! 

També seria molt aclaridor analitzar com les finances dirigei¬ 
xen el món real: 

a . - Ja hem dit vàries vegades que els diners dirigeixen el 
món econòmic després d’haver pres el comandament, i que es 
basen en projectes que li resulten útils per a la seva política he- 
gemonista. Caldrà preguntar-se com es dissenya una economia 
mundial a l’era financera, en quina regió i en quines mercaderies 
es concentrarà, quina serà la seva participació, com es regularan 
les polítiques bàsiques dels països, com es renovaran les seves es¬ 
tructures econòmiques i socials, com es pagaran els seus deutes o 
s’utilitzaran els seus recursos, i també com s’adreçaran els països 
anomenats rebels i bandits, així com les economies que es desviïn 
del camí mercat, o com aquest sistema hegemònic integrarà el 
bloc exsoviètic, la Xina i els països de l’anomenat Tercer Món, o 


106. Corrent Blau és el nom del gasoducte que connecta Rússia amb 
Turquia. Per l’acord signat, Turquia es comprometia a comprar 365 milions 
de m 3 durant 25 anys per 25 mil milions de dòlars. Posteriorment, Turquia 
va negar-se a complir l’acord, per la qual cosa només s’està utilitzant un 
terç de la capacitat del gasoducte. 



El temps de la modernitat capitalista 


331 


com, fins i tot, es regularan les relacions amb Israel. En general, 
serà amb projectes en cada Estat, país, empresa i fins i tot a nivell 
individual, sempre que responguin als criteris generals d’aquesta 
era financera. Després vindrà el finançament, lligat a determina¬ 
des inversions i sota determinades condicions polítiques i mili¬ 
tars. De fet, l’era financera no és altra cosa que prestar crèdits sota 
determinades condicions. I als que no s’adaptin se’ls portarà a la 
ruïna tot imposant-los la crisi econòmica. 

Aquest és el fonament del sistema i també la millor prova que 
no és una activitat econòmica, com indica el fet que els guanys 
principals es produeixen amb tràmits i paperassa no estrictament 
econòmics. És que hi ha res que sigui més antieconòmic? No hi 
ha res que expliqui millor l’era financera que aquesta obtenció 
gratuïta de beneficis molt superiors als de les eres comercial i in¬ 
dustrial. A més, s’implica a tothom en el joc del guany amb petits 
cupons, de manera que se’ls fa còmplices i alhora s’enforteix el 
sistema. En definitiva, l’era financera és encara més antieconò- 
mica que l’industrialisme, és una forma de societat i de cultura. 

També és evident que ens trobem amb uns elevats nivells de 
monopolització monetària que estan assimilant els propis Estats, 
inclosos els EUA. És a dir, el sistema financer està assolint una 
posició de força tal que li permet controlar tots els processos de 
poder, que després desenvoluparà, destruirà i reconstruirà de 
nou. Aquesta és l’essència de la nova globalització i no la comu¬ 
nicació, com es sol creure; és la fusió global, mai vista abans, de 
l’economia, la política i el monopoli. I això significa que totes 
les voluntats locals, nacionals, polítiques o econòmiques queden 
sota el control de les superpotències monopolistes, un fet nou al 
que cal prestar molta atenció. 

b . - Els diners busquen un domini social absolut, tot creant 
un sistema monetari virtual. La manera més eficaç de capitalitzar 
la societat són els bons, títols, xecs i accions, amb els quals la 
societat, especialment les classes mitjanes, queden integrades al 
món de les finances. A través d’un petit benefici, es converteix 
en una força de protecció de l’ordre, es prevenen els seus impul¬ 
sos antisistema i se la sotmet amb el consum, els crèdits i milers 

d’iniciatives d’aquesta mena. El mètode és ben senzill: primer 
s’imposa una crisi econòmica, s’incrementa l’atur i s’enfonsa la 
classe mitjana fent que es posi de genolls; la fam i la pobresa 
arriben al límit de la mort i l’aldarull i el caos s’aguditzen. És 
llavors quan es concedeixen els crèdits per a la reconstrucció de 
la societat a canvi de certes condicions. 

Anteriorment, s’intentava transformar la societat amb revo¬ 
lucions, moviments il·lustrats i culturals. En canvi, amb els mè¬ 
todes financers actuals es volen obtenir, i s’obtenen, els resultats 
desitjats d’una forma millor, planificant, utilitzant pinces per no 
haver de posar la mà al foc. Es planteja que totes les societats 
juguin en un sol camp cultural, de tal manera que no resti lloc 
a l’objecció i s’aconsegueixi així una homogeneïtat total, la so¬ 
cietat de masses, la societat del ramat. Els projectes de societat 
substitueixen, d’alguna manera, les antigues i ara innecessàries 
revolucions i utopies. Tot es planifica; el finançament també està 
a punt. Es tracta de l’antisocietat, de la societat-simulacre, virtual, 
del pensament únic. És que això no és més que un tipus de feixis¬ 
me globalitzat amb un nou rostre? Hem de conèixer i definir la 
societat de l’era financera en tots els seus aspectes. 

c . - En aquesta era financera, les polítiques estatals són par¬ 
cialment contradictòries amb les de l’era industrial. L’industri¬ 
alisme es concentra sobretot en les polítiques de l’Estat-nació 
i en el nacionalisme, i vol crear monopolis, mentre que per a 
la globalització aquests monopolis són un obstacle i per aquest 
motiu el capitalisme mundial ja no pot recolzar indefinidament 
l’Estat-nació, perquè els guanys ara depenen de mecanismes glo- 
balitzats. Per tant, s’adapta o desapareix, com ha ocorregut amb 
Corea del Nord, Líbia, Síria, Iran i Iraq. Líbia va mantenir-se per¬ 
què va doblegar-se; tanmateix Iraq, en tant que força d’importàn¬ 
cia simbòlica, va ser víctima de la còlera financera perquè no ho 
va fer. Ara haurà de ser reconstruït. Per la seva banda, països com 
Brasil, Turquia, Argentina, la Xina, l’índia i Rússia, que encara 
mantenen l’Estat-nació de la manera més intensa, són reconduïts 
a una integració en el sistema utilitzant l’arma de les crisis. 

Segurament, aquestes contradiccions entre l’Estat-nació i la 
globalització es perllongaran durant molt temps; d’alguna mane¬ 
ra són causades per certs components de caràcter anticapitalista 
que conté l’Estat-nació. L’Estat-nació estàndard es troba al punt 
de mira perquè és un obstacle per a la globalització. L’objectiu és 
crear unitats polítiques estatals que es conformin amb un poder 
limitat i dependent. En aquest sentit, es pretén transformar els 
Estats de mida mitjana amb l’ajut d’unitats locals. Per tal de su¬ 
perar els problemes que provoca l’Estat en general i l’Estat-nació 
en particular, s’utilitza l’anomenada societat civil que, en el fons, 
no és tal. Es pretén utilitzar la societat civil, tot buidant-la dels 
seus valors democràtics, per tal que el liberalisme surti del seu 
embolic en l’Estat-nació. És en aquest àmbit polític de la societat 
civil on es produeix l’enfrontament més gran entre la civilització 
clàssica i la democràtica. Per aquesta raó, democratitzar la socie¬ 
tat civil és quelcom fonamental i una de les tasques bàsiques de 
la política democràtica que hem d’analitzar i impulsar. 

Contràriament, i des del punt de vista ideològic, l’era finan¬ 
cera destaca valors com ara la guerra de civilitzacions, el radica¬ 
lisme, el terrorisme, la reconstrucció de l’Estat, la globalització i 
el ressorgiment de la religió. 

La tesi de la “guerra de civilitzacions” és significativa en dos 
sentits. Era d’esperar que la força hegemònica imposés la civi¬ 
lització a què pertany, però no es tracta de la civilització cristia¬ 
na, blanca i anglosaxona, com es sol comentar. La dissolució de 
l’URSS i la capitalització de la Xina demostra que el conflicte no 
és entre dues civilitzacions sinó entre dues potències hegemòni¬ 
ques que representaven la mateixa modernitat. En implantar el 
socialisme real, es pretenia que la societat socialista no pogués 
substituir la civilització capitalista i que tornés a integrar-se en 
el sistema, fent així possible que la suposada crisi de civilització 
quedés superada. 

Tanmateix, el món musulmà, en tant que antiquíssima ter¬ 
ra de civilització, juntament amb l’aparició d’un islamisme que 
funciona com un nacionalisme regional i l’enfrontament amb 
Israel, ha posat sobre la taula la crisi de civilitzacions. No va ha- 


334 


Abdullah Ócalan j Civilització Capitalista 


ver-hi forma d’aconseguir la integració d’Orient Mitjà durant les 
tres etapes del capitalisme. L’arribada de l’Estat-nació no només 
no va resoldre el problema sinó que va agreujar-lo. El naciona¬ 
lisme religiós enaltit tant per l’Aràbia Saudita com pel xiisme 
iranià, així com l’ús de la violència i la permanent repercussió 
de la qüestió Israel-Palestina, van intensificar el debat sobre les 
civilitzacions. D’altra banda, els pobles que componien el mo¬ 
saic cultural de la regió intenten protegir la seva existència, de¬ 
fensar la seva identitat cultural davant d’un Estat-nació despòtic 
semblant al feixisme. D’alguna manera, era el reflex regional del 
xoc entre una civilització democràtica amb un gran potencial i 
la civilització despòtica clàssica. A més, també caldria tenir en 
compte la forta repercussió que tenen factors com el petroli i 
l’aigua en aquesta situació. 

En el fons, el radicalisme és una reacció des del punt de vis¬ 
ta de l’Estat-nació enfront de la globalització de l’era financera, 
resultat d’un ímpetu ideològic i polític d’aquells que pretenen 
que aquest Estat-nació quedi circumscrit a determinades tendèn¬ 
cies religioses o ètniques. Es troben exemples pertot arreu. Des 
del punt de vista religiós, podem esmentar l’islamisme, el cristi¬ 
anisme, l’hinduisme o l’animisme africà, mentre elements dre- 
tistes i nacionalistes-racistes constitueixen l’altra tendència del 
radicalisme. Ambdues solen coincidir freqüentment i represen¬ 
ten l’endarreriment d’allò local davant de la globalització. D’al¬ 
tra banda, els corrents democràtics locals, culturals i feministes 
sumats a la nova esquerra fan una aportació important, encara 
que insuficient, al debat per a assolir la civilització democràtica, 
reunint-se en plataformes contra la globalització, com el Fòrum 
Social Mundial. En allò referent al terrorisme, hi ha forts indicis 
que és una provocació per part del sistema, un mecanisme a què 
el sistema financer recorre conscientment per tal de legitimar el 
seu poder. Al Qaeda encara té, en aquest sentit, un caràcter mis¬ 
teriós. La pròpia era financera porta implícits molts elements de 
caràcter terrorista. 

Sense anar més lluny, la destrucció de les relacions socials 
a causa dels diners ja són de per si un greu acte terrorista. No 

hi ha res que sigui tan terrorista com una hegemonia monetà¬ 
ria que destrueix els profunds llaços interns d’una societat. La 
gran majoria de les activitats del sistema per a mantenir-se en 
tots els àmbits econòmics, socials i polítics es poden enquadrar 
dins del terrorisme. Es tracta d’un fet que difícilment s’havia vist 
abans a la història i que es pretén amagar de vàries maneres. És 
el que passa, per exemple, amb les operacions per guanyar diners 
amb diners, un fet que s’imposa a la societat des de posicions 
no econòmiques, amb astúcia, violència i de forma sistemàtica. 
Els atracaments dels Quaranta Lladres són una nimietat davant 
d’allò que fan els monopolistes a l’era financera; són atracaments 
de dimensions tals que només es poden dur a terme a través d’un 
terror financer encobert per allò que anomenem “era de la comu¬ 
nicació”. També podríem anomenar-ho “terror mediàtic”. En de¬ 
finitiva, el propi sistema és el terrorista més gran que ha aparegut 
i apareixerà a la història. 

Així mateix, l’exaltació religiosa s’utilitza com una forma 
d’encobriment. La forma d’explotació requereix una legitimació 
tan forta com la religiosa. El procés d’exclusió de la societat de la 
producció ha arribat al seu punt culminant i a un atur massificat; 
uns fets difícils de justificar amb la ciència i que només es poden 
pal·liar mitjançant la religió. No estem parlant de la cultura re¬ 
ligiosa sinó de la seva reinterpretació reaccionària. I així és com 
la societat, convertida en un ramat, ha quedat encadenada a la 
renta, al conflicte de civilitzacions, al terrorisme, a la religió i al 
conservadurisme. Es tracta de factors que entren en acció quan 
les gàbies de ferro i el sistema de vigilància són insuficients. 

L’era del capital financer, aparentment la més poderosa del 
capitalisme, està en plena decadència i mostra que la seva capaci¬ 
tat per a mantenir-se està esgotada. Com sol passar, a mesura que 
perd sentit, augmenta les seves posicions conservadores, quel¬ 
com que no és mostra de força sinó de debilitat. La producció 
és una activitat bàsica sense la qual no pot viure ni la societat ni 
l’ésser humà, i l’era financera demostra que no pot satisfer aques¬ 
ta necessitat i, per tant, és un sistema d’atur. L’única opció que té 

per tal de sobreviure és el terrorisme de què tant parlem i que es 
porta a terme de forma provocadora. 

A començaments dels anys 80 va iniciar-se una onada d’ac¬ 
cions terroristes contra Nicaragua i també a les Illes Malvines 
(Falkland) per part de Reagan i Thatcher, que estaven al capda¬ 
vant, respectivament, dels eua i Anglaterra, les dues potències 
hegemòniques del sistema. Igualment, va haver-hi governs que 
van arribar al poder amb cops d’estat a Pakistan i a Turquia, ali¬ 
ats propers dels anteriors. Amèrica Llatina, en el seu conjunt, 
havia estat víctima del terror, mentre la carrera armamentística 
i la “Guerra de les Galàxies” van impedir que Rússia es convertís 
en potència hegemònica, mentre les reformes a la Xina de Deng 
Xiaoping no eren més que concessions al sistema. A l’era finan¬ 
cera el vent del terror arrasava tots els camps, posant fi així a les 
conquestes aconseguides amb les guerres d’alliberament nacio¬ 
nal i també a l’Estat del Benestar. Després, Clinton va continuar 
amb la mateixa política, fent servir mètodes més subtils però no 
menys efectius. 

Només la regió de l’Orient Mitjà es resistia a una conquesta 
total, convertint-se en el nus gordià dels problemes derivats de la 
civilització: radicalisme, terrorisme, intransigència religiosa... Si 
el sistema no volia recular, havia de completar, d’una manera o 
altra, la seva conquesta. A més, hi havia el problema del petro¬ 
li, una font energètica vital que era necessària durant un segle 
més i que era objecte de la major explotació. Sobre aquest recurs 
penjava, com una espasa de Damocles, el conflicte àrab-israelià i 
l’amenaça de l’iran xiïta. 

En realitat, tot aquest cúmul de problemes havien estat here¬ 
tats de la presència a la regió d’Anglaterra i França ja que, en el 
fons, en aquesta part del món la Primera Guerra Mundial no ha¬ 
via conclòs, per culpa d’haver traçat amb tiralínies les fronteres 
actuals; una bona mostra d’això era la successió de cops d’estat, 
sublevacions, guerres civils i moviments guerrillers que havien 
aparegut des de llavors a tota la zona. Té certa lògica que els Es¬ 
tats Units tinguessin un projecte per a resoldre aquests problemes 
i que haguessin intervingut d’una forma més directa si no hagués 

estat per la Guerra Freda. Tant l’enfrontament amb l’URSS com 
els continus problemes a Amèrica Llatina i Europa havien entrat 
en una fase de solució, si bé no completament, a partir dels anys 
90. Tanmateix, l’Orient Mitjà continuava gangrenant-se. Els EUA 
havien d’intervenir completament o abandonar la zona a la seva 
sort, però, en aquest cas, també renunciarien al control del petro¬ 
li i d’Israel, cosa que, al seu torn, donaria a l’iran una oportunitat 
d’establir la seva hegemonia just en el moment en què Sadam 
Hussein aspirava a ser el Bismarck del món àrab. 

Si l’era comercial havia suposat el saqueig de les colònies i la 
industrial s’havia distingit per les guerres d’alliberament nacio¬ 
nal i la lluita de classes, a més de les dues guerres mundials, ara 
el capital financer es llançava a la guerra per aconseguir un poder 
absolut de la societat i contra ella, quelcom que podria fracassar 
totalment si perdia el control d’Orient Mitjà. De fet, pràctica¬ 
ment és el que ha passat perquè, en gran mesura, el sistema de¬ 
penia d’aquesta regió, per la qual cosa aquesta part del món en 
realitat estava vivint una espècie de Tercera Guerra Mundial, tal 
com ho confirmarien els esdeveniments posteriors. 

Hi ha una clara relació estratègica entre aquests esdeveni¬ 
ments i la meva situació personal. Concretament, bona part dels 
temes tractats a les dues reunions mantingudes per Hafez al Asad 
i Bill Clinton, influents líders internacionals de Síria i EUA, res¬ 
pectivament, tenien relació amb la meva persona i amb el meu 
paper en aquesta conjuntura. Als kurds se’ls havia adjudicat una 
funció estratègica a llarg termini dins del gran projecte d’Ori¬ 
ent Mitjà; els kurds i el Kurdistan serien utilitzats com a ariet 
per a resoldre els problemes del capital financer a la regió. Cal 
recordar que en aquesta època armenis, grecs, assiris, àrabs, ju¬ 
eus i palestins també eren utilitzats amb aquest propòsit. L’ariet 
kurd, concretament, podia ser efectiu contra les potències regio¬ 
nals partidàries de mantenir l’Estat-nació, aspirants a exercir una 
hegemonia regional i, per tant, obstacles per a resoldre aquests 
problemes. 

Aquests plans s’havien estat elaborant des dels anys 70 i la 
meva irrupció, com un element inesperat, feia que m’hagués de 

posar a les seves ordres o bé seria eliminat. Però la meva persona¬ 
litat no era precisament la d’un soldat al servei del sistema, per la 
qual cosa vaig convertir-me immediatament en candidat a l’ani¬ 
quilació, perquè era percebut com l’actor que podia ser eliminat 
d’una manera més ràpida i fàcil. Si la Primera Guerra Mundial va 
començar en ser abatut el príncep hereu d’Àustria a mans d’un 
activista serbi, en la continuació d’aquesta guerra a Orient Mitjà 
en forma de Tercera Guerra Mundial jo seria la nova víctima, 
encara que en aquesta ocasió, contràriament a l’anterior, amb 
un pla de totes les forces organitzades del sistema. Aquesta coin¬ 
cidència històrica resulta més que xocant. A la meva Defensa de 
VHome Lliure davant del Tribunal d’Apel·lació d’Atenes havia 
afirmat que “de la mateixa manera que Zeus, amb la seva aju¬ 
dant, la deessa Atenea, i també Hades i Ares, havien encadenat 
Prometeu a les roques del Caucas, els seus néts humans m’enca¬ 
denaven a mi a l’illa d’Imrali”. Aquesta meva valoració final ha 
quedat incompleta. 

S’entén que qui va encadenar-me era un autèntic déu, crescut 
i engreixat d’amagatotis pels passadissos de la història, irrompent 
a l’era del capitalisme i fent-se respectar de tal manera que tots 
els déus anteriors s’esfumessin, mentre els reis s’arrossegaven per 
terra i eren decapitats. La humanitat experimentava el seu perío¬ 
de més sanguinari i el sistema d’explotació arribava fins a la me¬ 
dul·la, contaminant la Terra tant per damunt l’escorça terrestre 
com per sota; l’autèntic ésser humà quedava aniquilat igual que 
molts altres éssers vius. 

La divinització dels diners és el fet més terrorífic. Per això, em 
consideraria feliç si amb aquestes línies pogués explicar el caràc¬ 
ter que té el sistema que els fonamenta i que els dirigeix. Spinoza 
va dir que “entendre és ser lliure” 107 i jo també crec que sense 
aquest sentit no existeix la llibertat. El fet que com més pugui 
entendre més m’alliberi és la meva major força per a la vida. Va 
ser el déu més poderós de l’era financera el que, amb l’ajut d’as- 


107. La frase completa és: “La més alta activitat que pot dur a terme un 
ésser humà és aprendre per entendre, perquè entendre és ser lliure”. 

sessors i col·laboracionistes, va encadenar-me a les roques d’Im- 
rali, però va fer-ho a costa de topar-se amb aquells que encenien 
la flama de la llibertat, una flama que ja mai no s’apagarà a les 
muntanyes Zagros i Tauros, allà on déus i deesses de la història 
han establert el seu tron sagrat. 

M’agrada Apol·lo, déu protector de la llum i la veritat, i també 
Dionís, déu de l’amor, de l’alegria i del vi a les muntanyes; també 
m’agrada la seva cultura. Són dels déus més antics, originaris dels 
monts Zagros i Tauros que després s’estendrien per l’Anatòlia. És 
evident que personifiquen la idiosincràsia d’uns pobles amb mi¬ 
lers d’anys d’antiguitat, perquè la llum i l’alegria són l’expressió 
més bella de la vida. Pel que fa a Gudea i Elah, que són dos antics 
déus de la nostra regió, vull saber per què van deixar els nostres 
pobles sense aquesta llum, sense aquesta protecció, per què van 
permetre que quedéssim coberts per la sang i pel dolor davant 
del Déu diner. Com un nen enamorat d’aquesta terra, em sento 
feliç de no haver abandonat els nostres pobles a la mercè d’aquest 
déu del diner tan cec, fals i estafador, de la mateixa manera que 
confio que els meus amics i amigues i les societats de què formen 
part romandran sempre amb mi, eternament feliços. 



CONCLUSIÓ: 

PODEN COEXISTIR LA CIVILITZACIÓ 

Intentaré presentar algunes breus conclusions en aquesta part 
de la meva Defensa-. 

1 . - Mentre no analitzem la formació del poder al llarg de la 
història no aconseguirem fer un treball sociològic seriós, perquè 
les ciències socials desenvolupades des de la perspectiva positi¬ 
vista ens han portat a un carreró sense sortida. Mentre no adme¬ 
tem aquesta realitat, tampoc no podrem explicar els fenòmens 
d’explotació i de guerra, que tant han augmentat. Un científic 
és tan responsable davant la societat com ho són un religiós o 
un eticista 108 . Si és cert que la ciència, que va realitzar la seva 
revolució al segle XVII i va assegurar-se la victòria, té més validesa 
de sentit que la mitologia, la religió o la filosofia, per què no ha 
estat capaç d’explicar fets tan greus com l’explotació i la guerra? 
Probablement, perquè s’ha instal·lat al poder i, quan la ciència 
s’instal·la al poder, perd la seva llibertat. 

Si definim la ciència com el mètode més avançat de sentit, 
aleshores la seva ràpida fusió amb el poder o bé és una derrota 
en nom de la ciència o bé allò que definim com a ciència té un 
seriós problema de sentit. He intentat relacionar aquesta qüestió 
amb el positivisme. Està més que demostrat que el positivisme, a 
pesar de les seves dures crítiques a la metafísica i a la religió, no és 
altra cosa que una altra religió, una altra metafísica unida al ma¬ 
terialisme més tosc, i es queda molt per darrere de la religió i de 
la metafísica. La irresponsabilitat de les disciplines anomenades 


108 . 


Un eticista és un individu que investiga o estudia l’ètica. 

ciències positivistes també està clara perquè no van fer res contra 
l’explotació i les guerres, en no considerar-les un assumpte propi 
i perquè, després, van convertir-se en ciència del poder. La conse¬ 
qüència principal que podem deduir-ne és que la ciència necessi¬ 
ta replantejar urgentment el seu propi sentit, necessita una nova 
revolució paradigmàtica. Pel que fa a mi, amb aquesta treball he 
posat a prova la meva capacitat d’interpretació a través del sentit 
i d’aquí han sorgit les conclusions actuals. 

2 . - Cal concebre el poder com una tradició, com la tradició 
més antiga i no com un conjunt de pràctiques que diàriament 
exerceixen el seu domini sobre la societat. També cal compren¬ 
dre que el poder no només és l’Estat; reduir el poder a l’Estat 
i a les formes d’Estat és un error comès moltes vegades. Espe¬ 
cialment, presentar el poder com el conjunt de les accions de 
guerra i altres pràctiques evidents serà la forma més oportunista 
de definir-lo. Hem utilitzat amb freqüència el terme “home fort 
i astut” com a concepte imaginari, semblantment a aquesta “mà 
invisible” que regula els mercats 109 . Tanmateix, estic convençut 
que serveix per a comprendre els fonaments del poder. Cada re¬ 
lació que regula el poder i els propietaris d’aquestes relacions 
són els constructors del poder; aquests, de vegades emergeixen i 
regulen obertament, però majoritàriament ho fan per sota de la 
superfície de la societat. 

El poder és un fenomen social amb especial tendència a la 
concentració i continuïtat. És probable que l’home, en domes¬ 
ticar la dona, en sigui el primer i més gran responsable; i els xa- 
mans, que van monopolitzar la capacitat de sentit, tot assumint 
un caràcter religiós, i van acabar convertint-se en sacerdots, van 
tenir un gran pes a l’hora de consagrar l’ús de la força i donar-li 
una qualitat misteriosa. Les referències mitològiques i religioses 
van ser claus per a legitimar el poder i aquest grup té a veure 
amb la seva divinització i el seu caràcter mitològic. La trinitat je- 

109. El concepte de “mà invisible” és una metàfora creada pel filòsof 
Adam Smith a la seva Teoria dels sentiments morals (1759). Aquesta 
metàfora expressa la idea que en economia existeix una capacitat 
autoreguladora del lliure mercat. 

ràrquica del règim patriarcal sacerdot-dirigent-comandant serà l’en¬ 
carregada d’estendre’l a tota la societat, creant per primera vega¬ 
da els trons i al seva simbologia. D’aquest període procedeixen 
importants símbols del poder com ara la divinitat, la separació 
Déu-home, la caiguda en desgràcia de les deesses, l’entronització, 
la submissió i la servitud. 

3 . - L’Estat és quelcom més concret, però també de més du¬ 
rada. Va formar-se a partir d’un sistema jeràrquic sobre la domes¬ 
ticació de la dona, amb la servitud i l’esclavitud, i suposa la re¬ 
gulació de les relacions de poder, especialment en el seu aspecte 
social, a més d’estructurar les responsabilitats per fer-les servir de 
forma eficaç i econòmica. El poder conté l’Estat però és molt més 
que l’Estat. Els Estats són institucions que es caracteritzen per ser 
els monopolis que més s’han conceptualitzat i per haver conven¬ 
çut la societat que la història no comença fins que ells neixen. En 
última instància, com a forces de poder, imposen que la creixent 
força econòmica de la societat deixi de ser un tema de la política 
democràtica, tot establint un monopoli sobre ella per tal d’apro- 
piar-se de l’excedent i de la plusvàlua. La resta d’elements associ¬ 
ats a l’Estat, com les mitologies, les filosofies, religions, ciències, 
guerres, polítiques... tenen aquest mateix propòsit. Encara que 
l’Estat sigui comunista, el resultat és el mateix. Amb l’Estat, el 
poder adquireix rang oficial i legitimitat davant la societat. 

Les projeccions socials, accions significatives i conflictes que 
puguin semblar més importants a la societat són els àmbits que 
més interessen a aquells que actuen en nom de l’Estat. Jurídica¬ 
ment, l’Estat és un conjunt de normes heretades de la tradició i 
consolidades amb l’ús de la força. Aquesta podria ser una altra 
definició d’Estat. En aquest sentit, també se’l podria qualificar 
com una suma de relacions abstractes més desenvolupades. Al¬ 
tres denominacions, com ara Estat religiós, despotisme, regnat, 
imperi, república, absolutisme. Estat nacional, de classe, ètnic, 
laic, democràtic o social, malgrat les diferències formals, en el 
fons impliquen una regulació del poder i una estructuració de 
les seves relacions internes. D’altra banda, les ciutats, en la me¬ 
sura que adquireixen complexitat social i la societat urbana es 

divideix en classes, comencen a tenir un paper protagonista en la 
formació dels Estats i del poder, però no per això han d’identifi- 
car-se amb l’Estat. 

4 . - La civilització és l’expressió exhaustiva del domini soci¬ 
al de l’Estat concentrat a la ciutat, l’administració del qual és el 
primer intent seriós de civilització, però la civilització té algunes 
característiques que superen l’Estat, més restringit temporalment 
i espacialment; implica gran nombre de pobles, ètnies, tribus, 
nacions, religions, creences i pensaments. L’Estat és el nucli de 
la civilització, però no representa tots els seus elements. La ciutat 
també representa l’àmbit principal de l’Estat, però la ciutat no és 
només l’Estat o el poder. Les civilitzacions poden proliferar en 
diferents llocs i temps, tal com va ocórrer amb les d’Egipte, Su- 
mer, Pèrsia, la grecoromana, el cristianisme, l’islam, la hindú, la 
xinesa, l’asteca o l’europea. En totes elles hi ha una estructura de 
ciutadans, classes i ciutats. D’altra banda, les relacions a l’interior 
de les civilitzacions, i entre elles, poden ser pacífiques o bèl·li¬ 
ques, depenent del caràcter que tinguin els respectius monopolis 
econòmics i polítics. Quan es conformen amb un “status” pot 
haver-hi una situació de pau, si consideren que hi ha un “repar¬ 
timent just”, però, si no és així, la guerra es converteix en l’ins¬ 
trument més utilitzat per les civilitzacions, i per tant pels Estats, 
per tal de “garantir la justícia”. Existeix, així doncs, una estreta 
relació entre guerra, violència, civilització. Estat i justícia-Dret. 
En el fons, tot això significa que els grups socials i els individus o 
bé estableixen el seu domini sobre les pròpies accions (econòmi¬ 
ques, polítiques i ideològiques) en el seu propi nom, o bé altres 
persones o grups se n’apropiaran. La civilització és un conjunt de 
totes aquestes tradicions, institucions i normatives. De vegades és 
catalogada segons la manera com es formen les classes i plusvà- 
lues, com passa amb la civilització esclavista, feudal o capitalista. 
La fórmula “dona domesticada + jerarquia patriarcal + Estat + ci¬ 
vilització = integritat de poder amb forma de capes” mostra fins a 
quin punt es tracta d’una suma de complexes relacions de força. 

5 . - La civilització democràtica és una categoria social diferent 
de la civilització estatal. El seu objectiu és conceptualitzar tant 

les formes socials prèvies a l’Estat i la civilització com les que, 
després de l’aparició d’aquests, van quedar al marge de l’Estat. 
Al llarg de la història, els Estats s’han entestat especialment a 
identificar-se amb les diferents societats i la seva pedra angular, 
a nivell ideològic, ha estat assegurar-se que no pogués haver-hi 
cap socialització que no fos la de l’Estat. Precisament, plantejar 
el contrari, és a dir que la societat és quelcom diferent a l’Estat i 
clarament contradictori amb l’Estat és una de les afirmacions que 
més irriten als seus dirigents. En el fons, l’Estat és un conjunt 
d’interessos molt restrictius que no es preocupa pels assumptes 
comuns de la societat, pels anomenats assumptes públics i, en tot 
cas, els utilitza per encobrir la seva pròpia legitimació. 

Després de l’etapa comunal primitiva, està clar que la societat 
va anar adquirint més complexitat i que van anar apareixent as¬ 
sumptes comuns que s’havien de gestionar. L’Estat exclou la soci¬ 
etat de la gestió d’aquests assumptes i els utilitza per legitimar-se, 
mentre que un sistema democràtic busca satisfer el conjunt de 
la societat a través de la gestió comuna d’aquests assumptes; es 
tracta d’una diferència fonamental i vital entre civilització estatal 
i civilització democràtica. Quan les comunitats assoleixin la capa¬ 
citat de decidir i actuar sobre els assumptes que les concerneixen, 
aleshores es podrà parlar de societat democràtica. Per contra, si és 
l’Estat o altres organismes que exerceixen la majoria d’aquestes 
funcions, els individus i col·lectivitats perdran la seva capacitat 
d’acció, de consciència, de llibertat i d’igualtat. La diferència en¬ 
tre aquestes dues situacions té conseqüències transcendentals. 

La situació en què la societat ha viscut durant més temps és 
l’ordre comunal clànic i tribal, que va funcionar durant milions 
d’anys i és la forma més primitiva de democràcia. De la mateixa 
maner que l’Estat és el nucli de la civilització, l’ordre comunal 
primitiu és el nucli de la civilització democràtica. Es tracta d’un 
fenomen que per si sol ja explica la força dels fonaments demo¬ 
cràtics. Tanmateix, la història escrita només parla de les civilitza¬ 
cions estatals, deixant de banda l’estil de vida i la manera com es 
gestionaven els propis assumptes en aquestes societats comunals 
que han tingut una existència de milions d’anys; aquesta hauria 

de ser l’autèntica història. La vida comunal va existir en vastos es¬ 
pais geogràfics i en un llarg període temporal que la fa represen¬ 
tativa de l’autèntica societat. L’Estat i la civilització són artificials 
i molt posteriors; són com una feixuga i innecessària ornamen¬ 
ta que s’ha penjat sobre la societat, sense la qual aquesta podria 
continuar el seu desenvolupament i, de fet, així és com va passar. 
Malgrat això, la societat ha estat condemnada a continuar d’una 
forma antinatural, sanguinària i sota domini de l’explotació. 

D’altra banda, si ens fixem en el llenguatge de la història es¬ 
crita de la societat estatal, comprovarem que està plena de men¬ 
tides, trucs, opressió i repressió; crea un món d’imatges mostrant 
que la vida no és possible sense repressió ni explotació, sense 
servitud, sense reprimits ni esclaus. Les comunitats, en tant que 
potencialment democràtiques, no poden desenvolupar la seva 
fluïdesa natural de passar de les imatges a la realitat, perquè se 
les ha encadenat a un estadi infantil. Allò antinatural és la civi¬ 
lització que encadena i fa de la civilització estatal un monstre, 
minimitzant la civilització democràtica. Un argument important 
en defensa de l’impuls democràtic el trobem en observar com 
aquesta civilització estatal és la responsable de la bomba atòmica, 
de contínues guerres -fins al punt que en 5.000 anys només n’hi 
ha hagut tres-cents de pau-, d’un medi ambient inhabitable i de 
la gangrena de tots els conflictes socials. Que no pugui existir un 
desenvolupament democràtic és una malaltia de la civilització es¬ 
tatal, d’una civilització que anul·la la paraula i l’acció. Aquesta és 
la contradicció de totes les societats que viuen al seu si. La vida fe¬ 
liç, en base a l’afecte, hauria de considerar-se almenys tan natural 
com aquella que es viu amb dolor, tristesa i odi, i precisament la 
societat democràtica obre el camí a aquest tipus de societat de felicitat 
i amor. I no només és una opció; la vida lliure és més natural, més 
coherent amb la natura i amb l’espècie humana, una vida lliure 
on pugui integrar l’intel·lecte emocional i l’analític. 

6 . - El sistema caracteritzat pel capital no és, com es creu 
generalment, producte de quatre-cents anys de capitalisme, sinó 
que ho és d’una civilització estatal amb 5.000 anys d’antiguitat; 
i l’origen del capital es troba en l’excedent agrari que es gesti- 


Conclusió: poden coexistir la civilització estatal i la democràtica? 


349 


ona des dels temples sumeris. Aquest sistema del ziggurat, és a 
dir, una planta superior dedicada als déus -alts dirigents-, una 
intermèdia dedicada als sacerdots, encarregats de la legitimació 
davant dels serfs i les comunitats, i una planta baixa dedicada als 
esclaus que treballen a canvi d’omplir-se la panxa; ha arribat als 
nostres dies després d’haver crescut sense parar, d’haver-se diver¬ 
sificat i multiplicat. Per la seva banda, la ciutat, les classes i l’Es- 
tat són, en última instància, producte de l’excedent i el fet que, 
per aquest motiu, la societat es sotmetés a la divisió del treball, 
fos fragmentada en classes i fos proveïda de mitjans de poder 
i conduïda a una situació d’enfrontament permanent és propi 
d’aquesta civilització vinculada al capital. Malgrat que el capital 
s’autodefineix econòmicament, en sentit estricte, com l’incre¬ 
ment en terminis curts, en el fons i en un sentit més ampli té el 
mateix significat amb l’increment de terminis llargs. De la matei¬ 
xa manera, es pot definir com a capital tant el benefici diari d’un 
comerciant com el guany anual d’un Estat agrícola que monopo¬ 
litza l’ús de la terra. 

La història demostra que el període comercial, que va des 
d’Uruk (4.000 a. C.) fins a l’actualitat, és més llarg que la pròpia 
civilització. A pesar d’això, la civilització comercial va quedar en 
segon pla respecte l’agrícola, tot i que havia creat civilitzacions 
urbanes esplèndides per la seva època i temps, perquè no va ser 
ben rebuda per la societat; entre altres raons, a causa dels abusos 
que implicava l’obtenció dels beneficis. Es va refugiar en els ama¬ 
gatalls de la societat, i va anar adquirint força progressivament a 
mesura que es desenvolupaven les diferents etapes de la civilitza¬ 
ció, fins que el sector comercial, per primera vegada a la història, 
va convertir-se en una força hegemònica als nuclis urbans, pri¬ 
mer a Itàlia -segles xm al xvi- i després a la resta d’Europa -segles 
XV a XVIII-, amb un paper clau en el naixement de la civilització 
europea. I no emergia només com un nou actor social, sinó que 
va arribar a supeditar el poder polític i els moviments culturals 
del Renaixement, la Reforma i la Il·lustració. Els grans monopo¬ 
lis comercial i els saqueigs de colònies van tenir un paper decisiu 
en l’augment del capital. 

D’altra banda, la industrialització del segle XIX, fruit de la re¬ 
volució industrial, va convertir-se en el mitjà fonamental per a 
augmentar els guanys del capital. El cim de la civilització euro¬ 
pea va arribar quan la producció, la circulació de mercaderies i 
el consum van quedar sota control dels monopolis industrials, 
cosa que, al seu torn, va causar la lluita de classes a l’interior i 
les guerres d’alliberament nacional a l’exterior. A finals del segle 
XX, la ideologia hegemonista va desactivar, a canvi de determi¬ 
nades concessions, ambdós moviments de resistència, mentre la 
crisi, i els problemes medi ambientals especialment, així com els 
causats pel desenvolupament urbanístic conseqüència de l’indus¬ 
trialisme, es convertien en estructurals. Es tracta d’una situació 
que va desembocar en l’era financera. Aquesta època, que va per¬ 
metre la supervivència del capital, del sistema productiu i dels 
diners, incloses les seves reserves d’or, enmig d’una irresponsabi¬ 
litat total, va portar a una crisi absoluta del procés de civilització. 
El capital, el potencial social del qual ja s’ha exhaurit, intenta ara 
mantenir-se, renovat amb forma de sistemes virtuals. El sistema 
capital-benefici, que al seu moment va arribar a plasmar-se en 
rotllos de paper, intenta l’anul·lació total de la societat provocant 
crisis successives. Aquesta situació, que sol anomenar-se tercer 
impuls globalitzador, en realitat és la tercera i última etapa d’una 
crisi estructural. 

Tota l’era capitalista pot considerar-se una crisi social. Insis¬ 
tim, com a tesi bàsica, a dir que el capitalisme és un monopoli 
de la força i se’l considera la civilització més econòmica, però 
no ho és, ja que s’imposa il·legítimament des de fora de l’econo¬ 
mia. Que el capitalisme, la força més egoista, més pragmàtica i 
que més recorre a la guerra, esclafi una integritat tan àmplia de 
comunitats com és la societat només pot ser un fenomen “anor¬ 
mal”, és a dir, una situació de crisi; i l’era financera no és res 
més que l’aparició d’aquesta crisi en cada racó de la societat i 
en cada àmbit social. Les polítiques de terror, d’atur massiu, la 
disminució del treball, la inducció a la societat del ramat, la in¬ 
dustrialització del sexe, de l’art, de l’esport, i l’extensió del poder 
fins als vasos capil·lars de la societat són indicis de l’esgotament 

del sistema. Creen la impressió que sense l’ordre del capital no hi 
ha història ni futur. 

Els mitjans de comunicació són els principals responsables 
de presentar aquesta societat virtual, aquest simulacre, com si fos 
real, mentre l’autèntica societat queda exclosa per “improduc¬ 
tiva, imaginària i utòpica”. En definitiva, el capital, al contrari 
d’allò que s’assegura, suposa el monopoli de la força i la violència 
enrocada, des del principi, en l’economia; una economia obsessi¬ 
onada tan sols amb la multiplicació dels beneficis, igual que un 
tumor maligne en expansió, mentre les necessitats bàsiques de la 
societat són abandonades. 

7 . - L’economia, al contrari que el sistema capitalista, serveix 
per a cobrir les necessitats bàsiques de la societat i és per això que 
durant molt temps va estar restringida al valor d’ús, tan vincu¬ 
lat a l’ordre comunal; es tractava d’una concepció integral de la 
societat que proporcionava a tothom els mitjans necessaris per a 
viure. És el que la natura demana a l’ésser humà. La producció 
de béns mai no ha tingut per objectiu obtenir un benefici, i l’eco¬ 
nomia del regal era la fonamental. L’economia de canvi va sorgir 
com a conseqüència d’una divisió del treball que no va deixar 
de sembrar dubtes sobre la seva necessitat. Ni tan sols el valor 
de canvi implica, necessàriament, l’obtenció de guanys, sinó que 
es realitzava per tal de cobrir les diferents necessitats en base a la 
diversitat i dependència mútua, que anaven en augment. Per tal 
de cobrir aquestes necessitats va desenvolupar-se la relació entre 
mercaderia, mercat i diners, que en un inici no estava orientada 
a la consecució de beneficis. Al contrari d’allò que es creu, el 
fenomen anomenat economia de mercat no és una economia de 
capital-guany, sinó una economia on el canvi entra en escena 
intensament. Només quan tingui una equivalència com a part 
de la circulació i suposi un esforç significatiu, el comerç es pot 
considerar una economia útil i necessària; i fins i tot el mercat, en 
què els preus estan marcats per una competència fora del mono¬ 
poli, continua essent un àmbit on encara té importància l’econo¬ 
mia. Els diners, en aquests casos, només eren un instrument per 
a facilitar els tràmits. D’altra banda, tots els sectors compresos en 

allò que generalment s’anomena petits propietaris i comerciants, 
mentre no abusin en el procés de formació del mercat, són fac¬ 
tors econòmics d’utilitat, mentre que la diversificació de sectors 
-alimentació, vestimenta, habitatge, transport, diversió...- tam¬ 
bé és un indicador de desenvolupament econòmic. Tots aquests 
esforços adquireixen sentit com a activitat econòmica i és així 
que la societat els valora èticament. 

Per contra, la imposició monopolista desperta un gran rebuig 
i és concebuda com a quelcom negatiu, injust, tirànic i repressor 
perquè es duu a terme per la força sobre l’economia o a través de 
mètodes fraudulents com ara la carestia, la manipulació de preus 
o del valor del diner i l’acaparament de béns. Es tracta, en defini¬ 
tiva, del sistema que es correspon amb l’esquema capital-guany. 
El seu principi és que una minoria guanya molt a costa de fer 
que la majoria quedi a l’atur, pateixi pobresa, estigui al llindar 
de la fam i quedi permanentment supeditada al capital. Argu¬ 
menten que, quan existeixi l’oportunitat de guanyar més diners, 
la competència suposadament es posarà en marxa i l’economia 
es desenvoluparà. Però es tracta d’una gran farsa, perquè aquells 
que estan al capdamunt de la societat financera actual no tenen 
res a veure amb l’economia (tret de temes especulatius com ara 
la borsa, l’interès o els tipus de canvi). Si no és el benefici, no 
els interessa absolutament res i que estableixin una relació amb 
l’economia és sinònim de crisi. 

Mentre les activitats autènticament econòmiques han quedat 
excloses per aquesta disciplina adulterada que és l’economia polí¬ 
tica, les activitats que no són econòmiques (com ara les especula¬ 
tives) són presentades com a intocables i sagrades des del punt de 
vista econòmic, i s’afirma que es tracta “d’alta economia”. Ales¬ 
hores, a la pregunta <;quin és el problema econòmic fonamental?, 
hem de respondre: “Abans que res, ens hem d’alliberar de la im¬ 
posició d’aquest monopoli d’atracadors contraris a l’economia”. 
Hem d’alliberar-nos de manipulacions i d’especuladors de bor¬ 
sa, dels interessos i dels tipus de canvi que són presentats com a 
“fenòmens econòmics”. Al contrari, l’autèntica economia és la 
producció, el repartiment i el consum per a satisfer les necessitats 

reals de l’ésser humà mitjançant una inversió sana, sostenible i 
d’acord amb el medi ambient. El primer pas ha de ser, per tant, 
reconstruir l’economia amb una acció planificada, programada i 
organitzada contra allò que no és economia. 

8 . - Les tribus i pobles que es va voler sotmetre mitjançant 
un procés de colonització i semicolonització van presentar resis¬ 
tència i van rebel·lar-se contra les barbaritats de l’era capitalis¬ 
ta. Els pobles indis d’Amèrica del Nord i la civilització asteca 
d’Amèrica Central van resistir fins al final, i també van continuar 
altres civilitzacions de l’Asia i l’Africa, com la xinesa, l’índia, l’etí¬ 
op i moltes més. La majoria d’aquestes resistències i sublevacions 
van ser impulsades, de forma conscient i organitzada, pels mo¬ 
viments d’alliberament nacional al segle XX i van obtenir impor¬ 
tants èxits malgrat els seus errors i deficiències, mentre que, dins 
del sistema, el procés de proletarització emergia com un element 
esperançador. Però vendre lliurement el teu treball en el mercat 
no és menys cruel que l’esclavitud, a causa de l’absoluta depen¬ 
dència del salari. Tant l’atur com la insuficiència constant del sou 
revelen immediatament el caràcter encara pitjor d’aquest nou rè¬ 
gim de tirania. 

Les grans sublevacions van ser realitzades per persones que 
precisament volien evitar ser convertides en assalariats d’aquesta 
mena, perquè no volien convertir-se en treballadors, i és per això 
que resulta tan equívoc el crit de: Visca la lluita dels treballa¬ 
dors!, que seria com cridar: Visca l’esclavitud! Allò correcte i vital 
és rebutjar la condemna a un sou. Aquestes sublevacions de semi- 
camperols i semiempleats, autèntiques allaus socials desenvolu¬ 
pades de forma autònoma, sempre van estar relacionades amb la 
història del capitalisme. Per la seva banda, els intel·lectuals que 
no veien futur en l’ordre feudal, però tampoc no sabien molt bé 
com seria el nou ordre, anhelaven “el país del sol”. Els primers 
utopistes no van parlar mai de capitalisme; al contrari, els seus 
projectes parlaven d’esperança enfront d’aquest malson. Aquest 
període de transició al capitalisme també va ser el de la lluita per 
la igualtat, la llibertat i l’ordre comunal d’una generació d’he- 

rois, principalment dels grans utopistes com Saint-Simon, Cam- 
panella, Fourier i Erasme. 

Serà amb K. Marx i F. Engels quan s’iniciï la lluita contra 
aquest sistema amb base científica, sota el nom de socialisme ci¬ 
entífic, autèntic malson del capitalisme durant 150 anys a pesar 
de les seves grans insuficiències i errors. Va generar grans herois¬ 
mes, va aconseguir importants conquestes, va ser la ideologia de 
l’URSS durant més de setanta anys, va aixecar la Xina i va inspirar 
els moviments d’alliberament nacional, però no va comprendre 
què era la modernitat capitalista ni va saber trencar de forma 
radical amb ella perquè el seu paradigma continuava essent la ci¬ 
ència positivista. Aquesta va ser la seva perdició. Amb prou feines 
entenia la permanència de la tradició del poder i de la civilització 
estatal a la civilització capitalista, però, així i tot, va guanyar-se de 
sobres el dret de ser una de les pedres angulars de la civilització 
democràtica. 

Tampoc s’ha de restar importància a l’anticapitalisme dels 
anarquistes. Molts, com ara Proudhon, Bakunin i Kropotkin, van 
ser autèntics revolucionaris que van aconseguir associar les seves 
crítiques al sistema amb el comunalisme democràtic. El movi¬ 
ment comunal i llibertari està en deute amb ells. El seu error va 
ser concebre el capitalisme exclusivament com un sistema econò¬ 
mic, no percebre amb claredat els fonaments de la civilització i 
el poder en què es basa, i no trencar els motlles de la modernitat. 

D’altra banda, el moviment juvenil i intel·lectual del 68 va ser 
la revolta social més gran just al començament de l’era financera; 
amb un especial contingut d’utopia, va ser un raig de llum i una 
flama de llibertat durant el període més negre i tenebrós, essent 
font d’inspiració per a postures antimodernitat de moviments 
culturals, feministes i ecologistes que es van desenvolupar-se a 
partir de llavors, ja que van suposar una obertura de mires en la 
lluita per la llibertat, la igualtat i la democràcia, sense basar-se en 
el poder. 

Aquests opositors de la societat contra el capitalisme global 
i el sistema, els noms i actes dels quals han quedat gravats per a 
la història, amb els seus plantejaments d’autocrítica respecte al 

passat i amb una comprensió més ordenada de la història i la 
societat, poden suposar un avenç en el camí cap a la llibertat, 
la igualtat, el comunalisme i la ruptura total amb la civilització 
capitalista, és a dir, cap a la civilització democràtica. 

9 . - Darrere el fracàs de les revolucions dels segles xix i xx 
s’hi troba una concepció equivocada del poder i de l’Estat-nació, 
que és la seva versió moderna. La conquesta del poder semblava 
la solució als problemes socials i per això era la principal meta, 
però el propi poder implica manca de llibertat, desigualtat i anti- 
democràcia, a més de pervertir el revolucionari més fidel. De fet, 
ni tan sols va fer-se un anàlisi sociohistòric del poder, perquè se’l 
considerava la salvació. No estava previst estudiar com s’havia 
format, ni les seves etapes, ni la seva relació amb l’economia i 
l’Estat, ni les funcions que té en les civilitzacions o a la societat. 
Era considerat la “vareta màgica” que, en mans dels revolucio¬ 
naris, obriria les portes del paradís i resoldria qualsevol cosa que 
toqués. Fins i tot les fórmules dictatorials podien ser atractives; 
enfront de la dictadura de la burgesia hi havia la del proletariat. 
No podia haver-hi una emboscada millor. Cent cinquanta anys 
d’heroica lluita van asfixiar-se i volatilitzar-se en el terbolí del 
poder. Al final, va comprendre’s que posseir el poder era la part 
més reaccionària del capitalisme contra la igualtat, la llibertat i 
la democràcia, però ja s’havia produït un retrocés important. Es 
tractava de la mateixa històrica malaltia pel poder que ja havia 
sofert el cristianisme. 

L’Estat-nació encara va prendre una forma més catastròfica. 
Aquest Leviatan de la modernitat, creat amb cientificisme, ex¬ 
tremadament nacionalista i religiós, va ser acceptat com el marc 
idoni on lluitar, com la solució dels problemes, i va ser conside¬ 
rat molt més progressista que el confederalisme democràtic. No 
s’havia entès que en realitat l’Estat-nació era el nucli estructural 
del poder alimentat per la tautologia nacionalista, un sexisme so¬ 
cialitzat, el fanatisme religiós i el positivisme cientificista, a part 
de crear el model ciutadà més antinatural de la història, de dissol¬ 
dre la societat dins l’Estat per, al final, conduir-la al feixisme. Des 
del mateix moment que el socialisme va assumir-lo com quelcom 

preferencial, el seu destí va quedar determinat mentre el poder 
contaminava fins a les cèl·lules més recòndites de la societat. En 
aquest sentit, la desintegració del socialisme real el 1989 va ser 
només una formalitat. No es va saber veure que, en buidar els 
soviets de contingut democràtic durant la Revolució d’Octubre, 
s’obrien les portes al capitalisme i no al socialisme. Els movi¬ 
ments d’alliberament nacional tampoc no van obtenir el resultat 
esperat, perquè també estaven vinculats de prop a aquesta forma 
de poder. Com es podia aconseguir la llibertat i la igualtat amb 
un instrument que porta implícita la negació de la llibertat, la 
igualtat i la democràcia? La democràcia quedava a la cuneta per¬ 
què era una amenaça pel poder. 

D’aquesta manera, l’Estat-nació, en tant que protofeixisme, 
passava com una piconadora sobre la rica i històrica herència de 
la societat, i condemnava a les tenebres qualsevol esperança de 
futur. Així només quedava l’Estat-nació, protegit per la religió 
del nacionalisme positivista, idòlatra i objectivista, presentant-se 
com l’única veritat possible. Impassible, divinitzat, la seva cruel¬ 
tat acabarà en el genocidi. Aquest monopoli de la força, format 
per primera vegada en dissoldre’s en un sol bloc l’economia, la 
política, la societat i la ideologia serà la font de tots els proble¬ 
mes en els 5.000 anys d’història del capital. Està clar que mentre 
l’Estat-nació no sigui superat com a concepte i aplicació, la lluita 
pel socialisme només podia enganyar-se a si mateixa, de la ma¬ 
teixa manera que mentre l’industrialisme no sigui concebut com 
el doble de l’Estat-nació no es podrà impedir la metàstasi de la 
ciutat i la destrucció del medi ambient. Assumir l’industrialisme 
com a objectiu revolucionari és el major regal que s’ha pogut 
fer al monopolisme estatal. En el millor dels casos, podríem par¬ 
lar de socialisme faraònic. I va ser així com, fins a la seva desin¬ 
tegració, el socialisme de l’URSS i el de la Xina en l’actualitat, 
amb la seva basta aplicació de l’industrialisme, van convertir-se 
en el millor aliment del sistema capitalista. Que arribessin a ser 
els models més rígids d’Estat-nació i d’industrialisme suposa una 
victòria del capitalisme liberal. 

Seria més aclaridor capgirar aquesta era financera que es 
presenta com un sistema econòmic i veure que, quan parla de 
finances, s’està referint a un poder que arriba fins a les últimes 
cèl·lules de la societat; que quan es defineix com a econòmic, no 
és que estigui al marge de l’economia sinó que va contra ella; i 
que quan es presenta com a neoliberal, en realitat es tracta d’un 
rígid conservadurisme. 

L’Estat-nació, l’industrialisme i el monopolisme financer són 
instruments no només per al manteniment de la modernitat ca¬ 
pitalista sinó també dels 5.000 anys de civilització. A més, s’uti¬ 
litzaran aquests instruments com una arma, fins que es reestruc¬ 
turin de tal manera que permetin una major durada, per tal de 
domesticar i desactivar les alternatives, tot forçant-les a concep¬ 
tualitzacions errònies i incompletes. 

10 . - En la seva històrica lluita, els sectors socials democràtics 
i pobres van apostar pel cavall equivocat. Van creure que només 
amb les armes de l’enemic podrien vèncer; no van saber utilitzar 
les eines adequades per a les seves propostes llibertàries, igualità¬ 
ries i democràtiques. 

I, si van desenvolupar-les, les van descartar ràpidament, tant 
si van triomfar en els seus objectius com si van fracassar, ja que 
les armes dels seus rivals els semblaven millors. Van agafar el seu 
testimoni, així mateix, no van agafar només les tècniques i els 
instruments, sinó també la mentalitat i les institucions de civilit¬ 
zació que ja existien, des dels edificis per als déus fins a les vesti¬ 
mentes i la mentalitat, des de les seves formes d’explotació fins 
a les ficcions autoritàries o, fins i tot, integrant-se en el sistema i 
passant-se a l’enemic. Al final, doncs, estaven apostant pel mateix 
cavall que els seus enemics. 

Ja els havia passat el mateix als caps aris i semites quan van 
llançar-se sobre la civilització sumèria pels quatre costats; adop¬ 
tant les seves institucions i mentalitat, els rellevaven tot prenent 
les regnes o bé s’integraven a la seva civilització, convertint-se en 
els nous serfs. Així s’esfumava una resistència dels pobles de mi¬ 
lers d’anys, una heroïcitat mítica les lloances de la qual, al so de 
trompetes i tambors, continua sacsejant els nostres cors. 

Els apirus 110 , que van envair Egipte, majoritàriament també 
van acabar com a esclaus; només una minoria va poder ocupar 
càrrecs burocràtics als palaus dels faraons. Ela quedat constància 
d’una tribu hebrea, partícip i hereva tant de la civilització sumè- 
rio-babilònica com de l’egípcia; no van deixar de crear problemes 
tant a si mateixos com als altres, i és cert que no van acceptar ser 
totalment esclavitzats però, igualment, tampoc no van aconse¬ 
guir un alliberament total. 

Va passar quelcom semblant amb medes i escites, que també 
van abalançar-se sobre l’imperi Assiri durant tres-cents anys però 
que, al final, només van aconseguir obrir el camí als imperis de 
Pèrsia i Urartu, meres còpies de l’imperi destruït. Aquí, igual¬ 
ment només alguns van aconseguir un status militar mentre que 
la majoria no passaven de ser serfs com tots els altres. 

Pel que fa a la civilització grecoromana, durant cinc-cents 
anys va patir l’assetjament de celtes, gots, huns, els pobles del 
nord, així com insurreccions internes d’esclaus i un cristianisme 
representant dels pobres de l’imperi. Però, al final, els mèrits ob¬ 
tinguts no van ser més que el Papat i una mala còpia de la corona 
de Roma adornant el cap d’alguns caps tribals. La memòria de 
milions de coratjosos resistents, molts d’ells llançats com carnas¬ 
sa als lleons, cremats vius o crucificats, quedava congelada en el 
temps pels freds càlculs de la civilització. 

Tribus i pobles com els kurds, armenis, assiris, grecs, circas- 
sians, àrabs o turcs també van presentar resistència durant set- 
cents anys davant les civilitzacions sassànida, bizantina i les seves 
successores, però, a banda d’algunes corones al sultanat, males 


110. “Habiru o Apiru era el nom donat per vàries fonts sumèries, 
egípcies, accàdies, hittites, mitànies i ugarites (datades entre el 1800 a. C. 
i el 1100 d. C.) a un grup de gent que vivien com a nòmades invasors a 
les àrees del Creixent Fèrtil des del nord-est de Mesopotàmia i Iran fins a 
les fronteres d’Egipte, a Canaan. Depenent de la font i de l’època, aquests 
Habiru són descrits de forma variada com a nòmades o seminòmades, 
rebels, foragits, saquejadors, mercenaris, arquers, servents, esclaus, 
treballadors temporals, etc. Els Habiru són freqüentment identificats com 
els primitius Hebreus.” Citat de: https://en.wikipedia.org/wiki/Habiru 

còpies de les antigues civilitzacions, van deixar en el camí mili¬ 
ons de pobres, serfs i esclaus. 

Sobre allò ocorregut a aquells que van revoltar-se i van resistir 
contra la civilització capitalista europea ja n’hem parlat a basta¬ 
ment. 

I l’herència d’aquells sistemes organitzatius, plens de valors 
sagrats, originats a la gran societat revolucionària de l’era neo¬ 
lítica i que les successives civilitzacions no han pogut destruir 
malgrat la depredació moral i material, continuen afligint els 
nostres cors, el meu cor. Hem de considerar aquestes històriques 
i llegendàries formes de resistència com si fossin la nostra histò¬ 
ria, la història de la civilització democràtica, i hem de defensar i 
reescriure la història dels oblidats, la història usurpada, no la dels 
foscos posseïdors de corones ni dels serfs de palau que, encantats 
amb adorns i entronitzacions, van trair les labors, resistències, 
revoltes, l’heroisme i la saviesa dels pobres de totes les ètnies. 
Aquesta és la història de la civilització democràtica. Mentre no 
ho fem així, la lluita actual per la llibertat, la igualtat i la demo¬ 
cràcia no triomfarà. La història significa anar a l’arrel, i de la ma¬ 
teixa manera que qualsevol ésser viu no pot viure sense fer arrels, 
l’ésser humà tampoc no podrà prendre el camí d’una vida lliure 
i honesta si no ho fa sobre la seva història social. 

La història de la civilització dominant diu que la seva és l’úni¬ 
ca possible. Es tracta d’una posició reduccionista i dogmàtica 
que hem de rebutjar si volem assolir la consciència de la història 
democràtica i social. I que ningú no pensi que aquesta història 
no té institucions, esdeveniments o referències; al contrari, en 
aquest sentit té una gran riquesa, tant o més que la de la civilitza¬ 
ció; disposa de mitologies, religions, filosofia, ciència, art, savis, 
trobadors i escriptors. Només hem de percebre-la des de la nos¬ 
tra perspectiva, només hem de seleccionar-la, distingir-la i saber 
escriure-la! 

Tampoc no estic dient que no aprofitem les armes, instituci¬ 
ons i mecanismes mentals de l’enemic, dels nostres adversaris, 
però fonamentalment hem de basar-nos en les nostres, almenys 

tant com ens aprofitem de les seves; d’aquesta manera no serem 
vençuts, no acabarem essent com ells. 

11 . - De tots aquests anàlisis i tesis no s’ha de concloure, per 
descomptat, que les civilitzacions estan enfrontades entre si, en 
guerres d’aniquilació mútua, sense cap possibilitat de reconcili¬ 
ació. A part d’intentar superar filosòficament aquesta dialèctica 
aniquiladora, tampoc no crec que aquesta situació respongui a 
la dialèctica universal. Encara que existeixen posicions extremes 
que realment busquen la destrucció de l’altre, el més normal és 
l’existència d’interdependències i desenvolupaments recíprocs; a 
la naturalesa de la societat funciona més aviat aquesta essència 
dialèctica. Aquesta mena de dinàmica no aniquiladora, disposa¬ 
da a l’acord, basada en la simbiosi, és la forma bàsica a les socie¬ 
tats. Tant a la història com a l’actualitat, aquesta és la tendència 
majoritària mentre que les postures aniquiladores, extremistes i 
excloents són excepcionals, igual que l’espècie dels lleons és ex¬ 
cepcional en el món animal. 

Entra dins d’allò admissible, per tant, que les civilitzacions 
estatal i democràtica tinguin punts d’encontre i puguin conviure 
sense destruir-se mútuament, però, per fer-ho, la primera condi¬ 
ció ha de ser el reconeixement mutu, el respecte a les respectives 
identitats, sense imposicions, ni per la força, ni aprofitant-se de 
posicions d’avantatge o de domini perquè això no és una recon¬ 
ciliació sinó una altra forma d’aniquilació; és el camí del poder i 
de la guerra amb què ens hem trobat tantes vegades a la història 
i que encara s’estén per tots els racons de la societat. Europa, i 
parcialment els Estats Units, en tant que potències hegemòni¬ 
ques del sistema capitalista, han après la lliçó d’aquesta pràcti¬ 
ca aplicada durant quatre-cents anys, i intenten recompondre 
l’Estat-nació sense destruir-lo, amb unions federals reforçades, 
introduint arguments de drets humans, de societat cívica i al¬ 
tres formes democràtiques. Està clar que es pretén flexibilitzar 
el model d’Estat-nació, eliminant la seva antiga rigidesa per tal 
que continuï essent útil. També a Rússia i la Xina es produeixen 
processos similars. Tanmateix, es mantenen posicions més dures 
en el cas de països com Corea del Nord, l’Iraq, Síria, Turquia o 


Conclusió: poden coexistir la civilització estatal i la democràtica? 


361 


Iran i altres Estats-nació semblants, que insisteixen a mantenir 
aquesta rigidesa estatal. En aquest sentit, l’Iraq va ser escollit com 
a escarment general. En definitiva. Occident intenta sortir d’una 
crisi de dimensions caòtiques amb el mínim de pèrdues i danys 
possibles. 

Es debat si ens trobem davant d’un imperi com el romà. No 
hi ha dubte que existeix un control global més eficaç que el de 
Roma. Independentment de si ens trobem davant d’una potèn¬ 
cia hegemònica o davant d’un imperi, sembla indiscutible que 
es produeix aquesta inèrcia i que el sistema s’intentarà mantenir 
amb reformes successives. Les noves propostes continentals van 
en aquest sentit, de forma semblant a la Unió Europea a l’Àsia, 
l’Àfrica i Amèrica. A l’Orient Mitjà també es proposa un gran 
projecte de reforma anomenat “Gran Orient Mitjà” i igualment 
es pensa en transformar la pròpia ONU. La reordenació econò¬ 
mica, social i cultural està a l’ordre del dia. Malgrat que travessa 
una fase més caòtica, la civilització que tenim davant i cap a la 
que ens dirigim no resta de braços plegats. 

Davant la pregunta de si en aquesta situació hi té cabuda l’es¬ 
perit de reconciliació, jo penso que no se l’ha d’excloure. De fet, 
s’ha utilitzat sovint al llarg de la història i és, precisament, el que 
dóna resultats. Però si la conseqüència, organització i desig de lli¬ 
bertat dels oponents és dèbil, el sistema sempre sortirà enfortit en 
aquests processos de reconciliació. És el que ha passat a l’URSS i 
la Xina. Aprofitant la seva debilitat, que procedeix de l’Estat-na- 
ció, l’industrialisme i el positivisme de la modernitat, el sistema 
ha desactivat i assimilat el socialisme real. Assimilar i neutralit¬ 
zar els moviments d’alliberament nacional i la socialdemocràcia 
encara va ser més fàcil. D’altra banda, va aconseguir que altres 
corrents més radicals (anarquistes, feministes, ecologistes i altres 
moviments semblants) quedessin exclosos i marginats. 

A pesar d’això, la força del sistema no és absoluta. En realitat, 
està travessant el seu període més dèbil. Si, en aquesta situació, 
el front per la civilització democràtica no ha obtingut ja els èxits 
esperats i merescuts, això es deu fonamentalment a la incapacitat 
de portar a terme una revolució paradigmàtica, l’aportació cien- 

tífica en què s’ha de basar, i també perquè encara no ha elaborat 
un programa, ni ha aconseguit una organització i capacitat d’ac¬ 
ció suficientment sòlids. El moviment per la civilització demo¬ 
cràtica ha de construir-se en base a la defensa de la seva autèntica 
identitat -llibertat, igualtat, democràcia- i a un profund anàlisi 
sociohistòric, plantejant un programa, fórmules d’organització i 
acció tant a nivell mundial com regional i local. El Confederalis- 
me Democràtic Mundial pot incloure confederacions democràti¬ 
ques regionals a l’Àsia, Àfrica, Europa i Austràlia, però sobretot 
a Orient Mitjà, on aquest model assolirà un valor especialment 
significatiu davant l’actual clima de caos. 

Cal abandonar la postura del “tot o res”, tal com s’ha fet fins 
ara. La “lluita fins al final”, “revolució o guerra” i l’oposat, “la 
pau universal de Jesús”, no poden tenir èxit davant d’un feno¬ 
men de poder tan complex i arrelat. Aconseguir acords entre 
totes les forces del sistema, en el moment i lloc adequats, sem¬ 
bla allò més eficaç, sempre sense abandonar les posicions per la 
llibertat i transformant les accions de resistència, insurrecció i 
construcció en un model de vida. Però he de repetir que hem de 
ser conscients que la civilització democràtica és la nostra senyal 
d’identitat, i que no hem de difuminar-nos ni dissoldre’ns dins la 
civilització estatal; sempre que estructurem i defensem la civilit¬ 
zació democràtica és possible arribar a acords amb les forces del 
sistema. 

12 . - M’agradaria acabar aquest llibre fent referència a algu¬ 
nes de les seves particularitats. Al començament deia que, com 
a mètode, provaria de combinar categories de sentit mitològic, 
religiós, filosòfic i científic. Crec que ho he aconseguit. 

No podem renunciar a les referències mitològiques perquè la 
prehistòria, el neolític, l’antiguitat i la història de la civilització 
democràtica estan compostes en bona part per mitologies con¬ 
tingudes en epopeies o en la paraula dels savis. Si es fa d’acord 
amb un anàlisi sociològic sobre elles, estic convençut que seran 
una bona contribució per a interpretar la història. 

I igualment estic segur que el punt de vista religiós és un ar¬ 
gument imprescindible per a aquesta explicació històrica, sem- 

pre que es faci a través de la sociologia perquè, en gran mesura, 
la història també és ocultada pels dogmes religiosos. I el mateix 
passa amb els fets socials, sobre els quals la religió sol fer una in¬ 
terpretació peculiar. Ambdues són enormes fonts d’informació si 
ens basem en una aproximació sociològico-històrica. 

Així mateix, resulta obvi que sense la filosofia no es podria 
escriure la història. La tesi positivista que només es pot fer histò¬ 
ria en base als fenòmens és absurda i equiparable a la metafísica 
més basta. En el fons, aquests plantejaments positivistes també 
són com un mite, perquè presenten el capital com si no hagués 
existit abans, com caigut miraculosament del cel sobre Europa, 
portat en el cistellet de la cigonya. El plantejament positivista és 
la religió, la versió oficial del capitalisme que representa l’era del 
modernisme i, per tant, de l’objectivitat idòlatra. Per tant, cal 
utilitzar la filosofia amb freqüència i intensament, com a mètode 
irrenunciable d’explicació sociohistòrica. 

En fer èmfasi en l’anàlisi científic , m’he referit al fet que les 
explicacions no acostumen a ser, en la seva majoria, ni subjecti¬ 
ves ni objectives, però també sóc conscient de la semblança entre 
percepció i fenomen. En aquest sentit, el meu mètode científic 
podria qualificar-se de “interpretacionisme” ja que he fet servir, 
combinant-les, totes aquestes fonts. Està clar que en el meu mè¬ 
tode d’anàlisi no he donat gran pes ni a l’objectivisme ni al sub- 
jectivisme, com fàcilment pot comprovar qualsevol entès en la 
matèria. 

Finalment, demano que se’m perdonin les insuficiències i 
deficiències, i remarco que aposto fermament pel desenvolupa¬ 
ment continu de la força interpretativa, com ho és superar, sense 
negar-la, la dicotomia subjecte-objecte. Si s’ha comprès que estic 
reafirmant la força del sentit en tot allò vinculat amb la societat, 
aleshores seré feliç. 

EL PUEBLO KURDO Y KURDISTAN 

entre parèntesis, nombre turco, àrabe o inglés 

Este mapa fue realizado con el objetivo de orientar a quienes desconocen geogràficamente la región del 
Oriente Medio y Kurdistàn en el marco de la lectura e investigación de la obra de Ocalan. Fue montado 
a partir de imàgenes descargadas de internet, y con una breve investigación enfunción de reflejar las 
referencias fundamentales. Este mapa no se refiere a Kurdistàn, como un Estado-nación con fronteras 
delimitadas, sino que simplemente busca graftcar las zonas mayormente habitadas por el pueblo kurdo. 
No se incluyeron por razones técnicas las regiones kurdas de Xorasàn, noreste de Iran, como tampoco 
las grandes concentraciones kurdas que existen en la Turquia occidental. Como puede verse en el 
mapa, en el norte de Síria, como en el centro de Turquia, así como en las regiones de Irak cercanas a 
Mosul y Kirkuk, hay varios manchones, vale explicar que no tienen que ver con una distribución 'na¬ 
tural’ de población drabe y turca entre los kurdos, sino con políticas de asimilación, deportación, ge- 
nocidio y colonización que tuvieron lugarfundamentalmente durante el siglo XX. 

Abdullah Òcalan visitant les ruïnes de l’antiga 
ciutat de Palmyra a Síria, a mitjans dels anys 90 













